
EN 18 MAANEDERS REJSE MED 
SEJLSKIB FOR 70 AAR SIDEN 

Nogle Dagbogsoptegnelser af fhv. Kbmd. O. Lund. 
(Fortsat fra Aarbogen 1929.) 



18. November 1860. Vi er nu passeret 
de Canariske Øer og nærmer os stærkt Kap Verde. 
I Dag havde vi for første Gang Gudstjeneste ombord; 
der blev ringet sammen med Skibsklokken, Flaget 
blev hejst, og alle ombord, som kunde undværes paa 
Dækket, samledes i Kahytten, hvor Augusta spillede 
paa Orgelet, og vi sang et Par Salmer, hvorefter 
Hugo oplæste en Prædiken. I Anledning af min 21- 
aarige Fødselsdag fester vi overalt, i Kahytten gives 
Smørmelsgrød med Kanel og brændt Sukker samt 
stegt saltet Sul til Middag og til Aften Punch med 
Festtaler og Afsyngelsen af en Sang, som Far havde 
lavet og sendte Augusta til London med Paalæg om 
ikke at aabne den før 18. November. — Folkene for- 
ude trakterede jeg med en mægtig Bolle Punch, der 
frembragte en meget animeret Stemning, saa Dansen 
gik livligt til Vilhelms Violin. Jeg blev dybt rørt, da 
en Deputation med Christian som Ordfører kom agter 
ud og takkede mig for Punchen, der, som han ud- 
trykte sig, var saa rigelig, at man godt kunde lade 
»en bette Fingal« sejle i Terrinen. 

Forleden Morgen var hele Skibet, Rigning, Sejl 
og Dæk overtrukket med et temmelig tykt Lag graa- 

gult Støv, meget blødt og finere end det fineste Flor- 
mel; vi tænkte først, det var Støv inde fra Sahara, 
men senere faldt det os ind, at det maaske snarere 
var Blomsterstøv fra Skovene i Nigritien, som var 
ført til Søs af Passaten. 

Nero er nu klippet færdig og tager sig meget 
fordelagtig ud. Varmen tiltager for hver Dag, og 
nu bider Lopperne ogsaa mig. Desuagtet maa jeg 
tilstaa, at jeg i fuldt Maal nyder denne Sejlads med 
Passaten; stadig fint Vejr, blid Medvind, saa Læsejl 
over og under og alt, hvad trække kan, er sat til, 
og saa ingen generende Søgang, kun et let kruset, 
solbeskinnet Hav. Særlig Aftenerne er dejlige; jeg 
ligger paa Ryggen oppe i Giggen og kan ikke blive 
træt af at se paa Stjernehimlen, og saa den velgø- 
rende Stilhed, der omgiver mig, ingen anden Lyd hø- 
res end af og til en svag Knirken oppe fra en Raa 
eller Rundholt og saa den stadige klukkende og ris- 
lende Melodi af Smaabølgerne langs Skibssiden. Jeg 
Hgger der i Giggen, uendelig tilfreds og vel tilpas, 
glad over Livet og med usigelig Velvilje over for alle 
Mennesker; saa paa en Gang er hele Idyllen væk; 
Skibsklokkens rungende Klang og Styrmandens Raab, 
»8 Glas«, bringer mig atter tilbage til Virkeligheden. 

Ja, Aftenerne i NO-Passaten er henrivende, det 
er sikkert nok. Luften er saa blaa og gennemsigtig, 
at man ser Stjernerne øjeblikkelig, saa snart de kom- 
mer op over Horisonten; Jordskyggen paa Maanen 
træder meget skarpere frem her end hjemme, og 
Sirius gnistrer og lyser som en hel lille Sol og spejler 
sig i Vandet med Hge saa stor Virkning som selve 
Maanen. Ildkugler ses hyppigt; i Aftes gik et saa- 
dant Meteor som- en Raket hen over Himlen, sprang 
som en Granat og forsvandt i en Masse Gnister. Og- 

saa Havet er betagende smukt om Aftenen, det inde- 
holder Milliarder af Fosfordyr, som lyser, naar Skibet 
kommer i Berøring med dem. Kølvandet ser derfor 
ud som en bred, glødende Vej. 

Jeg snedkererer fremdeles, Augusta læser, og 
Hugo trækker ufortrødent sin Harmonika. 

2 1. N o V e m b e r. Vi har nu passeret de Kap 
Verdiske Øer; i Nat gik vi Øst om Sab og Bonavista, 
men saa ikke meget til dem. — I de sidste Dage har 
vi haft Passaten temmelig frisk, saa »Fingal« løber 
7 — 9 Mil. Nu nærmer vi os stærkt Variablen, blot 
vi nu ikke skal have for meget Bryderi af den, saa 
kunde vi dog maaske naa Linien endnu i denne Maa- 
ned. Her har været en Masse Flyvefisk ; naar Bonit- 
terne jager dem, farer de i store Flokke op af Van- 
det og kan da flyve temmelig lange Strækninger. 
Naar de flyver, ser de ud som en Sværm store Græs- 
hopper, ellers minder de om en stor Sild og smager 
som en saadan. Om Natten falder de ofte ned paa 
Dækket, og jeg søger stadig at faa fat paa dem, da 
de er meget yndede som stegte til Frokost; men jeg 
har en slem Konkurrent i den forbistrede Pvat, som 
ligger og lurer paa dem, og naar den hører dem 
sprælle paa Dækket i Mørket, er den der straks, in- 
den jeg naar derhen, og saa sidder den ganske rolig 
og æder Fisken inde under Kabyssen, hvorfra jeg 
ikke kan faa den ud. Der er Vendetta mellem mig 
og den Kat, men desværre er det meget sjældent, 
jeg kan faa fat paa den. Forleden lykkedes det mig 
dog at overrumple Bæstet; jeg bandt den da en smæk- 
ker Ende om Livet og hev den overbord og gav den 
en grundig Svømmetur, inden jeg halede den om- 
bord. Jeg bader forresten nu selv hver Morgen, 
naar Dækket spules; jeg sætter mig i Spuleballen og 

skrupper mig med et Par islandske Vanter, hvorefter 
en af Folkene hiver et Par Pøse Vand i Hovedet paa 
mig; meget primitivt, men praktisk. 

2 5. November. Nu er det nok snart Slut 
med Passaten; i Gaar Bygevejr og i Dag Vindstille 
og en frygtelig Varme, saa man næsten ingen Klæ- 
der kan have paa Kroppen. — Man mener her ombord, 
at jeg lægger mig stærkt ud, navnlig paa Bagdelen; 
Augusta insinuerer endog, at jeg minder om en Perle- 
høne eller Loppe; jeg tror, det er den bare Misun- 
delse; hvad skulde jeg blive fed af, jeg sveder, saa 
Vandet driver af mig i Pæglevis. Her er mange Bo- 
nitter; Henriksen stak en i Gaar med en Elje (en 
Slags Harpun), vi har i Dag faaet en udmærket 
Suppe paa den. Det er ellers Hugo og mig, der driver 
Jagten paa Bonitterne. Han staar med Eljen ude paa 
Agterhalerne til Pyntenetstokken, medens jeg ligger 
oven over ham paa Jagerbommen og lokker Fiskene 
hen til ham med en blank Tinske bundet i et langt 
Sejlgarn. Det er dog ikke altid saa lige en Sag for 
Hugo at staa derude, han maa sørge for at holde sig 
godt fast med den ene Arm omkring Pyntenetstok- 
ken, og det hænder undertiden, naar der er nogen 
Sø, at »Fingal« putter Næsen saa dybt ned, at Skip- 
peren faar sig en ufrivillig Dukkert til midt op paa 
Livet. — Hønsene maa nu ogsaa række Hals, men 
de er magre og ikke meget værd. 

Nu er det smaat med Skibe, i den sidste Ugestid 
har vi ingen set. — I Dag har vi dog signaliseret 
med en hollandsk Fuldrigger, »Lucia« af Amsterdam, 
han skulde til Batavia. 

I Dag er det Søndag, i Formiddags havde vi 
Gudstjeneste og i Eftermiddag Skiveskydning efter 
en Flaske, ophængt paa Nokken af Fokkeraaen. Mit 

sidste Arbejde er et Hyttefad (clipperbygget) til at 
bløde salt Kød ud i, og jeg er begyndt paa en Kasse, 
der skal tjene som Badekar. Jeg har ogsaa med af- 
gjort Held forsøgt mig som Skræder. Af en Melsæk 
og ved Hjælp af en Sejlnaal og Beggarn, som jeg 
laante hos Sejlmageren, satte jeg en ny Ryg i min 
Vest. Om det just ikke blev fint, saa blev det solidt 
Arbejde.; det eneste, der kunde indvendes mod det, 
var, at Firma-Stemplet paa Melsækken kom til at 
sidde med store røde Bogstaver midt paa Ryggen af 
mig, naar jeg havde Vesten paa; men heldigvis var 
der jo ingen ombord, man behøvede at genere sig 
for, man kunde saa udmærket godt sige Du til sit 
Tøj uden at vække Anstød. 

Vi har Vindstille og en smeltende Varme, Smør- 
ret ser ud som Olie. Augusta er nu ogsaa begyndt 
at bade, det foregaar i et let flytteligt Telt, lavet af 
Sejlene til Storbaaden. 

2 7. November. I Aftes signaliserede vi med 
engelsk Skonnert »Sphinx« bestemt til Mauritius; 
han havde været ude i den Storm, som vi mærkede 
Dønningerne af i Spanskesøen. Det var meget ube- 
lejligt, han signahserede, da der var mange Bonitter 
for Bougen, og Hugo og jeg maatte forlade vor An- 
grebsstilling paa Pyntenetstok og Jagerbom for at 
snakke med ham. Kokken skulde saa fortsætte Jag- 
ten, men han er et gammelt Fjols og opnaaede kun 
at jage Fiskene væk. Imidlertid havde vi dog den 
Tilfredsstillelse at konstatere, at vor Længde passede 
nøjagtig med »Sphinx«s Bestik. 

Det er rigtig Variabelvejr, vi nu har, det ene 
Øjeblik Stille og Solskin, det næste omløbende Vind 
og Torden. I Aftes faldt tilhge lidt Regn, saa vi fik 
samlet lidt Drikkevand. 

3 0. N O V e m b e r. Vi er nu, saa vidt skønnes, 
kommet over Variablen og har faaet fat paa SO-Pas- 
saten. Det var naadigt sluppet; men desværre fik 
vi ikke samlet ret meget Vand. Vejret er meget ube- 
hageligt, trykkende Varme og en klam Fugtighed, 
som slaar igennem overalt, man mærker en ækel 
Trykken i hele Kroppen, især om Aftenen føler man 
sig ilde tilpas. — Endnu har vi ingen Hajer set, men 
en lille Lodsfisk har fulgt os et Par Dage. Det er 
en køn Fisk paa Størrelse som en lille Makrel, med 
lyseblaa og sorte Tværstriber over Ryggen. Der er 
en usædvanlig god Forstaaelse mellem Mandskabet, 
man hører dem aldrig skændes indbyrdes, og Forhol- 
det mellem underordnede og overordnede er gensidig 
velvilligt og venskabeligt, hvilket i høj Grad bidra- 
ger til, at alle tilsyneladende befinder sig vel her 
ombord i »Fingal«. I Dag er det Backes Fødselsdag, 
det betyder saa meget som Risengrynskage og Punch 
agter ude. Forleden Dag saa vi i Vandet noget, der 
lignede en Slange, 5 — 6 Alen lang og paa Tykkelse 
som en Arm. Det var tilsyneladende af en geléagtig 
Substans; vi bedømte det til at være Fiskeæg. 

Bidevinderne (portugisiske Orlogsmænd) har 
nu ogsaa indfundet sig, de er gennemsigtige som 
Vandmænd og har alle Regnbuens l^^arver. De fær- 
des i Vandets Overflade og har ligesom et lille Sejl, 
som de spænder ud, naar de vælter, Sejlet bringer 
dem da paa ret Køl igen, naar Vinden faar fat i det. 

3. December. I Gaar passerede vi Linien, 
40 Dage efter at vi forlod London. Længden viste 
27^ 50. — Folkene gjorde nogle Narrestreger i Da- 
gens Anledning, Vilhelm og Ivar i meget fantastiske 
Dragter. Vilhelm agerede Neptun, men lignede mest 
en pukkelrygget Søofficer, og Iver var uglet ud som 

en gammel Kælling, formodentlig forestillende Ma- 
dame Neptun. De mødte ved Middagstid paa Halv- 
dækket med en almægtig Sekstant af Træ og tog 
Højden med sammen med Kaptajnen og Styrmanden 
og blev derefter bedt ned i Kahytten, hvor de trak 
et af Sejldug lavet Søkort frem. Midt i Kortet var 
tegnet en Trepægleflaske, hvor »Fingal«s Position var 
angivet helt nede ved Bunden, en fin og letfattelig 
Antydning af, at der maatte tilflyde Flasken mere 
Vædske, naar Grundstødning skulde undgaas. Dette 
Vink blev ogsaa opfattet, og Folkene fik Punch om 
Aftenen, men den fremkaldte dog ikke fuldt ud den 
sædvanlige Lystighed, da Vejret stod med Byger og 
en styg Næsesø. 

Selve Daaben foregik, medens vi spiste i Ka- 
hytten, saa den overværede jeg ikke, men som om 
Skæbnen havde bestemt, at jeg ikke skulde gaa Ram 
forbi, kom der i Eftermiddags, da jeg sad paa Dæk- 
ket i mit lovlige Kald og snedkererede, en fordømt 
Sø ind bagfra og fyldte mine Bukser aldeles. I Gaar 
var der to Hvaler paa Siden af Skibet en Timestid, 
de var af Størrelse som Afstanden mellem Fokke- 
og Storerøstterne — alt saa ikke smaa Ansjoser. De 
befandt sig aabenbart meget vel i vort Selskab, gik 
stadig med de fede, runde Rygge over Vandfladen 
og sendte med passende Mellemrum et Springvand 
til Vejrs fra deres Aandehuller. De maa sandsyn- 
ligvis have været plaget af Kløe, thi de gik stadig 
og gnubbede sig op ad Skibssiderne, saa det ligefrem 
sang i Jernpladerne, naar de skurede imod dem. De 
gik saaledes og kløede sig en Timestid, men saa blev 
de dog tilsidst for morsomme, man kunde ikke være 
paa Dækket uden at blive oversølet med Tran og 
Vand, naar de blæste ud, og vi maatte da se at blive 

af med dem. De brød sig imidlertid ikke det mindste 
om, hvor meget vi raabte og skreg efter dem, og at 
skyde paa dem nænnede vi dog ikke, dertil havde 
vi moret os for meget over dem; men saa fandt vi 
paa at bombardere dem med Kulstykker og sigtede 
især efter Aandehullerne, naar de begyndte at blæse, 
det kunde de ikke lide og listede af. 

En meget stor Haj fulgte os nogen Tid, men 
vilde ikke tage Krogen. — Langhalsene har nu sat 
sig saa tykt saavel paa Bunden som paa Siderne af 
Skibet, at de virker hæmmende baade paa Sejlad- 
sen og Styringen. Vi har konstrueret en Slags Høvl 
af Planker og Jernskinner, som sænkes ned under 
Skibet og med to smidige Staaltraadsliner hales frem 
og tilbage og river Langhalsene af. Noget hjælper 
det jo, men langtfra tilstrækkeligt. 

Vinden er desværre temmelig sydlig og Søen høj, 
saa vi kommer for langt vestlig; om Natten især 
kommer Bygerne, men de gaar altid for eller agten 
om os, saa man kun har Ulejlighed af dem og faar 
ikke noget Vand. Luften er ækel klam. 

4. D e c e m b e r. En svær Bark, som vi allerede 
havde set om Eftermiddagen, var, da det blev mørkt, 
saa tæt i Læ af os, at den var paa Prajehold. Vi 
prajede ham, men kunde ikke høre, hvad han sva- 
rede. Han løb da op til Luvart af os og prajede igen 
»Ship hoj! what Ship?«, og vi opdagede da til vor 
store Glæde og Overraskelse, at det var »Marani«, 
som vi havde ligget sammen med i Londons Dok, og 
som ogsaa var paa Rejse til Algoa Bay. Han forlod 
London 21 Dage før vi, saa formodentlig maa han 
vel være kommet for langt vestlig. — Det er meget 
betagende at passere et Skib om Natten paa klods 
Hold midt ude i Verdenshavet«. »Marani« er en 

meget svær Bark, som i Mørket saa aldeles kolossal 
ud med sin høje Rigning behængt med Sejl helt op 
til Fløj knappen, det saa ud som et himmelhøjt Bjerg, 
og man skulde tro, den aldeles vilde begrave »Fin- 
gal«, der ligger saa lavt paa Vandet. Man bliver 
saa underUg til Mode, naar man i Ugevis kun har 
hørt de faa Stemmer, som man kender ud og ind 
fra det daghge Liv ombord, og saa pludselig en mørk 
Nat ude fra Mørket hører en fremmed Røst praje 
»Ship hoj! what Ship? Where are you bound to! 
How many days are you out?« osv. Man maa selv 
have hørt det for at forstaa hele den spøgelseagtige 
og mystiske Situation. — Da »Marani« forsvandt i 
Mørket, og det første Indtryk fra Mødet havde sat 
sig, faldt det mig ind, at det kunde være morsomt 
at gøre lidt Sjov med Backe, der var paa Dækket 
og havde Vagt. Jeg fik fat i Raaberen, stak den ud 
ad Koøjet i mit Lukaf og raabte med mine Lungers 
fulde Kraft ud i Natten »Ship hoj!« Øjeblikkehg 
blev der Røre paa Dækket, hurtige Fødder hørtes 
ile agterud, og en Stemme brølede gennem Skyligtet 
ned i Kahytten: »Kaptajn, der er een, der prajer!« 
Men saa kunde jeg ikke bare mig længere, jeg løb 
op paa Dækket og tog mig en hjertelig Latter over 
dem allesammen. 

11. December. Ingen Skibe, ingen større 
Fisk, kun nogle faa Flyvefisk i de senere Dage. Ti- 
den er ofte vanskehg nok at faa slaaet ihjel, man 
begynder at længes efter Landjorden igen. Læsning 
kan være godt nok, men det bliver man ogsaa ked 
af, især naar man én Gang har gennemgaaet hele 
Biblioteket ombord og skal til at begynde paa det 
for anden Gang. — Ivar er en vilHg og skikkehg 
Fyr, men det værste Bondebæst, jeg nogen Sinde 

iikmII, han kender kun Bondelandets Blomster- 
spioK benytter sig deraf med en Frejdighed og 
Naivitet, som er forbløffende. Forleden Aften, da 
det var halvmørkt, gik Augusta paa Dækket for at 
tage sig en Motion; saa kommer Ivar hen til hende, 
løfter høfligt paa Kasketten og siger med største 
Belevenhed og Velvilje: »Tag Dem i Agt, Frue, der 
ligger en Lort paa Dækket !« Det var jo ganske vist 
ikke den fineste Maade at advare Fruen mod Neros 
Efterladenskaber, men den var let forstaaelig og vel- 
ment. 

Nu er vi paa 19" 49 S. Br. og 29" 48 V. Lgd. og 
maa snart være under Solen. — Vi fangede i Dag en 
lille Haj, kun 5 Fod lang, den var ledsaget af 5 Lods- 
fisk. Det var morsomt at se, hvorledes Lodserne og 
Hajen arbejdede i Fællesskab. Naar vi kastede no- 
get 1 Vandet, tog Hajen ikke mindste Notits af det, 
først naar Lodserne havde været henne og lugte til 
det og kom tilbage til Hajen igen, gik denne frem 
og slugte det. Den var saa graadig, at den flere 
Gange bed paa Krogen og slap af igen, inden den 
til sidst blev hængende. Da den kom ombord, sad 
der en lille Sugefisk paa den. Sugefisken sugede sig 
fast i Dækket, saa jeg maatte bruge en Bordkniv 
til at brække den fra med, hvorefter jeg satte den 
i Spiritus. Da Nero saa Hajen, røg han straks paa 
den og bed den i Maven, men fik en saadan Lussing 
af Halen, at han straks gav los og flygtede hen ad 
Dækket. I Hajens Mave fandtes et Stykke ufor- 
døjet salt Kød; den havde aabenbart først aflagt 
Visit hos en Bark, som vi havde haft i Sigte lige 
fra Morgenstunden. Trods Augustas Bemærkninger 
om væmmeligt Svineri tog begge Styrmændene og 
jeg os en solid Aftensmad af Hajen; den smagte 
omtrent som Rognen af stegt Sild. 

13. December. I Gaar Morges fik vi Tri- 
nidad i Sigte og har ligget uden for den med Stille 
i Gaar og i Nat. I Dag fik vi Kuling af NO og kan 
nu se Øen meget tydeligt, skønt den er 3 — 4 Mil 
borte. Øen er kun et Par Mil i Omkreds, men er 
meget høj og ser ud som en stor Klippe, og i nogen 
Afstand fra den dukker enestaaende Klippeblokke, 
der ser ud som Kegler, op af Havet. Kun paa den 
sydlige Side er Øen bevokset med Skov. En anskudt 
Trinidad-Maage kastede sig her ombord; det er en 
meget smuk Fugl, af Størrelse og Skabning som en 
Hætteterne, mørkegraa med sorte Vinger og Hale, 
en hvid Blis i Panden og en hvid Krans om Øjnene. 
Desværre fik Nero fat i den, men da den desuagtet 
syntes at være temmelig kvik, satte vi den i Vandet 
og lod den svømme. 

Det er nu sat i med en slem SV-Sø, saa »Fingal« 
slingrer dygtig. — Om Natten ses paa Himlen to 
hvide Pletter, som ikke findes Nord for Linien, de 
ser ud som Mælkevejen og er formodentlig ogsaa en 
Samling Stjerner. Sydkorset, som der tales saa me- 
get om, er jeg ikke særlig imponeret over; efter mit 
Skøn er den nordlige Halvkugles Stjernehimmel 
langt rigere og smukkere end den sydlige. 

Det kan nu ikke vare mange Dage, inden vi pas- 
serer Solen, den er næsten lige over os nu, og dens 
lodrette Straaler har en saadan Magt, at Beget bobler 
i Naaderne paa Dækket, og Lønningen er saa varm, 
at man ikke kan holde Hænderne paa den. 

Rasmus Tallerkensen er en dygtig Kok, saa 
længe han er ædru, men han er et grueligt Svine- 
bæst. Han ruller f. Eks. Kagedej g med Flaske paa 
Laaget til Svinehuset, han banker Bøf paa den fed- 
tede og beskidte Bænk, han sidder paa inde i Ka- 

byssen, og naar han steger Flæsk, løber Sveden i 
lange Baner ned ad Næsen paa ham og falder sy- 
dende og spruttende ned i Stegepanden. Det gør jo 
ganske vist ikke noget, naar man ikke ser det; men 
det er ligegodt noget Svineri. 

2 2. December. Solen passeredes den 16. 
Jeg har nu oplevet et rigtig tropisk Uvejr og tør 
nok garantere for, at jeg aldrig vil glemme det. 

Det havde allerede i flere Dage mudret og bryg- 
get sammen i Luften, og saa i Forgaars kom det. 
Allerede fra Morgenstunden var Luften tyk og 
diset, Heden næsten uudholdelig, og Barometret 
sank. Ved Middagstid satte kulsorte Skyer op vester- 
fra, men ikke en Vind rørte sig, og Havet laa som 
en død ubevægelig Flade. Barometret faldt yderligere. 
Kl. 3 var det saa mørkt, som om det allerede var 
sen Aften, fremdeles med komplet Vindstille, Luften 
blev mere og mere tung og trykkende og besværlig- 
gjorde Aandedrættet. Barometret sank ned paa Or- 
kanmærkerne. Alle Sejl under og over blev givet op 
og beslaaede, alt løst Gods blev gjort fast i)aa Dæk- 
ket, og Skibet laa nu med den nøgne Rig, klædt af 
fra øverst til nederst, parat til at modtage, hvad der 
maatte indtræffe. En halv Times Tid endnu var Si- 
tuationen uforandret, Død-Dam-Stille, knugende 
Mørke og en Stilhed, der var ligefrem uhyggelig. Da, 
omtrent ved 4-Tiden, hørtes en svag Fløjten oppe til 
Vejrs i Staaltraadsrigningen, den tiltog i Styrke, og 
samtidig lød en hul Brummen i Luften vesterfra. Det 
var Orkanstødet, der kom, og det kom med en saa- 
dan Kraft, at »Fingal« for den nøgne Rigning hev 
saaledes over, at den satte Lønningen under Vand, 
og Nokken af Underræerne berørte Vandfladen. I 
denne Stilling blev den liggende et Par Minutter, Or- 

kanstødet var da passeret forbi. Vindstille var atter 
indtraadt, og Skibet rejste sig igen langsomt op paa 
ret Køl. I samme Øjeblik som Orkanstødet gik hen 
over Skibet, brød Tordenen løs og Regnen styrtede 
ned i saadanne Masser, at man tabte baade Næse og 
Mund. Ved Regn forstaar man dog i Reglen, at det 
er noget, der falder draabevis, men naar vi hjemme 
taler om Skybrud, det stærkeste, vi kender, saa er 
det kun en Draabe imod de Vandmasser, som her 
brasede ned; det var et tæt flimrende, sammenhæn- 
gende Slør af Vand ; man kunde forestille sig, at det 
kom fra en umaadelig Beholder ovenover, som man 
pludselig tog Bunden ud af. Den Sø, som det frem- 
brusende Orkanstød havde rejst, blev øjeblikkehg 
slaaet ned. Spygatterne og de 4 Lænseporte, hver paa 
ca. 1 □ Al., formaaede ikke paa langt nær at tage imod 
det nedvæltende Vand, der stod knæhøjt over Dæk- 
ket. »Fingal« laa øjensynlig lige i Centrum af Bygen, 
og Lynene glimtede og hvislede uophørlig fra alle 
Sider og Kanter, Luften var bogstavelig sprængla- 
det med Elektricitet, og man mærkede ligesom en 
svovlet Lugt. Lynene havde alle mulige Farver, hvi- 
de, gule, røde og brunlige o. s. v., og de kom fra alle 
Kanter, lodret ovenfra, vandret fra Siderne og opad 
fra Vandet. Tordenen larmede uden Ophold med øre- 
døvende Rabalder. Jeg stod i Kahytstrappen og saa 
paa Folkene, der var i Gang med at fylde Vandfa- 
dene; Backe stod med en Pøs paa Halvdækket, da 
kom der et Lyn fra Siden, ikke højere oppe end at 
det lige passerede over Bommen til Brigsejlet; det 
fo'r hen over Hovedet paa ham, han tabte Pøsen, 
og satte sig halvt bedøvet ned paa Dækket. Et Lyn, 
fulgt af et mægtigt Tordenbrag, slog ned i Stortop- 
pen, fulgte Vant og Stag ned til Jernpladerne i Skibs- 

siden og gik i Søen. Det klang og rungede i Pladerne, 
som om der sloges paa en Kæmpe-Gongon. Iver og 
Christian stod netop i de underste Vævlinger af Store- 
vant, lidt over Lønningen, da Lynet kom ; de fik begge 
som et stærkt Slag tværs over Armene, saa de mistede 
Taget i Vantet og faldt ned paa Dækket. Da Van- 
det truede med at trænge ind i Kahytten, maatte jeg 
lukke Kahytskappen og gaa ned. I Kahytten sad 
Augusta alene tavs og alvorlig; vi sagde ikke noget 
til hinanden, men havde vistnok omtrent de samme 
Fornemmelser. Jeg gik ind i mit Lukaf, satte mig 
paa min Skibskiste og funderede et Kvarters Tid. 
Bange var jeg ikke, det Udtryk betegner ikke min 
Sindsstemning, jeg følte mig kun saa usigelig lille 
og ubetydelig, saa uendelig magtesløs og sølle lige 
over for de mægtige Naturkræfter, der rasede og lar- 
mede omkring mig. Efter en Times Tid var det hele 
forbi. Bygen var trukket over. Solen kom frem gen- 
nem de sønderrevne Skyer og »Fingal« blev atter 
klædt paa og Rejsen fortsat; men den Byge glemmer 
jeg aldrig. 

2 4. December. Meget foranderligt Vejr de 
sidste Dage, svær Sø og stormende Byger. »Fingal« 
slingrer stærkt og denne Slingren har desværre for- 
aarsaget,at begge de bagbords Stængebarduner og det 
agterste Spænd Vant paa Stormasten sprang, det vil 
sige Røstboltene knækkede, saa Jomfruerne blev halet 
i Vejret. Skaden er nu saa vidt muligt udbedret ved, 
at der, for at støtte Bardunerne, er lagt 2 Kæder 
rundt om Skuden, men dels vil disse stoppe ikke saa 
lidt paa Farten, dels vil der heller ikke kunne sejles 
saa haardt som før. Det var godt, de øvrige Røst- 
jern holdt, ellers var Storrigningen gaaet over Bord, 
da »Fingal« løb 10 miles Fart med Bramsejl til, saa 

der var Pres paa. Den første Albatros viste sig i 
Dag. I Morges paa Dagvagten slagtedes Julegri- 
sen, Henriksen stak den, hvorefter jeg skoldede, skra- 
bede, opskar og parterede den. Videnskaber, som jeg 
har tilegnet mig ved at se paa Slagter Mathiesen 
ved de store Efteraarsslagtninger hjemme. Fabri- 
kationen af Pølser besørger Augusta og jeg i For- 
ening; vi har luret Mor Knebet af, og vil ikke risi- 
kere, at Kokken med sit Svineri skal spolere det hele. 
Juletræ faar vi jo ikke i Aften. Gid vi kunde være 
hjemme blot en lille halv Time og se, hvorledes alt 
staar til; men der er desværre langt til det gamle 
Lånd. Vi véd dog, at de nu ogsaa hjemme tænker 
paa os i Aften, og gør deres Kabysbestik om, hvor 
vi muligvis nu er. Vi er nu i Nærheden af nogle 
skjulte Klipper, som skal være omtrent 30 Mil lange. 
De staar paa Kortet benævnt »Grants Rocks«, og 
der skal staa en svær Brænding paa dem. Vi holdt 
af for dem i Nat ; men sandsynligvis eksisterer disse 
Rocks slet ikke, de er sidste Gang set Aar 1800, saa 
det er vel en Skipperløgn det hele. 

Juledag, 2 5. December. Vi havde det 
rigtig rart her ombord i Aftes, dejUgt Vejr og klart 
Maaneskin. »Fingal« slingrede vel noget i Dønnin- 
gen, hvad der dog ikke forhindrede Folkene i at holde 
Bal for ude, der dansedes ufortrødent, selv om de 
ogsaa engang imellem tumlede hen mod Lønningen 
og fik en Nagle mellem Ribbenene. — I Kahytten 
spiste vi vor Andel af Grisen og havde det meget 
gemytligt. Augusta havde et Par Smaating til Styr- 
mændene, og jeg havde til Henriksen lavet en Trold, 
der springer op af en Kasse, et Legetøj, som vi 
havde megen Fornøjelse af, da Henriksen blev saa 
forskrækket over den, at han tabte den paa Gulvet, 

slog sig for Panden og raabte paa sit Bornholmsk: 

0 Gott! O Gott! 

Vi har saa faa Adspredelser, at vi i Dag som 
noget hidtil uhørt lukkede Hønsene ud paa Dækket, 
hvad der ligefrem var en Velgerning, da de er saa 
fulde af Lus, at der ikke er en ærlig Fjer paa dem. 
Vi prøvede ogsaa en Hanefægtning, som dog totalt 
mislykkedes paa Grund af den ene Kæmpes Kryster- 
agtighed. — Folkene danser igen til Trods for, at 
man er ved at smelte af Varme. 

Det er første Jul, jeg har gaaet omtrent nøgen. 
Der er stadig megen Elektricitet i Luften, St. Elms 
Ild viser sig af og til paa Raanokkerne om Aftenen. 

2 8. D e c e m b e r. I Morges paa I )agvagten fan- 
gede vi en Haj paa godt 10 Fod, den var saa for- 
slugen, åt Krogen næppe var i Vandot, før den bed 
paa. Vi har ingen rigtig Hajkrog oml)ord, men hjæl- 
per os, som vi bedst kan. Vi tager en af de svære 
Kroge, som bruges til at hale Ankerkættiii<»;('rne op 
af Brønden og langs Dæk, den knobos paa Tampen 
af Mærsefaldet (en Manillatrosse af Tykkelse som 
et Haandled), paa Krogen anbringes et stort Stykke 
salt Kød eller en selvdød Høne, og Ap|)aratet er fær- 
dig til Brug. 2 Mand holder fast i Trossen og haler 
igen, naar Hajen bider, og naar de liar faaet For- 
parten af den ud af Vandet, er jeg parat med den 
gamle slesvig-holstenske Riffel fra Bov, som altid 
hænger ladet med 2 Kugler, som jeg da anbringer 

1 Hovedet paa den. Den bedøves heraf for kort Tid, 
som maa benyttes til at hive den saa langt ud af 
Vandet, at en smækker Line kan gøres fast om Ha- 
len paa den. Har man den først ude af Vandet i 
vandret Stilling, er Magten taget fra den, og den 
fortøjes udenbords langs Skibssiden. Imidlertid er 

Fyren fremdeles spillevende; den bliver derfor slaaet 
grundig for Panden med en Økse og faar da Lov til 
at hænge et Par Timers Tid udenbords, indtil det 
skønnes ,at Livet er af den. Den tages da ind paa 
Dækket, Rygsøjlen (til Spadserestok) og Gebisset 
tages ud af dem og tørres. Halefinnen anbrin- 
ges som Sejrstrofæ paa Enden af Jagerbommen, og 
Kadaveret hives overbord. 

At tage en levende Haj af nogenlunde Størrelse 
ind ombord er ikke tilraadeligt, den har uhyre Kræf- 
ter og slaar med Halen alt i Stykker, som kommer i 
Nærheden af den, og dertil kommer, at den er fæno- 
menal sejglivet. Den her omtalte Haj, som havde 
maattet gennemgaa den ovenfor anbefalede Kur, viste 
sig saa sejglivet, at da jeg efter 5 Timers Forløb tog 
Hjertet ud af den, bevægede dette sig saa stærkt, 
at det Ugefrem kravlede ud af Haanden paa mig. 
Da Hajen var saa stor, at det ikke var udelukket, at 
der kunde have været Folk i den før, fandt vi os dog 
ikke fristede til at smage paa den. 

Nytaarsdag 1861. Vi har ikke forandret 
vor Stilling ret meget i de sidste Dage, omtrent hver 
Dag Vindstille og svær vestlig Dønning, saa vi er 
kun avanceret til 5« 14 V. Lgd. og 34« 46 S. Br. Nyt- 
aarsaften fejredes paa sædvanlig Vis, og desforuden 
blev der brændt Blus. Ivar havde lavet en Tønde 
med Krudt, Værk, Tjære og andre brændbare Sager, 
men havde begaaet den Dumhed at trække Linen, 
hvormed den skulde sættes i Vandet, tværs igennem 
Tønden, Linen brændte straks over, og Tønden faldt 
i Vandet og sank. Han lavede saa en anden, men den 
vendte Bunden i Vejret, da den kom i Vandet, og 
først et tredie Forsøg lykkedes. Tønden brændte, til 
den forsvandt i Horisonten. Kl. 12 fik det gamle Aar 

Fra Holbæk Amt. 2. 

9 Kanonskud til Afsked og det nye do. 9 do. til Vel- 
komst. — Forleden Dag var her en Kapdue, som jeg 
forgæves forsøgte at fange i et Net paa en Stang, 
til sidst skød jeg den. Den ligner meget en Due, hvid 
paa Bugen og broget paa Ryg og Vinger, men med 
Svømmefødder og Næb som en Maago. Flere Alba- 
trosser har ogsaa været i Nærheden. — I Gaar kom 
Høvlen i Gang igen til Ødelæggelse af Langhalsene, 
som stadig tiltager i Størrelse og stopper Farten i 
følelig Grad. 

I Anledning af det nye Aar gives i Dag Cham- 
pagne, der skal drikkes paa Rhederiets Held og Lykke. 

2. Januar. I Dag stor Jagt. Ft Par store 
Flokke Springere var ved Skibet, men ikke i saadan 
Position, at de lod sig harpunere, skønt alt blev 
gjort for at lokke dem paa passende Kasto-TIold. En 
Del Maager, Suler og 4 Albatrosser fulgte Skibet, 
sidstnævnte var saa graadige og frække, at de satte 
sig i Vandet under Hækken, naar vi kastede et Stykke 
Flæsk ud. Vi forsøgte at fange dem, de var ogsaa 
villige nok til at bide, men vilde aldrig blive hæn- 
gende paa Krogen. Ved at kaste Flæskestykket i 
Vandet fra Jagerbommen fik vi dom dog til at sætte 
sig lige foran Bougen, og Hugo og jeg skød hver en 
og fik dem ombord, da de drev langs Siden. Det var 
unge Fugle, ikke meget store, kun 8 — 10 Fod i Vinge- 
fang, graa og hvide, med svære Næb med en Krog 
paa Enden, for Resten lignede de meget de store 
Svartbag-Maager. Begge Hoveder blev skeletterede 
og Vingerne tørrede. Det var Meningen at spise dem, 
men da jeg havde flaaet dem, viste de sig at være 
saa modbydelig trannede og uappetitlig sorte i Kødet, 
at jeg hev dem overbord. 

9. J a n u a r. Stille, Stille og atter Stille ; nu har 

vi ligget med omtrent uafbrudt Stille i 14 Dage, det 
tager paa Humøret, vi er alle hjertelig kede af det, 
og skal vi have meget mere af den Slags, bliver Rej- 
sen lang nok. I Forgaars var det et ganske mærke- 
ligt Vejr, det ene Øjeblik var det Stille, i det næste 
kom en Byge; i Løbet af 2 Timer vendte vi 7 Gange, 
men lige saa snart vi havde vendt, kom Vinden ind 
fra den anden Side, og der var en saa voldsom Strøm, 
at Søen larmede og gjorde et Spektakkel som i en 
Storm, og dog var der ikke en Vind, der rørte sig. Der 
var ogsaa 3 Skypumper, der stod paa Geled en halv 
Mils Vej fra os og malede op i Søen, saa der stod 
Vandsøjler i Vejret som fra uhyre Springvand. — 1 
Morges fangede vi paa vanUg Vis en vældig Haj. 
Den var 12 Fod lang, havde et meget stort Hoved 
og et Gab, som saa man ind i en Tønde. Den var 
tilhge usædvanlig tyk af Krop og saa stærk, at vi 
maatte hugge Halen af den, inden vi turde tage den 
ind paa Dækket. Den var saa glubsk, at den anfaldt 
Hyttefadet, inden vi fik rigget Fiskegrejerne til. Ef- 
ter endt Behandling ombord skulde Kadaveret hives 
overbord, og hele Vagtmandskabet blev tilkaldt. Hugo, 
Augusta og jeg var ogsaa til Stede, og Sejlmageren, 
som var mellem de tilkaldte, stod med Ryggen til 
lige over for os. Mandskabet, 3 paa hver Side af 
Hajen, bukkede sig og tog fat, og paa Henriksens 
Kommando: »Løft alle Mand paa én Gang«, blev der 
taget et forsvarligt Snubtag, saa Sejlmageren aaben- 
bart forløftede sig og leverede en Salut saa dundrende, 
at det rungede hen over Dækket. Resultatet heraf 
blev, at Manden højrød i Hovedet slap Taget i Hajen, 
bugtede sig som en Slange langs Dækket og gemte 
sig og sin Skændsel bag ved Kabyssen. Alle vi andre 
tilbageværende maatte jo saa vidt muligt bevare Al- 

voroii lade, som om vi ingen Ting havde hørt; 
Hajen blev hevet overbord, og dermed troede vi den 
Historie forbi; men nej, Nachtspielet blev det ar- 
tigste. Et Par Timer efter, da Hugo og jeg staar 
og snakker henne paa Halvdækket, ser vi den lange 
Sejlmager spanke frem. Hans leddeløse Krop bugter 
sig mere end sædvanlig, da han sidelænds arbejder 
sig langs Lønningen; han er højrød i Hovedet, og da 
han endelig langt om længe er naaet hen til os, træ- 
der han resolut et Skridt frem, stryger ærbødigt Ka- 
sketten af Hovedet og fremstammer gravalvorlig de 
mindeværdige Ord: »Kaptajn, det var en uforvaren- 
des!« 

1 1. J a n u a r. I de sidste Dage har vi gjort ret 
god Fremgang og bliver den N. V. Vind staaende og 
den Fart (5—6 Mil), vi nu gør, vedvarer, kan vi i 
Løbet af 10—12 Dage være i Algoa Bay, men der 
begynder at komme svære Byger fra S. V., saa vi 
faar maaske noget beskidt Vejr fra den Kant. I Gaar 
havde vi en voldsom SHngren, Søen meget svær og . 
hul, og da Vinden var ret agter ind, var der ingen 
synderlig Støtte i den, saa »Fingal« slingrede saa 
voldsomt, at Vandet fusede ind, snart ad de styrbords, 
snart ad de bagbords Koøjne og Lænseporte. Vi gik 
hvert Øjeblik og ventede, at Rigningen delvis skulde 
gaa over Bord, store Bramstang svejede som et Piske- 
skaft, men holdt dog heldigvis. (Jeg har begyndt at 
fuske lidt i Navigationen og tager Højden med om 
Middagen.) Jeg har fisket en Albatros, og tog den 
levende ind paa Dækket. Den var meget stridbar og 
røg straks paa Nero og bed ham i Benene, saa vi 
maatte skille dem ad. Den gik løs paa Dækket og 
saa sig om med alt andet end forkuet Mine, stadig 
beredt til Forsvar eller Angreb. Det var den stolte- 

ste Fugl, jeg nogensinde har set. Albatrosen kan 
ikke paa Grund af sine lange Vinger svinge sig op 
fra f . Eks. et Skibsdæk, som ikke giver efter som dens 
rette Element, Havet; den kan ikke paa det faste 
Dæk faa den fornødne Vind under Vingerne og er 
saaledes ganske ubehjælpelig. Jeg havde ondt af min 
stolte Fange og aabnede en af Lænsportene, og aldrig 
saa snart saa den Vandet, før den styrtede sig paa 
Hovedet ud af Porten og begyndte straks at pudse 
og vaske sig, uden at vise noget Hastværk efter at 
komme af Sted. Her indfinder sig hver Aften 2 Hæt- 
teterner, som tager deres Nattekvarter i Rigningen. 
I Dag er Gris Nr. 2 slagtet. Vi har passeret Kap det 
gode Haab, og i Dag har vi første Gang Land i Sigte 
Vest for Kap Aguljas. Landet er meget højt, men 
temmelig utydeligt, da det er indhyllet i Taage. Det 
ser ud som Klipper og Kløfter, og mange Forbjerge 
og Næs strækker sig ud i Havet. 

19. Januar. Haardt Vejr de sidste Dage og 
kun ringe Fremgang. I Gasr Nat blæste det saa 
haardt, at vi kun kunde føre torebede Mærssejl og 
Storsejl. Vinden holder sig sydlig med Regn og Tyk- 
ning, men da det ikke er muligt at gøre Land i det 
Vejr, maa vi staa Vester ud igen. Vi har Strømmen 
haardt imod og kommer ingen Steder. 

2 0. Januar. Fremdeles Land i Sigte, men 
mere østhg. Inde under Land kan vi føre mere Sejl, 
og Søen er ikke meget høj, men naar vi kommer paa 
den anden Boug og kommer til Søs igen, saa stor- 
mer det, saa det piber og fløjter i Rigningen, og 
Søen er saa høj, at man skulde tro, den vilde begrave 
baade os og »Fingal«. Bliver dette ved, kan det have 
lange Udsigter med at komme ind til Port EHsabeth, 
men maaske er det et Held for os, at vi ligger her, 

hvor vi nu ligger, og ikke til Ankers inde i Bugten 
med S. O. Storm og hele Havet ind paa os. Det er 
underligt at tænke sig, at her, hvor vi nu ligger og 
stamper i det, laa Bartholemæus Dias i 1487 under 
ganske de samme Vejr- og Strømforhold. Han kaldte 
Landet, vi saa i Gaar, Cabo Tormentosa (det stor- 
mende Forbjerg), meget betegnende; kun Skade, at 
det fik Navneforandring; Navnet »Cap gode Haab« 
passer ikke mere, »Stormkap« vilde derimod passe 
for enhver Tidsalder, saalænge Verden staar. 

Her er Masser af Fugle under Landet, Søfugle 
selvfølgelig, men jeg har dog ogsaa set en Landfugl. 
Det var en Slags Isfugl (Kingfisher), meget pragt- 
fuld i Farverne, og da jeg opdagede den, stod det 
for første Gang klart for mig, at jeg var kommet 
til en ny og fremmed Verdensdel. Den kom og satte 
sig i Rigningen, men fløj straks igen. Springere, 
Hajer og Hvaler er talrige; en Flok paa 9 meget store 
Hajer snusede omkring Skibet, men da de ikke vilde 
bide paa Krogene, fik de hver en Riffelkugle gennem 
Hovedet. De kvitterede for Modtagelsen ved at vende 
Vejrmøller, saa man kunde se de hvide Buge mange 
Favne nede gennem Vandet. Der har ogsaa vist sig i 
Søen et Dyr, som antoges for at være en Sælhund. 
Ligeledes har der været mange Planter og Grene i 
Vandet. Blandt disse saas en stor Genstand, som først 
ansloges til at være en Stump af et Skibsvrag, men 
da det kom nærmere, kunde det ses, at det var noget 
levende. Hvad det var, kunde vi ikke blive klog paa, 
maaske en Hval eller en Samling Hajer; det saa ud 
som umaadelig store Fiskehaler eller Finner. At det 
var levende er sikkert nok: en Riffelkugle bragte det 
til at synke, for straks efter at komme op igen noget 
længere borte. Historien om den store Søslange maa 
rimeligvis være opstaaet ved lignende Syner. 

22 Januar. I Gaar stille og tæt Taage hele 
Dagen, Masser af Søfugle. Vi skød efter dem med 
Riffel, men kunde ikke ramme dem formedelst den 
svære Dønning. Der var i Vandet en Mængde Rød- 
der og Tang, nogle af dem var 20-30 Fod lange^ og 
naar man saa dem i Taagen, kunde de se ud som Flaa- 
der, undertiden med Folk paa, naar det traf sig, at 
en eller flere Fugle sad paa dem. 

Vi fiskede flere af disse Flydebroer, der var en 
Koral paa den ene Ende, hvori Rødderne sad fast, 
Stængelen var et hult Rør som en Sprøjteslange, saa 
tyk som en Arm og 15-20 Fod lang, og ovenpaa 
dette Rør sad en stor Krans af Blade, der lignede 
Baand Der var en Masse smaa Krebsdyr i disse Plan- 
ter; de havde lysegrønne Øjne og Overkrop som en 
Krabbe, men Bagkrop som en Reje. 

Da der ingen Vind var, satte Strømmen os i Nat 
saa nær paa Land, at vi hørte Brændingen; det var 
ikke hyggeligt, men i Morges fik vi heldigvis lidt 
Vind af N. N. V., saa vi slap ud igen. Gid Vinden 
nu maa holde sig. Folkene begynder at fortvivle da 
deres Tobak er sluppet op; jeg hjælper dem efter fat- 
tig Lejlighed, men ogsaa hos mig er Lageret oprøm- 
met. 

Aguljas Fyrtaarn i Sigte, det synes nu at hjælpe. 

2 4. Januar. »Naar det blæser op fra S. O., 
saa lad falde alle Ankre og stik ud al den Kæde, I 
har- springer Kæderne og Skibet driver af, da prøv 
for klting ikke at gaa til Søs, det er ugørligt; søg at 
sætte Udt Sejl, saa I kan gaa klar af Klipperne og 
gør alt for at sætte Skibet paa Land. Paa Sandet 
Øst for B y e n, dér er den eneste Redning muhg«. 
Dette er i Korthed Kvintessensen af den trykte 

Instruks, som Havnemesteren bragte om Bord, da 
vi i Dag ankrede ved Port Elisabeth. 

Det var just ikke opmuntrende Udsigter; vel 
havde vi efter det Kendskab, vi allerede havde til 
SOsten ude under Kysten, faaet en Anelse om, at 
Port Elisabeth maatte være en slem og vanskelig 
Ankerplads, men slet saa galt havde vi dog ikke 
tænkt os, det kunde være; nu fik vi jo prøve og lade 
staa til; der var ingen Vej udenom. 

Alle de Skibe, vi lastede samtidig med i 
London, ligger her, men vi har dog ikke haft 
længere Rejse end nogen af dem. Vi fik da 
Gud ske Lov gode og fornøj ehge Breve hjemmefra; 
men desværre var Posten gaaet hjem for 4 Dage 
siden, saa det varer en hel Maaned, inden vi kan faa 
vore Breve af Sted. — Landet ser meget øde og san- 
det ud, og Byen, set fra Søen, er ikke videre køn, den 
ligger saa spredt, og Husene er ens allesanmien. Her 
staar en voldsom Brænding paa Kysten især uden 
for Kap Recif. Klipperne staar som en Mur ret op 
af Havet, og naar Vinden er paa Land, er Brændin- 
gen taarnhøj, og Skumsprøjtet naar helt op i Byens 
Gader. Selv med P>alandsvind er der altid megen 
Brænding. Her inde i Bugten kan man lande med 
Skibets egne Baade, dog kun, naar det er overordent- 
lig stille og fint Vejr, ellers maa man signalisere til 
Land, og der kommer da en Redningsbaad ud. 

2 5. Januar. I Dag var Hugo og jeg i Land 
for første Gang. Vi afhentedes af Redningsbaaden, 
denne roedes ind og stoppede lige uden for Bræn- 
dingen; der laa vi lidt og afventede en passende stor 
Sø, og saa snart denne kom, roedes der til af al Magt, 
og Søen bar da Baaden ind gennem Brændingen, 
Mandskabet sprang i Vandet og halede Baaden saa 

højt op mod Land, at Bølgesuget ikke kunde tage 
den tilbage i Søen igen, og vi blev da bragt i Land, 
ridende paa Ryggen af en af Roerna Det virkede 
absolut ikke tiltalende og varslede ikke godt for 
Fremtiden, at der skulde saa mange Omstændig- 
heder til for at komme i Land i rigtig pænt og upaa- 
klageligt Vejr. Vi fik en Smed ombord, og det varede 
ikke længe, inden de sprængte Røst- og Stængebar- 
duns-Bolte til Stormasten var erstattet med ny. 

Brolægning i Byen findes ikke, Gaderne er be- 
strøede med løst Sand og Smaasten, og Varmen er i 
høj Grad generende. Overalt ses Vogne med Uld, 
trukne af 12—14 Okser; der sidder altid en nøgen, 
sort Fyr paa Vognen med en uhyre lang Pisk, som han 
bruger med stor Færdighed, endogsaa de forreste Ok- 
ser træffer han med Sikkerhed; dog er det ingenlunde 
behageligt for de forbigaaende, naar Pisken sættes 
i Bevægelse. Foran de forreste Okser løber en sort 
Dreng, som gør nogle besynderlige, voldsomme Gri- 
masser og smider Sand og Sten i Øjnene paa dem, 
naar Vognen skal standses. — Det er Hgefrem lat- 
terligt at se alle de forskellige Slags Folk, der dri- 
ver om i Gaderne, Hottentotter, Negre, Malajer osv., 
nogle splitternøgne og andre i de mest fantastiske 
Kostumer. Man træffer saaledes Herrer med Øren- 
ringe, sort høj Hat og Bukser, men uden Skjorte, 
Vest og Frakke, andre svøber sig med Værdighed i 
en gammel Soldaterkappe ; alle er barbenede, men 
desuagtet revnefærdige af Vigtighed og Storsnudet- 
hed, saa snart de blot har en Trevl paa Raden. De 
slentrer overlegent hen ad Fortovet og slæber ugide- 
ligt de bare Ben efter sig, som om de kunde være 
de mest ondartede Østergade-Lapse. — Børnene ser 
snart naragtigere ud end Forældrene; de har ikke 

andet paa end en Karklud, Hovederne er uforholds- 
mæssigt store, Arme og Ben meget tynde, men Ma- 
verne af imponerende Størrelse. Jeg saa saadan en 
lille Fyr promenere langs Gaden, stolt som en Spa- 
nier, og han var næppe stort mere end 1 Aar gam- 
mel. Mødrene har et Slags Tørklæde bundet sammen 
som en Pose paa Ryggen, og dér sidder Ungen som 
et Pungdyr og stikker Hovedet ud. 

Byen er bygget paa en høj Bakke, hvorfra haves 
en smuk Udsigt over By og Bugt, det er ogsaa det 
eneste seværdige, der findes. Den nærmeste Omegn 
er øde og utiltalende, kun Sand og atter Sand, intet 
er opdyrket. Træer og Buske findes ikke, kun hist 
og her Samhnger af store Kaktus. Først en 5 — 6 
Mil inde i Landet begynder nogen fyldigere Vegeta- 
tion. Port Elisabeths vigtigste, ja man kan vel sige 
omtrent eneste Udførselartikler er Huder og Uld, som 
i Oksevogne føres til Byen fra det indre af Landet. 

Efter alle de Hvalknogler at dømme, som findes 
overalt paa Kysten, faar man det Indtryk, at der 
engang i Fortiden maa have været en Hvalfanger- 
station i Bugten her. Det eneste Sted i Bugten, hvor 
der ikke er Klipper, er ca. ^4 Mil Øst for Byen, hvor 
Kysten paa en Længde af nogle faa Tusinde Alen er 
lav og sandet. Det er denne Kyststrækning, der me- 
get betegnende kaldes »Slagterpladsen«, som der i 
Instruksen henvises til, naar Ankerkættingen sprin- 
ger, og Skibet gaar i Drift under en SO-Storm. At 
det ikke var Overdrivelse, hvad der fortaltes om 
SOstens Magt og Vælde, viste med al Tydelighed de 
mange Skibsvrag, vel en 10 — 12 Stykker, som stod 
paa »Slagterpladsen«, da »Fingal« ankrede i Bugten. 
For 7 — 8 Aar siden. Blev der fortalt, laa en smuk, 
stille Morgen 6 store Skibe, deriblandt en Ostindie- 

farer med 250 Soldater ombord, opankrede paa Bug- 
ten. Ved Middagstid blæste det op med en Storm 
af SO, og inden Aften laa de 5 som fuldstændige 
Vrag paa »Slagterpladsen«, dog med bjærgede Be- 
sætninger, medens Ostindiefareren ikke naaede saa 
langt, men drev ind paa Klipperne lige ved Byen, 
hvor den paa faa Øjeblikke blev knust som en Ægge- 
skal. Den var ikke længere borte, end at man fra 
Land, trods Brændingens Larm, kunde høre, hvad der 
blev raabt ombord; men al menneskeUg Hjælp var 
udelukket, og ikke en .eneste levende Sjæl kom i 
Land. Ligene var i den Grad maltrakterede ved at 
hvirvles om mellem de spidse, med skarpe Skaller og 
Koraller bedækkede Klipper, at de Hgnede uformelige, 
ubestemmelige Kødmasser. Dette fortaltes os af 
Folk, der selv havde overværet Katastrofen. 

bud skal vide, disse Oplysninger var ikke opmun- 
trende, og nu traf det sig tilmed saaledes, at af de ca. 
30 Skibe, som laa opankrede i Bugten, var »Fingal« 
den, som laa længst inde mod Brændingen; vi havde 
da i paakommende Tilfælde ikke alene vore egne Kæ- 
der at sørge for, men hvad værre var, vi maatte 
ogsaa have Opmærksomheden henvendt paa alle de 
andre Skibe, der laa udenfor, og som vilde drive ind 
paa os og tage os med, hvis deres Kæder sprang. 
Man gik stadig med en ubehageUg Følelse af Usik- 
kerhed, thi selv om det ogsaa var det mest straa- 
lende Vejr, og alt saa smilende ud, var der ikke no- 
get i Vejen for, at det et Par Timer efter uden noget 
som helst Varsel kunde blæse op til en forrygende 
Storm; den Erfaring havde vi ude fra Kysten, det 
lod til at være noget, som hørte med til Klimaet 
her nede og ikke kunde regnes som Tilfældigheder. 
Her er mange Fisk i Bugten; jeg fangede en Del 



32 



O. LUND 



paa 4 — 6 Pund Stykket, de ligner nærmest Strand- 
karper. 

Paa Søndag agter Backe og jeg os ud til Kap Re- 
cif for at samle Muslinger og skyde Maager, i hvilken 
Anledning jeg fra Politikammeret har skaffet mig en 
skriftlig Tilladelse til at tage Geværerne i Land. 

2 9. Januar. Godt var det, at Backe og jeg 
ikke kom i Land i Søndags, vi fik andet at tænke 
paa, thi »Fingal«s Undergang har aldrig været saa 
nær som den Dag. Om Lørdagen var Hugo, Augusta 
og jeg i Land, men da vi skulde ombord igen, be- 
gyndte det at blæse, og først efter mange Anstren- 
gelser lykkedes det os at komme i Baaden og ud 
til Skibet. Baaden var paa et hængende Haar nær 
kæntret, da vi lagde paa Siden. Søndag Morgen fri- 
skede det op af SO lige ind i Bugten, og ved Mid- 
dagstid havde vi en regulær Storm med uhyre Sø- 
gang. Vi laa kun et Par Tusind Alen fra Land, og 
Brændingen brød med en saadan Voldsomhed mod 
Klipperne, at Sprøjtet stod op over de nærmeste 
Huse i Byen. Begge Kæder blev stukket ud paa 
Tamp, men desuagtet brød Søen saaledes over 
Stævnen, at Klyverbommen ofte var flere Favne 
under Vand. Et Øjeblik satte Skuden Stævnen un- 
der saa haardt, at Søen afrev Presenningen, der var 
spigret over Lukafskappen, og skyllede den tillige- 
med alt, hvad der var fastsurret paa Dækket, agter 
ud helt hen til Halvdækket. Skibet ligefrem vred 
sig som en Orm, og det formelig sang i Kæderne, 
saadan Kraft var der paa dem. Kl. 2 omtrent sig- 
naliserede et amerikansk Fuldskib, en Hvalfanger 
med 50 Mands Besætning, som laa et godt Stykke 
uden for os, at hans Kæder var sprængte, og sam- 
tidig saa vi ham falde af og drive med Bredsiden 

til ned for Bougen af »Marani«, som laa et Par Hun- 
drede Alen ret forud for os. Heldigvis holdt »Ma- 
sani«s Kæder, ellers havde vi faaet dem begge to 
ned paa os, og »Fingal« var da fulgt med til Bunds ; 
men Amerikaneren slap klar efter først at have 
brækket »Marani«s Klyverbom og Store Mærseraa. 
Saa kom de mest spændende Minutter, jeg nogen 
Sinde har oplevet; Amerikaneren kom med sprængte 
Braser, Skøder og Barduner, med Bredsiden til, dri- 
vende ned Uge tværs for »Fingal«s Boug, og i dette 
Øjeblik var det Liv og Død om at gøre for os alle 
sammen, thi var han blevet hængende paa vore Kæ- 
der, vilde »Fingal«s skarpe Jernstævn øjeblikkelig 
have boret ham i Sænk, og vi vilde da være gaaet 
ned begge to og faaet samme Skæbne som nævnte 
Ostindiefarer for 7—8 Aar siden paa samme Sted, 
hvor vi nu laa. Takket være den store Besætning, 
Amerikaneren havde ombord, fik han i alleryderste 
Øjebhk sat Mærssejl og Klyver, saa han lige netop 
gik klar af »Fingal«s Stævn og drev ned langs Siden 
af os, saa nær, at vi kunde røre ved ham med Hæn- 
derne. Augusta stod henne paa Halvdækket, alle vi 
andre langs Ræhngen, bevæbnede med Økser og 
hvad vi ellers kunde faa fat paa for at kappe væk, 
hvis han skulde blive hængende paa os, men heldig- 
vis gik han klar og drev agter ud. Det var med en 
mægtig Følelse af Lettelse, vi saa ham drive af; han 
fik snart sat nogle flere Sejl, saa han kom klar af 
Klipperne, og en lille halv Time senere laa han inde 
paa »Slagterpladsen« med alle tre Master kappede 
som fuldstændigt Vrag, men med Besætningen i Be- 
hold. 

En anden Amerikaner, som laa kort fra os, kom 
ogsaa i Drift, men stoppede op for et Varpanker. 



34 



O. LUND 



Medens han drev, sloges Mandskabet efter alle Kun- 
stens Regler ; vi saa, hvorledes Styrmanden slog løs 
paa dem med en Haandspage, inden han fik dem til 
at lystre Ordre og hive Varpankeret ud. — En Spa- 
nier knækkede den ene Kæde, men blev dog liggende 
for den anden. — Om Aftenen fik vi et svært Tor- 
denvejr med Byger af Nord, saa Skibene shngrede 
saa voldsomt, at de næsten smed Raanokkerne i Van- 
det. I Dag er Vejret godt med V.-Vind, saa vi lig- 
ger i Læ, og der er igen kommet Baade og Pramme 
ud fra Land, men endnu har vi ingenting faaet losset. 
Losningen foregaar her i Pramme, men kan kun fore- 
tages, naar Vinden er Vest eller Nord, som giver Læ 
af Landet, og saa maa det oven i Købet være ret 
stille Vejr, da der altid staar nogen Brænding eller 
Skvalp, som Prammene skal igennem for at komme 
ud og ind. Med det blæsende og omskiftende Vejr, 
som i alt Fald paa denne Aarstid er hersivende, er 
det fuldstændig umuligt at beregne, hvor langt Op- 
holdet kan blive her. — I Dag bjærges der paa 
Kraft fra Hvalfangeren. — Efter hvad jeg nu har 
set her, siger jeg med Kilian: »Du har vel rejst!« 
Hellere i en Orkan ude til Søs med frit Driverum 
end her i denne lumre og uberegnelige Heksegryde. 

9. Februar. I Lørdags havde vi igen en lille 
Forestilling af SO, men om Aftenen løjede det dog 
af igen. Om Søndagen havde vi Stille om Morgenen, 
og Backe, Niels og jeg begav os paa den planlagte Eks- 
pedition til Kap Recif. Vi fandt en Masse Skaller og 
Sneglehuse og morede os til at begynde med rigtig 
godt; men saa satte det paa én Gang i med en vold- 
som Vestenstorm, saa Sand og Smaasten røg os om 
Ørene, og vi kunde næppe se ud af Øjnene. Sandet 
piskede os i Ansigtet og snerpede Huden sammen. 

som om vi blev slaaet med Birkeris. Vi havde meget 
Besvær med at komme ombord, og ogsaa dér for- 
fulgtes vi af Stormen, der medførte saadanne Skyer 
af Sand, at det laa tommetykt paa Dækket. 

17. Februar. Endnu har vi over en Tredie- 
del af Ladningen inde; det gaar meget langsomt 
med Losningen, saa Gud skal vide, naar vi bliver 
færdige, der kommer hver Dag flere Skibe, og alle 
skal de have Pramme. Gid vi var vel herfra, vi lig- 
ger stadig med Livet i Hænderne. Forleden Dag 
havde vi en ligefrem Orkan af Vest, men heldigvis 
er her godt Læ for den Vind. Det blæste, saa man 
næppe kunde staa paa Dækket, og Søen blev saa- 
ledes pisket af Stormen og Sandet fra Land, at det 
saa ud som et tæt Haglvejr. Saa blev det paa én 
Gang Stille, og der begyndte at komme Dønning ind 
ude fra Søen, et sikkert Tegn til, at SOsten var i 
Anmarch. Og den kom ogsaa, saa det kunde forslaa. 
Vor bagbords Kæde sprang straks, og vi maatte da 
ligge for det styrbords Anker med 120 Favne Kæde, 
med Tampen omkring Fokkemasten for det Tilfæide, 
at Ankerspillet skulde sprænges og rive ud. Søen 
var den Dag endnu værre, end da Amerikaneren drev 
i Land. Inde paa Land havde }han aldole.s opgivet 
»Fingal«. Alle var overbeviste om, at den maatte 
gaa paa Land, og 3 Redningsbaade med Mandskab 
holdtes klar til at forsøge paa at bjærge os, naar vi 
drev af. Heldigvis holdt dog vort Anker og Kæde, 
og ud paa Natten løjede Stormen af. Søen lagde sig, 
og det blev Vindstille om Morgenen et Par Timer. 

Dette Pusterum benyttedes til at gøre et fortviv- 
let, og som vi tænkte ganske haabløst Forsøg paa at 
fiske den sprængte Kæde. Giggen blev firet af, og 
Henriksen og et Par Mand gik i den og forsøgte at 

fiske Kæden med en Kædehage paa en smækker 
Ende Eksperimentet lykkedes over al Forventnmg, 
ja det var næsten et helt lille Mirakkel; havde de 
fa'aet fat i Bugten af Kæden, vilde det have været 
ganske umuligt at hæve den op til Baaden, nu var 
de saa heldige at faa fat paa Tampen af den i et 
af de alleryderste Led, hvori der saa blev stukket en 
Trosse, hvormed Kæden haledes ind gennem Klydset 
og sjækledes sammen igen paa Dækket. Vi havde 
næppe faaet Kæden ombord igen, før Stormen atter 
tog fat, og Søen satte ind værre end nogen Smde. 
For at lette paa Ankerspillet og gøre Trækket paa 
Kæderne mere jævnt og fjedrende blev liugten af et 
nyt Kabeltoug lagt om Agterenden af Skibet og 
begge Tampe najet paa Ankerkæderne lige mden for 
Klydsene; der var en saadan Kraft paa, at Touget 
sprang som en Sytraad. — Det er grumme lidt, vi 
kommer i Land; vi har ingen Lyst til at være ud- 
sat for maaske i mange Dage at være udelukket fra 
alt Samkvem med Skibet. Vi kan gaa i Land i det 
fineste stille Vejr, og saa 2 Timer efter har vi en 
Pib-Storm, saa der ikke er Tale om at komme om- 
bord igen. Saaledes er Forholdene paa denne veder- 
styggehge Ankerplads. Naar Vinden er SO, ligger 
vi alle med Klæderne paa om Natten, parat til hastig 
■ Udrykning, hvis vi skulde drive af. 

2 5. F e b r u a r. Jeg har i Dag med Bøssen paa 
Nakken været en Tur inde ved Recif og opdagede 
da, at der, hvor Backe, Niels og jeg havde været, 
slet ikke var Recif, men et andet Forbjerg, der laa 
meget nærmere Byen. Jeg havde imidlertid sat mig 
for, at jeg vilde til Recif, og skønt det var en drøj 
Tur, naaede jeg ogsaa derud. Det er en Mængde 
svære Klipper, paa hvilke Søen altid bryder vold- 

somt, nogle af dem ligger noget fra Land og er be- 
satte af Masser af alle Slags Søfugle. Jeg skød en 
Maage og nogle Smaafugle, som jeg ikke kendte. 
Et Sted traf jeg paa et udtørret Leje af en lille Bæk, 
hvori fandtes en Mængde store, tomme Sneglehuse, 
gule med brune Striber, de lignede de spidse Snegle- 
huse i Indsøerne hjemme, men var 10—12 Gange saa 
store. De tiltalte mig meget, og i min Ivrighed fyldte 
jeg mine Lommer og Jagttaske med dem og gik vi- 
dere. Det varede ikke længe, saa fandt jeg andre 
Sager som smukke Skæl og Skaller, Koraller og Sø- 
pindsvin og meget andet, som jeg jo ogsaa skulde 
have med, og da jeg stadig fandt noget nyt, blev 
Resultatet, at jeg i Løbet af Dagen 6—7 Gange 
maatte ryste alle disse Herligheder ud paa Jorden 
og foretage en Sortering, som hver Gang faldt mig 
tungere og tungere, men jeg kunde jo dog ikke slæbe 
det altsammen med mig. Til Trods for de mange 
Sorteringer kom jeg dog ombord med en Oppakning, 
som vakte almindelig Beundring og Misundelse 

Et Par Gange har jeg ogsaa været Smaature ude 
paa Sandhøjene i Byens nærmeste Omegn. Vegeta- 
tionen er kummerlig, kun paa enkelte Steder fandtes 
nogle Pletter med Smaatræer fulde af Slyngplan- 
ter og enkelte store højstammede Kaktus. Saadanne 
Steder holdt jeg mig dog klogelig fra, da det var 
blevet mig betydet, at det var Opholdssteder for flere 
forskellige giftige Slangearter. Min Hensigt med at 
besøge disse øde og lidet tillokkende Omgivelser var 
at fange Græshopper, som fandtes i stor Mængde 
og i mange forskellige Arter. Jeg fangede nogle rene 
Kæmper, de var saa store, at jeg for at bevare dem 
maatte sprætte dem op og tage Indvoldene ud af 
dem og derefter udstoppe dem med Bomuld. Det lyk- 

Fra Holbæk Amt. 3. 

kedes mig at faa samlet et ret betydeligt Sortiment 
af disse Græshopper. En Dag, da jeg var beskæf- 
tiget med denne Jagt, faldt mine Øjne paa et lille 
Dyr der i nogen Afstand fra mig kravlede under 
noget vissent Græs. Ved første Øjekast takserede 
jeg det til at være et Pindsvin, men blev meget over- 
rasket ved at opdage, at det var en Landskildpadde. 
Jeg havde ingen Aneles om, at disse Dyr fandtes 
her men opstillede straks den Sandsynlighedsbereg- 
nini, at naar der var én, kunde der ogsaa godt være 
flere. Og meget rigtig, da jeg gav mig til at lede, 
fangede jeg i Løbet af en Timestid 6, som jeg tog 
med ombord og satte i en Kasse. 

Forleden Nat laa Hugo og jeg i Land, men blev 
skammeUg mishandlede af Væggetøj. - Vi har haft 
Besøg af Mr. Cato fra Port Natal, som er her i disse 
Da-e paa Grund af Forretninger. Mr. Cato er dansk 
Konsul i Port Natal og en god Ven af Hugo og Au- 
gusta, der for 3 Aar siden nød megen Gæstfrihed 
i hans Hus, da de var med »Fingal« i Natal. 

Søkortene over Kysten fra Algoa Bay til Port 
Natal er meget mangelfulde; Hugo fik derfor af 
Mr. Cato mange gode Vink og særlig Beskrivelse af 
forskelhge iøjnefaldende Landkendinger, som kom os 
godt til gode paa Rejsen langs Kysten derop. 

Nu er vi da endelig snart færdige her; vi havde 
ventet at kunne blive færdige her paa en halv Snes 
Dage, og nu har vi hgget her i 5 Uger, den meste 
Tid med Livet i Hænderne, 4—5 SO-Storme har vi 
haft, den sidste varede i 8 Dage, i hvilken Tid al 
Samfærdsel med Land var sluttet. Det kan man 
kalde en god og bekvem Lade- og Losseplads, som 
Mægleren i London kaldte Port EUsabeth, da han 
fik »Fingal« ud paa den Vildmand. — Vi faar Pas- 

sagerer herfra op til Natal; det er meget ubehage- 
ligt, men vi kan daarhg undslaa os derfor, og Frag- 
ten for dem er ikke saa daarhg og kan bøde lidt paa 
det lange Ophold her. 

1. M a r t s. Nu har vi f aaet Passagererne om- 
bord. I Ruffet med 4 Køjer er indlogeret en M a n d 
med Kone og fem Børn. I mit Lukaf med 
2 Køjer er anbragt en Kone med fire Børn 
og desforuden er der to Dækspassagerer, 
ialt saaledes 1 4 S j æ 1 e e k s t r a. — Jeg skal hgge 
paa Gulvet i Kahytten. — Konen med de fire Unger 
begyndte straks med at brække sig, da hun kom om- 
bord. Det bhver vist en nydelig RedeUghed! 

I Aften har vi et lille Af skedsselskab bestaaende 
af en svensk og en engelsk Kaptajn. 

2. M a r t s. Endelig i Morges Kl. 3 forlod vi Al- 
goa Bay, og gid vi aldrig maa komme der mere. Da 
vi fik Ankerne op, viste det sig, at mange af Stol- 
perne i Kæderne var sprængte, et Bevis paa, hvilken 
uhyre Kraft der havde været paa. — Vi har nu pas- 
seret Bird Island, men Barometret stiger, saa vi 
faar nok snart østlig igen. Passagererne i Ruffet 
lader til at være flinke og rare Folk; Manden, som 
er skeløjet, er vistnok noget i Retning af Redaktør, 
Fruen forhenværende Guvernante, meget dannet og 
uhyre høfhg, hun nejer og siger Tak, naar man af 
Vanvare kommer til at træde hende paa Tæerne. 
Børnene, alle under 8 Aar, er meget artige, især er 
den yngste, en sød lille Tøs paa II/2 Aar, meget til- 
talende og er allerede alles udkaarne Kæledægge om- 
bord. Familien i mit Lukaf er derimod af en helt 
anden Kaliber, Konen arrig og Ungerne, alle under 
9 Aar, meget uartige og nogle store Svinebæster 
allesammen. Mine Fingre klør efter at give dem 

nogle gode Lussinger; men desværre, det lader sig 
ikke gøre. De to Dækspassagerer er engelske Ma- 
troser, tilsyneladende ordentlige og omgængelige Folk. 

5 Marts. Vi fik da østlig, som holdt ved i 
to Dage med meget haard Sø. - I Forgaars var 
»Fingal« paa et hængende Haar nær gaaet i Land 
paa det allerværste Sted paa Kysten. Det var ved 
Point Padron, hvor Klipperne gaar langt ud fra Lan- 
det og hvor Brændingen er om mulig endnu værre 
end ved Kap Recif. Det var fint Vejr med fnsk 
Brise; vi sad alle oppe paa Halvdækket og frydede 
os over den smukke Udsigt ind over Landet. Vi laa 
og krydsede med smaa Slag og var da, rimeligvis 
paa Grund af den skuffende Belysning fra den ned- 
gaaende Sol, kommet nærmere ind mod Klipperne 
end beregnet. Der blev som sædvanlig kommanderet: 
»Klar til at vende!« Men om Forladelse! »Fingal« 
nægtede at stagvende, men løb i Stedet for med en 
3_4 Mils Fart agter over, saa vi kun var et Par 
Skibslængder fra Brændingen. Saa kan det nok være, 
der blev Røre ombord, Frivagten kom farende op paa 
Dækket mere eller mindre paaklædt, Ankrene blev 
gjort klare til at lade gaa som det sidste Haab, da 
i alleryderste Øjeblik lykkedes det at kovende, men 
dette krævede jo mere Plads, og den var saa knap 
tilmaalt, at samtidig med, at Stævnen vendte den 
rigtige Vej, og Skibet tog Fart udad, brød Brændm- 
o-en over agter og oversvømmede hele Halvdækket. 
Det hele kom saa pludseligt, at man ikke straks fik 
Tid til at reflektere over det farefulde ved Situatio- 
nen- men bagefter var der ingen ombord, der næ- 
rede mindste Tvivl om, at vi alle uden Undtagelse 
vilde være omkomne, hvis »Fingal« blot var kommet 
et Par Favne længere ind mod Klipperne ved Pomt 



EN REJSE MED SEJLSKIB 



41 



Padron. — I Morges fik vi Vinden vestUg og løber 
nu med fint Vejr langs Kysten ca. 14 Mil fra Land. 
Vi har passeret Francis Bay, hvor Kow-Floden har 
sit Udlcib i en meget smuk Bugt, Landet ser frugt- 
bart ud, kun ved Kysten er der Sandbanker. Der 

Briggen »Fingal« ud for Port Natal. 

kom en Baad paa Siden af os med en meget talende 
og meget storsnudet Engelskmand, der præsenterede 
sfg selv som Havnemester i Francis Bay. Han fik 
et Par Glas Grog og forærede os til Gengæld en dej- 
lig Laks paa 14—16 Pund, som han fangede, medens 
han laa paa Siden af os. — I Morges passerede vi 
Mundingen af Floderne »Buskman«, »Karcenga« og 
»Kasuga«, men ingen af disse Floder saavel som 
»Kowi« var synlige, da Udløbene i Havet spærres 
af en Sandbarre, som kun skylles bort i Regntiden, 
naar Vandet i Floderne stiger og presser paa. 

Manden i Ruffet, Mr. Scobel, viser sig at være 
meget interesseret i Jagt og Fiskeri, og vi har der- 
for sluttet os sammen og driver Sporten, saa snart 
der blot er ringeste Anledning dertil. Skyderiet 
efter Maager og andre Søfugle giver dog kun et 
ringe Resultat, hvorimod Fiskeriet er mere lønnende, 
men ogsaa udkræver større Anstrengelser og Taal- 
modighed. Det gaar saaledes for sig, at vi tager en 
lang Line, paa Enden af hvilken vi fastgør et svært 
Blylod med en Krog, hvorpaa anbringes et Stykke 
Kød eller Flæsk. Jeg staar agterude paa Halvdæk- 
ket med den anden Ende af Linen i Ilaanden, medens 
Mr. Scobel gaar med Blyloddet langs Dækket forud, 
stadig sørgende for, at det altid er uden for Vant 
og Barduner, saa Linen er klar af Skibssiden uden- 
bords. Naar han er naaet hen til Kranbjælken, gi- 
ver han mig et Praj og hiver Loddet ud, og saa kom- 
mer det spændende Øjeblik: Kan Loddet naa Bun- 
den, inden Skibet er løbet en Skibslængde frem ; saa 
haler jeg ind, og der sker da et af to: Har der været 
Sand- eller Mudderbund, er hele Arbejdet spildt, Kro- 
gen kommer tom op, har der derimod været Klippe- 
bund, hænger der altid en Fisk paa. Det er udmær- 
kede Fisk ; vi fanger store Tampe fra 5—6 til 14—16 
Pd., de Hgner i Form en Strandkarpe, har store Skæl 
og af Farve som en Guldfisk med en rund sort Plet 
paa hver Side lige bag ved Gællerne. De kaldes po- 
pulært »Soldierfisk«, og om den sorte Plets Bestem- 
melse forklarer den ene af de engelske Matroser, 
»that is where the devil catch him«. I Anledning 
af Passagererne er Ivar udnævnt til en Slags opvar- 
tende Kavaller under Maaltiderne i Kahytten, og 
hvad Villighed angaar, lader han intet tilbage at 
ønske; men aUigevel er det et farligt Eksperiment; 

hans landUge Blomstersprog er saa righoldigt og for- 
bløffende, at man stadig sidder i Angst og Spæn- 
ding for, at han skal komme med en særlig duftende 
Buket. Han har allerede afleveret flere, som det vil 
være heldigst i Velanstændighedens Interesse at kaste 

et Slør over. 

9. M a r t s. I de sidste Dage har vi haft dyg- 
tig Vind af SV med en voldsom Sø, saa vi næsten 
ikke kunde sejle. Strømmen er meget haard her 
langs Kysten; vi løb 9—10 Mils Fart og avancerede 
dog kun 3—4 Mil. I Morges passerede vi St. Johns- 
Floden; det var noget af det smukkeste, jeg endnu 
har set. Solen stod netop op og kastede et blændende 
Lys ind paa Kysten. Floden løber mellem høje og 
bratte Klipper af rød Granit, der saa ud, som om de 
var murede op, og den højeste af dem lignede en 
gammel Borg eller Fæstning. I Kløfterne voksede alle 
Slags Buske og Græs, og saa langt Øjet naaede ind 
i Landet saas kun det friskeste Grønne fra Tæer, 
Buske og allehaande Vækster. Sand forekommer nu 
kun sjældent, alt er frodigt og tiltalende, en slaaende 
Modsætning til det sydligste Afrikas øde og ufrugt- 
bare Kyster. — Af de særlig iøjnefaldende Land- 
mærker kan nævnes en anselig Høj af blodrødt Sand 
eller Ler, der omgivet af alt det grønne tager sig 
storartet ud fra Søen, og et andet Sted en høj Gra- 
nitklippe, stejl som en Mur og med en dyb Grotte 
eller Hule midt i Væggen, den kaldes derfor ogsaa 
»Hole in the wall«. Disse Landkendinger er af stor 
Betydning og Hjælp ved Sejladsen langs Kysten. — 
Vi har næsten hver Nat stort Fyrværkeri, da Ind- 
byggerne inde i Landet afbrænder det tørre Græs 
paa Højsletterne. Det ser helt fantastisk ud i Nat- 
tens Mørke, naar disse Ildslanger milevidt bølger 

sig frem, ofte med stor Hastighed. Her har i disse 
Dage været en Mængde Stormsvaler omkring Skibet, 
jeg fangede en af dem i et Net paa en Stang. Den 
Hgnede ganske en Svale saavel paa Størrelse som 
Farve, men den havde Svømmefødder og midt paa 
Næbbet en lille Knop eller Ophøjning. — Vi havde 
haabet at naa til Port Natal i Dag; vi har kun en 
Dags Sejlads igen; men i Nat havde vi kun Udt Vmd 
og gjorde næsten ingen Fremgang, og i Dag er Vin- 
den gaaet NO, saa vi maa krydse, og det er et brød- 
løst Arbejde paa denne Kyst, hvor Strømmen sætter 
os tilbage for hvert Slag. Bliver dette ved, maa vi 
ankre; men det er ikke rart paa aaben Kyst, hvor 
Brændingen er saa slem som her. Vi har passeret en 
utalhg Mængde Floder her paa Kysten, men der er 
kun Vand i Buffalo, Kowi og St. Johns River. Ved 
Buffalo River ligger den lille By East London. 

Konen i mit Lukaf er stadig i Køjen og brækker 
sig, hendes fire infame Unger gør i Spyttebakken og 
paa Gulvet, render med alt Papiret fra »Das« osv., 
osv. ; gid Pokker havde hele Familien, og jeg mit rare 
Lukaf vel spulet igen. — Det er ogsaa til at for- 
tvivle over, at man ikke kan give de snottede Unger 
en- god Portion Høvl. 

1 1. M a r t s. Vi maatte da bide i det sure Æble 
i Gaar Morges og ankre op inde under Land, Strøm- 
men var saa haard, at vi ved at krydse om Natten 
blev sat 10 Mil tilbage. Vi ankrede paa 6 Favne 
Vand, ikke Vs Mil fra Land. Vi prøvede hele Dagen 
paa at fiske, men uden Held. I Nat Kl. 12 kom Vin- 
den ud fra Landet; med stort Besvær fik vi Ankeret 
hevet hjem og sat Sejl, men vi kom kun et Par Hun- 
drede Alen ud, saa døde Vinden hen, og det blev Blik- 
stille. For at stoppe Strømmen lod vi det største 

Varpanker gaa, knobet paa Kabeltovet. I Morges 
var det fremdeles Stille; vi prøvede saa igen Fiske- 
riet, og det viste sig straks, at vi var kommet til 
at ligge paa Klippegrund, de store Soldierfisk bed 
paa lige saa fort, som vi kunde hale op, og i Løbet 
af en Times Tid havde vi ca. 30 Stykker paa Dæk- 
ket. Kl. 10 kom Vinden atter ud fra Landet, og vi 
kom under Sejl igen, men vi maatte efterlade den 
ene Ankerflig i Klippebunden. 

13. Marts. I Morges fik vi til almindelig 
Glæde og Overraskelse Bluffet i Sigte; vi havde reg- 
net med den sædvanhge haarde Strøm imod, men 
den maa være slækket noget af om Natten, saa vi 
havde kunnet gøre større Fremgang end paaregnet. 
Kl. 12 ankrede vi uden for Havnen paa aaben Kyst, 
da det viste sig, at »Fingal« var for dybtgaaende 
og maatte lettes mindst 1 Fod for at kunne gaa ind 
over Barren. Det første Indtryk, jeg fik af Port Na- 
tal, var ligefrem forbløffende. Saa snart Ankeret 
var i Bund, og endnu inden Sejlene var beslaaede, 
kom et Par Baade langs Siden, og ind over Lønnin- 
gen vrimlede en Snes Zuluer, prægtige Karle alle- 
sammen, uden en Trævl paa Kroppen undtagen et 
Sejlgarn om Livet, hvortil for og bag var anbragt 
en Frynse af Abehaler. De var kastaniebrune, ind- 
smurte over hele Kroppen med amerikansk Olie, saa 
de skinnede, og deres vældige Muskler og Sener 
traadte frem saa smukt og harmonisk, som man ser 
det paa en ædel, velplejet, ægte arabisk Hingst. Saa 
man dem paa Ryggen, maatte man beundre den Kraft 
og Smidighed, den fremviste, naar de blot bevægede 
sig; man kunde ikke lade være med at fornøje sig 
over de Pvygge, den dybe Fure langs ned ad Ryg- 
raden, de brede Skuldre og Muskelbundterne, der 

spændtes og slappedes ved hver Bevægelse, de gjorde, 
kort sagt, de var allesammen, hvad Krop og Lem- 
mer angaar, glimrende Modeller for en Billedhugger, 
lige akkurat som et rigtig Mandfolk bør være skabt. 
Dertil var deres Ansigter hgefrem kønne, deres Læ- 
ber var langtfra saa tykke som paa de vestafrikanske 
Negre, i det hele taget syntes de at være af en helt 
anden, ædlere og mere aristokratisk Race. Deres 
Haar,'som heller ikke var saa uldent som Vestafri- 
kanernes, bar de paa en højst aparte Maade. De 
anbringer oven paa Issen en blankpoleret sort Krans, 
som ligner Horn, men som formodentlig er af en 
Slags Gummi eller Harpix, som klistrer sig fast til 
Haaret, og som hæver sig mere og mere op fra Ho- 
vedet, efterhaanden som Haaret vokser, saa det til 
sidst ser ud som en høj sort Hat uden Skygge. Jeg 
kunde ikke lade være at tænke, at der uden Tvivl 
maatte være god Jagt uden generende Frednings- 
tider i denne Hat, men meget besværligt at faa dre- 
vet Vildtet frem. — Disse Zuluer, som saaledes kom 
ombord, havde aabenbart ikke andet Ærinde end at 
tilfredsstille deres Nysgerrighed; de var meget ven- 
skabelige og morede sig aabenbart lige saa meget 
over os, som vi over dem. — Jeg havde flere Gange 
paa Rejsen tænkt, at det dog maatte være noget 
genert og flovt at komme sammen med splitternøgne 
Personer uden for en Badeanstalt; men over for disse 
Zuluer følte jeg mig ikke et Øjeblik generet af deres 
Nøgenhed, muHgvis var det Kuløren, der gjorde det, 
men jeg havde en Fornemmelse af, at disse Folk lige 
saa godt havde Bukser paa som jeg selv, og det faldt 
mig ganske naturligt og selvfølgeligt venskabehgt 
at klappe en eller anden paa den nøgne Ryg. Det 
morede os især at forære disse Naturbørn gamle Klæ- 

der, som de var meget begærUge efter, men om hvis 
Anvendelse de for det meste intet Begreb havde. Saa- 
ledes forærede Backe en af dem et Par langskaftede 
Bomuldsstrømper ; Fyren endevendte dem og be- 
tragtede dem fra alle Sider og Kanter, indtil der 
pludselig gik et Lys op for ham; han trak dem paa 
Armene og marcherede stolt og triumferende med 
dem omkring paa Dækket, misundt af sine mindre 
heldige Kammerater. Hen paa Eftermiddagen roede 
det glade Selskab i Land igen, aabenbart meget til- 
fredse med Visiten. — Dagen efter vor Ankomst 
flyttede Augusta i Land til Mr. Cato, jeg havde hel- 
ler ikke Lyst til at bh ve ombord, saa længe »Fingal« 
laa uden for Barren, saa jeg flyttede ogsaa i Land 
og indlogerede mig i et meget primitivt Pensionat, 
en Slags Bungalow opført af Ler med Rørtag og med 
Skillerum af flettede Maatter mellem de 3 — 4 Smaa- 
stuer, der fandtes. Som Regel var jeg kun dér om 
Natten, om Dagen var jeg for det meste hos Catos. 

Byen »Durban« ser meget simpel ud, den lig- 
ner en stor Landsby, og Gaderne bestaar af løst Sand, 
som man synker i til op over Støvlerne. Det mest ejen- 
dommehge ved Byen er de mange Vandhuller, der er 
fulde af Kalla'er, og hvor man nu og da støder paa 
en sort Ibis. Bugten og Landet derimod er meget 
smukke. Indse j Ungen til Bugten dannes mod Syd af 
et højt Forbjerg — Bluffet, der er bevokset med Ur- 
skov, og som ud mod Havet dannes af Klipper, hvor- 
paa Søen altid bryder, saa der selv med stille Vejr 
staar Brænding. Mod Nord dannes Indsejlingen af 
»Pointen«, en lav, skovbevokset Halvø, der ud mod 
Havet har en flad, sandet Strandbred. Selve Indsej- 
lingen mellem Bluffet og Pointen er vel omkring 500 
Alen bred, og over den strækker sig Barren med en 

daglig Vandstand ved Flodtid af 10-11 Fod, ved 
Springflod mere. Bugten ligner en stor Indsø; den 
er saaledes lukket, at man ikke kan se ud til Søs. 
Flere større og mindre skovbevoksede Øer ligger i 
Bugten; ved Højvande er disse oversvømmede, men 
med Lavvande er ikke alene disse Øer, men ogsaa en 
stor Del af Indsøen tørre, og der kommer da en 
Mængde Sandrevler til Syne. Det hele ser da ud som 
en Samling af Kanaler, og i de dybeste af disse Ka- 
naler ligger Skibene ankrede op. Bolværker og Pierer 
findes ikke, al Lossen og Indladning foregaar med 
Pramme. Byen Durban ligger meget spredt ved den 
nordlige Ende af Indsøen, hvor en lille Bæk eller Creek 
løber ud. Toldvæsenets Lokaler ligger ude paa Pointen 
ved Skibenes Ankerplads, hvorfra en lille Stump Jern- 
bane fører op til Byen. Nord for Byen ligger en me- 
get høj og lang Bakke, som kaldes »Beria« — det er 
det smukkeste Sted her. Bakken, eller rettere Høj- 
landet, er bevokset med alle Slags Træer og uigen- 
nemtrængelig Kratskov, som er Opholdssted for tal- 
rige Aber, Vildsvin, Bukke og enkelte Pantere, og 
naar man kommer op paa Toppen, har man den mest 
storartede Udsigt til alle Sider, man ser Byen, Bug- 
ten, Bluffet og langt ud til Søs, og vender man sig 
om,' ser man milevidt op over det indre af Landet. 

Jeg kommer hver Dag hos Catos; man kan ikke 
tænke "sig venligere og mere gæstfri Folk; de véd 
ikke alt det gode, de vil gøre for os. Mr. Cato og 
hans Kone er ældre Folk, vel omkring 60 Aar. De 
er nu ikke de allerførste, men dog af de første Kolo- 
nister, der nedsatte sig her paa Kysten. Den Gang 
var Landet fuldstændig vildt, Løver og Pantere fær- 
dedes i Urskoven omkring deres første Bolig, ja, selv 
i deres Have var man ikke sikker paa, ikke at træffe 

paa disse Rovdyr. Mrs. Cato kom saaledes en Dag 
saa nær ved en Panter, der laa under en Busk, at 
hendes Kjole strejfede den, og kun hendes RoHghed 
og Fatning frelste hende fra at blive angrebet af 
den. Hendes Fader blev sønderrevet af Løver lige 
uden for Huset. Der er to Børn, en Søn, George, en 
flink, ung Mand paa 24 Aar, som jeg har sluttet 
mig til, og Datteren Fanny, en køn, mørk, velvoksen 
Pige paa 22 Aar, som er Augustas særUge Veninde 
allerede fra forrige Gang, »Fingal« var her. Mr. Cato, 
dansk Konsul, er en meget velhavende Mand og des- 
uden Foregangsmand her paa Pladsen. Han har Suk- 
ker- og Kaffeplantager, han dyrker Majs, søde Kar- 
tofler, Salep, Græskar o. m. a., altsammen her paa 
Kysten i Nærheden af Byen, og desuden ejer han 
inde i Landet 18,000 Tdr. Land Græsjord, hvor en 
talrig Flok Stude og Heste fører en halvvild Tilvæ- 
relse, men dog altid er under Kontrol. Jeg har været 
med George omkring paa de forskellige Plantager her 
i Nærheden; alt var i den skønneste Orden, og meget 
interessant at se. En Dag satte vi en Rævesaks op 
i den ene Sukkerplantage og fangede først en Grib 
af Størrelse som en stor Høne, og senere en meget 
smiik Fiskeørn. »Fingal« maatte ligge i 14 Dage uden 
for Barren inden det lykkedes at faa lettet den saa 
meget, at den kunde flyde ind. Gentagne Storme og 
svær Sø forhindrede alt Samkvem med Land, og et 
Par Gange var det med Nød og næppe den klarede 
sig fra at drive af. Nu ligger den endehg her i sik- 
ker og rolig Havn, men er saa overgroet med Lang- 
halse, at den Hgner en Østersbanke, bedrøveligt 
Minde om det lange Ophold i Algoa Bay. I al den 
Tid »Fingal« laa udenfor Barren, saa vi kun meget 
lidt til Hugo; han var enten om Bord for at frem- 

skynde Losningen, eller færdedes med Prammen mel- 
lem Skibet og Land; der var stadig nok at paase, 
og selv efter at Skibet var kommet i Havn, havde 
han altid travlt, saa jeg kunde aldrig faa ham med 
ud paa mine Ture. Jeg havde egentlig aldrig rigtig 
kendt Svoger Hugo, før jeg kom om Bord i »Fingal«. 
At han var en usædvanlig køn og tiltalende Mand, 
det var jeg klar over; men hvad han ellers indeholdt, 
havde jeg intet Begreb om. Under vort lange Sam- 
liv om Bord lærte jeg at skatte ham som en trofast 
Ven, en djærv og dygtig Sømand, en paalidelig og 
omsorgsfuld Skibsfører. Jeg havde nu saa mange 
Gange her nede paa Kysten, i Algoa Bay, ved Point 
Padron og andre Steder set ham klare en vanskelig 
Situation, saa min Tiltro til ham som Sømand var 
velbegrundet. Han var altid paa Dækket ved Nat og 
ved Dag, naar det kneb, og naar han personlig tog 
Kommandoen, og med sin klangfulde Stemme smæl- 
dede sin korte og distinkte Kommando ud, saa blev 
der Appel i Arbejdet; Folkene vidste, at nu gjaldt 
det, nu »den gamle« selv havde taget Styret. 

Søster Augusta, som var 2 Aar ældre end jeg, 
var mig paa en Maade ogsaa ret fremmed, da jeg 
kom om Bord. I vor Barndom havde jeg en vis Re- 
spekt for hende som den ældre, men mine 6 Aars 
Ophold i København, netop paa den Tid, da hun fra 
Barn gik over til Voksen, og hendes derpaa følgende 
Giftermaal og stadige Rejser med Manden, havde 
fjernet os fra hinanden, og hvorledes var hun nu? 

Jeg genfandt hende som en rask Sømandskone 
af den rigtige Slags, altid frejdig og uforknyt i Med- 
gang som i Modgang, hjælpsom og omgængeUg over- 
for alle, alvorlig, naar der var Brug for Alvor; men 
ogsaa glad og gemytlig, naar Vinden kom fra den 



EN REJSE MED SEJLSKIB 



61 



Kant. Jeg kan med Sandhed sige, at i de 13 Maane- 
der, jeg var om Bord i »Fingal«, faldt der ikke et 





i 

Hugo Frimodt, Fører af »Fingal«. 



uvenligt Ord imellem os, og jeg betragter det som 
en særlig Skæbnens Begunstigelse, at jeg kom paa 
Langfart netop med dette venlige og sympatetiske 
Ægtepar. 

Jeg er nu flyttet om Bord igen og fryder mig 

over atter at kunne være i Fred og Ro i mit Lukaf, 
fri for den sig altid brækkende Kælling og hendes 
svinagtige Unger. — George Cato skulde ind i Lan- 
det for at se til de mange Kreaturer, de har gaaende 
dér, og foreslog, at jeg skulde tage med ham, hvor- 
til jeg naturligvis straks var villig. — Det er Skik 
her i Durban, at Heste udelukkende benyttes til 
Ridebrug, og en Hest bruges kun 1 Aar ad Gangen 
i Byen, saa bliver den bragt op i Landet og sluppet 
løs paa Græsgangene deroppe, og en anden indfan- 
ges og tages ned til Brug i Byen for det næste Aar. 
Nu traf det saaledes, at Miss Fannys Ridehest skulde 
afløses, jeg skulde da ride paa den op i Landet og 
ombytte den med en anden, hun havde deroppe. Vi 
udrustede os altsaa til Rejsen, hvilket snart var be- 
sørget, idet hele Udrustningen bestod i et Uldtæppe, 
der blev bundet bag paa Sadlen, og en Pose med 
brændt og malet Kaffe — det var det hele. Vaaben 
af nogen Slags medførte vi ikke. — Hestene er al- 
drig beslaaede, de gaar usædvanlig sikkert paa de 
haarde, velformede Hove, de kender ikke til at trave, 
Gangarten er enten Fod for Fod, naar man vil lade 
Hesten puste ud, eller en let, jordvindende Galop, 
der kan vedhgeholdes paa lange Strækninger, og er 
meget behagelig og bekvem for Rytteren. Havde 
dette ikke været Tilfældet, og vi havde travet som 
hjemme i Kalundborg, er jeg bange for, at mit Agter- 
parti vilde have været i en højst miserabel Forfat- 
ning, da vi kom tilbage til Durban efter i 3 Dage 
at have redet 30 danske Mil. 

En tidlig Morgenstund red vi saa ud fra Dur- 
ban, jeg for min Part spændt paa, hvad jeg vilde 
faa at se. De første 3 Mil op til Pinetown var Lan- 
det tæt bevokset med Træer og tæt Underskov, men 

saa skiftede det pludselig Karakter, Træer og Buske 
forsvandt, vi kom ind imellem dybe Kløfter og stejle 




Augusta Frimodt, f. Lund. 

Klipper af rød Granit, de stod mange Steder lodret 
op som en Mur, og i Kløfterne og Dalene fandtes 
hele Rækker af smaa kegleformede Klipper, der lig- 
nede en Teltlejr. Vej var der ingen af, vi red, hvor 
vi bedst kunde komme frem. Jeg skal ikke nægte, 

at ieg til en Begyndelse ikke følte mig synderlig mo- 
dicr ved at ride i dette Terræn; hjemme fra var jeg 
vant til at holde de tunge og stive Køreheste, som 
ieg plejede at ride, godt an; men da George saa det, 
sagde han, at det var den sikreste Maade, hvorpaa 
ieg kunde brække Halsen, jeg skulde tværtimod give 
Hesten fuldstændig løse Tøjler og ganske stole paa 
den, den klarede sig nok, den var sikker paa Benene. 
Enkelte Steder var Khpperne dog saa stejle at vi 
maatte staa af og gaa til Fods; det gik endda an, 
naar det gik opad, og vi kravlede ved Siden af He- 
sten men skulde vi nedad, var det værre og højst 
nervepirrende. Vi skulde da være foran Hesten med 
Tøjlen hængende løs over den ene Arm, medens den 
anden brugtes til Støtte, naar vi saaledes omtrent 
paa Ryggen kørte ned ad Klippen. Jeg kunde ikke 
lade være at skæve op til Hesten lige over Hovedet 
paa mig og tænke: hvis den mister Fodfæstet, saa 
er du leveret! Men det gik stadig godt, skønt en 
løsreven Sten af og til trillede ned for mig og yder- 
mere forøgede det uhyggehge i Situationen. Jeg 
holdt heller ikke af at sidde paa Hesten, naar vi 
skulde over en eller anden lille brusende Bjergstrøm, 
hvor der skulde balanceres over -glatte og slimede 
Klippeblokke; men jeg lærte hurfgt, at ni^.^ kunde 
stole i et og alt paa Hestens forbavsende Sikkerhed 
og Instinkt, saa jeg glemte at være nervøs og havde 
nok at gøre med at se mig om i de storslaaede og 
uvante Omgivelser. 

Som vi bedst red blandt alle disse Klipper, 
fik vi Øje paa et mørkt Punkt, der bevægede 
sig omtrent 1/4 Mil borte paa den anden Side 
af en dyb Kløft, som vi lige havde passeret. Faa 
engang stod dette Punkt stille et Øjeblik for der- 

efter at forandre Kurs og sætte Fart paa lige imod 
os. Det viste sig at være en Zulu, et Postbud, der 
var paa Vej til Petermarisburg ca. 20 Mil fra Dur- 
ban. Han kom hen til os i dette vuggende og elastiske 
Trav, som er særegent for Zuluerne, og stak med 
det mest fornøjede Ansigt f n kløftet Stok, hvori var 
fastgjort et Brev, op pa4 Hesten og opfordrede 
George, som kunde forstar hans Sprog og Tegn, til 
at forvisse sig om, at det var et virkeligt Brev, som 
var betroet ham til Besørgelse. Andet havde Man- 
den ikke paa Samvittigheden; da han havde tilfreds- 
stillet sin Forfængelighed og Stolthed ved at forevise 
Brevet, forsvandt han lige saa pludseligt, som han 
var kommet; den Omvej, han havde gjort, havde 
føjet godt 1/2 Mil til de 20 Mil, han havde at løbe 
med Brevet, men Æren var reddet. 

Naar man har passeret denne Klippeegn, kom- 
mer man op paa en uoverskuelig Slette, hvor Græs- 
set er saa højt, at det naar op til midt paa Livet 
af Hesten, og saaledes afveksler det stadig mellem 
Klipper og Græsstepper, men man kommer stadig 
højere og højere op. Landet er som en uhyre Trappe, 
hvorpaa Stepperne er Trinene. Iblandt Klipperne fin- 
des endnu Løver og Pantere; Stepperne er Opholds- 
steder for talrige Arter Antiloper og Bukke. 

Jeg var saa uheldig at tabe min Pibe og var meget 
ked af det, da jeg grumme daarlig kunde undvære den, 
og at faa en anden derude i Vildnisset kunde der jo 
ikke være Tale om. Dog, Nød lærer nøgen Kone at 
spinde, og saaledes gik det ogsaa mig. Jeg fandt 
mellem Klipperne en Slags Fedtsten, hvoraf jeg med 
min Lommekniv lavede et Pibehoved, i en Sump skar 
jeg et Rør, som jeg satte i det, og hele Apparatet 
fungerede lige saa godt og tilfredsstillende som den 

fineste Pibe, der nogen Sinde er lavet af en Kunst- 
drej er. 

Henimod Aften naaede vi op til en Zulu- 
Kraal paa Catos Ejendom; Hestene blev sluppet løs, 
ocr vi indkvarterede os i en ubeboet og meget forfal- 
den Hytte. Zulu-Kraalen bestod af en halv Snes Hyt- 
ter ocr Beboerne indfandt sig straks for at tage os 
nærmere i Øjesyn og snakke med George, der vrr 
kendt med dem og talte deres Sprog. Lige saa smukke 
og tiltalende Mændene er, lige saa hæslige er de gifte 
Kvinder, de smører Haaret ind med en blodrød Ler- 
art, saa de ser ud, som de lige var skalperede, og Bry- 
sterne hænger paa dem som lange Strømpeskafter 
og dasker omkring, naar de bevæger sig. Pattebør- 
nene bar de i en Pose paa Ryggen. Naar Ungen skal 
fodres, gør de sig ingen Ulejhghed med at tage den 
ud af Rygsækken, de smækker ganske simpelt et at 
Brysterne bagud over Skulderen, og Ungen sutter 
væk Hvad Paaklædning angaar, da har Kvmderne 
ikke mere paa end Mændene, kun en Snor om Livet 
og dertil hæftet nogle Skind eller Baststrimler - 
Konen i Huset betragtes ganske som en Slave, hun 
maa gøre alt svært Arbejde, dog er det Mændene, 
der malker Køerne. 

Vi indtog vore Maaltider inde i Zuluernes 
Hytter Traktementet var overmaade simpelt og 
alt andet end velsmagende, endnu ^lindre vel 
serveret Vi fik en Græskarskaal fuld af en Grød 
lavet af Majs, Græskar, søde Kartofler og sur Mælk, 
en Ret, som i og for sig kunde være god nok, men 
der var ingen Antydning af Salt i den, saa den var 
drøj at faa ned. Til vore medbragte Kaffebønner 
kogte Konen noget Mælk, hvori vi kom de malede 
Bønner, men Sukker havde vi ikke noget af, og det 

tynde maatte vi si fra det tykke imellem Tænderne, 
saa det var egentlig ingen Delikatesse. Som Hoved- 
ret ved Dineren fik vi en Kaninunge, som en af 
Hundene fangede, og som blev kogt, men ogsaa uden 
Salt, saa den var heller ikke fristende. 

Da det var temmelig koldt, sad vi om Aftenen ho& 
Familien inde i Hytterne, saa jeg havde god Anledning 
til at faa et Indblik i de huslige Forhold. Hytten er 
bygget af Grene og Siv i Form af en Bikube. Den ene- 
ste Adgang er gennem et Hul i den ene Side, saa stort 
som Indgangen til et Hundehus, man maa derfor 
krybe paa alle fire for at komme ind. Gulvet er af 
faststampet Ler, og midt i det er en Fordybning, 
hvor Ildstedet findes, og rundt om det sidder Fami- 
lien, naar den spiser. Noget i Retning af Skorsten 
eller Lyre findes ikke, heller ikke Vinduesaab- 
ninger, Indgangshullet er det eneste Sted, hvor- 
fra Dagslyset kan trænge ind, og Røgen maa 
selv søge at bane sig Vej ud gennem Taget, 
som den bedst kan. Hytten glinser derfor 
indvendig af Sod og er fuld af Kakerlakker. 

De indfødte lever hovedsagelig af Planteføde, og 
det er forbavsende Kvantiteter, de sætter til Livs, 
særlig Børnene æder umaadeligt og har derfor ufor- 
holdsmæssigt store Maver. Jeg saa en Unge paa 2 Asr 
æde lige saa meget som to voksne Mennesker hjemme. 
Øjnene stod stive i Hovedet, og Maven saa ud som 
en oppustet Blære. 

Alt Husgeraad er af udhulede Græskar, Sen- 
gen er en Sivmaatte, og som Hovedgærde bru- 
ges en kort, rund Stok med 3 lave Ben, som 
lægges under Nakken. I den ene Side af Hyt- 
ten sover Beboerne og i den anden Side Gederne, saa 
Lugten i Lokalet er ikke absolut Eau de Cologne. 

Mandens Vaaben, som bestaar af Kastespyd (Assa 
lier) og Kastestokke af haardt Træ med en Knob 
Sriden (Knobkerries) samt Skjoldet a^^Okseh^^^^^ 
iigger i en Krog paa Gulvet, og ""f^ Loftet hæn 
ger en Slags Gitar, bestaaende af et udhulet Græs- 
kar bundet paa en Bue med én Streng over Hug- 
Taben bru/es ikke; Jeg 

skægget Zulu, som af et almmdeligt Stykke Tønde 
ba^nd havde lavet en Sværd, der var saa blankt som 
sX og skarpt som en Barberkniv, et Vaaben, som 
han var uhyre stolt af og stadig viste frem. Bør- 
nene øves i Vaabenbrug lige fra smaa; Drenge paa 
r? Aar havde deres egne smaa Kastestokke, hvor- 
med de paa en Snes Alens Afstand kunde slaa Ho- 
vedet af en Høne, der løb i fuld Fart. 

Om Aftenen i Maaneskin danser Mændene deres 
Krigsdanse i fuldt Krigsudstyr, man kan høre deni 
St fra trampe i Jorden, og saa hyler og tuder de 
som uvane Tyre.-Vort Nattekvarter var som bemær- 
ket en tom og meget skrøbehg Hytte. Vi laa paa en 
^ynd Sivmaat^te paa Lergulvet, -Wfølgelig med al^ 
Klæder paa (jeg for mit Vedkommende med SØstøy- 
l^rt som Hoiedpude benyttede vi de gennemsvedte 
Sadler og Uldtæppet tog vi saa over os- men det 
vL ko'ldt'og vi frøs. Da vi vaagnede om Mor^e^^^^^^ 
havde ieg den Fornemmelse, at hele mm Krop var 
blevet behandlet med en Tøjrekølle, og 3«^ var saa 
stiv i Lemmerne, at jeg næppe kunde flytte mig 
men da jeg kom paa Hesten igen, og jeg havde redet 
en halv Times Tid, var Ømheden drevet over, og jeg 

^^^'^^^bLl dækkede ved Raab og Spektakler 
udenfor, det var Zuluerne, som kom med den 
Hest! George skulde ride paa; den, jeg skulde 

have, fortalte de, var bidt ihjel af en Slange om Nat- 
ten. Saa maatte de afsted igen ud at indfange en 
anden, og en Times Tid efter kom de med en, der, 
jeg indrømmer det, saa mere lysvaagen ud, end jeg 
strengt taget skøttede om. Der var jo imidlertid 
ikke Tid til lang Betænkning; vi fik sadlet op og kom 
afsted, ledsaget af 7—8 Zuluer, der red paa nøgne 
Heste uden noget som helst Ridetøj, blot med en 
tynd Stok i Haanden. Disse Centaurer var med for 
at hjælpe os med at finde den store Studeflok, som 
vi var kommet for at efterse. Til at begynde med 
gik alt meget ordentligt, de fulgte nogenlunde Trup 
med os, indtil pludselig en Flok Antiloper sprang 
op af Græsset lige for Næsen af vore Heste. Det 
var mere, end de sorte Jægere kunde staa for. Fan- 
den tog dem efter Antiloperne, og inden vi vidste et 
Ord af det, var de mange Hundrede Alen borte og 
spredte til alle Verdens Kanter. Jeg har aldrig hver- 
ken før eller siden set saa fornøjeligt et Væddeløb, 
det saa ud til, at baade Hestene og Rytterne nød 
det i lige høj Grad; at indhente Antiloperne kunde 
der selvfølgelig ikke være Tale om, men det var no- 
get, der Hgnede Jagt, og det var mere end nok til 
at bringe Humøret op paa Kogepunktet hos disse 
Nimrødder. Da de endehg langt om længe kom til- 
bage igen, lo de, saa de var nær ved at trille ned af 
Hestene, der skummede og vrinskede og syntes at 
være lige saa fornøjede over Jagten. 

Medens vi red omkring den Dag, saa vi 
adskilligt, som interesserede mig i høj Grad. 
Et Sted red vi forbi et Par Eksemplarer af 
den store Trappe (Otis tarda) ; de gik ganske 
roligt og fodrede, saa vi kom dem paa 60 — 70 
Alen nær, inden de tog til Vingerne; store. 

Drægtige Fugle, som Fingrene kløede efter, men vi 
var ' o vaabenie. Et andet Sted gik to Sekretær- 
fugle (Slangefalk) og jagede i Græsset, og atter et 
tredie Sted saa vi i Frastand et enkeltstaaende Træ, 
som syntes at være fuldt af store, sorte Frugter. 
Vi red derhen og opdagede, at det var Hundreder 
af Skræderfuglereder, som fyldte hele Træets Krone. 

Som vi bedst red, kom der en Snes unge Zuluer 
løbende efter os, de indhentede os snart og løb leende 
og snakkende paa begge Sider af vore Heste De 
gnaskede hele Tiden paa Sukkerrør og rakte hvert 
Øjeblik et Stykke op til os. George spurgte mig, 
hvad jeg syntes om de unge sydafrikanske Damer, 
ieg o-ioede uforstaaende paa ham, indtil det endelig 
gik op for mig, at det var unge Piger i Konfirma- 
tionsalderen, der rendte ved Siden af os og lavede 
Halløj. Jeg tog dem saa nærmere i Øjesyn og kom 
til det Resultat, at det var rigtig pæne velskabte 
Pigebørn, som ikke generede sig det mindste skønt 
de ikke havde en Trævl mere paa Kroppen end deres 
Far og Mor; men saadan er jo Vanens Magt. Vi blev 
dog snart ked af deres Selskab og satte Fart paa 
for at komme fra dem, men de Pokkers Tøse satte 
ogsaa Dampen op, og paa de første 3-400 Alen var 
det os ikke muligt at ride fra dem, men til sidst 
maatte de dog sakke agterud. 

Endelig ud paa Eftermiddagen fandt vi Stude- 
flokken, flere Hundrede prægtige, velnærede Dyr, 
som havde slaaet sig ned i en Kløft ved et lille Vand- 
løb George fik let Tallet paa dem, og dermed var 
vort Hverv til Ende, saa vi næste Dag kunde begive 
os paa Hjemrejsen. 

Paa Tilbageturen hændte intet andet mærkbart, 
end at jeg i et Vandløb saa et Firben eller Salaman- 

der paa over en Alens Længde, men den kunde jeg 
desværre ikke tage med paa Hesten. Da vi passerede 
nogle Klipper, sprang George pludselig af Hesten og 
samlede en Snegl i et brunt Hus op; den var noget 
større end vore almindelige Havesnegle, og George 
sagde, at det var en meget stor Sjældenhed, som Vi- 
denskabmænd, udsendte fra England, forgæves havde 
søgt efter i Maaneder. Jeg fik den, havde den med 
hjem og forærede den til min Ven og Skolekammerat 
Jonas Collin. 

Tredie Dags Aften kom vi efter den vel- 
lykkede Tur tilbage til Durban, jeg gik straks 
ombord og til Køjs, hvor jeg tog mig en forsvarlig 
Bondelur, thi træt var jeg blevet som aldrig før. — 
Naar Enden er god, er al Ting godt, og min Ende 
var mærkværdig nok hel efter 30 danske Mils Ridt 
i 3 paa hinanden følgende Dage. 

Jeg var omtrent hver Dag ude paa en eller an- 
den Ekspedition, men for det meste maatte jeg gaa 
alene, hvad jo ikke var saa morsomt, og med det 
elendige Skydetøj, jeg havde, var jeg ikke meget 
dristig med at komme ind i de tætte, næsten uigen- 
nemtrængelige Buske, som fandtes alle Vegne, man 
kunde jo aldrig vide, hvilket vildt Dyr man kunde 
træffe paa, og den lille enkeltløbede Haglbøsse, Ka- 
liber 24, som jeg altid gik med, var ikke til andet 
end til at skyde Smaafugle med. Hvor ofte ærgrede 
jeg mig ikke over, at jeg ikke havde en god, paalide- 
lig Biichsflint, som jeg i paakommende Tilfælde kunde 
stole paa. 

Jeg strejfede jævnlig omkring oppe paa 
Beria, hvor jeg fangede Græshopper og andre In- 
sekter, især var der nogle pragtfulde Sommerfugle 
saa store som en Svale, dem var jeg særlig forhippet 

paa at faa fat i, men de var mig for vimse, saa jeg 
kun fik et eneste brugeligt Eksemplar. Jeg var saa 
ivrig efter at faa fat i dem, at jeg forsøgte at skyde 
dem med løst Krudt, men det gik ikke. Vingerne røg 
af dem ved Lufttrykket, saa det maatte opgives. 

En Dag, jeg gik deroppe i min Ensomhed, blev jeg 
overrasket af et Par Zuluer, der, da de saa mig, straks 
travede hen imod mig. De var aabenbart paa Jagt, 
fuldt bevæbnede med blanke Assagajer og Kaste- 
stokke. Jeg skal ikke nægte, jeg blev hed om Ørene, 
og den Tanke fo'r mig gennem Hovedet: Saa, nu 
tager de Bøssen fra dig, de er jo særlig begærlige 
efter Skydevaaben. Da de kom hen til mig, grinede 
de imidlertid over hele Ansigtet og teede sig meget 
venskabeUgt, det hævede mit Mod, jeg sagde »Usa- 
lapa!« (Goddag), det eneste Ord, jeg kunde af deres 
Sprog, saa grinede de endnu mere; jeg blev stadig 
modigere, greb i Lommen og trak et Stykke Plade- 
tobak frem og tilbød dem det, og det blev modtaget, 
stadigvæk med Grin. Men saa tog de uden videre 
Bøssen fra mig og eftersaa den i alle Ender og Kan- 
ter. Mit Mod sank. Saa prøvede den ene at stikke 
Fingeren ned i Geværløbet, men da dette fuldstæn- 
dig mislykkedes paa Grund af den usædvanlig lille 
Kaliber, brød de begge to ud i en skraldende Skog- 
gerlatter, rakte mig Bøssen tilbage, idet de samtidig 
svingede deres Assagajer med en Mine, som ikke var 
til at tage fejl af, og som betød saa meget som: »Tak, 
min Ven, behold du din Skyder, den er kun et Stykke 
Legetøj imod vore Assagajer.« Deri havde de ganske 
vist Ret, men derfor behøvede de dog ikke at gøre 
Nar ad mig. Jeg var imidlertid godt tilfreds, da de 
travede af igen, og længe kunde jeg høre deres over- 
modige Grinen, da de forsvandt mellem Buskene. 

Senere hørte jeg, at en Zulu alene vurderer et Ge- 
vær efter Hullets Størrelse i Løbet, kan man putte 
et Par Fingre ned i det, saa er det af den rigtige 
Slags, for saa kan man skyde Elefanter og Næse- 
horn med det. 

Det var mine Ønskers Maal at faa skudt 
en Abe, men længe varede det, inden det lykke- 
des mig. Første Gang, jeg saa Aber, var en Dag, 
jeg gik langs den lille Jernbane for at skyde Genvej 
ud til Havnen. Der stod et enligt Træ ved Siden af 
Banen, og da jeg passerede forbi det, forekom det 
mig, at der var noget, der rørte sig oppe i det. Jeg 
lagde mig i Græsset under det og forholdt mig ganske 
stille. Lidt efter saa jeg nogle smaa sorte Hænder 
forsigtig bøje nogle Blade til Side og et lille, nys- 
gerrigt sort Ansigt tittede ned. Straks efter viste 
et andet sig og saaledes fremdeles. Jeg laa ganske 
ubevægelig, og længe varede det ikke, før hele Træet 
blev levende. Der var vist over 50 Aber deroppe, og 
da de havde forvisset sig om, at der var Fred og in- 
gen Fare, kom de dristig frem og gjorde et Halløj, 
saa man ikke kunde lade være med at le. Jeg havde 
ingen Bøsse med, men tvivler for Resten paa, at jeg 
havde skudt paa dem, selv om jeg havde haft en, 
dertil morede de mig for meget. Da jeg rejste mig 
op, forsvandt de mellem Bladene som ved Trylleri, 
ikke en var at se. Jeg blev saa indtaget af disse 
kønne, smaa Aber, at jeg gjorde alt for at erhverve 
mig et levende Eksemplar, som jeg kunde tage med 
hjem, men altid forgæves. Jeg mødte en Dag en 
Zulu, som lige havde fanget en af dem i en Fælde, 
og som nu havde den i en Kurv. Jeg forsøgte at 
købe den af ham, men han forlangte en saa vanvit- 
tig høj Pris, at der ikke kunde være Tale om nogen 

Handel. Det var heller ikke muligt at købe Vaaben 
som Assegejer, Kastestokke o. a. 1. dannet af Zu- 
luerne Det, jeg fik samlet af slige Sager, maatte 
jeg Mhe paa 2. og 3. Haand. Zuluerne er store Han- 
delsmænd, men de havde nogle mærkelige Begreber. 
De forlangte saaledes det samme for et Æg som for 
en Høne, idet de gik ud fra, at der kan komme en 
Høne af et Æg ... 

Næste Gang, jeg traf paa Aber, var ovre i Ur- 
skoven paa Bluffet; men det blev et forsmædeligt 
Nederlag for mig. Jeg havde ikke - før været der- 
ovre, og var ikke dristig med at færdes alene i det 
næsten uigennemtrængelige Vildnis, og jeg fik der- 
for Christian med. Jeg havde som sædvanlig mm lille 
Haglbøsse, men for en Sikkerheds Skyld udrustede 
jeg ham med det lange, engelske Soldatergevær med 
tilhørende Bajonet. Geværet ladede vi med et svært 
Skud Krudt og en Snes Stykker trekantede Kugle- 
halse, afklippede naar jeg støbte Riffelkugler. En 
saadan Dosis mente vi, kunde hverken Løver eller 
Tigre staa for. Med frejdigt Mod og store Forvent- 
ninger drog vi af Sted i Giggen, og landede paa Bluf- 
fet. Det var en streng Tur at kravle op ad det stejle 
Bjerg, men vi kom da derop, og fordybede os i Ur- 
ksoven. Jeg gik forrest som Blænker, og tæt bagved 
sluttede Christian op med det svære Artilleri. Paa 
én Gang kom jeg frem til en lille Lysning, hvor der 
stod en høj, udgaaet Træstamme uden Krone, og oppe 
paa Toppen sad en Abe og solede sig, et mægtigt 
Bæst, ligesaa stor som en Slagterhund, og ikke 20 
Alen fra mig. Jeg skal ikke nægte, jeg kunde nok 
Ønske, han havde været lidt længere borte; han saa 
slet ikke venskabeUg ud, og skyde efter ham med 
det Legetøjsgevær, jeg stod med, vilde være ganske 

lien i Vejret. Jeg trak mig derfor tilbage i god Or- 
den, og gjorde Tegn til Kærnetropperne om at rykke 
frem og tage Affære; men uheldigvis, eller maaske 
snarere heldigvis, var Junglen, vi stod i, saa tæt, at 
Christian ikke kunde komme forbi mig, og imidler- 
tid blev Abekatten ked af at sidde og glo paa os; 
han lod sig med et Brag rutsche ned ad Træstam- 
men og forsvandt i Tykningen. Slaget var tabt, ikke 
en Gang Æren reddet, og slukørede begav vi os om 
Bord igen. 

Da jeg havde sovet oven paa denne Forsmæ- 
delse, havde jeg atter genvundet Sindsligevæg- 
ten, og jeg lovede mig selv, at nu skulde det være 
Alvor. Jeg drog over til Bluffet igen, denne Gang 
alene, og havde ombyttet min lille Haglbøsse med 
Schlesvigholstener-Riflen fra Bov, ladet med 2 Kug- 
ler. Det varede ikke ret længe, før jeg saa en tem- 
melig stor Abe sidde paa en Gren et halvt Hundrede 
Alen fra mig, og nu var det Tid at lade Krudtet tale. 
Han fik begge Kugler midt paa Livet ; desuagtet blev 
han siddende ganske rolig en Tid, som om det slet 
ikke var ham, der var ramt, indtil han pludseHg slap 
sit Tag i Grenen og faldt stendød ned paa Jorden. 
Det var et stolt Øjeblik, da jeg kom slæbende om 
Bord med min Fangst; jeg gik straks i Gang med 
at flaa Dyret og spile Skindet, Kroppen leverede jeg 
til Kokken, for at faa den stegt; men Manden var 
ikke at bevæge til at røre ved den; det var forresten 
min egen Skyld, jeg havde glemt at skære Hæn- 
derne af den, og han paastod, det var et Barn. 

Efter denne heldige Jagt var jeg jævnlig ovre paa 
Bluffet, men havde aldrig mere Held med mig. En Ef- 
termiddag tog jeg Ivar og Vilhelm med. Vi roede der- 
over i Giggen, som vi trak paa Land, og begav os ind 

i Urskoven. Vi hørte flere Gange Puslen i Junglen, 
men vi fik ikke noget at se; det var maaske en Abe, 
et Vildsvin, en Buk eller hvad det nu kunde være; det 
var i alt Fald nok til at gøre os ivrige og vi masede 
paa for at komme frem. Til sidst maatte vi gribe til 
vore Skedeknive for at bane os Vej gennem alle de 
Slyngplanter og Grene, som spærrede for os til alle 
Sider og imidlertid gik Tiden; vi mærkede i vor Ivrig- 
hed ikke, at det begyndte at skumre, og inden vi rig- 
tig besindede os, gik Solen ned. 

Det var en højst ubehageUg Situation, vi 
var kommet i, det blev mørkere og mørkere, 
vi var kommet saa langt bort fra Baaden, og 
havde strejfet saa planløst omkring, at vi var 
fuldstændig vildfarne og vidste hverken ud eller 
ind. Vi satte os ned og raadslog om, hvad vi 
skulde gøre. Først tænkte vi paa at tænde et Baal 
for at holde vilde Dyr og Slanger borte; men dette 
maatte opgives, da vi ikke kunde finde en Plet til 
et Baal uden at risikere, at der ogsaa vilde gaa Ild 
i Slyngplanterne, Buskene, Træerne og det hele. Saa 
havde vi ikke andet Valg end at klatre op i Træerne, 
binde os fast med vore Bukseremme, saa vi ikke 
skulde falde ned, hvis vi skulde falde i Søvn, og saa- 
ledes afvente Solopgang og Dagslys. Just som vi 
skulde til at iværksætte denne Plan, begyndte det 
saa smaat at lysne, det var Maanen, der stod op, og 
samtidig hørte vi en Brusen som af Brænding langt 
borte. Det forandrede ganske vor Beslutning, vi op- 
gav at finde tilbage ad den Vej, vi var kommet, og 
arbejde os frem efter Lyden. Hjulpet af det svage 
Maanelys lykkedes det os saa tilsidst efter mange 
Besværligheder at naa ud til Klipperne paa den Side 
af Forbjerget, der vendte ud mod Havet, og saa vid- 

Hiv vi i alt Fald, hvor vi var. Der er saa godt som 
ingen Strandbred paa denne Side af Bluffet, men 
vi skulde jo udenom Forbjerget for at komme til Baa- 
den, og det blev en lang og trælsom Tur i den svage 
Belysning at balancere og ofte kravle paa Knæene 
langs Klipperne, stadig oversprøjtet af Brændingen. 
Da vi saa endelig trætte og gennemblødte naaede 
l^aaden, var det blevet Lavvande, saa den laa en halv 
Snes Alen oppe paa tør Land, og vi havde vor Hyre 
med at faa slæbt den i Vandet. Først omtrent Kl. 
2 kom vi ombord igen, skrupsultne og udasede; det 
var en ren Vellyst at faa Mad, men endnu mere at 
komme i Køjen. 

Efter den Tur opgav jeg Bluffet som Jagt- 
terræn, men var der dog senere med Blacke og 
Niels, ikke oppe i Urskoven, men paa Klipperne ud 
mod Havet, hvor det var meget morsomt at gaa, naar 
det var Ebbe og Klipperne delvis var tørre. Der var 
mange kønne Konkylier, Mushnger, Søskal, Koral- 
ler, Søpindsvin o. m. a., som vi samlede. En Dag 
fandt jeg et opskyllet Dyr saa stort som en Kat, men 
meget tyk. Det var en Gnaver, lignede ganske i Farve 
og Form en Studsmus, jeg takserede den til at være 
en Vombat og skeletterede Hovedet. 

Naar Klipperne ved Lavvande var tørre, var 
der dog altid mange Huller eller Brønde, ofte 
et Par Favne i Diameter og en Favn eller mere 
dybe, som ikke tørredes, men altid var fulde af 
det klareste Vand, saa man tydeligt kunde se 
alt nede paa Bunden af dem. I disse Brønde 
havde en Art Hummer uden Klør (Stumps) deres 
Tilhold, men man kunde ikke se dem, da de sad inde 
i Huller i Siderne af Brøndene, og i heldigste Til- 
fælde kun stak Følehornene frem. Disse Stumps, 

som var ret store og smagte som enhver anden Hum- 
mer, var lette og meget morsomme at fange. Der 
skulde helst være to om det, den ene med en Kejs 
paa en Stang, den anden med en Stang, hvorpaa blev 
bundet en levende lille Blæksprutte, som man med 
Lethed kunde faa fat paa mellem Klipperne. Han 
med Blæksprutten stak denne ned i den første den 
bedste Brønd, og husede denne Stumps, da vilde disse 
Øjebhkkelig komme farende ud, naar de saa deres 
Arvefjende, Blæksprutten, og kunde da med Lethed 
tages med Kejsen. 

Ogsaa paa den Side af Pointen, som vendte 
ud mod Havet og har lav, sandet Strandbred, 
var det, navnlig efter en paalands Storm, mor- 
somt at samle KonkyUer. Der var nogle smaa, røde 
Krabber, der i sluttede Rækker paa 50—100 Stykker 
hele Dagen løb ud og ind paa Sandet lige foran Smaa- 
bølgerne, de var saa gesvinte, at det var umuhgt at 
fange dem med Hænderne, jeg maatte skyde en af 
dem for rigtig at faa at se, hvorledes de saa ud. 
Mit bedste Jagtrevier var dog paa Øerne og Sand- 
revlerne inde i Bugten. Naar det var Lavvande, blev 
jeg roet over til en af Øerne og drev da omkring dér 
i min Ensomhed, indtil Højvandet atter indfandt sig, 
og Niels og Vilhelm kom og afhentede mig med Baa- 
den. 

Midt i Bugten laa altid en stor Flok fiskende 
Pelikaner, som man aldrig kunde komme nær, paa 
Sandrevlerne derimod, naar disse var tørre, fandtes 
altid en Mængde Vadefugle som lille Regnspove, Kli- 
ver. Ryler osv., og dem kunde jeg nok skyde med 
min lille Bøsse. Øerne, som altid var fedtede og fug- 
tige efter Oversvømmelserne, bestod af store Man- 
grovetræer, der med deres Luftrødder dannede hele 

Labyrinter, som det ofte kunde være vanskeligt nok 
at finde ud af. I Træerne var altid en Mængde større 
Fugle som Skarver, hvide Hejrer og Fiskeørne, men 
dem kunde man aldrig komme paa Skudhold. Jeg 
opdagede dog snart, at store Flokke af sorte Ibis 
havde deres Tilhold i Træerne om Natten, og det 
lykkedes mig at passe dem op, naar de kom træk- 
kende om Aftenen. Jeg fik 8 af dem, de er paa Stør- 
relse som en stor Høne, smager som Ænder, dog med 
en Bismag af Enebær. 

Det er mærkelige Ting, man støder paa, 
naar man gaar mellem disse Mangroverødder, 
snart ligger en lille Fisk og vrider sig i Dyn- 
det, snart kommer en vældig Taskekrabbe spad- 
serende, man aner ikke, hvad det næste kan blive, 
man møder. Som jeg en Dag gik i mine egne Be- 
tragtninger og vel sagtens, som saa ofte før, tænkte 
paa Kæresten, stod jeg pludselig over for en Skab- 
ning, som paa Grund af sin Størrelse og fantastiske 
Udseende helt tog Vejret fra mig. Jeg var ikke 20 
Alen fra den og begyndte allerede at trække mig til- 
bage for at søge Dækning, da Genstanden spredte 
et Par mægtige Vinger ud, steg til Vejrs med et 
Par lange Ben dinglende under sig og forsvandt mel- 
lem Træerne, inden jeg fik rigtig besindet mig. Det 
var en kolossal Marabustork, et iøvrigt højst frede- 
ligt Dyr, som vist tænkte paa alt andet end at æde 
mig, og jeg stod alene tilbage, blameret ligesom over 
for den store Abekat paa Bluffet. 

Jeg fortalte Hugo om mit Nederlag og fik 
ham overtalt til næste Dag at gaa med ud 
efter Storken; vi drog ogsaa af sted med Rif- 
len, men traf ham ikke, derimod gik vi og 
rodede saa længe, at Højvandet kom, og vi 

Fra Holbæk Amt. 5. 

maatte flytte Urene fra den nederste op i den øverste 
Vestelomme, før Baaden kom og hentede os. — En 
Dag, jeg kom gaaende forbi den lille Creek, som løber 
ud i Bugten, fik jeg Øje paa en Zulu, der stod og 
kastede noget i Vandet, jeg gik hen til ham og saa 
da, at han fiskede, men paa en aparte Manér. Han 
havde smaa Melkugler med et eller andet bedøvende 
i, dem kastede han i Vandet, og Fisken kom straks 
og slugte dem, men lidt efter vendte de Bugen i Vej- 
ret og flød ovenpaa. Han maatte da i en Fart faa 
dem i Land, thi Bedøvelsen varede kun et Par Minut- 
ter, saa kom de paa ret Køl og gik ned iger. 

Catos havde et meget stort Vaad, som en Dag ved 
Lavvande blev trukket af 20 Zuluer inde i Bugten. 
Saavel Hugo som Augusta og jeg var meget interes- 
serede Tilskuere, da det blev trukket op paa en af 
de tørre Sandrevler. Fangsten var en Blanding af 
alle mulige Slags Fisk, som vi aldrig havde set før; 
der var 2 Sværdfisk og 3 store Kurve fulde af Sol- 
daterfisk, Maanefisk, Kuffertfisk, Taskekrabber og 
mange andre Mærkværdigheder, det meste af det 
meget velsmagende Sager. 

Her er kommet en Ostindiefarer med en 
Del Kulier, som nok skal anvendes som Arbej- 
dere her. Skibet medførte ogsaa en snehvid 
arabisk Hingst, som siges at skulle være en 
Gave fra en eller anden Rajah til Dronning 
Victoria. Denne Hingst er et helt Vidunder af Skøn- 
hed, Hale og Manke naar omtrent helt ned til Jor- 
den, og den er indhyllet i et pragtfuldt Skabrak af 
rød Silke med Guldbroderier. Jeg har set den et Par 
Gange, naar den foretager sine dagUge Spadsereture, 
ledsaget af 4 lige saa glimrende udstyrede Staldme- 
stre. 

Blandt Zuluerne ser man af og til Eksemplarer, 
som kendelig adskiller sig fra deres Medbrødre ved 
(Ml endnu mere herkuhsk Størrelse og Vækst, og som 
har en aparte, mere isabellagul Kulør; jeg har fore- 
spurgt mig om, hvad det er for en Slags Folk. Sva- 
ret lød, at for 2—300 Aar siden strandede en hol- 
landsk Ostindiefarer med Udvandrere her paa Ky- 
sten, de indfødte dræbte alle Mændene, men beholdt 
Kvinderne, og fra dem nedstammer de gule Zuluer. 

»Fingal« er nu udlosset, og der er gjort et al- 
vorligt Forsøg paa at blive af med Rotterne, som 
var blevet en hel Plage. Der blev nede i Lasten lagt 
et Læs Sand og paa det blev tændt et anseligt Baal 
af Svovl. Alle ombord flyttede nu i Land og til- 
bragte Natten i et improviseret Telt, og alle Luger 
og Aabninger skalkedes saa godt som muligt. Næste 
Dag, da Lugerne aabnedes, stod de døde Rotter i 
en Kreds omkring det udbrændte Baal, alle med Snu- 
derne boret ned i Sandet for at faa Vejret saa længe 
som muligt. Der blev opsamlet en Pøs helt fuld af 
døde Rotter, saa det maa vel hjælpe, skulde man tro. 

Ude paa Pointen er slaaet nogle Høfder, imellem 
dem er god Sandbund og roligt Vand, uden for dem 
er derimod en rivende Strøm. Her er vor Badeplads. 
Ivar er især ivrig, da han ikke kan svømme, men 
meget ønsker at lære det. Han har i det Øjemed 
anskaffet sig et Par store, oppustede Okseblærer, 
sammenbundne med et Sejlgarn, saa han kan an- 
bringe dem paa Ryggen som et Tornyster, og dette 
Apparat holder ham let oven Vande. Forleden Dag 
var det dog nær endt med Forskrækkelse. Vi var 
en 4 — 5 Stykker i Vandet. Ivar laa og pjaskede for 
sig selv og kom for langt ud. Strømmen fik fat i 
Blærerne, kørte dem langs ned ad Kroppen paa ham, 

saa det endte med, at Sejlgarnet snoede sig om hans 
ene Fod. Der blev stor Opstandelse, da vi opdagede, 
at Ivar var væk; der var ikke andet at se af ham 
end Blærerne og Tæerne paa hans ene Ben, selv stod 
han ret op og ned i Vandet, men med Hovedet nedad 
og kørte rask med Strømmen langs Landet. Vi var 

1 en Fart efter ham allesammen og fik ham heldig- 
vis halet i Land, inden han fik slugt alt for meget 
Søvand. Han har nu ganske tabt Troen paa Blæ- 
rerne. 

Naar vi ikke har andet at tage os til, dri- 
ver Hugo og jeg omkring i Byen og ser paa, hvad 
de store Oksevogne bringer med inde fra Landet. En 
Dag, vi saaledes stod og saa paa en lige ankommen 
Vogn, lagde vi Mærke til, at der laa noget levende 
inde under den. Ved nærmere Eftersyn viste det sig 
at være 2 Løveunger saa store som en almindelig 
Pudelhund. De laa og sov og var ikke bundne ; Hugo 
stak til dem med sin Stok, de vaagnede og snerrede 
arrigt ad os, saa vi fandt det raadr'ligst at forsvinde. 
En anden Dag saa jeg en Vogn koninio med en lige 
indfanget ung Bøffeltyr. Den var saa rasende, at 
den nær havde sprængt Buret, den var i. Saavel den 
som de to Løveunger blev sendt med Skib til Zoolo- 
gisk Have i London. 

Vi mangler Brændsel ombord og foretager 
derfor smaa Ekspeditioner for at forsyne os 
dermed. Det koster ikke noget, vi behøver 
ikke at spørge os for, men kan tage, hvad vi vil 
ovre paa Bluffet. Disse Skovture er meget for- 
nøjelige. Selskabet bestaar af en af Styrmændene, 

2 Mand og mig som væbnet Bedækning. Vi er for 
det meste ude hele Dagen og har Proviant med. Det 
er ikke noget let Arbejde at skove her, thi alt Træ 

Forfatteren i sin afrikanske Jagtdragt. 

er meget haardt, og vort Værktøj er langt fra første 
Klasses; men vi klemmer paa med god Vilje og faar 
da ogsaa efterhaanden samlet, hvad vi behøver. 

Paa en af disse Ture skød jeg en Aabe og en Is- 
fugl og fik Lejlighed til at se, hvorledes Aberne bærer 
sig ad med at fange Krabber. De anbringer sig paa en 

lav Gren lige over et sandet Sted paa Strandbredden, 
hvor Krabberne løber ind og ud, følgende Bølgesla- 
get. Der sidder de og lurer, og naar en Krabbe kom- 
mer dem nær nok, snubber de den som et Lyn, river 
Benene af dem, bider Hul paa Skallen og sugér 
dem ud. 

En Aften blev Ivar bragt ombord døddrukken; 
han var i den Grad overkørt, at han hverken kunde 
tale eller røre et Lem. Han blev lagt i Køjen og 
laa dér ubevægelig som død Natten og hele den næste 
Formiddag. Ved Middagstid blev der foretaget alle 
mulige Forsøg paa at vække ham, der blev rusket i 
ham, han blev skældt ud, og der blev smidt Vand 
i Hovedet paa ham, men alt forgæves, han rørte 
ikke et Lem. Hen paa Eftermiddagen begyndte det 
at se noget betænkeligt ud, og Kaptajnen blev til- 
kaldt. Som vi nu allesammen stod og vidste hver- 
ken ud eller ind, kommer Kokken til og siger, at 
han nemt kunde faa Liv i Fyren igen, og dermed 
gaar han hen og brøler af al Magt ned gennem Lukaf- 
kappen: »Tørn ud! Reve! Reve!« Øjeblikkehg hørtes 
nedefra: »Ej! Ej!« og Ivar kommer brasende op; 
det kendte Alarmraab havde gjort ham ædru. 

Nero er kommet i Land, han er blevet foræret til 
George Cato. Kafferne har stor Respekt for ham, de 
kalder ham den sorte Løve. 

Desværre er der ingen Fragt at faa herfra; her 
er intet Sukker, da Frosten ødelagde Høsten i Fjor, 
og Høsten i Aar falder først i Juni— JuH. Huder og 
Ben er her heller ikke at faa, og Havnen er fuld af 
fragtsøgende Skibe. Vi har nu taget Ballast ind og 
gaar paa Æ ventyr til Brasilien eller Vestindien. 

Vi har taget Afsked med Catos, som har vist os 
den største Gæstfrihed og Venhghed al den Tid, vi har 



EN REJSE MED SEJLSKIB 



75 



været her. I Aftes sad vi hos dem for sidste Gang; 
det var med en vemodig Følelse, jeg i Tankerne sagde 
Farvel til alle de store Flagermus, som jeg saa mange 
Gange havde moret mig over, naar vi om Aftenen 
sad ude paa Verandaen. — I Morgen drager vi af 
Sted mod ny Oplevelser; gid de maa blive af glæde- 
lig Art. 

5. Maj 186 1. I Gaar forlod »Fingal« Port 
Natal med fin NO-Vind, og i Dag passerede vi St. 
Johns og løber nu rask ned ad Kysten, men desværre 
falder Barometret, saa vi faar nok snart en Vestlig. 

9. Maj. Vi fik da, som formodet, en rigtig vest- 
lig River og maatte i 2 Nætter ligge for klodsrebede 
Mærssejl og Stagsejl. Det kan nok være, det blæste, 
somme Tider var en Presenning i Storevant alt, hvad 
der kunde føres; det var som den nøgne Rigning 
skulde blæse over Bord, og saa tumlede Skuden sig 
i den svære Sø, saa man ikke kunde faa Ro i Køjen; 
saa længe man var vaagen, gik det endda an, saa 
kunde man spænde imod med Arme og Ben, men faldt 
man blot et Øjeblik hen, og Musklerne slappedes, saa 
brasede man mod Skottet og Køjekanten, saa man 
blev gul og grøn over hele Skroget. Inde under Land 
var Søen roHgere, og skønt det blæste haardt, gjorde 
vi dog nogen Fremgang med Strømmen. 

I Nat passeredes Algoa Bay, og i Dag har vi en 
dejlig Køre af 0. med 9 miles Fart, saa det hjælper 
godt. Blot et Par Dage med denne Vind og Fart, saa er 
vi rundt Cap; men desværre er østhg Vind sjælden af 
lang Varighed her, og Barometret falder nu igen. 

Henriksen er meget grinagtig med sin bornholm- 
ske Dialekt, han siger f. Eks., at han blev forfærdet, 
ja, ligefrem rørt, da han hørte det Mirakel, Katti 
gjorde, da den fik fat i Rotti, og Niels spørger mig 

paa sit lollandsk: »Er det nu ogsaa rigtig lakerede 
Sko, du har paa, Luun? (Disse Sko, som jeg købte i 
London, havde jeg senere paa til mit Bryllup 23. Sep- 
tember 1864. De blev derefter hengemte i 50 Aar, ind- 
til jeg atter havde dem paa min Guldbryllupsdag 23. 
September 1914. Jeg opbevarer dem fremdeles.) Og 
naar jeg skyder en Fugl ud af en Flok, siger han: 
»Det giver altid de andre nogen Adspredelse.« 

Skildpadderne, jeg fangede i Port Elisabeth, har 
vi megen Morskab af. Naar Vejret er godt, tages de 
ud af Kassen og faar Lov til at kravle omkring paa 
Halvdækket. Augusta fodrer dem med Appelsiner, 
hvoraf hun dog først selv har udsuget Saften; de 
kender hende, og saa snart hun viser sig, kommer de 
alle vraltende og kradser hende op ad Benene saa 
længe, indtil hun giver dem noget. 

10. Maj. Barometret falder stærkt, saa vi har 
nok den vesthge igen til Aften. — I Dag traf vi en 
amerikansk Fuldrigger, »Antilope«, et ganske dej- 
ligt Skib, en rigtig Væddeløber. Han var fra New 
York, havde 61 Dage fra Bombay og skulde til Liver- 
pool. Han løb tæt op paa Siden af os og raabte over 
til os, hvorledes de sidste Efterretninger lød, navn- 
Hg om vi havde hørt noget om Sydstaternes Kaper 
»Alabama«, som han syntes at være særhg ængste- 
lig for. Vi kunde ikke fortælle ham meget, men nogle 
gamle Aviser fra Port Natal viste vi ham, hvilket 
havde til Følge, at han straks brasede bak, firede en 
Baad af, og sendte sin Styrmand om Bord til os. Avi- 
serne fik han, og da vi hørte, at Amerikaneren og- 
saa havde sin Kone, Børn og Barnepige om Bord, 
sendtes han endvidere som Foræring et Par Pøse søde 
Kartofler, nogle Pomrins, Appelsiner og Annanas. 
Saa snart han havde sin Baad om Bord igen, bra- 

sede han atter fuld, løb saa klods op paa Siden af 
»Fingal« som muligt; hele Familien viste sig der- 
ovre, hilsende og takkende, og med gensidig Løfte 
om at rapportere hinanden, skiltes vi ad. »Antilope« 
løb som en Raket, og vi saa ham aldrig mere. For- 
haabentlig er han gaaet klar af »Alabama«. 

Her har været en Mængde Hvaler af uhyre Stør- 
relse; en af dem kom op kun et Par Favne foran 
Bougen; vi løb 9 Miles Fart, saa der var næppe ble- 
vet ret meget Liv i den, hvis den skarpe Stævn havde 
ramt den. Det var forbavsende at se, med hvilken 
Fart den mægtige Kolos kom af Vejen; den efterlod 
en fuldstændig Malstrøm, da den forsvandt. 

Pinsedag. Nu har vi haft Cap Aguljas i Sigte 
i 8 Døgn ; men endnu er vi ikke kommet rundt. Hver 
Aften løjer det af, og om Natten er det stille med 
svær Dønning, men saa snart den første Kant af Solen 
viser sig i Horisonten om Morgenen, kommer Stor- 
men hvinende som ud af en Sæk. I Mandags fik vi 
en forrygende Piber af Vest; den varede i 48 Timer, 
vi laa for klodsrebede Mærssejl og stampede i Søen, 
saa der næsten ikke var til at være ombord. 

Forleden signaliserede vi med Postdamperen fra 
Natal til Kap det gode Haab; han havde sprængt sin 
Maskine og maatte hjælpe sig med Sejlene. Han 
havde vore Breve med til Hjemmet, saa de kommer 
nok for sent til, at Posten fra Kap til Europa kan 
faa dem med. — Her er en Masse Ostindiefarere, der 
ligesom vi ligger og venter paa Vind til at komme 
rundt Aguljas. I de to sidste Dage har vi haft Stille, 
i Dag er der kommet et Hlle Blaft af Nord, saa maa- 
ske lykkes det endelig nu at slippe forbi; Fyrtaar- 
net ligger lige for Næsen af os, kun nogle faa Mile 
borte. 

I Forgaars slagtede vi Galten »Guf«, han var 
kommet sig godt her ombord; da vi fik ham i Lon- 
don, vejede han 16 Pund og nu 176 Pund med 10 Pund 
Flommer. Det meste af Flæsket saltedes. Augusta 
og jeg lavede Pølser, i Mangel af Pølsehorn spilede 
hun Tarmene ud med Fingrene, jeg hældte i med en 
Teske. Pølserne ug. 

Her har været en Del Dolphiner, men det 
gik os uheldigt med dem; 3 havde vi fat i, men de 
slap af igen. Masser af Albatrosser har ogsaa været 
omkring Skibet, vi har skudt flere af dem, men det 
lykkedes kun at faa en af dem ombord. Kokken, det 
Svin, bliver vist snart tosset, han skulde koge Svine- 
hovedet til Sylte, saa kogte han det med alle Bør- 
sterne paa, med Øjnene i og store Klatter Skidt i 
Trynen og Ørene. I Gaar kogte han Vand til at vaske 
op i, men hev det overbord, inden han havde brugt 
det;' i Dag hev han Kartoflerne, vi skulde have til 
Middag, samme Vej, alt med den Motivering, at det 
skete af bare Gesvindighed. 

Ikke en Vind rører sig for Øjeblikket: gid 
vi dog kunde komme rundt det forheksede 
Aguljas, nu kunde vi med lidt Held have væ- 
ret paa St. Helena, som det er Meningen at 
anløbe for at høre noget om Fragtmarkedet i Bra- 
silien, og saa ligger vi her og roder. — Det bliver 
et bedrøveligt Regnskab, denne Rejse, ballastet Skib, 
og nu maa Vestindien opgives, det bliver for sent, 
alt beror paa, om der kan faas en ordentlig Fragt i 
BrasiUen. Var man dog blot hjemme i Dag, forrige 
Aars 1. Pinsedag laa vi og saa paa Anholt, og 2. 
Pinsedag var vi i København, men i Aar har det lange 
Udsigter, inden vi genser de hjemlige Egne. 

2 4. M a j. EndeUg er vi da paa den rigtige Side 



EN REJSE MED SEJLSKIB 



79 



af Afrika. Det har ogsaa holdt haardt nok! Vi fik 
en Smule østlig Vind Pinsedags Aften og slap rundt 
Aguljas. 2. Pinsedags Morgen havde vi Kap det gode 
Haab i Sigte, men saa fik vi Storm af NV, som varede 
i 2 Dage og drev os tilbage. Saa havde vi en Dag 
Stille og saa igen NV-Storm, saa det har stadig væ- 
ret den forkerte Vej, vi er drevet. I Nat fik vi langt 
om længe Vinden fra SV med svære Byger og høj 
Sø, vi løber nu 8 — 9 Miles Fart for dobbeltrebede 
Mærssejl og Unders jl og er paa Brede med Cape 
Town. Gid vi dog nu maa være fri for mere af den 
NV, vi har saamænd faaet den at føle godt nok, vi 
har været til Søs i 3 Uger og er ikke kommet læn- 
gere, ingen Last har vi faaet paa Kølen, det bliver 
vist en bedrøvelig Rejse. 

Det har i den sidste Tid været sløjt med 
Humøret her ombord, men det har ogsaa væ- 
ret, som Vejret var forhekset, og vi har til- 
fulde mærket, at det ikke er den bare Lystsejlads 
at gaa rundt Kap. I Dag ser man dog mere fornøj e- 
hge Ansigter baade forude og agter, skønt Vejret 
er temmelig beskidt og hundekoldt, og »Fingal« gør 
nogle slemme Krumspring i Søen, men den skynder 
sig ogsaa op mod Passaten og Varmen. 

I Formiddags skørede store Mærssejl, men det 
har intet at betyde, et nyt er underslaaet. 

Kapduerne er saa dristige, at jeg har fanget 3 
paa en bøjet Knappenaal paa en Sytraad. 

Hele den Flaade, vi var i Følge med ved 
Aguljas, er nu borte, vi har ikke set et Skib 
i flere Dage; »Fingal« kan ikke hamle op med Ost- 
indiefarerne, dertil er dens Rejsning baade for lav 
og for smal, den har ikke Sejlareal nok til rigtig 
at udnytte de lette Passatvinde, og blæser det, saa 

alle andre Skibe, vi møder, ligger for rebede Mærs- 
sejl, saa gaar vi altid for fuldt Mærssejl, ja somme 
Tider endog med Bramsejl. 

1. Juni. Det gaar jammerligt med Rejsen, vi 
h?r nu haft Stille i 3—4 Dage, og det ser heller ikke 
ud til andet i Dag, Luften er ganske klar, og det 
er en svær Varme. Vi er nu paa 2V/2' S. Br. og 7^ 
0. Lgd., saa vi har et godt Stykke endnu til St. Helena. 
Augusta har været syg omtrent hele Rejsen fra Na- 
tal, saa det har jo været noget smaat med Humøret 
i Kahytten. 

Hvis »Fingal« kommer til Brasilien, kom- 
mer jeg vist til at rejse hjem med hende med 
Postdamperen fra St. Helena, hun venter nemUg at 
forøge Familien, og hun kan naturligvis ikke rejse 
alene. Det havde jo rigtignok været behageligere at 
gaa hjem med »Fingal«, men det bliver der jo saa 
næppe noget af, og jeg vil nu blot ønske, at vi maa 
komme saa betids, at vi naar Damperen og kommer 
lykkehg og vel hjem i rette Tid. — Det bliver rig- 
tignok en Overraskelse for de gamle hjemme, naar 
de faar Brev eller Telegram fra os i England; de 
aner ingenting, og der bliver heller ikke skrevet no- 
get til dem om, hvorledes Situationen er, det vilde 
blot bevirke, at de vilde gaa i stadig Ængstelse for 
Augusta. 

Jeg har just ikke meget Mod paa den Rejse, 
man kan jo ikke vide, om Augusta kunde blive rigtig 
syg, og i saa Fald, hvad skulde jeg da stille op med 
hende. Paa den anden Side har jeg nok Lyst til at 
komme hjem snart og faa noget at bestille, jeg er 
ked af det evindeUge Driveri. 

4. Juni. Det gaar kun smaat. Passaten har vi 
ikke faaet endnu, men den maa dog snart melde sig. 

— En Mængde Hvaler og et Par Hajer har vist sig 
i disse Dage. Vejret er stadig smukt, men det er 
smaat med Vinden og ringe med Farten, Skuden er 
allerede godt begroet, der er Græs paa et Par Tom- 
mers Længde paa Siderne af den. Vi er nu paa 24° 
S. Br. og 3^ 0. Lgd. Her er ikke videre morsomt om- 
bord. Humøret er daarligt paa os alle for den lange 
Rejse med ballastet Skib, og Augusta er aldrig rig- 
tig rask. 

10. Juni. Passaten er meget flov, og vi kom- 
mer kun smaat afsted. Der er stærk Dønning be- 
standig fra Vest, Vinden er ret agter ind, der er 
ingen Støtte i den, saa »Fingal« slingrer svært. I 
Morgen venter vi at faa St. Helena i Sigte, vi har 
kun et Etmaals Sejlads tilbage, og saa kommer det 
store Spørgsmaal, om vi træffer Damperen, og om 
vi har Penge nok til at komme hjem. 

I Dag er her et Par Hvaler, som morer sig i Køl- 
vandet og langs Siden, de kommer somme Tider saa 
nær, at vi kan naa dem med Baadshagen. De lader ikke 
til at have ondt i Sinde, men skøtter sig selv og laver 
Springvand fra Aandehullerne, saa Dækket over- 
sprøjtes fra Ende til anden. Her har ogsaa været 
en Haj af uhyre Størrelse, vistnok en Grundhaj, 
ganske sort med hvid Bug. Efter Størrelsen at 
dømme, den var vist mellem 20 og 30 Fod, troede 
vi først, det var en Hval, men der er ingen Tvivl om, 
at det var en Haj. Den løb med svær Fart som en 
Damper med det spidse Hoved og noget af Forkrop- 
pen ude af Vandet, saa den var tydelig at se. 

Forleden Dag signaliserede vi med Barken »Bospo- 
rus« fra Kina til London — 61 Dage ude. I tre Dage 
havde vi ham i Sigte, saa han sejlede ikke stort bedre 
end vi. 

1 2. J u n i. I Gaar naaede vi da endelig St. He- 
lena, men paa Grund af Taage saa vi ikke noget til 
Øen, skønt vi efter Bestikket vidste, at den maatte 
være meget nær. Søen var rolig og Vinden svag, vi 
gik for smaa Sejl og holdt skarp Udkig hele Natten, 
men Taagen stod som en Mur omkring Skibet, der 
lydløst gled frem gennem Søen, og den dybe Stilhed 
afbrødes kun af Vagtmandskabets dæmpede Sam- 
taler eller en eller anden Bloks Knirken oppe i Rig- 
ningen. Saaledes forløb Natten i spændt Forventning, 
men uden særhge Hændelser. 

I Morges var jeg paa Dækket sammen 
med Hugo før Solopgang. Fremdeles Taage saa 
uigennemtrængelig, at man ikke kunde se en 
Skibslængde bort. PludseUg viste der sig en 
Lysning paa Himmelen Uge over Hovedet paa 
os, et rødhgt Skær, der var saa højt oppe, at jeg 
maatte lægge Nakken godt tilbage, medens jeg stir- 
rede paa det og spekulerede over, hvad det vel kunde 
være. Det blev hurtig stærkere, og til min maalløse 
Forbavselse, ja, jeg kan næsten sige Rædsel, opdagede 
jeg, at det var en rød lysende Mur, der himmelhøjt 
oppe fra sænkede sig lodret ned mod os, svævende 
frit i Luften ovenover den graa Taage. Det varede 
noget, før det gik op for mig, at det ikke var et 
fantastisk Luftsyn, men Toppen af St. Helenas uhyre 
Klippevæg lysende gennem Taagen i den opgaaende 
Sols første Straaler. 

Aldrig i mit Liv havde jeg set eller tænkt 
mig noget saa forbløffende, det maatte jo dog 
være en Umulighed, Øen kunde da ikke 
svæve der midt oppe i Himlen; men snart efter 
havde Solen spredt Taagerne, og den 2000 Fod høje 
Klippemur viste sig i hele sin Vælde, stigende lodret 

op af Havet. Jo, jo! det var ganske rigtig St. He- 
lena, vi havde for os, nærmere end vi just skøttede 
om, saa nær, at Raanokkerne næsten berørte Klip- 
perne. Saa hævedes Fortryllelsen, Kommandoraabene 
smeldede hen over Dækket, Stævnen blev vendt udad, 
alt hvad trække kunde oven og under blev sat til, og 
»Fingal« slørede af sted langs Landet for ved Mid- 
dagstid at ankre paa Læsiden af Øen ud for James- 
town. Noget mere vildt og øde end St. Helena set 
fra Havet kan man ikke forestille sig, man ser kun 
nøgne Klipper, som med deres spidse Tinder rager 
op over Skyerne, ikke et Græsstraa ses, kun enkelte 
Kaktus hist og her i Kløfterne. Klipperne, som be- 
staar af Granit og Ler i alle Farver, hæver sig lod- 
ret op fra Havet, der er ikke endog blot en Antyd- 
ning af Strandbred, men favnedybt Hav klods i Land. 
Naar Solen om Aftenen gaar ned, ser Øen ud som 
et af de Lande, man læser om i Eventyrbøgerne; det 
er noget af det mest betagende, man kan se. Øen er 
kun tilgængehg paa et eneste Sted og da tilmed ad 
en i Klippen udhugget Trappe. Her ligger den lille 
By Jamestown i en lille Dal eller Kløft. Byen er 
meget lille, ren og pæn, den ser ud som et Dukke- 
hus, smeltende varmt er der, det kommer af, at den 
ligger som i en Æske mellem to høje Fjelde. 

Over Byen er flere Batterier, som hænger ligesom 
Svalereder paa Klipperne og er uindtagelige. Op til 
det største fører en Stige med 668 Trin; jeg kravlede 
op ad den, mei^ kan ikke sige, jeg skøtter om at 
gøre det én Gang til, det var noget, der tog paa 
Knæene. 

Hos den svenske Konsul var Hugo og jeg 
til Middag og fik angaaende Postdamperen den 
Besked, at den først gaar om 3 Uger, og Passagen 



84 



O. LUND 



koster £ 40, saa der kan ikke være Tale om at gaa 
med den hjem; vi gaar saa foreløbig med »Fmgal« 
til Pernambuco, hvor Fragterne siges at være gode 
1 3 J u n i I Dag har Backe og jeg været ridende 
oppe omkring paa Øen. Vi saa selvf Ølgehg Lo^gwood 
og Napoleons Grav, men der er ikke meget at se. 
Graven, hvor Napoleon jo forresten ikke me^e kigger, 
er meget simpel, den er uden noget som helst Mo- 
nument eller Indskrift og ligger i en liUe Lavning 
omgivet af høje Cypresser. Det eneste, der minder 
om Kejseren, er to af hans ^--^^''^l^^^^^ 
i fuld gammeldags Uniform staar Vagt der Dag ud 
og Dag ind og med Tak tager mod en Drikkeskilling 
Det er to magre, ældgamle Fyre, som nok ser ud til 
at kunne have været med ved Austerlitz, Jena, Be- 
résina og mange andre Steder, rimeUgvis har de 
fulgt Napoleon til St. Helena og faar nu, som en 
Slags Pension, Lov til at tjene lidt SkilUnger ved at 
ffére Honnør ved den tomme Grav. ^ . ^ . 

Jeg plukkede paa Graven som en Erindring 
en Hehotrop, som jeg opbevarer endnu. Long- 
wood er et lavt, én Etages Hus med en Mængde 
hvidtede, fuldstændig tomme Stuer, hvor mtet 
som helst minder om Kejseren. Det eneste 
Møbel, der findes, er et tarvehgt Bord, hvor der 
ligger en Protokol, hvori de besøgende kan have 
den bilhge, men som det synes meget ef tert^^^^^^^^^ 
Fornøjelse at skrive deres eget Navn i. Uden for 
Huset er et lille stensat, nu tørt Bassm, hvor Na- 
poleon efter Sigende havde Karper. 

Det indre af Øen er meget smukt med 
rig Afveksling. Der er ikke megen Vegeta- 
tion, kun nogle Naale- og Piletræer, Lyng og 
Kaktus, sørgehge Planter at se paa, men som 

passer saa godt til de vilde Klipper. Enkelte 
Steder forekommer dog nydelige Smaabuske nede 
paa Bunden af Afgrundene, smilende Oaser, som 
vandes af smaa Vandfald, der giver Græsset og Bu- 
skene dernede den friskeste grønne Farve, der kon- 
trasterer saa stærkt til den øvrige livløse Natur. Vi 
vilde have været ud til et Krater paa den vestre Side 
af Øen, hvorfra man mener, at hele Øen er skudt 
op, men der er ingen Vej dertil, og det Øg, jeg red 
paa, var saa ondskabsfuldt og prøvede stadig at 
smide mig af paa de banede Veje, saa jeg vilde ikke 
risikere at komme med det Bæst ind mellem løsrevne 
Klippestykker og Afgrunde til alle Sider. 

Man kan ikke tænke sig noget mere storartet end 
Udsigten oppe fra Øen. Man ser milevidt ud over det 
uendelige Hav til alle Sider, og enkelte Steder mod 
Vest, langt uden for Kysten, rager isolerede, taarn- 
høje Klipper op af Søen, hvor Brændingen evig og 
altid bryder med umaadelig Kraft. At St. Helena 
er af vulkansk Oprindelse, er sikkert nok, derpaa ty- 
der alt, hvad man ser, man imponeres af alt det 
storslaaede, man staar stum og uforstaaende ved 
Tanken om de vældige Naturkræfter, der var i Virk- 
somhed den Dag, da Øen dukkede op af Havet. 

Batterierne over Jamestown behersker fuldstæn- 
dig hele Ankerpladsen paa Læsiden af Øen ; de ligger 
saa højt til Vejrs, at Skibene, set deroppe fra, ikke er 
større end Nøddeskaller, og det maa have været et 
kolossalt Arbejde at faa Kanoner og andet svært 
Materiel derop. Hvad Bestykningen angaar, da faar 
man det Indtryk, at den næppe har været fornyet i 
de sidste 100 Aar; det var svære Jernkanoner, sand- 
synligvis Skibskanoner, og ved hver Kanon laa Stal)- 
ler af runde Fuldkugler, Lænkekugler og Stangkug- 

Fra Holbæk Amt. 6. 

ler (2 Halvkugler forbundet med Stang). Besætnin- 
gen blev ikke overanstrengt, man saa den aldrig tage 
sig andet til end ryge Tobak. 

Her ligger adskillige Hvalfangere, som for- 
modentlig har Station her, da Havet omkring 
Øen vrimler af Hvaler. Her ligger ogsaa en 
Mængde Slaveskibe, som er opbragt og ført 
hertil af engelske Orlogsmænd. De er afriggede og 
bliver efterhaanden ophuggede. For 10 Dage siden 
bragte en Orlogsmand en lav, klipperbygget Bark 
herind, den var taget ved Congo-Kysten og havde 
550 Slaver ombord, men hverken Kaptajn eller Styr- 
mand, i det mindste sagde Mandskabet, de ikke 
vidste, hvem af dem det var, saa de har vel været 
lige store Kæltringer allesammen. Slaverne gaar nu 
og spadserer her, de venter paa at bhve sendt hjem 
igen til Afrika. 

Ifølge vort Løfte rapporterede vi her »An- 
tilope«, som vi traf Østen for Kap Aguljas, 
men vi blev jo Hdt flove, da det meddeltes os, at han 
havde været her for 3 Uger siden og rapporteret 
»Fingal«. — I Eftermiddag sejler vi vist, gid vi maa 
komme lidt rask til Brasilien, saa vi kan naa at komme 
hjem til de gamles Sølvbryllup 23. Septbr., jeg har 
da ikke opgivet det endnu. 

1 8. J u n i. Vi kom da først fra St. Helena den 
15. om Aftenen og har siden haft Passaten dygtig 
frisk, saa vi allerede er avanceret 8^ Fra St. Hélena 
fik vi en gammel Enke, Mrs. Ellis, med som Pas- 
sager. Hun skal have fri Rejse med til England, 
hvor hun har en gift Datter i Liverpool, mod at gaa 
Augusta til Haande. Hun er 60 Aar, er født paa St. 
Helena og har aldrig været uden for Øen. Det er en 
lille, mager Person med et skarpt Nøddeknækker- 

ansigt og et uopslideligt Snakketøj. Hun er Enke 
efter en eller anden lille Haandværker, mangler 
ganske al Skoleuddannelse, har ikke Mistanke om 
Geografi, ja kender ikke engang det engelske Flag, 
skønt hun har set det hver Dag i 60 Aar, og hvad 
der er for og agter paa et Skib, har hun intet Begreb 
om. Hun lader forresten skikkelig og synes at have 
kastet sin Kærlighed paa mig, saa jeg venter mig 
mangen artig Passiar med hende. Hun har faaet 
fast Station i mit Lukaf for at være ved Haanden i 
Kahytten, og jeg er flyttet op i Ruffet paa Dækket. 

2 0. Juni. Det gaar nu stadig rask fremad, vi 
løber omtrent 2^4 ^' i Etmaalet og er allerede 12^ Vest 
for St. Helena. »Fingal« slingrer svært, da Søen er 
høj og Vinden ret agter ind, man kan ikke sidde rolig 
et eneste Sted og kan intet foretage sig, saa her er 
grumme kedeligt ombord. Der er heller ingen større 
Fisk, kun Flyvefisk er her nok af, men dem kan man 
^*kke faa fat i. Der er en Komet om Morgenen, jeg 
saa den Kl. 4I/2 i Morges, den staar i SO og er tem- 
melig stor, vi opdagede den, da vi laa ved St. Helena. 
— Augusta syer Masser af Smaatøj i denne Tid ; der 
er Klædningsstykker, jeg endnu aldrig før har set, 
men man skal jo lære, saa længe man lever. Mine 
gamle Skjorter er degraderede til Bleer. — »Madam- 
men« (saaledes benævnes Konen fra St. Helena her 
ombord, og jeg vil herefter titulere hende saaledes) 
or søsyg den halve Dag, og den øvrige Tid benytter 
liun til at sy eller rettere rimpe paa Smaatøj et, og 
Augusta er i stadig Angst for, at hun skal gaa op 
paa Dækket med det, saa Folkene skal faa det at se. 
Ja, nu om Stunder gaar det for fuld Steam med Sy- 
ningen i Kahytten ; man skulde tro, der i det mindste 
ventedes Firlinger. 



88 



O. LUND 



2 5. J u n i. Stadig rask fremad. Vi er nu 28^ 29 
V. Lgd. og 10^ 3 S. Br. og har kun 6^ igen, saa forhaa- 
bentlig naar vi Pernambuco i Slutningen af denne 
Uge. »Fingal« er meget kilden, naar vi slører væk 
med Vinden agter ind, og man maa passe paa ikke at 
give den for meget Ror; det fik jeg at mærke for- 
leden Dag. Vi løb med Læsejl baade over og under, 
rigtig fin Sejlads. Rasmus stod til Rors og bad mig 
tage Roret et Øjeblik, mens han løb ned i Lukafet 
efter en Skraa. Det gjorde jeg naturligvis; men saa 
snart jeg havde Hænderne paa Rattet, vaagnede Ær- 
gerrigheden hos mig, jeg skulde vise, at jeg var Karl 
for at styre nøjagtig efter Kompasstregen uden 
mindste Slinger. Lige straks gik det godt, men saa 
begyndte den at gire, snart til den ene, snart til den 
anden Side, det kunde jeg ikke finde mig i, den skulde 
gaa støt efter Stregen. Jeg begyndte saa at ai-bejde 
med Rattet, men jo mere Ror, jeg gav den, jo mere 
girede den, tilsidst løb den helt løbsk. Det endte med, 
at den smed sig tværs i Søen, alle Raasejl og Læsejl 
slog bak, og der blev en Klapren og Knagen til Vejrs, 
saa man skulde tro, at hele Krammet vilde komme 
ned paa Dækket. Rasmus kom farende op fra Lukafet, 
Styrmanden fra Ruffet og Hugo fra Kahytten, jeg 
blev øjeblikkehg sat fra Bestillingen og lovede mig 
selv, at det skulde være sidste Gang, jeg vilde prøve 
paa at gøre mig vigtig som Rorgænger. 

Det har vist sig, at vi ikke fik Livet af alle Rot- 
terne, da vi røg dem ud i Natal, der er endnu nogle til- 
bage. Da vi i Gaar sad nede i Kahytten og vilde tage 
noget ud af et Skab ved Siden af Sofaen, røg en Rotte 
ud derfra, fo'r hen over Kahytsgulvet og ind i Kam- 
meret ved Siden af, hvor den skjulte sig under Au- 
gustas Køje. Kvinderne forlod selvfølgeUg skræk- 

slagne Lokalet og reddede sig op paa Dækket, medens 
Hugo og jeg blev tilbage for at gøre det af med 
Udyret. Vi bevæbnede os med en Stok og forsøgte 
at jage den ud, men Mellemrummet mellem Køjebun- 
den og Gulvet var kun et Par Tommer, og derinde 
havde den gemt sig og var ikke til at faa ud. Ud 
skulde den imidlertid; vi ladede en Pistol med løst 
Krudt, fyrede ind under Køjen, og det hjalp. Som 
skudt ud af en Kanon fo'r Rotten ud, ind i Kahytten, 
op i Sofaen og derfra op ad Væggene, hvor den fuld- 
stændig forvildet entrede omkring imellem Skilde- 
rierne. Vi turde ikke slaa efter den med Kæppene, 
da vi risikerede at slaa alt muhgt andet i Stykker; 
men tilsidst løb den i Vildelse ind i en Raaber, der 
tilfældigvis laa paa Bordet, og gemte sig dér. I en 
Fart fik vi fat i Raaberen, rejste den op, saa den 
stod med den brede Ende mod Bordet, og Fyren var 
fanget. Undlives skulde den jo imidlertid, og det be- 
sørgedes med en Bajonet, som vi stak ned gennem 
Mundstykket paa Raaberen. Det er sandsynligvis 
første Gang, en »Speaktrompet« har været anvendt 
som Rottefælde. 

Det er smeltende varmt; jeg har forsøgt at 
skaffe noget køligt Drikkevand ved at binde en 
Flaske fyldt med Ferskvand og vel afproppet paa 
Loglinen og dermed sænke den en 15 — 20 Favne ned 
udenbords; men det gaar ikke. Vandtrykket presser 
Proppen ind i Flasken, og jeg faar den op fyldt med 
Søvand. 

Her er i Snesevis af Væggetøj ombord. Ka- 
hytten er dog fri endnu, men heroppe i Ruffet og 
Lukafet bider de, saa man ingen Ro har for dem. Vi 
har haft alting ude paa Dækket og vasket overalt 
med Gift, saa det maa vel hjælpe lidt. — »Madam- 

men« er ligefrem forbløffende, hun har intet Begreb 
om de simpleste Ting; hun tror, at Danmark er en 
By i Kanada, og hun blev yderst forbavset ved at 
høre, at Danmark ikke var en Koloni af England. 
Hun spørger, om Rusland og Spanien ligger paa 
samme Kyst o. s. fr. Jeg har forgæves forsøgt at 
forklare hende, hvad Sne er for noget, det har hun 
aldrig hørt Tale om. Forresten er hun et skikkeligt 
gammelt Vrøvl, som ikke kan tie stille i 5 Minutter. 
Hun interesserer sig levende for mig og udspørger 
Augusta om, hvorledes jeg er, om jeg er gerrig osv. 
Hun kan brøle som en Ko, man tager Kalven fra, 
det gjorde hun forleden Dag til stor Opbyggelse for 
os, og om Aftenen sidder hun paa Dækket og kvidrer 
som en Lærke. 

2 9. J u n i. I Gaar Aftes fik vi da Landet i Sigte, 
og i Morges var vi tæt uden for Pernambuco, men 
Søen var saa svær, og der kom saa mange haarde 
Byger, saa vi hverken kunde ankre eller faa Baad 
i Land. Vi har nu ligget og krydset her udenfor hele 
Dagen og maa vente, til Vejret bedager sig. — I Mor- 
gen er det Søndag, saa kan vi ingen Besked faa om 
Fragterne, selv om vi ogsaa kunde komme til Ankers, 
saa den Dag er desværre spildt. Vi signaliserede med 
en Bark for at faa noget at vide om Fragterne, men 
den Flab vilde ikke saa meget som hejse sit Flag for 
os, langt mindre besvare Spørgsmaalene. Bare vi nu 
ikke driver for langt Nord paa med Strømmen, saa 
slipper vi vel ind i Morgen eller Overmorgen. 

Her har været flere Fiskere i Dag. Deres Fartøjer 
(Catamaraner) bestaar kun af et Par Bjælker, der er 
føjede sammen som en Flaade og i Midten en Mast 
med et stort Latinersejl. Det er forbavsende at se, 
saa hurtig disse Tingester kan komme gennem Van- 



EN REJSE MED SEJLSKIB. 



91 



det, somme Tider løber de helt under, saa man kun 
ser Overkroppen af Besætningen. Det er hovedsage- 
lig Negere, der benytter disse Fartøjer, og de gaar 
ofte flere Mil til Søs med dem, men man kan ikke 
faa Fisk hos dem, de tør ikke komme langs Siden 
af Frygt for, at man skal tage dem og sælge dem 
som Slaver. 

Pernambuco ser meget smuk ud fra Søen; der 
er mange anselige Bygninger og Kirker, men det skal 
nok ellers være et ækelt Svinehul. — Olinda, et stort 
Nonnekloster, ser smukt ud og ligger højt, saa det 
kan ses langt ud til Søs. Om dette Klosters Tilbli- 
velse melder Traditionen: »Engang i længst for- 
svundne Tider fandt nogle spanske Munke tilfældig- 
vis en Kilde paa en høj, nøgen Bakke ud imod Ha- 
vet. Straks stod det klart for den fromme Mand, at 
her var en Tjans til at tjene Penge og samtidig redde 
syndige Menneskers Sjæle, og Resultatet blev, at de 
bemægtigede sig Kilden og omgav den med et for- 
svarligt Hegn. Derefter sørgede de for, at det blev 
bekendtgjort i Omegnen, at det netop var i denne 
Kilde, hvor en eller anden nærmere betegnet Helgen 
eller Helgeninde havde renvasket sig, hvilket havde 
til Følge, at Kildens Vand blev helligt og havde den 
Kraft, at enhver, som drak deraf, straks fik sine 
Synder forladt. Rygtet fo'r viden om Land, der var 
ingen Mangel paa Syndere, og alle kom de til de 
fromme Fædre, Forretningen gik strygende. Butik- 
ken var stadig fuld, og da Varelageret var billigt og 
uudtømmeligt og Priserne store, varede det ikke 
længe, inden Kassen var saa velhavende, at Klosteret 
kunde opbygges, hvor det nu ligger. Kilden findes 
endnu, og er selvfølgelig lige saa hellig som før, men 
det forlyder, at der nu knap er saa mange Syndere, 

der drikker af dens Vand, som forhen. 

Byen ligger paa en flad Kyst og er ikke 
meget iøjnefaldende. Havnen dannes af et Ko- 
ralrev, som staar lige i Overfladen af Vandet, 
naar det er Højvande, men med Lavvande er 
det tørt. Der staar i Dag en voldsom Bræn- 
ding paa dette Rev, Søen ser ud som høje Skum- 
taarne, men lige indenfor ligger Skibene saa roligt 
som i en Dok. — Al Lossen og Laden foregaar med 
Pramme. I Gaar havde vi en svær Dolphin paa 
Eljen, men den slap af igen, saa det lader til, at vi 
heller ikke skal have noget Held med Fiskeriet denne 
Rejse. 

2. J u 1 i. Vi kom da til Ankers her udenfor den 
30. og har haft et Par højst ubehagelige Dage med 
Byger og Slingring uden lige. Der laa en Baad til 
Ankers ligesom vi, den sprang læk og mistede sit 
Anker. Ude fra Søen nærmede sig et Fartøj, som 
saa højst aparte ud, saa vi ikke kunde blive klog paa, 
hvad det var for en Slags Skib. Da den kom ind og 
ankrede noget fra os, viste det sig at være en svær 
Brig ladet med Jernbaneskinner, den havde den f ore- 
gaaende Nat slingret Rigningen overbord og kom nu 
ind alene med Undermasterne i Behold. 

Vi slap heldigt ind i Dag og ligger nu bag Revet 
som i en Dam. Det sædvanlige Uheld følger os ogsaa 
her; havde vi gaaet til Rio, som vi lige saa godt kunde 
have gjort, havde vi truffet udmærkede Fragter, 
her er de kun daarlige, og vi maa tage, hvad vi kan 
faa, thi at gaa hjem i Ballast ogsaa herfra vilde dog 
være for galt. — »Fingal« er nu sluttet med Sukker i 
Sække til England, Falmouth eller Cork for Ordre. 
— Havnen her er en Kanal, der dannes mellem Koral- 
revet og Land, men der er kun én Ind- og Udgang 

for større Skibe, den anden kan kun benyttes af 
l'>aade. Her ligger en Del brasilianske Orlogsmænd, 
nogle smaa grimme, daarlig holdte Tingester, en 
større, formodenthg Admiralskibet, kom ind i Dag, 
det var en gammel Bark, saa kølsprængt, at det saa 
ud, som den skulde tabe begge Ender. 

Landmilitæret her ser lige saa miserabelt ud som 
Marinen, ganske vist er Officererne fint udhalede med 
Guldstads, men de gemene er nogle sølle Stympere at 
se til, barbenede allesammen, men derfor lige storsnu- 
dede. Disciphn er vist et ukendt Begreb; jeg saa en 
Skildvagt for Gevær ganske rolig vinke en forbi- 
gaaende Officer hen til sig, for at han (Skildvagten) 
kunde faa tændt sin Cigar. 

Byen ser meget katolsk ud med de mange Taarne 
og Kupler. Her er en Masse Munke, de fleste med 
»Yamsben«, højst uappetitHge, ja, Ugefrem mod- 
bydelige at se paa med deres ophovnede og vanskabte 
Fødder indsvøbte i Klude. Alle Huse er hvidkalkede 
med Verandaer udenfor Vinduerne. Vejret er gan- 
ske nederdrægtigt her, det regner og blæser hver Dag, 
saa man sjælden kan komme i Land. 

2 9. Juli. Der er ikke meget at se her, det 
eneste er at gaa i Land om Aftenen og spadsere uden- 
for Byen. Der er smukke Haver og de brasilianske 
Damer er altid paa Altanerne ved Solens Nedgang. 
Vi gaar ogsaa sommetider et Svip i Land om For- 
middagen og faar et Glas 01 og en Passiar hos Skibs- 
handleren, der holder en Slags Kro for alle de Ty- 
skere, der bor i Byen. I Gaar var vi med den dan- 
ske Konsul, Mr. Bidoulac, med Jernbanen omtrent 5 • 
Mil inde i Landet. Vejret var imod Sædvane smukt, 
saa det var en meget behagehg Tur. Landet ligner 
lidt Natal, men her er langt flere Palmer. Det er 

især Kokus-Palmer, der er dominerende, men ogsaa 
andre Palmearter findes. Kokusnødder kunde man 
faa for saa godt som ingenting, og jeg sørgede ogsaa 
for at faa en god Forsyning om Bord ; men den stør- 
ste Nydelse, man havde af disse Nødder, var, naar 
man fik dem ganske grønne, endnu inden Mælken 
havde hærdet sig til Kærne. Man kunde da let skære 
Nødden over med en Kniv, baade gennem Basten og 
Skallen, og Mælken var da den lifligste, svale Drik, 
man kunde ønske sig. Annanas var ogsaa at faa for 
Spotpris; men intet kunde dog sammenlignes med 
Appelsinerne, især naar man selv plukkede dem af 
Træerne. Det var græsgrønne Frugter, saa store 
som 2 knyttede Næver, meget tyndskallede og saa 
fulde af den dejligste søde Saft, at det ligefrem kluk- 
kede, naar man bed Hul paa dem og formelig drak 
af dem. Saadanne Appelsiner har jeg aldrig set hver- 
ken før eller senere. Jeg prøvede paa at tage nogle 
af dem hjem; men det var en forkert Spekulation, 
de blev mindre og mindre for hver Dag, der gik, og 
da jeg endelig naaede hjem, var de, der ikke var raad- 
nede paa Rejsen, reducerede til nogle smaa, brand- 
gule, stinkende Tingester, der var bitrere end Chinin. 
En anden forfejlet Spekulation blev jeg Offer for: 
jeg købte et Par Tusinde gode Bahia-Cigarer til meget 
billig Pris. Da jeg kom hjem med dem, var hver ene- 
ste af dem i den Grad gennemgnavede af Orm, at 
de var fuldstændig uanvendelige som Cigarer og kun 
kunde bruges ituskaarne som Pibetobak. 

Hugo lavede et Anker Guava-Rom, som der se- 
nere gik Ry af over hele Kalundborg-Egnen. Der 
lavedes i Pernambuco nydelige Fjerblomster; jeg 
købte en meget smuk, hvid Krans til Manne. Lige- 
ledes købte jeg en hel Del forskelhgt formede Vand- 

kølere af porøst, gult Ler. Der findes endnu to af 
dem hele hos min Søn Mourits. De har Form som 
Taarnene til et Skakspil. 

Backe og jeg var en Dag ovre paa Koralrevet 
for at fange Krabber, ved samme Lejlighed fangede 
vi en Blæksprutte, som sattes i Rom i Mangel af 
Spiritus. Jeg har været inde i et stort Skur, hvor 
det Sukker ligger, hvoraf »Fingal« faar Ladning. 
Der laa et helt Bjerg af Sukker, som saa højst uap- 
petitligt ud. Det hgnede meget fugtigt Bankesand, 
var lige saa mørkt som Tjære og fuldt af Vinger 
og Ben af Kakerlakker. En hel Bande splitternøgne 
Negere gik og trampede og spyttede i det, medens de 
fyldte det i Sække, saa man ligefrem væmmedes ved 
at se paa alt det Svineri. Naar jeg ser Klumper i 
Puddersukker, siger jeg endnu til mig selv: »Nigger- 
spyt!« Ved Udskej ningstid om Aftenen, mødte disse 
Negere ved et Slags Slæbested ved Kanalen, hver med 
en Bylt under Armen. De gik saa i Vandet og skrub- 
bede det værste af Skidtet af sig og derpaa iførte 
de sig af Bylterne de mest forskellige og ofte højst 
latterlige Kostumer. I én Henseende var de dog alle 
ens; naar de havde faaet Klæder paa, var de Gentle- 
men, de oversaa og kendte ikke en Kammerat, som 
manglede Paaklædning. 

I Prammene, som bragte Sukkeret ombord, 
havde jeg rig Anledning til at forøge mine 
Samlinger; der fandtes omkring i Krumholterne 
en Mængde Skorpioner og nogle væmmelige, 
giftige Tusindben (Centepier), som kunde blive 3 — 4 
Tommer lange. Det var et besværligt Arbejde om- 
bord at bakse med de tunge Sukkersække nede i La- 
sten, og Sveden drev af Folkene fra Morgen til Aften. 
Tørsten var derfor stor ombord blandt Mandskabet; 



96 



O. LUND 



men af Sundhedshensyn maatte det forbydes dem 
uafbrudt at gaa og bælge sig af Vandfadene. Drikke 
skulde de jo imidlertid, og da det antoges, at det 
raa Vand vilde være mindre skadeligt, naar der kom 
lidt Spiritus i det, saa Bakterierne blev slaaet ihjel 
eller i det mindste bedøvede, blev der lavet en Slags 
meget tynd Grog, som stod til almindelig Afbenyt- 
telse, medens Vandfadene blev spundset til. Groggen 
lavedes efter følgende Recept: Et Par Haandfulde 
sort Sukker fra Sækkene og 1/2 Pot ung Rom rodedes 
sammen med en beskidt Næve i en Pøs Vand, og Drik- 
ken var færdig. Den havde en blakket graabrun Kulør, 
var fuld af Vinger og Ben af Kakerlakker, lignede 
nærmest Rendestensvand, smagte nederdrægtigt, men 
havde den gode Egenskab, at ingen drak mere af 
den end allerhøjst nødvendigt, og Resultatet blev som 
forventet — ingen syge. 

Mr. Bidolac var overmaade venlig og hjælpsom, 
og da han var gjort bekendt med Augustas Tilstand, 
sendte han hende Dagen før, vi skulde sejle, forskel- 
lige Kurve udsøgt Frugt samt en Sæk med 200 Pund 
Salep, en Forsyning, der antagelig vilde have været 
tilstrækkelig for et Aar til alle Apoteker i Holbæk 
Amt. 

Vi har nu faaet Lasten ombord, godt, at vi kom- 
mer herfra; jeg tror ikke, jeg har været rigtig rask 
en eneste Dag her paa Grund af den evindelige Regn 
og Fugtighed. Gid vi nu maa faa en heldig Rejse, 
skønt den vil vistnok i hvert Tilfælde blive slem for 
stakkels Augusta. »Fingal« er haardt lastet, og 
Sukker er en død Last, saa det bliver vel nok en 
fugtig Rejse. 

2. A u g u s t. I Forgaars forlod vi Pernambuco 
og begyndte Rejsen meget uheldigt. Lodsen satte 

os nemlig paa Grund paa Koralrevet, kun et Par 
Favne fra Fyrtaarnet. Vi stødte haardt, men gled 
dog af igen, og da Skibet ved Pejhng af Pumperne 
viste sig at være tæt som en Potte, stod vi ud tilsøs. 
(Da Skibet senere kom i Tørdok i Liverpool, opda- 
gedes det, at der var en vældig Bule paa Bundpla- 
derne.) Vi -fik straks svære Byger med høj Sø; og 
Vandet pølede saaledes over, at al Ting svømmede 
paa Dækket, og Skuden satte endogsaa Agterenden 
under, saa der kom en Sø ned i Kahytten. »Fingal« 
ligger saa død og tung som en Klat Jord og tager 
Vand over fra alle Sider. De fleste ombord er søsyge, 
især dog Augusta og »Madammen«. I Gaar var Vej- 
ret lige saadan, men i Dag lidt bedre, skønt Bygerne 
kan være stive nok. Passaten er forresten god rum, 
naar blot Søen vilde lægge sig. 

7. A u g u s t. I Morges passerede vi Linien 30^ 
V. Lgd. Vejret er nu blevet manerligt, men nu har 
vi snart Variablen og skal vel saa trækkes med By- 
gerne igen. Der har i de sidste Nætter været en 
usædvanlig Mængde lysende Dyr i Vandet, jeg fan- 
gede en Del af dem. De er af Form som en Pølse, 
hule indeni og ligner ellers en knudret Istap. De er 
2 — 3 Tommer lange og lyser meget stærkt, naar man 
rører ved dem. »Madammen« fortalte i Morges, at 
hun tydeligt mærkede det Jump, det gav, da Skibet 
hoppede over Linien; hun er det største Tossehoved, 
man kan tænke, næsten værre end gamle Stine 
hjemme. 

1 2. A u g u s t. Vi har nu St. Paul og St. Peter 
i Sigte. Det er en Samling af 5 nøgne Klipper, der 
rager et godt Stykke op over Havet. De er beboede 
af utallige Søfugle, en af dem kom flyvende lige hen 
over Skibet, den havde megen Lighed med en Skarv. 

Det er mærkeligt, saa Genstandene fortoner sig 

paa Søen, i lang Afstand ser disse Klipper ud som 
et lille Skib for fulde Sejl, og naar man kommer nær- 
mere, skulde man tro, det var en By med Kirker og 
Taarne. De veksler Udseende og Farve hvert Øje- 
blik, eftersom Solen skinner paa dem, snart er de 
skinnende hvide, snart graa eller blaahge osv. Paa 
Atlanterhavs-Kortet staar den største Dybde, der 
overhovedet er maalt, anført ca. fi*a disse Klip- 
per; de maa altsaa være Toppen af et uhyre under- 
søisk Bjerg, højere end noget paa Landjorden. 

19. August. I Gaar fik vi fat paa NO-Pas- 
saten. Vi er nu paa 15« 24 N. Br. og 27« 21 V. Lgd. 
Variablen slap vi heldigt over, god Vind hele Tiden og 
ikke mange Byger. Det regnede et Par Gange stærkt, 
saa vi fik alle Vandfade fyldte, og Tordenvejr havde 
vi kun én Gang, men da tordnede og lynede det og- 
saa, saa det kunde forslaa noget. Bonitter og Dol- 
phiner ser vi kun sjældent og faar aldrig nogen af 
dem, de kommer ikke nær nok; Flyvefisk er der der- 
imod nok af, men de falder ikke paa Dækket, nu det 
er saa lyst om Aftenen. 

Her er en urimelig Mængde Væggelus ombord, 
man kan ikke nære sig i Køjen for dem. 

Gid vi dog nu maa faa godt Vejr og rolig 
Sø, saa Augustaa lykkehg kan faa overstaaet den 
Tur; det er vist snart »Uge op over«. — Henriksen, 
som har med Provianten at gøre, har nu overdraget 
Forretningen til mig, da ingen uvedkommende til- 
stedes Adgang til Kahytten, hvor Nedgangen til Pro- 
viantkælderen findes; jeg er saaledes for Tiden at 
betragte som Proviantforvalter. 

Noget skal man jo gerne have til Afveks- 
ling i det ensformige Liv, vi fører, og det 

morer mig somme Tider at drive lidt Halløj 
tned min gode Ven Backe, der er meget per- 
tentlig og meget nysgerrig. Navnlig sætter han en 
Ære i, at Dækket er renskuret og hvidt som et Køk- 
kenbord. Forleden Dag, da han havde Frivagt og 
var til Køjs, lukkede jeg Hønsene ud, og de benyt- 
tede, som forventet. Friheden til straks at overlave 
hele Dækket med Klatter, som jeg omhyggelige num- 
mererede med et Stykke Kridt. Da hele Arrange- 
mentet var i Orden, raabte jeg ind ad Ruf-Døren: 
»Tørn ud, StyiTnand! nu skal Nummerlotteriet træk- 
kes!« Han fo'r op, gned Øjnene, men da han saa 
mig, sagde han forholdsvis rolig og uinteresseret: 
»Hvad er der nu i Vejen, det er vel no'en af Deres 
sædvanhge Tossestreger!« Dog, Nysgerrigheden 
sejrede, han stod op og kom ud og kastede et for- 
tørnet Blik over det overklattede Dæk, men til sidst 
maatte han dog le med, og det samme gjorde Fol- 
kene, skønt de fik et Ekstra- Arbejde med atter at 
jage Hønsene ind og spule Dæk. Henriksen sagde 
l)lot som sædvanlig: »O Got! O Got!« Det var nu 
hans Maade at ytre sit Bifald paa. 

Vi har truffet en Del Skibe den sidste Uge og . 
har signaliseret med flere, blandt andre et stort, en- 
gelsk Transportskib, der skulde til Calcutta med Trop- 
per. — I Forgaars slagtedes atter en Gris. 

2 8. August. Nu er vi da kommet gennem 
NO-Passaten og befinder os nu paa 27^ 15 N. Br. og 
330 44 V. Lgd. I Dag er det Augustas Fødselsdag, 
det er Blikstille og har været saaledes de sidste Par 
Dage. Varmen er utaalelig, 24^ R. i Kahytten, som 
er det svaleste Sted. Traktementet i Dag er Choko- 
lade og Kraftsuppe samt Flæskesteg og Rompunch, 
saa vi behøver ikke at være bange for at blive for- 

kølede af Retterne. Augusta er rask og vel for- 
nøjet, men endnu har ingen Arving vist sig; Skade, 
det trækker ud, nu var der ellers Tjans til at be- 
nytte det gode, stille Vejr, hvor vi alligevel ikke har 
noget andet at bestille. Her er en Mængde Dolphiner 
omkring Skibet i disse Dage, vi har faaet 4 af dem, 
men de er kun smaa. — En meget stor Skildpadde 
var lige paa Siden af Skibet i Gaar, den laa lige oppe 
i Vandskorpen, ubevægelig, som om den sov; men 
desværre dukkede den ned, inden vi fik gjort Har- 
punen klar. — Det er utroHgt, saa stille det er, og 
Solen brænder, saa man ingen Steder kan være. Hver 
Aften lyner det stærkt i NV, og der staar svære Tor- 
denskyer i Dag, saa vi faar vel ingen Vind, før vi 
har haft et rigtig General-Tordenvejr. — Vi signali- 
serede i Gaar med en Franskmand og har i Dag 3 
andre Skibe i Sigte. 

31. August. Endelig i Dag har vi faaet en 
Smule Vind, men den er skral, og vi løber næppe 
2—3 Mils Fart. Nu har vi ogsaa haft Død-Dam-Stille 
næsten uafbrudt i 6 Etmaal og har saaledes saa godt 
som ingen Fremgang gjort i den sidste Uge. I Dag 
er her en umaadelig Dønning fra Nord ; der er et godt 
Riffelskud mellem hver Sø, det ser ud som uhyre 
Dale og Bjerge. — Dolphinerne bliver ved at gaa om 
Skibet; vi har faaet 5 til af dem, men kun smaa. — 
I Gaar laa vi ganske nær ved en genuesisk Brig, men 
han havde ingen Signalflag, saa vi kunde ikke tale 
med ham. 

Da jeg i Morges badede og vilde ind og 
klæde mig paa, var jeg saa uheldig at møde »Ma- 
dammen«, der som sædvanlig stod midt paa Dækket 
og gnavede paa en Kokusnød. Jeg saa hende ikke, 
før jeg var klods paa Siden af hende, og blev selv- 

følgelig flov, da jeg gik med Skjorten i Haanden og 
var splitternøgen; men det syntes ikke i mindste 
Maade at afficere »Madammen«, hun gnavede væk 
og henkastede til mig et forbindtligt: »Fine morning, 
Mr. Lund!« Ved Frokosten sagde hun med en med- 
lidende Mine til Hugo og Augusta : »Mr. Lund is very 
bashful!« 

3. September. I Morges Kl. 4 purrede Hugo 
mig ud og meldte Ankomsten af en lille Datter. Alt 
vel! I Aftes Kl. 9 spadserede Augusta med os andre 
paa Halvdækket, saa det kan man kalde hurtig Eks- 
pedition. Da jeg kom ned i Kahytten forefandt jeg 
den lykkelige Moder liggende paa et bekvemt Leje 
paa Gulvet, holdende i Armene en lille Pakke, hvori 
den nyfødte sagdes at befinde sig. Jeg saa dog først 
den unge Dame længere op paa Formiddagen, da 
det behagede hende at gøre Toilette. »Madammen« 
V9r nær ved at revne af Stolthed og Vigtighed over, 
at alt var forløbet saa godt, og det maa siges, at 
hun ogsaa havde vist sig som en habil Jordemoder 
og opmuntret den unge Moder med en stiv Romtoddy 
og givet den spæde en Sjat med. Det var en mærke- 
lig højtidelig Stemning, der herskede ombord i »Fin- 
gal« den 3. Septbr. 1861; baade for og agter havde 
man en Fornemmelse af, at en overhængende Fare 
var overstaaet, og alle uden Undtagelse, det er jeg 
overbevist om, følte den oprigtigste Deltagelse for, 
hvad der passerede i Kahytten agter ude. Det var 
ligefrem rørende at se, hvor varligt Folkene traadte 
i Dækket; særlig naar Rorgængeren afløstes, gik de 
lydløst over Halvdækket; der lød ingen højrøstet 
Tale, al Kommando skete i dæmpet Tone, og Vil- 
helms Vid var lagt til Side, alt var saa stille og 
tyst ombord, som om man var i en Kirke eller et 

Fra Holbæk Amt. 7. 

Hospital. Og alt dette Hensyn af Folkene skete ikke 
efter Opfordring, det var deres egen gode Vilje og 
Takt, der her gav sig Udslag. — Den lille Tøs blev 
født paa Atlanterhavet Syd for Azorerne paa 31^ 18 
N. Br. og 34^ 15 V. Lgd., hun har saaledes intet Føde- 
land og maa efter almindelig Talemaade betragtes 
som en Englænder. 

Det er smaat med Vinden, vi kommer ingen 
Steder, maatte vi dog naa at komme hjem til Sølv- 
brylluppet; der vil blive Glæde over den lille Tøs, der 
saa uventet er kommet i Familien. Der er en Mængde 
Sargasso-Tang i Vandet, det kommer fra Golfstrøm- 
men og er fuldt af Krabber, Rejer og andre Smaadyr. 

7. S e p t b r. Det er dog jammerligt med den 
Vind, i 10 Etmaal havde vi Stille, og da vi saa ende- 
lig i Forgaars fik Vind, var den ret i Snuden med 
svær Sø, saa man ingen Fremgang kan gøre. I Dag 
klart Vejr og rolig Sø. — Da Hugo og jeg i Formid- 
dags gik og spadserede paa Dækket, afbrød han brat 
vor Samtale ved uden tilsyneladende Anledning at 
brøle ud over Dækket: »Alle Mand op, giv op Bram- 
sejl, klar ved Mærsefald for og agter, fald af!« Jeg 
troede. Manden havde faaet et Tilfælde, men da han 
pegede ud til Luvart, opklaredes Grunden. Det var 
en Skypumpe eller rettere Hvirvelvind, som kort fra 
os arbejdede, saa Søen sugedes højt i Vejret. Hele 
den Cirkel, hvori Vinden blæste, var vel omkring 20 
Alen i Diameter og saa ud som en Kedel, der kogte. 
Alle Sejl blev givet op, den gik tæt foran om, og 
da vi straks efter fik en Regnbyge, opløste den sig. 
Det havde ellers været en slem Fyr at komme ^ I arr 
med, den kunde nemt have drejet Stængerne ud af 
Skuden. — I Forgaars fik vi 2 Dolphiner. — Augusta 
og den lille er raske. 

Et Par Dage efter Barnets Fødsel, da det stille 
Vejr fremdeles vedvarede, regnede Hugo ud, at naar 
nu Augusta i Ro og Mag laa nede i Kahytten og sam- 
lede Kræfter igen efter Affæren, saa kunde Tiden 
passende benyttes til at give Langhalsene udenbords 
en Omgang med Høvlen. Altsaa blev Apparatet sat 
i Virksomhed, Folkene gik barfodede eller med Sejl- 
dugssko paa Dækket, al højrøstet Tale under Arbej- 
det banlystes, saa der i Kahytten kunde være fuld- 
stændig stille og roligt. Da alt var kommet godt i 
Gang, og Langhalsene under Høvlens Paavirkning 
plumrede Vandet omkring Skibet, hstede Hugo sig 
forsigtig ned ad Kahytstrappen, hnnede Døren med 
største Varsomhed, forberedt paa at finde sin Viv 
hensunken i en blid og styrkende Slummer. Men om 
Forladelse, han fandt Mutter siddende overende i 
Køjen, maalløs af Rystelse og Sindsbevægelse. Der 
var nemlig ingen, der havde tænkt paa, at medens 
man oppe paa Dækket ikke hørte nogen Lyd af Høv- 
lens Arbejde mod Bundpladerne, saa var der nede i 
Kahytten et aldeles infernalsk Spektakkel, omtrent 
som man kunde tænke sig et løbsk Jernbanetog fare 
igennem en Tunnel. Der var altsaa ingen Tale hver- 
ken om Søvn eller Hvile, og Skrabningen blev øje- 
blikkelig indstillet. 

Forleden Dag var der nær blevet Ildebiaod i 
Kahytten. Hugo sad med en Flaske Belysnings- 
vædske, som der gik Ild i. Flasken sprang, og den 
brændende Vædske flød over Gulvet hen iiTcod Au- 
gusta og Barnet, som laa der. »Madammor« greb 
Barnet i Nakken som en Hundehvalp og fo'i' op paa 
Dækket med det, medens Augusta som en Kakerlak 
entrede op i den øverste Køje i Kammeret ved Si- 
den af og smækkede Døren i efter sig. Hugo og jeg 

blev tilbage i Kahytten og fik slukket Ilden med en 
gammel Slaabrok; Hugo fik den ene Haand en Del 
forbrændt. 

10. September. Vi trænger svært til at 
komme i Land og faa noget ordentligt Proviant, 
Smørret ser ud som Sæbeskum og er saa harskt, at 
det river langt ned i Halsen, Skonroggerne maa vi 
slaa itu med en Hammer for at faa Størsteparten 
af de levende Maddiker ud, de, der bliver tilbage, 
skoldes ihjel i kogende Te, inden de nydes, og det 
amerikanske Kød, som vi fik ombord i London, og 
som nu har passeret Linien 2 Gange, er saa harskt 
og brandgult, at det kniber med at faa det ned. — 
Sukkeret i Lasten er sunket meget sammen. Siruppen 
presses ud af Sækkene og synker til Bunds, hvor det 
ligger og skvalper om og slikker endnu mere ud, saa 
det har været nødvendigt at pumpe store Masser 
overbord. Det er udmærket Sirup, fuldstændig ren 
og fri for Vand, da Skibet er tæt som en Potte, det 
er en hel Kapital, der saaledes gaar overbord; men 
det er nødvendigt, og vi har ingen tomme Fade at 
komme den paa. — Vi vasker alt Uldtøj i Sirup i 
Stedet for Sæbe, det gaar udmærket. Tøjet lægges 
en Timestid i en Pøs med Sirup, som opløser alt Fedt 
og Snavs, det behøver ikke at gnides og skylles af 
i Søvand. Naar det er tørt, er det fuldstændig rent 
og elastisk, langt bedre, end om det var vasket i 
Sæbe. 

Det er stadigvæk Stille, det hører til Da- 
gens Orden, skal det blive ved, kommer vi ikke hjem 
i Aar. — Der er et svagt Pust af NV i Dag, maaske 
den Vind kan faa Magt nu ved første Kvarter. At 
komme hjem til Sølvbrylluppet, maa opgives, kunde 
vi nu dog blot naa at komme til England og faa 

telegraferet før den Dag. — Augusta og Barnet 
har det godt, de har flere Gange været paa Dækket. 
I Gaar sad Augusta sammen med os andre og spiste 
gule Ærter og Flæsk oppe paa Agterlugen. Hun er 
en Knop! — I Dag fangedes 8 Dolphiner. 

1 6. S e p t b r. I Aftes fik vi frisk Vind af NNV 
og løber nu en ganske pæn Fart. Vi har passeret 
Azorerne og havde i Aftes og i Morges Corvo i Sigte, 
men saa langt borte, at den kun saa ud som en Sky. 
— »Fingal« er voldsom overgroet, den vil næsten 
ikke styre med Styrbords Halse. — Det er svært 
koldt i Dag, rigtig som en kold Efteraarsdag hjemme, 
vi har maattet trække i Vintertøjet. 

19. September. Det er den bare Jammer- 
lighed, nu er den gode Vind gaaet igen. Vi havde 
de to sidste Dage en rigtig Køre af Vest med 7 — 8 
Mils Fart, men i Dag er Vinden blevet NNO, og det 
ser ud til, at den vil blive NO, altsaa stik i Stæv- 
nen, og det lader til, det vil blæse op. Faar vi nu 
en NO-Storm, saa Farvel til alt Haab om at komme 
til England og telegrafere hjem til Sølvbrylluppet. 
Vi har nu kun en Snes Grader igen, som vi godt kunde 
løbe i en Uge, men Skæbnen vil det nok anderledes, 
saa man maa være taalmodig, skønt det er haardt 
nok — »Fingal« er og bliver en uheldig Skude. — I 
Gaar havde vi en dobbelt Bekkasin ombord, nu vil 
der nok snart melde sig flere lignende Gæster. Dol- 
phinerne er nu forsvundne, men vi har nu ogsaa faaet 
23 af dem. 

2 5. September. Den 21. fik vi en rigtig 
River af Vest som senere blev NV. Vi har nu lænset 
væk i 4 Dage med 7 — 9 Miles Fart stødt væk, saa 
nu er vi paa Højden af Falmouth. Vinden er nu N. 
Vi kan ikke komme til Cork, saa nu sættes Kur- 

sen mod Falmouth, hvortil vi nu kun har 31^^ 
»Fingal« lænser udmærket, den har kun taget én Sø 
over, da Rorgangeren var uforsigtig og gav den for 
meget Ror, saa den løb tværs for ham, og en Sø bord- 
fyldte den fuldstændig. Der var de første Par Dage 
en ganske umaadelig Sø ; naar man stod henne agter 
paa Halvdækket og saa en kæmpemæssig Sø komme 
i Højde med Mærssejlene og saa nær, at man syntes, 
man kunde gribe ind i denne Vandmur med Hænderne, 
da fik man den Fornemmelse, at nu styrtede den ned 
og begravede Skib og det hele, men »Fingal« løf- 
tede stadig sin fede Agterstævn i rette Tid, og Søen 
brød under Gillingen, og der kom intet Vand paa 
Dækket. Og saa hvinede og tudede Stormen i Rig- 
ningen, saa man ikke kunde høre Ørenlyd. Vi 
hørte senere, at Kæmpedamperen »Great Eas tern« 
i de selvsamme Dage havde ligget og kæmpet med 
Søen knapt 10 Mil fra os; den led saa stort Haveri, 
at den med Nød og næppe bjergede sig i Havn og 
aldrig senere kom til Søs igen. — Augusta og Bar- 
net klarede sig stolt under Stormen, trods »Fingal«s 
halsbrækkende Bevægelser; Madammen derimod blev 
dunket og væltet omkring, saa hun er fuld af Hul- 
ler og blaa Pletter paa Arme og Ben. 

2 9. September. Vi ankom da lykkelig og 
vel til Falmouth i Forgaars. Vort første Foretagende 
efter at Ankeret var gaaet i Bund var at sende Baad 
i Land efter Posten, som kun bragte gode Efterret- 
ninger hjemme fra, og saa skulde den tillige bringe 
Masser af friskbagt Franskbrød og nykærnet Smør 
— Gud forbarme sig, hvor vi aad! Og saa i Land, 
og sende Telegram hjem om lykkelig Ankomst baade 
af Skib og Barn. 

Godt var det, vi slap ind om Formiddagen, thi 

om Aftenen fik vi en forrygende Sønden-Storm, saa 
vi nær var kæntret med Baaden, da vi kom fra Land 
og skulde lægge langs Siden. Det sidste Udslag, jeg 
hørte af Madammens geografiske Begreber, var da 
vi passerede »Lands End«. Hun pegede ind paa 
Land og spurgte meget interesseret: »Any blackies 
in there Mr. Lund?« 

Bugten her er meget smuk, Landet ser saa grønt 
og hjemligt ud og her er fuldt af Skibe, vel omtrent 
150 Stykker af alle Nationer. Byen ser ud som de 
fleste andre engelske Byer, men der er de nydelig- 
ste Spadseregange langs Kysten. Ved Indløbet til 
Bugten hgger et hlle Fort, meget højt, bygget paa 
en grønklædt Klippe, og herfra er en vid Udsigt over 
Bugt og Hav. Vejret er desværre saa ustadigt, at 
man ikke rigtig kunde faa set sig om. — Gid jeg 
nu snart havde mit Krammeri i Orden, saa jeg kunde 
komme af Sted hjemad, nu længes jeg mere end 
nogensinde. 

4. Oktober sejlede »Fingal« til Liverpool, det 
var med vemodige Følelser, jeg saa dem forsvinde. 
Dagen efter gik jeg ombord i Damperen »Flory«, 
som skulde til London. Vi anløb Portsmouth, Ply- 
mouth og Southampton; men jeg var ikke i Land. 
I London var jeg et Par Dage hos Mr. Jakob Meyer, 
og sejlede derpaa med en gammel, raadden Damper 
til Hamborg. Dér var jeg kun en Dag, og tog saa 
over Kiel til Korsør, og 12. Oktober var jeg atter 
hjemme i Kalundborg, hvor jeg forefandt alt vel og 
alle raske. 

Den Gang- var ung jeg endnu, 

Ej Sorgerne ødecV mit Livsmod, 

Da jeg som farende Svend 

Drog ud med »Fingal« paa Langfart. 

Fjærnt til Brasiliens Kyst 
Og til den uldhaarede Blaamand 
Flakked' jeg om paa det vildsomme Hav 
Og sanked' mig Kundskab. 
Nu jeg sidder igen, 
En Gubbe, bedaget og aflægs; 
Dog bliver ung jeg paany, 
Naar Minderne atter fortæller, 
Hvad jeg opleved' den Gang, 
Jeg fo'r til de sollyse Lande. 

Vi kom ganske vist 4 Dage for sent til Falnnu'tb 
for at kunne sende Telegram hjem paa selve Sølv- 
bryllupsdagen 23. Septbr.; men da det kom, vakte 
det en saadan Bestyrtelse, at de gamle hverken vidste 
ud eller ind. Da den første Forbavselse og Sindsbe- 
vægelse havde lagt sig, og det gik op for dem, at 
det virkelig var sandt, at de var blevet Bedsteforæl- 
dre, var Glæden selvfølgelig stor, og Far fik travlt 
med at sende Bud til Slægt og Venner om denne fast 
utrolige Begivenhed. Blandt andet sendte han Bud 
til en gammel Ven paa Landet med dennes Tjeneste- 
karl. Karlen afleverede den ham givne Besked med 
de mindeværdige Ord: »Jeg skulde hilse fra Købmand 
Lund og sige Husbond, at Augusta har faaet et Barn 
ude i Stranden.« 

Augusta, Barnet og »Madammen« fulgte med 
»Fingal« til Liverpool, »Madammen« gik i Land dér 
og er dermed ude af Sagaen. — Augusta med Barn 
rejste over London til Hamborg, hvor Fætter Chri- 
stian Lund modtog dem og fulgte dem hjem til Ka- 
lundborg, hvor han afleverede dem i god Behold. 
»Fingal« indtog en Ladning Rocksalt i Liverpool til 
Fredericia og havde en meget haard Rejse dertil 
En mørk Nat med Sne og Islag, da Vilhelm, trods 
gentagne Advarsler, gik til Vejrs med Træskostøv- 

ler paa for at rebe Mærssejl, faldt han overbord og 
druknede. — Da »Fingal« kom til Fredericia, fik jeg 
mine forskellige Samlinger og øvrige Efterladenska- 
ber sendt hjem til Kalundborg. Af mine levende 
Skildpadder naaede kun én herhjem, de øvrige blev 
stjaalet af Toldvæsenet i Liverpool. Den, jeg fik 
hjem, forærede jeg Mormor, som havde den et Par 
Aar. Om Vinteren var den i Pension hos mig og stod 
i en Kasse oven paa Dampkedlen i Brænderiet, om 
Sommeren derimod havde hun den paa Kelleklinte- 
gaarden, hvor den gik i en Indhegning paa en Græs- 
plæne. En Dag i Begyndelsen af Maj forsvandt imid- 
lertid Skildpadden til stor Sorg for Ejerinden. Ssa 
engang i Slutningen af September, da jeg netop var 
derhenne, kom Schæferen med et mærkeligt Dyr, 
som han havde fundet langt ude i Marken, og som 
han mente maatte være faldet ned fra en Torden- 
byge. Jeg genkendte straks min gamle Ven Skild- 
padden, den var godt i Stand og vel ved Magt og 
lige saa spillevende ' som den Dag, jeg tog den nede 
paa Sandbankerne i Algoa Bay. 

Om mine gamle Rejsefæller ombord i »Fingal« 
er at berette: 5—6 Aar efter min Hjemkomst, jeg 
var da gift og hjemfaren, ringede det en Aften paa 
Dørklokken. Jeg gik ud og lukkede op, og en køn, 
stor og svær Sømand stod for mig. Jeg troede straks. 
Manden var gaaet forkert, men saa sagde han i en 
underlig syngende Tone, som jeg syntes, jeg havde 
hørt før: »Men Luun, kender De ikke Niels?« Hans 
Maal røbede ham, han var en Laalik, min gamle Følge- 
svend fra Algoa Bay og Natal, nu Styrmand paa en 
Skonnert, der laa nede i Havnen. Det kan nok være, 
vi fik adskillige høje Toddyer den Aften, mens vi, 
til stor Fornøjelse for min Kone, opfriskede de gamle 
Minder. 

Vilhelm druknede, som fortalt, paa Hjem- 
vejen fra Liverpool, Ivar fik samme Skæbne, 
efter at han havde forladt »Fingal«, Henriksen 
blev Skibsfører og gik til Bunds med Mand og Mus 
i det indiske Hav, og B a c k e, der ogsaa blev Skibs- 
fører, forliste og endte som Klokker og Graver ved 
en af de københavnske Kirker. Om de andre véd jeg 
intet. Da Augusta kom hjem med Barnet, blev hun 
i Land, Hugo førte Skibet endnu en kort Tid, men 
opgav saa Søen og bosatte sig i København. Den 
nye Fører af »Fin gal«, Permin, forliste ovre 
ved For næs. Skibet fik en stor Sten op gennem 
Bunden, løb fuld af Vand og overtoges af Assuran- 
dørerne. Senere blev det taget af Grunden og solgt. 
Under Navnet »V æ r i n g« sejlede det en Par Aar, 
indtil det til sidst lagde sine trætte Ben ovre i A a - 
landshavet. 

Som fortalt i »Livet i den gamle Købmands- 
gaard« afleverede min Fætter Troels Lund min Græs- 
hoppesamling til Zoologisk Museum; min Samling af 
Vaaben o. a. m. gik til Etnografisk Museum, hvis Stif- 
ter, gamle Thomsen, sendte mig følgende Skrivelse: 

Højstærede ! 

Det hører til mit Livs Aftens Behageligheder at se, at 
man vedbliver at understøtte de offentlige Samlinger, som 
staar under min specielle Bestyrelse. Det er mig vanskeligt 
at beskrive, hvor megen Pris jeg sætter paa denne Godhed 
og Opmærksomhed, og man tager ikke Fejl, naar man an- 
tager, at den, der vises imod Samlingerne, betragtes, som om 
den personlig vistes imod mig; det har saaledes meget for- 
nøjet mig ved Deres Fætter at modtage de Sager, De har 
medbragt fra Port Natal. 

Vi havde vel, efter at det ethnografiske Museum i lang 
Tid havde meget faa Genstande fra Syd Afrika, erholdt ved 
en dansk Mand, Apotheker Nesteds Interesse og Velvilje for 

Forfatteren som 80-aarig. 



Samlingen en betydelig Tilvækst af Sager, som han havde 
samlet under sit 5-aarige Ophold i disse Egne, saa meget 
mærkeligere er det mig at se, at hvad De efter et kort Op- 
hold har medbragt, er forskelligt fra, hvad man tidligere saa- 
ledes har faaet og tildels tjener til at fuldstændiggøre dette. 

Jeg takker Dem oprigtigt for denne Opmærksomhed, og 
det vil glæde mig at kunne vise Dem, eller om nogle af Deres 
Venner kom hertil, hvorledes det er anbragt. At det ethno- 
grafiske Museum bliver set, har jeg et godt Bevis paa, idet 
at det i Søndags blev besøgt af 641 Sjæle, thi deriblandt var 
en Del, som jeg endnu ikke tør kalde Personer. Dersom De- 
res Fader fra sin Ungdom erindrer den nu gamie Mand, beder 
jeg ham venligst hilset fra 

Deres forbundne 
Thomsen. 

København, 30. Jan. 1862. 

S. T. ' 

Hr. Handelsbetjent O. Lund. 

Resten, jeg havde tilbage af mine Samlinger, 
er nu i Sommer fordelt mellem Skoler i Kalundborg 
og Omegn. 

December 1919. 

O. Lund. 



Udsigt fra Kulås skov (fot. eft. maleri på Dragsholm). 



LAMMEFJORDEN, 

DENS INDDÆMNING OG TØRLÆGNING, 
OPDYRKNING OG BEBYGGELSE 
Af højskoleforstander Povl Hansen. 

1. Den gamle fjord. 

Den rejsende, som fra den lille nordvest-sjælland- 
ske landsby Vallekilde — med dens folkehøjskole — 
kommer ad vejen op over de høje Bjerresø-bakker, 
vil finde foran sig et storladent og især såre ejendom- 
meligt, dansk landskab: Lange, bløde bakkeliniers 
rythmiske og højtidelige skønhed, vidt udsyn over 
bølgende højder med korn og smålunde, længst borte 
mod nordvest det blå hav, men mod nordøst og øst 
Lammefjordens vældige, nu inddæmmede, dybtlig- 
gende slette. Indrammet af mægtige moræner bred- 
er den sig, hvor før havspejlet glimtede. 

På nordsiden går moræneåsen fra Gundestrup 

til Vejrhøj — en strækning på hen ved et p3r nul. 
Ofte når den op til en højde af 100 meter og længst 
ude mod vest — som til en vældig afslutning — løft- 
er Vejrhøj sit stolte hoved 122 meter op over Sejrø- 
bugtens bølger, der her ruller ind mod dens fod. 

Men også mod syd er moræne-rpmmen solid. 
Bjerresø- og Vallekilde-højderne når med Tinghøj op 
til 54 meter, og Kundbybanken længere mod øst med 
den hvide kirke, der i sin tid tjænte som sømærke, 
er også særdeles anselig. 

Lidt sejlads var der på fjorden, men næppe me- 
gen. Da Vallekilde folkehøjskole blev bygget 1866, 
blev alt tømmeret, som dertil blev brugt, sejlet ind 
og udlosset under skrænten ved Dragsmølle. Nord 
for præstegårdsmarken i Fårevejle var en lille an- 
løbsbro, hvor småskibe kunde lægge til. En 60 — 70 
meter derfra længere mod nord skød en stejl og høj 
skrænt som et forbjærg ud i fjorden. På dens top 
knejsede Fårevejle kirke — vide kendt som gravplads 
for jarlen af Bothwell. Dens kirkegård nåde helt ud 
til skræntens yderste rand. Skrigende fugleskarer 
kredsede bestandig om den. Ud for præstegårdsha- 
ven et lille stykke ude i vandet stod der en høj sten, 
som kaldtes »Skel-stenen«. Om den fortalte folke- 
troen, st derfra kom de små børn. 

Nogle små øer lå ude i fjorden. På deres kyster 
holdt utallige måger til; der indrettede de deres reder 
og udrugede deres kuld. Herfra indsamledes hvert 
år mange mågeæg. Adskillige brugtes ved taflet på 
Dragsholm. 

Den grunde, fladbundede fjord havde i forne 
lider ligget adskilligt over havet? Efter udtørringen 
har man flere steder fundet rester af fordums skove, 
således på Hagesholms jorder ved Gislinge, hvor 



116 



POVL HANSEN 



meter-tykke egestubbe endnu trodser plov og harve, 
mens de tilsvarende stammer spredtvis titter frem 
af dyndet. 

Også ud for landsbyen Hørve er der fundet ege- 




Fårevejle kirke. 



stammer og det i læsvis. Ja, ved Fårevejle strand 
lå der med lidt dynd over som en hel egeskov; 30 
— 40 egestammer haledes frem, nogle på 10 meter 
i længden og % meter i gennemsnit. Tømmeret var 
ved optagningen endnu så frisk, at man antog, det 
kunde bruges til møbler. 

Geologerne antager, at disse vældige egestammer 
er rester af store stenalderskove, der i ældgamle dage 
har dækket disse egne. I de dage lå landet her for- 
holdsvis højere end nu. På den tid vandrede egen 
ind i Danmark og fortrængte fyrreskoven, der i et 
endnu ældre tidsrum havde dækket størstedelen af 
vort land. 

Så atter i senere tidsrum sænker landet sig igen ; 
havet skyller ind over den bund, hvor før de tusind- 
årige ege løftede deres vældige kroner. Da bliver det 
ikke længer planterne, der kendetegner stedet; nu er 




Udsigt over fjorden fra Hørve Lillevang. 

(Efter Maleri paa Dragsholm.) 



det især østersen, der med sine uhyre skaldynger har 
sørget for at efterlade sig minder, der ikke så let 
står fare for at udslettes. 

Længere ned mod vor tid har fjorden atter hævet 
sig nogle meter, og østers-bankerne her egnede sig 
da ikke længer til bosted for de små skaldyr. De 
måtte atter forsvinde. 

Men »strandskallerne« er nu som de store ege- 
stubbe kun minder om, hvad der før har været. 

2. Inddæmninger andensteds. 
Sysler tanken med Lammefjorden og dens ind- 
dæmning — som jo efter danske forhold er et væl- 

digt arbejde, det største af den slags, som nogen 
sinde er foretaget her i Danmark — , da ligger det 
nær en stund at vende blikket mod de store inddæm- 
ningers land her i Europa, altså mod Holland. Da 
det danske inddæmningsarbejde foregik, var man i 
Holland allerede færdig med et endnu langt større, 
så vort kunde kun opnå at blive nr. to i størrelse. 
Allerede 1840 — 53 havde man med en bekostning på 
20 millioner fået tørlagt det hollandske »Haarlemmer- 
havet«s 31,500 tdr. Id. 

Men samtidig med den danske inddæmning af 
Lammefjorden stod et endnu langt mægtigere arbejde 
på dagsordenen i Holland, nemlig planer om tørlæg- 
ning af Zeudersøens sydUge del, planer, der gik ud 
på at vriste et flademål på 320,000 tdr. Id. fra det 
grådige hav. Dette inddæmningsarbejde, vist nok 
verdens største, var den gang planlagt til at vare i 
16 år og udføres med betydeUg statsstøtte. Udgif- 
terne var i alt anslået til mellem 200 og 250 millioner. 
Den inddæmmede flade vilde blive af størrelse som 
hele Holbæk amt, mens — til sammenligning — lam- 
mefjords-arealet i størrelse næppe nok når til halv- 
delen af, hvad alene amtets største ø — Samsø — 
måler i udstrækning. 

Tanken om at inddæmme fra havet var egent- 
lig ikke ukendt i denne del af vort land; allerede fra 
1825 havde den danske stat som ejer af betydeligt 
gods i Odsherred syslet med planer om en inddæm- 
ning af Siddinge fjord. Arbejdet blev imidlertid først 
påbegyndt 1842. Det viste sig dog snart, at planens 
udførelse vilde koste langt mere end beregnet, hvor- 
for staten 1864 for 35,000 rdlr. (70,000 kr.) afhænd- 
ede hele anlægget til forpagter C. Hastrup. Efter 
at det endnu et par gange havde skiftet ejer, var 

man endelig omkring år 1900 nået så vidt, at et om- 
råde på 690 tdr. Id. var sikkert inddæmmet og under 
god kultur, men da skal der også være ofret 800,000 
kr. paa foretagendet. Hele inddæmningen omfatter 
12—1300 tdr. Id. 

Exemplet fra Siddinge kan således ikke siges at 
have virket særdeles opmuntrende. 

3. Tanken om inddæmning opstår. 
En vis »diggreve« Grove fra Slesvig var den før- 
ste, der fremsatte tanken om en inddæmning af Lam- 
mefjorden. Efter hans død blev den optaget af inge- 
niør Hannemann. Men heller ikke ham lykkedes det 
at føre den ud i virkeligheden. Det blev først den 
kendte og 'i mange henseender mærkelige kammer- 
herre, lehnsbaron på Dragsholm G. F. Zytphen Ade- 
ler*), som satte sagen i gang. 

Allerede da »Svinninge vejle« (300 tdr. Id.) ind- 
dæmmedes (påbegyndt 1850), var Zytphen Adeler 
stærkt medvirkende; men nu blev hans planer større 
og tog sigte på Lammefjorden. 

Efter den for Danmark så ulykkelige krig i 1864 
kom der en tid, hvor mange i vort folk opgav troen 
på en fremtid for land og folk, formindsket og søn- 
derrevet som det nu var; men der var også andre, 
der følte det, som om det netop nu gjaldt om på en- 
hver mulig måde at »bøde på rigets brøst«; man 
nævner i denne forbindelse navne som Dalgas, Tiet- 
gen, højskolens ny mænd og mange andre. Det kan 
næppe nu oplyses, om også Zytphen Adeler var med 
i denne flok, der især med Dalgas gjorde den frem- 



*) Om denne betydelige mand se for øvrigt den lille bog 
»Dragsholm« af Povl Hansen og Rasmus P. Nielsen, side 
105 o. flg. 

mede udlændings ord til sine: »Hvad udad tabtes, 
skal indad vindes«; men adskilligt kan dog tyde på, 
at lehnsbaronen på Dragsholm ikke har været ukendt 
med den følelse, hvoraf disse ord fremgik. Og kunde 
Lammefjorden eller dele af den tørlægges, da var 
der med det samme her indad til vundet et godt stykke 
af, hvad der i krigen udad til var tabt. 

Foreløbig omfattede hans plan dog ikke den hele 
Lammefjord; den tog kun sigte på fjordens vestUge 
del. Ude i det grunde vand lå der flere småøer, og 
inddæmningen skulde da kun omfatte »øarealet« med 
den indre del af fjorden vest for de fire større øer: 
Inderøen, Flintholm, Mellemøen og Storøen; men selv 
som sådan var det dog et stort foretagende, der vilde 
erobre 2000 tdr. Id. fra havet. 

Det viste sig imidlertid ved nærmere beregning 
af udgifterne, at selv denne mindre inddæmning så 
lehnsbaronen sig ikke i stand til at gennemføre med 
den kapital, der stod ham til rådighed. Det gjaldt 
da om at interessere andre i sagen og drage penge- 
stærke folk med til planens udførelse. Dette lykke- 
des med hensyn til tre sådanne mænd, nemlig kam- 
merherre, greve W. Ahlefeldt-Laurvigen, prokurator 
E. Jørgensen og kapitain M. Rovsing. 

Disse ny mænd fandt planen yderst tiltalende, 
men mente dog, at der ikke burde standses ved 
»øarealet«, men at dæmningen skulde lægges meget 
længere østerpå, så, praktisk talt, hele Lammefjorden 
blev indvunden. 

Imidlertid trådte de fire mænd nu sammen i et 
»interessentskab« til virkeliggørelse af planen. Dette 
skete i de første dage af året 1872, og den 10. marts 
indsendte de da ansøgning om »concession« (bevil- 
ling) på Lammefjordens tørlægning. 

4. Fjordbunden undersøges. 

Mens ansøgningen nu gik sin rundtur til amtets 
og sognerådenes erklæring søgte man at komme til 
nærmere klarhed over planens udførlighed, og hvor- 
vidt det kunde betale 
sig at gennemføre 
den. 

Som teknisk kon- 
sulent tilkaldte de 
Carl Brummer, den 
gang kapitain i inge- 
niørkorpset. Det blev 
nu denne mands opga- 
ve især at lade fjord- 
ens bundforhold un- 
dersøge og derefter 
udarbejde plan til 
gennemførelsen af en 
inddæmning. Til hjælp 
hermed antog han en 
anden ingeniør, kapi- 
tain W. Benzon. Og Lehnsbaron Zytphen Adeler. 

med det fornødne mandskab gav denne sig nu til at 
pejle fjorden både på kryds og tværs; dernæst blev 
der taget prøver af bunden og denne blev omhygge- 
lig kortlagt, således at man nøjagtig kunde se, hvor 
prøverne var taget. 

5. Andre forberedelser. 

Mens disse undersøgelser blev foretagne og be- 
arbejdede, gik de consessionssøgende i gang med at 
forhandle med alle de til fjorden grænsende lods- 
ejere hele området rundt. Det gjaldt her om mod 
passende vederlag at få disse folk til at give afkald 

på deres strandret. Lodsejernes antal mr ikke min- 
dre end 161, og dette store antal vanskeliggjorde for- 
handlingerne. Lodsejerne, vilde jo nu ved fjordens 
inddæmning miste deres adgang til stranden, hvor 
man hidtil havde kunnet hente sand, grus, tang o. 
lign., fiskerne vilde miste adgang til fiskeri i fjorden. 

På flere forskellige, passende steder blev der be- 
rammet møder til forhandling af sagen, og virkelig 
lykkedes det på disse — allerede i maj — at få truf- 
fet frivillig overenskomst med alle de mangfoldige 
mennesker. 

Derefter nedsattes en landvæsenskommission, be- 
stående af følgende tre mænd: herredsfoged Meinert, 
hofjægermester C. E. Gruner til Egemarke og pro- 
prietair P. C. Clausen til Asminderupgård. Denne 
kommission sammenkaldte nu til åstedsmøder d. 3. 
og 4. septbr. 1872; og på disse møder blev de frivil- 
lige overenskomster lovligt stadfæstede. 

De tilgrænsende lodsejere fik som vederlag for, 
hvad de gav afkald på, ret til forlods at få udlagt 
som deres ejendom en strimmel strandbred på 20 
meters bredde ud for deres lodder i disses fulde ud- 
strækning. Først der uden for skulde så landvands- 
kanalen graves. 

Blandt dem, der måtte træffes overenskomst 
med, var også fiskerne, på fjordens sydside 19, på 
nordsiden 26. Vederlaget her blev penge. Til dem 
på sydsiden 480 rdlr. (960 kr.), og dem på nordsiden 
800 rdlr. (1600 kr.). 

Endvidere mældte der sig også en møller og et 
par købmænd, som også forlangte vederlag for den 
skibsfart, de mistede. Dette gik dog også i orden. 
Men mere kneb det, da man endelig til sidst skulde 
forhandle med kromanden i Gundestrup, der tillige 

var færgemand mellem Odsherred og Tudsenæs. Han 
forlangte nemlig 20,000 kr. for afståelse af den 
færgeret, der efter kyndiges skøn kun indbragte ham 
400 kr. årlig. Hertil kom, at hans ejendom vilde vinde 
betydeligt i værdi ved, at der over dæmningen an- 
lagdes landevej lige forbi døren ind til hans kro og 
købmandshandel. Man prøvede på alle måder at ned- 
stemme ham, uden dog at komme nogen vegne; og 
da her ikke var tale om ret til at expropriére, måtte 
de consessionssøgende bide i det sure æble og til- 
stå ham den glubske sum. 

En anden overraskelse beredtes ansøgerne. De 
måtte gå ind på at betale 10,000 kr. til Holbæk amts 
fattigkasse. Man kaldte det vederlag for den sø, som 
fremdeles vilde blive tilbage på det inddæmmede areal 
efter vandstandens sænkning. 

5. Brummers betænkning. 
Imidlertid var Carl Brummer til begyndelsen af 
oktbr. bleven færdig med at bearbejde og ordne de 
undersøgelser af bundprøver o. dslg., som W. Ben- 
zon i sommerens løb havde foretaget. På grundlag 
heraf udarbejder han sin »B e t æ n k n i n g og for- 
slag til inddæmning og kultivering 
af Lammefjorden«. Brummer fandt, at disse 
undersøgelser havde givet et meget gunstigt resul- 
tat. Undergrunden i den indre og større del af fjord- 
en viser sig at bestå af ler og mergel og kun i den 
ydre og mindre del af fjorden er leret blandet op med 
sand. Men over denne undergrund findes der i langt 
den største del af fjorden dynd, dynd i flere meters 
dybde; og dette dynd, der består af planterester, 
iblandet bestanddele af dyr, måtte siges at være af 

en ganske fortrinlig beskaffenhed og giver én ret til 
de største forvæntninger. 

Betænkningen går derpå over til at redegøre i 
alle mulige enkeltheder for gennemførelsen af det 
store foretagende. Først følger en beskrivelse af den 
påtænkte dæmning. 

Den første tanke var at lægge denne helt ud ved 
Lammefjordens munding fra Kongsøre Nebbe til yder- 
ste østlige spids af Tudsenæs. Det inddæmmede areal 
vilde da blive stort; men undersøgelserne har vist, 
at vandet her er 14 meter dybt og en dæmning her 
vil bestandig trods al omhu kunne stå fare for at 
gennembrydes af stormflod og højvande. Nej, Dæm- 
ningen må betydelig længere vestpå ind i fjorden, og 
stedet må da blive fra Audebo til Gundestrup. Her 
er der kun 71/2 meter og undergrunden er fast og 
bæredygtig. Desuden vil en dæmning her tillige 1 
fortrinlig grad kunne anlægges med en højlig ønsket 
og tiltrængt landevej, forbindelsesvej mellem Odsher- 
red og egnene syd for fjorden med nem adgang til 
Holbæk og videre til København. Også fylden vil her 
fra de nærmeste lerskrænter på bægge sider være 
særdeles god og fast. 

Vandstanden i fjorden bør sænkes 15 fod (ca. 
43/4 meter). Hele den inddæmmede flade vil da kom- 
me til at udgøre 10,950 tdr. Id. Men når søen, som 
bliver tilbage i fjorden, og øerne trækkes herfra, bh- 
ver det indvundne areal 9800 tdr. Id. Heraf vil det 
bælte der i flg. den før omtalte fri overenskomst 
langs' strandkanten skal afgives til de tilgrænsende 
lodsejere udgøre 500 tdr. Id. Trækkes også disse fra, 
vil det vise sig, at der tilbage bliver 9300 tdr. Id., som 
sluttehg bliver tørlægningsforetagendets ejendom. 
Ingeniørkapitainens »betænkning« går nu over 

til en omtale af »landvandskanalerne« og deres nød- 
vendighed. 

Ved de fleste større inddæmnings-arbejder vil 
det vise sig nødvendigt at omgive det inddæmmede 
område med en kanal og et tilsvarende kanaldige, der 
kan optage og udlede til havet det overfladevand, der 
ellers fra den højere liggende omegn vilde strømme 
ind over inddæmningen og betydeligt forøge udpump- 
ningsarbejdet. 

Denne omstændighed må også tages i betragt- 
ning ved den her påtænkte inddæmning. Fra egnene 
nord for Lammefjorden strømmer overfladevandet 
fra et område på ca. 10,700 tdr. Id. ud i fjorden; men 
fra sydsiden er tilløbet betydeligt større i alt fra 
omtrent 23,000 tdr. Id. Det samler sig da også her 
i et par åløb, nemlig Svinninge å og Gislinge å. Dette 
tilløb må da ved hjælp af »landvandskanalen« ledes 
direkte ud i havet. Dette vil kunde ske gennem tre 
sluser, én ved Audebo ved dæmningens sydende, én 
anden ved Gundestrupsiden på dæmningens nordende 
og endelig en tredie i en hjælpekanal fra Lammefjord- 
ens inderste eller vestlige ende gennem det to kilo- 
meter brede »Draget«, der danner forbindelsen mel- 
lem Odsherred og det øvrige Sjælland. Denne hjælpe- 
kanal, der da munder ud i Nekselø bugt, vil dog for- 
dre bygning af to landevejsbroer. 

Skulde det vise sig, at vandet i disse landvands- 
kanaler under særlig ugunstige forhold ved højvande 
i havet og samtidige stærke regnskyl stiger over ka- 
nalens bredder ud over de udenfor tilgrænsende enge 
eller marker, da skal det concessionssøgende selskab 
pålægges den forpligtelse, at om denne stigning når 
over 12 tommer (ca. Vs meter) over dagligt vande, 
og om den vedvarer i sommertiden 24 timer og i vin- 

lertiden 12 døgn, da skal selskabet gennem »over- 
fald«, anbragt i kanaldigerne, lede vandet ned i den 
inddæmmede fjord, for så derfra atter at pumpe det 
ud. Det vil dog være upraktisk at lade dette over- 
faldsvand få lov til at løbe lige ned til de 15 fods 
dybde, hvortil vandspejlet i fjorden agtes sænket. 
Han foreslår da, at der graves en mindre kanal ude 
på den inddæmmede fjord, men dens plads bliver ved 
6 fods (2 meters) kurven. I denne lille extra-kanal 
skal det løbe ud til pumpeværket, som på den måde 
kun får 2 meter at løfte dette vand i stedet for 4—5 
meter fra fjordens bund. 

Kaptajn Brummer udvikler nu videre i næste 
afsnit, hvorledes »tørlægningen« tænkes udført, dels 
ved hjælp -af dampmaskiner med vandhjul og centri- 
fugalpumper, der opstilles i hus, og dels ved frit- 
stående vindmøller med snegl. 

Så snart dæmningen er lukket, bør dette arbejde 
sættes i gang. Han forudsætter, at tørlægningen vil 
kunne ske i omtrent 9 måneder. 

Arbejdet på dæmningen ved Audebo og land- 
vandskanalen bør sættes i gang samtidig for at spare 
tid, og så snart tørlægningen derefter er sket, bør 
der straks tages fat på at kultivere fjordbunden. 
Der skal graves kanaler og grøfter i fjordbunden; 
bunden skal hurtigst muligt beplantes eller tilsås 
med græs. Det bør også iagttages, at ikke bunden 
bliver for tør; om dette sker, da vil man med held 
kunne benytte vand fra landvandskanalen til at 
vande med. 

Så når kaptajnen endelig til sidst til »rentabih- 
teten«, spørgsmålet om, hvorvidt det hele foretag- 
ende må antages at kunne forrente anlægssummen 
og betale arbejdet ved udførelsen. 

I den henseende har kaptajnen de lyseste for- 
håbninger; han er vis på, at i løbet af få år vil den 
inddæmmede flade kunne nå til at »repræsentere og 
forrente en kapital af 4—500 rdlr (800—1000 kr.) 
pr. td. Id.«. D. V. s. i værdi nå op til 8 — 10 mill. kr. 

Uvilkårhgt vil den opmærksomme læser dog få 
et indtryk af, at kapitain Brummer her har malet 
med de lysest mulige farver; man er nær ved at 
spørge sig selv: mener han virkelig også, hvad han 
her fremsætter? 

Men hvad vil nu gennemførelsen af dette store 
foretagende komme til at koste. Derpå vil jo dog til 
syvende og sidst det hele komme til at bero. Hvad 
skal der her voves for at kunne vinde de 8 — 10 mil- 
lioners værdi, overingeniøren her stillede i udsigt? 

Det kan ikke andet end overraske, når Brum- 
mer her opgiver en sum så lav som 1,500,000 kr., 
det er så meget mere mærkeligt, som denne opgivelse 
byggede på et overslag, ingeniørkapitain W. Benzon 
havde udarbejdet i følge sine meget nøjagtige under- 
søgelser. Men dette Benzons overslag lød på 3,000,000 
kr., altså tre millioner eller det dobbelte af Brum- 
mers. Man fortæller, at da Benzon forelagde dette 
overslag for Brummer, skød denne det til side med 
en bemærkning om, at så stort et beløb vilde det 
være umuligt at rejse, hvorefter han halverede det*). 
Dette får nu stå ved sit værd. 

7. Aktieselskabet forberedes. 

Støttet til denne ingeniørkapitain Brummers ret 
vidtløftige »betænkning« blev nu de fire »interes- 
senter« enige om at skride til handling. Og de ind- 
gav til indenrigsministeriet andragende om at få mi- 

*) Se heroin »Holbæk Amts Venstreblad« for 20. septbr. 1924. 

nisteriel »concession« (bevilling) på at sætte det i 
værk, og den 28. oktbr. 1872 erklærede ministeriet, 
at det var villigt til at indstille til kgl. majestæt om 
concession, dog at ansøgerne til sikkerhed for over- 
holdelse af det, de forpligtede sig til, stillede en sik- 
kerhed på 10,000 kr. (depositum). 

Det næste skridt blev nu dette at få et — helst 
kapitalstærkt — aktieselskab dannet til gennemfør- 
else af foretagendet. 

Dette viste sig at volde stærke vanskeligheder. 
Der var netop i disse år et sandt væddeløb efter at 
få dannet aktieselskaber; alle steder var man ude 
med bud efter al den kapital, der overhovedet stod 
til rådighed. Det store foretagende forekom desuden 
pengemændene alt for nyt, uprøvet og uoverskueligt, 
så ikke en eneste dansk bank kunde overtales til at 
finansiere foretagendet. 

Dog, mens det danske pengemarked således 
måtte siges at være »stramt«, så var det modsatte 
netop tilfældet med det tyske. Den fransk-tyske krig 
var året forud bragt til en — for Tyskland — sær- 
deles heldig afslutning, og den franske krigsskades- 
erstatning vældede nu ind over Tysklands grænser. 
Summen — 5 milharder francs — var efter datidens 
forhold næsten svimlende. Hvad skulde man dog an- 
vende alle de penge til. 

Under disse forhold var de tyske bankmænd ikke 
bange for at vove sig ud i store foretagender, selv 
om de kunde se lidt vovsomme ud. Og ved henvend- 
else til forskellige bankierhuse i Hamborg lykkedes 
det at få dem med på planen om at danne et aktie- 
selskab til gennemførelse af inddæmningsarbejdet. 

Den 6. novbr. 1872 enedes man om at danne et 
sådant selskab. Det skulde til rådighed have en ka- 

pital på 2 mill. kr. Hver aktie skulde lyde på 4000 kr., 
altså 500 aktier. Af dem tilbød Hamborgerne at over- 
tage 340 eller de to trediedele, hvis Danskerne så 
selv kunde rejse den ene trediedel eller 160 aktier. 
Dog et vilkår endnu: af disse sidste 160 danske aktier 
skulde selve concessionssøgerne personligt overtage 
de 120. 

På disse betingelser vilde Hamborgerne gå med. 

Det blev nu concessionssøgernes opgave at få 
rejst de danske penge. 

Men netop som sagerne stod sådan, indtraf en 
naturbegivenhed, som nær havde bragt det hele til 
at strande. 

Det var stormfloden 13. novbr. 1872. På Lolland 
og Falster, hvor dens ødelæggelser var størst, gen- 
nembrød den dæmninger og forårsagede oversvøm- 
melser og ødelæggelser i en grad, som man før al- 
drig havde oplevet magen til. 

Alt dette indjog Hamborgerne en sådan skræk, 
at de erklærede at ville trække sig tilbage og opgive 
sagen. 

Nu fik concessionsmændene travlt; de lod Brum- 
mers »betænkning« overgive til bedømmelse af en 
ingeniør, oberst Wenck, som Tyskerne kendte og 
havde tillid til fra hans virksomhed i Holsten før 
krigen. Obersten syntes heldigvis godt om planen, 
rejste til Hamborg og fik virkelig de tyske penge- 
mænd beroliget. 

De danske penge var imidlertid skaffet til veje 
i det forhold. Tyskerne ønskede, og dermed var den 
vanskelighed overvundet.*) 

*) Vilkårene for tegningen lød på, at halvdelen af aktiekapi- 
talen straks skulde indbetales gennem Landmandsbanken. 
Om indbetalingen af den sidste halvdel skulde generalfor- 
samlingen senere fatte beslutning. — I sandhed en ringe 
sum til så stort et foretagende. 

8. Stiftelsen. 
Den 23. jan. 1873 blev så stiftelsesdag for »Ak- 
tieselskabet til Lammefjordens tørlægning«. Som 
fuldmægtige for de concessionssøgende og til på de- 
res vegne at underskrive det påtænkte selskabs love 
og vedtægter blev fra dansk side to mænd udvalgt, 
nemlig generalmajor Kauffmann og grosserer J. Bern- 
burg, bægge af København. Disse mænd hævdede de 
danske synspunkter med stor dygtighed under stift- 
elsesmødets forhandlinger. Sproget var på mødet 
tysk, og i samme Sprog affattedes det ny selskabs 
love og vedtægter; men det bestemtes, at de også 
skulde oversættes på dansk. 

Til stede ved dette stiftelsesmøde var foruden de 
to danske også fire tyske; alle seks med de fornødne 
fuldmagter fra aktiehaverne. 

Det forud udarbejdede udkast blev oplæst og 
uden forhandling vedtaget og af alle de tilstedevær- 
ende underskrevet, hvorefter »Aktieselskabet til 
Lammefjordens tørlægning« erklæredes for lovlig 
stiftet. Ved det derpå følgende valg til styrelsen 
blev følgende syv enstemmigt valgt: 

Lehnsbaron Zytphen Adeler, 
generalmajor Kauffmann, 
gehejme-etatsråd Trap, 
bankdirektør Gluckstadt, 
grosserer Bernburg, 
landstingsmand Larsen og 
grosserer Harald Hansen. 

Den 28. jan. 1873 konstituerede styrelsen sig og 
valgte Zytphen Adeler til formand. Trap til vicefor- 
mand og prokurator Kr. E. Jørgensen til sekretær 
og juridisk rådgiver. Oberst Brummer blev antaget 

til ledende ingeniør. Under ham blev antaget to af- 
delings-ingeniører, kapitain W. Benzon og kapitain 
Tuchsen, mens oberst Wenck blev teknisk rådgiver. 

Endvidere indkaldte styrelsen en hollandsk in- 
geniør-professor Henket til at afgive sin betænkning 
over hele tørlægnings-planen. 

Dansk marine-direktør Munter skulde tage be- 
stemmelse om hele dampanlægget ved udpumpningen, 
mens maskinmester i marinen Ursin skulde påtage 
sig at kontrollere maskinernes forfærdigelse og op- 
stilling. 

Selve pumpeapparaterne skulde konstrueres af 
ingeniør-kapitain P. Hansen. 

Med disse omfattende foranstaltninger følte man 
sig sikret og udbød nu de forskellige arbejder til 
overtagelse (entreprise). 

Den 15. febr. afholdt de fire oprindelige »in- 
teressenter« eller concessionssøgende et afslutnings- 
møde, hvori det blev vedtaget at overgive til Zytphen 
Adeler den protokol, de hidtil havde ført. Det blev 
nu meddelt ministeriet, at de havde overdraget deres 
ret til det nys stiftede aktieselskab. 

Som svar på denne sidste meddelelse indgik så 
endelig den kgl. bevilling til det store foretagende. 
Den er dagtegnet den 18. marts 1873. Den kalder sig 
selv »BevilHng for »aktieselskabet Lammefjordens 
tørlægning« til at inddæmme og udtørre Lamme- 
fjorden i Holbæk amt«. 

Det hedder i bevillingen, at aktieselskabet må 
have ejendomsret til det udtørrede område, og de må 
endvidere få skattefrihed i 20 år fra arbejdets ud- 
førelse at regne. 

Blandt de forpligtelser, som selskabet må under- 

kaste sig, skal vi her fremhæve følgende : I § 6 nævn- 
es, at selskabet ikke må formene folk i at benytte 
fjorden til »sejlads, fiskeri, optagning af tang m. m., 
så længe sådant efter forholdene kan finde sted«. 

I § 10 pålægges det selskabet at anlægge ved 
dæmningens yderside en skibsbro, således opført, at 
også store skibe her kan lægge til. 

I § 11 tilpligtes selskabet at anlægge en kørevej 
af 10 alens (6 meters) bredde langs indersiden af 
dæmningen. 

§ 14 fremhæver stærkt, at dersom selskabet eller 
senere ejere ikke fører planen igennem, forsømmer 
at holde dæmningen og alt andet tilsvarende i orden, 
da vil det atter tabe enhver ejendomsret til arealet. 

Og endelig pålægges det i § 15 aktieselskabet 
som et pant for overholdelsen af sine forpligtelser 
til indenrigsministeriet at indbetale (deponere) 
50,000 kr. ; og allersidst, at dersom ikke foretagendet 
er gennemført inden udløbet af den fastsatte tids- 
frist, da skal selskabet til statskassen betale en bøde 
på 5000 kr. 

9. Dæmningen påbegyndes. 
Hermed var da alt forarbejdet tilendebragt; nu 
kunde der skrides til handling. 

De indkomne tilbud på overtagelse af de enkelte 
arbejder blev gennemgået. Først og fremmest var 
det jo da det store dæmningsarbejde, det gjaldt. 
Dette arbejde blev overdraget til en ingeniør Slet- 
ting. Han skulde tage fat med så stor kraft, at ar- 
bejdet kunde være endt med udgangen af det inde- 
værende år, 1873. Alt efter ingeniør Brummers plan. 
Men så glat gik det nu ikke. Efter kort tids for- 

løb kørte Sletting i stå, brød økonomisk fuldstændig 
sammen. 

Nu antoges ingeniør-firmaet Høgh og Strat- 
bøcker; men det gik ikke dem bedre end forgænger- 
en. Efter at have sat en stor sum penge til, måtte 
også disse give blankt op. 

Aktieselskabet vidste da ikke bedre råd end selv 
at lade arbejdet udføre, og dette gjorde det da med 
den prøvede ingeniør Benzon som leder. 

Det viste sig efterhånden, at der opstod for- 
skellige uoverensstemmelser mellem aktieselskabet 
og oberst Brummer. Det førte omsider til, at obersten 
trådte tilbage som den ledende ingeniør. Det blev 
kapitain Benzon, der også her måtte træde til og ud- 
fylde den ledige plads, mens Brummer stilledes til 
rådighed som konsulent. 

Af det vanskeUge arbejde med den store dæm- 
ning har Benzon selv i den tekniske forenings tids- 
skrift givet en udførlig fremstilling, som vi da her 
benytter. 

Den 3. april gjordes det første spadestik til dæm- 
ningen. Det foregik ved Audebo mark på Tudsenæs. 
Herfra skulde dæmningen udgå i nordvestlig retning 
over fjorden til Gundestrup i Odsherred. Dens længde 
vilde blive 2400 meter (eller omtr. en fjærdingvej). 
I omtrent halvdelen af dens længde var der dybt 
vand. Den skulde hæve sig til en højde af 31/2 
meter over dagligt vande. På ydersiden skulde store 
partier beklædes med svære rullesten. Kronen for- 
oven skulde være 1% meter bred. 

Vanddybden stiller sig således, at der fra Audebo- 
siden først er en ca. 330 meter bred, flad strand, hvor 
der kun er ^3 meter vand; men så sænker fjordbund- 
en sig stærkt, så man 2—300 meter længere ude 

Fra Holbæk Amt. 9 

når ned til det dybeste omtr. 8 meter (25 fod). Kort 
efter hæver bunden sig igen og går nu med en dybde 
på omtr. 7 meter (22 fod) næsten over til Odsherred, 
hvor den temmelig stejlt atter løfter sig op til over- 
fladen. 

Man lod nu først bygge en slags pælebro, to 
rækker af svære pæle blev rammet ned med en af- 
stand på 31/2 meter mellem rækkerne. Pælene blev 
forbundne med »hammere«, som igen blev forenede 
med »tværstrøer« for hver 2 meter, og på disse fast- 
gjordes skinner til tipvognene. De lå i en højde af 
1% meter over den daglige vandstand. Dæmningen, 
der blev påbegyndt fra bægge kyster, gik nu fremad 
med en bredde af 31/3 meter oven for vandet, på si- 
derne begrænset af pælebroens bræddevægge, der 
blev dannet ved at nedsætte flager langs pælerækken. 

Udbringningen af jorden besørgedes ved hjælp 
af 60 heste og dobbelt så mange tipvogne. Aflæs- 
ningen foregik på den måde, at når vognen havde 
nået tippen på 16 — 17 meter nær, spændtes de to 
trækheste fra, og den såkaldte tiphest spændtes for 
vognene enkeltvis. Hesten satte nu vognen i fuld 
fart. Ved ankomsten ud til tippen gjaldt det nu om 
at få hesten snoet fra vognen, uden at den standse- 
des, men løb af sig selv videre ud på det fritsvævende 
åbne spor, hvor tipfolkene modtog den og kippede ind- 
holdet ned i vandet. De tømte vogne skubbedes nu 
længere og længere ud på skinnerne, indtil hele ræk- 
ken var tømt, hvorefter de på ny blev skudt tilbage 
i land, først ind på et sidespor og dér atter forspændt 
trækhestene. 

Efter oberst Brummers oprindelige plan skulde 
dæmningen have stået fuldført til udgangen af året 
1873. Men på dette tidspunkt var endnu kun en brøk- 

del af det store arbejde udført. For at beskytte det 
påbegyndte værk mod vinteren, hvori man ikke kunde 
arbejde, beklædte man skråningerne af de udførte 
jordmasser med tang, risknipper, fletværk o. lign., 
hvorved man da også undgik synderlig arbejdsskade 
på værket. 

10. Vanskeligheder mælder sig. Sejren vindes. 

Tidhg på foråret 1874 toges atter fat ; pælebroen 
blev nu ført helt igennem tværs over fjorden, mens 
jordfyldningen fortsattes fra bægge sider, og således 
kom hen sidst i septbr. de to tipper efterhånden hin- 
anden nær; men nu begyndte også vanskelighederne. 
De skrev sig fra ebbe og flod. I seks timer var der 
en indgående strøm, og de næste seks en udadgående, 
og således i bestandig vekslen. 

Som åbningen mellem tipperne blev mindre og 
mindre, blev strømmen gennem den formindskede 
åbning stadig stærkere og mere rivende. Den 21. 
septbr. blev man klar over, at al den fyld, der fra 
nu af blev kippet, lige så hurtigt skylledes bort af 
den rivende strøm og forsvandt snart til den ene og 
snart til den anden side. 

De sagkyndige satte højst betænkeUge miner op; 
en kendt ingeniør, som besøgte stedet, erklærede 
kort og godt, at dette hul aldrig lod sig lukke. Og 
sådan tænkte mange. 

Nu var gode råd dyre. Det var, som sagen 
hængte i et hår. 

Men kapitain Benzon tog kampen med natur- 
magterne op og spillede dem et ordentligt puds. Han 
havde lagt mærke til, at der ved vindstille var et 
tidspunkt på omtrent en time, hvor ebbe og flod 
holdt hinanden stangen, så strømmen standsede, og 



POVL HANSEN 



136 



vandet stod stille. Det blev ham klart, at netop dette 
tidspunkt skulde benyttes til at iværksætte en luk- 
ning. Men med fyld alene kunde dette ikke lade sig 




Kapitain Benzon. 

gøre, da der ikke på så kort tid kunde hidskaffes til- 
strækkelige mængder. 

Man tænkte en stund på at anvende faskiner, 
en art risknipper, men de skulde hidskaffes fra egnen 
ved Vejle og var meget dyre. 

Da er det, at Benzon får den glimrende ide at 
bruge »sænkekasser«. Han lod lave nogle sådanne 
vældige 16 meter lange kasser, hvis sideplanker var 

l/e meter tykke. Kassens ryg var 71/3 meter høj, dens 
bundbredde omtrent 3 meter. Indvendig var kassen 
desuden afstivet ved flere stærke skillerum. De blev 
bygget på dæmningens østre skråning, således at de 
kunde »løbe af stabelen« ud i vandet og derpå — fly- 
dende på vandet — føres hen til det sted, hvor de 
skulde anvendes. Det beregnedes, at ved påfyld af 
10 kubikmeter sten vilde en sådan kasse synke; men 
den kunde jo forøvrigt rumme mange fler. 

Afstanden mellem de to tipper var lidt over 60 
meter. Der skulde altså anvendes fire sænkekasser. 

Mens man nu traf alle sine forberedelser, indtraf 
et særdeles gunstigt, næsten blikstille vejr. Vanddyb- 
den blev målt ; den viste 8 meter. Bunden i gabet var 
åbenbart bleven ordentlig skyllet ud af de skiftevis 
ud- og indstrømmende vandmasser. 

Under disse omstændigheder sattes sænkekas- 
serne da i vandet, og under stor spænding førtes de 
hver især hen på sin plads i en af de timer, hvor 
strømmen var stilnet. De blev bugseret på plads ved 
hjælp af en firåret båd. Her blev de fortøjet til pæle- 
broen, og denne blev igen — for at møde alle mulig- 
heder — surret sammen på langs med kættinger, der 
igen var forbundne med ankere, som var udlagt til 
bægge sider, for at broen ikke skulde forrykkes. 

Mens dette ordnedes, havde man fyldt alle tip- 
vognene med sten og ført dem ud på pælebroen, rede 
til at styrte dem ned i sænkekasserne, så snart disse 
blot nogenlunde var kommen på deres plads. Det var 
nu også på høje tid; allerede kunde man iagtage, hvor- 
ledes strømmen begyndte at give sig til kende. 

Men nu gik det også løs. Ovenfra »bombardere- 
des« sænkekasserne med tipvognenes stenskyts, og 

kasserne parérede øjeblikkelig ordre og sank til bunds 
netop dér, hvor de skulde være. 

Et mægtigt øredøvende hurra hilste det glim- 
rende udfald af foretagendet. Nu var strømmens 
magt brudt, kasserne spærrede for det indstrømmende 
vand. 

Dette skete d. 21. septbr. 1874, som derved blev 
en mærkedag i Lammefjordens nyere historie. 

Med feberagtig hast skred man nu til at køre 
fyld hen ovenpå de stenfyldte kasser, og to dage 
senere forkyndte et nyt rungende hurra, at jorddæm- 
ningen nu gik fra kyst til kyst for aldrig mere at 
tillade havet at komme ind over det inddæmmede 
land. 

Ingeniør Benzon var dagens helt; sejren var 
hans. 

Omkostningerne ved kassernes bygning og sænk- 
ning løb i alt op til 6000 kr. 

Naturligvis måtte sejren fejres med en fest, og 
en sådan blev da også foranstaltet d. 3. oktbr. som 
en passende afslutning på den store spænding og det 
mægtige højtryk under arbejdet. 

Glanspunktet ved samme fest nådes måske ved 
afsyngningen af »en forhenværende tipkusk«s sang 
på melodien: »Krille ville vi bom bom«. 

I sangen nævnes de fleste af dem, der havde havt 
del i arbejdets ledelse, f. ex. Strøm, Benzon, Ander- 
sen, Nielsen, Møller, Stratbocker, Hoeg og Brummer. 

Sidste vers lyder som følger: 

»Og nu de mænd vi takke vil — 
krille ville vi bom bom, — 
som lagde pung og hoved til, 

krille 

som fanged tanken djærv og stor — 
krille 

at vinde ti tusind tønder jord. 
Krille 

Den tak kan jo forresten godt gælde den dag i 

dag. 

Efter at gabet nu var lukket, skred man til at 
bruge et lille lokomotiv som trækkraft. Det kunde 
medtage 32 fyldte tipvogne med omkring 16 kubik- 
meter fyld . Lokomotivet kunde i reglen udføre 20 
— 22 ture daglig. På den måde lykkedes det endnu 
samme efterår at få dæmningen forstærket så meget, 
at man med nogenlunde sindsro kunde se vinteren 
med sine storme og isskruninger i møde. Rigtignok 
forårsagede dæmningens alt for stejle sider en styg 
brænding ved sidevind. I sådanne stunder var der 
styrtregn over hele dæmningen, og ved lidt stærkere 
vind kunde hele brådsøer slå helt op over dæmning- 
ens øverste rand og fyge ind over søen på dæmning- 
ens indre side. 

Ved sådanne lejligheder måtte man udvise den 
yderste påpasselighed, at der ikke skulde brydes hul. 
Dette arbejde kunde være særdeles besværligt, ja, 
til tider ligefrem livsfarligt, når brådsøerne brød alt- 
for voldsomt på. 

Den 22. oktbr., en måned efter lukningen, kunde 
det nær have gået galt; på et hængende hår kunde 
det den dag have kostet flere menneskeliv. Men held- 
igvis blev ulykken dog i sidste øjeblik afværget. 

Hele efteråret fortsattes denne »kamp på kniven« 
med elementerne; men da endelig vinteren indfandt 
sig og tvang arbejdet i stå, følte man sig dog, som 
alt sagt, nogenlunde rolig. 

Ved forårstide 1875 toges atter fat. Der var 
endnu megen fyld at påføre, og endelig var der det 

lag sten, hvormed et bælte af skråningen mod yder- 
siden skulde beklædes. 

Heller ikke dette år blev man færdig; også de 
to næste år gik med, så først d. 12. oktbr. 1877 kunde 
den tilkaldte landvæsenskommission ved en synsfor- 
retning erklære, at dæmningsarbejdet nu var udført 
i den stand, som consessionen forpligtede selskabet 
til. 

Men til det arbejdes fuldstændige udfcirelse, som 
oberst Brummer havde beregnet én sommer til, var 
der altså brugt henimod fem år. 

Den således fuldførte dæmning har i alt en længde 
af 2260 meter — en højde over daghg vande af SVs 
meter — og en vanddybde på hele midterpartiet af 
gennemsnitlig 7 meter (dybest 8 meter). 

11, Skibsbro. 

• I nær forbindelse med arbejdet på dæmningen 
stod endelig også det tilsvarende med anlægget af en 
43 meter lang og 9 meter bred*) skibsbro. Vandet 
på anlægsstedet var så dybt, at de største skibe, som 
overhovedet kunde komme ind i Issefjorden, her 
kunde lægge til, d. v. s. 3—4 meter. Broens retning 
er parallel med dæmningen. Den er forsynet med 
slæbested. Den er bygget som en mægtig trækasse 
af svære tømmerstokke, godt forankrede og indvend- 
igt fyldt med jord og sten. Dens højde er 2 meter 
over dagligt vande. 

Broen blev bygget allerede i året 1873—74. Det 
var et vanskeligt arbejde i den urolige og stormfulde 
vintertid; men det blev godt udført. Det synes dog 



*) Målene her som overalt angives omtrentligt i meter. 



LAMMEFJORDEN 



141 



nu, som om adskilligt af bulværket snart kunde trænge 
til en grundig fornyelse. 

Ved Broen blev der en god plads til både vogne 
og oplag, og der er anlagt køreramper (-skråninger) 




Dæmningen. 



nede fra vejen langs dæmningen fra bægge sider, mens 
et spor af jæmbaneskinner lagdes fra broen til op- 
lagspladsen ved pumpeværkets kedelhus. Det var sær- 
lig beregnet til transport af de kul, der især tidligere 
brugtes så mange af under udpumpningen. 

Til det hele dæmningsarbejde med vej, skibsbro 
o. lign. brugtes ca. 600,000 kubikmeter fyld. I sand- 
hed et mægtigt foretagende. 

12, Sluser. 

I bægge ender af dæmningen var der indbygget 
to store sluseanlæg. Det sydlige ved Audebo havde 
en længde på 35 meter foruden endepillerne og fløj- 

murene, der går helt ind i dæmningen. Den har 7 
åbninger, hver på 3% meters bredde. Af disse åb- 
ninger skulde de fire danne afløb fra landvandska- 
nalen og de tre for vandet fra pumpestationen. 

Slusen nordover ved Gundestrupsiden er mindre, 
kun 151/3 meter lang. Den har 10 åbninger på hver 
3% meters bredde; den er alene beregnet på afløb 
fra den nordre landvandskanal. 

Bægge sluser er ensartet opført af cement på 
granitunderlag. Pillerne mellem åbningerne er 1,4 
meter tykke og forstærkede med stræbepiller. Sluser- 
nes bund ligger 1,3 meter under dagligt vande. Over 
hver åbning er der mellem pillerne spændt buer % 
meter over dagligt vande, så selve åbningerne ialt 
fra bund til overlag har en højde på 2 meter. 

Slusebygningen er ialt 3 meter høj. Langs hen 
over piller og buer er der på hver side af slusebyg- 
ningen opført en mur. Mellem disse to mure løber 
dæmningens krone. Til hele slusebygningen er kun 
anvendt skærvebeton. 

Endnu en tredie sluse blev anbragt i den kanal, 
som fra Lammefjordens vestlige ende førte ud i 
Nekselø bugt. Denne tredie har samme dybde og 
samme vidde som slusen ved Gundestrup; men den 
fik tre gennemløb hver på 21/2 meters bredde. 

Ingen af de tre sluser fik stigbord, hvad der 
senere klagedes over. 

13. Maskinhuset. 
Til det store pumpeværk blev udset en plads 
lige inden for dæmningen ved dennes sydhge ende 
(Audebo). 

Her opførtes det mægtige maskinhus, godt 47 
meter langt og 91/2 meter bredt. Og sammenbygget 

med maskinhuset findes også kedelhuset; bag ved 
dette de to skorstene, der blev 231/2 meter i højden. 
Disse skorstene var firkantede og indvendig delt i 
5 stokværk. De havde indvendigt opgangstrin af 
jærn gennem hele 
højden, mens kro- 
nen afsluttedes 
med en støbe jærns- 
plade. De skærme- 
des ved lynaflede- 
re. For oven som 
for neden havde de 
en vidde paa 1 me- 

^^^*)- Maskinhuset 1901. 

I maskinhuset 
stilledes de fem dampmaskiner, der indrettedes til at 
drive jærnskruer i åbne betonkummer. I kedel- 
huset anbragtes de seks dampkedler (den ene som 
reserve) . 

Vandet fra inddæmningen lededes gennem en 
kanal, der stadig uddybedes, eftersom fjordens vand- 
spejl sænkedes. 

Det løftede vand udkastedes i et bassin, som er 
adskilt fra landvandskanalen ved en betonmur, hvori 
der er anbragt et stigbord således, at forbindelsen 
mellem de to strømme kan tilvejebringes eller ophæv- 
es efter ønske. Derved sættes man i stand til at 
benytte dæmningsslusen på en sådan måde, at man, 

Disse dampskorstene ved Audebo pumpestation er nu for- 
svundne fra det landskab, de i over 50 år har knejst over. 
Det skete i året 1928, da dampkraften afløstes af elek- 
tricitet. Murer Joh. Nielsen i Asnæs købte dem til ned- 
rivning. Ved at underhugge dem, fik han dem væltet i 
novbr. 1928. Deres mørtel var stærkt forvitret; men skor- 
stenene indeholdt iflg. »Holb. Amts Venstrebl.« mellem 
80—100,000 mursten. 

om Ønskes, kan benytte hele slusen alene for pump- 
ningen eller modsat alene for kanalvandet. 

Under første udpumpning af fjordens vand havde 
den omstændighed især en del betydning. 

Maskinhuset byggedes i to stokværk; i det neder- 
ste fik de 5 dampmaskiner og pumperne deres plads. 

Kedelhuset har mur tilfælles med maskinrum- 
met, men er ellers en særskilt bygning på 16 meters 
længde og 14 meters bredde. Alle tagflader er skif- 
fertakte. 

I januar 1875 foretoges en seks timers aflever- 
ingsprøve, som fik et meget tilfredsstillende udfald. 

Hele anlægget var beregnet til at kunne bort- 
pumpe vandet til 43^ meters dybde. 

Det hele samlede pumpeanlæg sammen med selve 
tørlægningen viste en anlægssum på 600,000 kroner. 

14. Landvandskanalen, 

Vi skal nu gå over til en omtale af arbejdet med 
landvandskanalen. 

En sådan kanal (en ringkanal), anlagt Hdt over 
almindelig vandstand, viste sig ved opmåling at ville 
nå en længde på Si/s mil. Dens opgave var at mod- 
tage alt det overfladevand, der ved nedbør vilde 
strømme ned mod fjorden og lede det udenom ind- 
dæmningen, ud i havet. 

Nu kan det jo imidlertid ske, at nedbøren om 
vinteren falder som sne, der kan ligge månedsvis 
uden at tø, men så pludselig i tøbrud i meget kort 
tid forvandles til store vandmasser. Denne omstænd- 
ighed måtte der tages hensyn til ved et sådant 
kanalanlæg. I den udarbejdede plan hedder det da 
også, at den snemasse, der i løbet af 2V2 måned kan 
ophobe sig, skal i tøbrudstider gennem kanalen kunne 

bortskaffes i løbet af 12 døgn. I så lang tid skal de 
beboere, hvis jorder uden for kanalen grænser op 
til denne, finde sig i, at vandet står indtil Vs meter 
over almindehg vandstand. For imidlertid at sikre 




Maskinhallen 1901. 

de nærmeste jordejere mod en endnu større opstem- 
ning, så skal der på kanaldiget, langs kanalens inder- 
side, hist og her indrettes ialt 6 »overfald«, hver på 
7% meters længde. Disses overkant skal netop være 
således, at de tillader en vandopstemning i kanalen 
på Vs meters højde, men ikke mer. 

Stiger opstemningen yderligere, da vil vandet 
glide over disse »overfald« ind i inddæmningen, hvor- 
fra det da bliver inddæmningsselskabets sag atter at 
få det pumpet ud igen. 

Disse overfald blev byggede på den måde, at der 
ind i grunden blev rammet en spundsvæg, hvis ender 
løb ind i kanaldiget, og hvis tænger indrettedes aå- 

dan, at de danner »overfaldet«s overkant. Væggen 
blev på bægge sider støttet af en skråtliggende sten- 
sætning. 

Foruden disse »overfald« fandtes der ligeledes 
indlagt i kanaldigerne 6 stigbord til sænkning af vand- 
spejlet i landvandskanalen. Disse stigbords åbning 
fik tilsammen en længde på 28I/2 meter, og da deres 
overkant lå i samme højde som de faste »overfalds«, 
så kunde de gøre samme tjæneste som disse. Tilsam- 
men havde man da en overfaldslængde på 54 meter. 
Alt tilsammen en sikkerhedsventil mod alt for store 
oversvømmelser på landvandskanalens ydre rand. 

De ovenfor nævnte 6 stigbord var efter planen 
beregnet på under længere tids tørke at skaffe de 
inddæmmede jorder en passende overrisling. Gennem 
rørledninger skulde det vand, man slap gennem de 
hævede stigbord, føres ind til en stor grøft, der grav- 
edes langs den vej, der skulde findes over alt langs 
dæmningens inderside. Fra denne grøft kunde så 
det indstrømmende vand igen ledes efter bestemte 
systemer ud over den tørre jord og således komme 
til god økonomisk anvendelse. 

Men i sådanne tørketider og under rigehgt brug 
af overrislingsvand kunde der måske blive fare for, 
at selve kanalens vandstand blev sænket så stærkt, 
at havvandet kunde strømme ind og ved sin salthold- 
ighed ødelægge overrislingen. 

Dette måtte da hindres, og i denne hensigt blev 
der inden for de tre store sluser — noget tilbage i 
landvandskanalerne og tværs over disse — bygget 
lette stigbord, som skulde tjæne til på den ene side 
at stoppe for vandets udstrømning af kanalerne og 
på den anden side at hindre det sialte vand i at trænge 
ind og skabe det hele om til brakvand. 

Den smukke overrislingsplan, hvoraf man syn- 
tes at have væntet sig en del, har dog vist aldrig 
været bragt synderligt i anvendelse. 

Jordmassen fra den gravede kanal anvendtes tii 
et dige, som — 1,6 meter fra kanalens indre rand — 
fulgte denne hele omgangen rundt. Dets krone målte 
114 meter i bredden og 1 meter i højden over dag- 
ligt vande. 

Digets rå, opkastede jord blev straks, efter som 
arbejdet skred frem, tilsået med græsfrø; men dette 
grode kun meget trevent. De vanskeligste steder var 
strækningen udfor Svinninge ås udløb og den store 
bredning ved Vejleby. 

Her bestod bunden mest af stærkt dyndblandet, 
fint sand. Og når vandspejlet i kanalen løftede sig, 
og vandets sidetryk øgedes, da skete det hyppigt, 
at der gennem den porøse bund dannedes små kanaler 
igennem eller ind under diget. 

I begyndelsen var disse næsten ikke til at opdage ; 
men lidt efter lidt brød de op inden for diget og blev 
som små kildevæld, der gjorde jorden rundt omkring 
sur og mer eller mindre bundløs for folk og fæ at 
færdes på. 

Det næste, der sker, er, at diget synker sam- 
men dér, hvor vandet siver igennem. Enkelte steder 
sank diget så dybt, at kanalvandet skyllede over og 
skar dybe render gennem diget. 

Og var man da ikke på sin post, kunde renderne 
med rivende fart vokse til en faretruende størrelse. 

Sådanne »gennembrud« skete i de første år ikke 
så sjældent, og man måtte efterhånden senere hen 
gå over til kunstig sikring, idet man lavede faskiner 
eller pakninger med tang. 

På det vanskeligste sted måtte der endog ned- 
rammes en plankevæg i grunden foran diget. 

Rundtom hele den inddæmmede flade langs mder 
siden af diget, anlagdes derpå en 3 «^«ter ^red ve^ 
og inden for denne en grøft. Planen var at i denne 
gU skulde optages og fordeles det vand som gen^ 
rørledningen lukkedes inden for ^J^et tU br^ 
for mulig overrisling. Også i denne grøft skulde de- 
anbringes skodder eller stigbord. 

15. Broer. 

Over denne lange landvandskanal blev der byg- 
get mange broer. Et par af de største førte over 
Ten sidegren af kanalen, der førte fra dæmnmgen ud 

' ""tfs'e såtl som landevejsbroen over Svinninge 
å blev opført af granit. De fleste af broerne var 
ellers pælebroer, der over kanalen og diget danner 
forbindelser mellem det inddæmmede land og dets 

Noget for sig selv er de langt senere tilkomne 

iærnbanebroer. 

Landvandskanaler, diger, sluser, broer o. s. v. 
beregnedes til i alt at have kostet 316,000 kr 

Under alt dette havde man også begyndt pa den 
næste store opgave, nemUg at få ^uHi jet d^^^^^^ 
ige inddæmning, sådan at den rå, vanddrukne og døde 
bund kunde blive forvandlet til frugtbar land^ Op- 
gaven var stor: der skulde graves kilometer af 
Irøfter, der skulde planeres store flader, bortryddes 
mængder af sten, skaffes udsæd, særhg græsfrø og 

5 mil veje bygges af ny.' ^-P^r^fp 
Men her stod man nu 1878 ved den ^Uerf^^^^^^^ 
spæde begyndelse. Der var endnu kun anvendt 24,000 
kr. herpaa — en dråbe i havet. 

16, Foreløbigt opgør. 

Den 16. marts 1878 afholdtes en meget bevæget 
og bemærkelsesværdig generalforsamling. Af det 
forelagte regnskab fremgik, at der i alt var forbrugt 
en sum på 2,385,455 kr. Dog var heri medregnet 
507,058 kr., som var udbetalt af consessionshaverne, 
til de tilgrænsende lodsjere og andet forskelligt. 

Men til selve inddæmningen og tørlægningen var 



der kontant brugt: 

til dæmningen med tilbehør kr. 600,000 

til tørlægnings-apparatet, tørlægningen 

og tilbehør - 600,000 

til kanaler, diger, sluser, broer m. m.... - 316,000 

til kultivering - 24,000 

til lønninger og administration - 150,000 

til forskelligt - 71,000 

til renter - 117,000 



tilsanmien kr. 1,878,000 

Til dette regnskab føjede styrelsen den oplys- 
ning, at hermed måtte man dog ikke tro, man var 
nået til enden. Der vilde endnu gå et par år, før man 
kunde slutte af, og i den tid vilde der medgå flere 
hundredtusinde kroner., så når man til den tid mente 
at kunne afslutte, da vilde man i flg. beregning være 
nået op til 2,582,000 kr. 

Vandstanden vilde da kun være sænket ca. 2,8 
meter. Derved vilde omtrent 7000 tdr. Id. være tør- 
lagt, og hver td. Id. vilde således komme til at stå 
selskabet i en sum på kr. 368,86. 

17. Kommissions-betænkning, 
Allerede temmelig snart efter de store arbejders 
påbegyndelse begyndte man at få anelser om, at 

Fra Holbæk Amt. 10 

Brummers overslag ikke kunde holde stik. På gene- 
ralforsamlingen i 1874 vedtog styrelsen derfor at 
optage et lån på 600,000 kr. Men også denne sum 
gik med, og der var endnu langt til enden. Man måtte 
skaffe flere penge; men det viste sig nu vanskeligt 
at rejse ny lån. Pengemarkedet begyndte at blive 
betænkeligt. For her at få skaffet tillid besluttede 
man at tilvejebringe et »sagkyndigt skøn« så vel over 
alle foretagendets enkeltheder som i dets helhed. Man 
fik fire anerkendte mænd til at træde sammen i en 
kommission desangaaende. 

Kommissionsmedlemmerne gav møde ude ved 
dæmningen d. 24. septbr. 1875. 

I løbet af tre samfulde dage blev nu hele det 
store foretagende undersøgt og afprøvet på enhver 
mulig måde for at komme til bunds i, hvordan sagerne 
stod. 

I deres »betænkning« fremlægger kommissions- 
medlemmerne deres iagtagelser og overvejelser. 

Hvad nu først den store dæmning angår, da er 
den forholdsvis godt fremme, kun noget fyld hist og 
her og en del stenglaci på dæmningens ydre side. 
Dæmningen må anses for stærk nok til at kunne 
trodse en stormflod. 

Efter en længere beskrivelse af maskinanlægget 
kommer kommissionen til den slutning, at alt her 
er i en god orden, og så vel indrettet, som der kan 
forlanges. 

Også kanal- og digearbejdet er godt fremskred- 
ent og udført. Dog må her bemærkes, at det for 
kommissionen synes indlysende, at landvandskanalen 
fra Svinninge ås indløb i denne og ud til udløbet ved 
Audebo åbenbart er for lille til at tage imod vandet 
i stærke nedbørstider. På denne strækning burde 

kanalen have været Vs til V2 meter bredere i bunden. 
Der vil gå for meget vand over overfaldene. 

Men meget står endnu tilbage at udføre : udgrøft- 
ning og opdyrkning af det inddæmmede areal, anlæg 
af veje, broer o. s. v. Endelig sidst men ikke mindst 
en yderligere sænkning af vandspejlet fra 2,8 meter 
til 4% meter under dagligt vande. 

Om disse arbejder kan kommissionen vanskeligt 
udtale sig ; kun må fremhæves, at der skal mange og 
store grøfter til. 

På et område af et par hundrede td. Id. havde 
man set forsøg på at anvende fiorin-græs. Dette havde 
efter et års vækst også dækket ganske godt. Der 
kunde måske også anvendes andre græsarter af 
frø hentet fra avl i lignende inddæmmet land. 

Også mange veje, over 5 mil, må der anlægges, 
og ud over de dybe dynd-arealer vil sådanne blive 
yderst vanskelige og bekostelige at grundlægge. 

Alt dette vil kræve mange penge, og det samme 
vil den sidste udpumpning; alene denne vil vel kræve 
omkring 70,000 kr. 

Alligevel må det af os hævdes, at det mægtige 
foretagende er ude over de tekniske vanskelig- 
heder og fortjæner at blive gennemført helt og fuldt. 
De undersøgelser, kommissionen har foretaget af 
jordbunden, viser, at denne må i det hele regnes for 
en af de bedste, som nogen inddæmning i Danmark 
kan fremvise. Men, som sagt, penge skal der til, flere 
penge. En indgående beregning fører til det resul- 
tat, at der endnu må skaffes til veje en sum på 
1,310,100 kr., og heri er endda ikke medregnet rente- 
tabet på de allerede anvendte summer. 

Denne vistnok ædrulige redegørelse fra den ned- 
satte kommission havde nær bragt selskabet til for- 



152 



POVL HANSEN 



tvivlelse og væltet hele det værk, der med så lyst 
håb var begyndt for de halvtredie år siden. At fuld- 
føre arbejdet uden penge var umuUgt; men at skaffe 
sådanne frem syntes lige så umuligt. 

Stillingen var jo sådan, at hele den mdbetalte 
aktiekapital var opbrugt, ligeledes de 100,000 kr., 
,som straks var bleven laant. Og nu lånet i 1875 pa 
600,000 kr.; også dette var opbrugt til sidste skil- 
Ung Kommissionens redegørelse, som man i styrel- 
sen havde håbet på skulde fremskaffe ny villighed 
til lån hos pengemarkedet, virkede modsat. 
Men styrelsen vilde dog ikke give op. 
Det var i november 1875, kommissionen afgav 
sin trøstesløse betænkning, og man gik nu til at ind- 
skrænke alle udgifter til det mindst muUge. Man 
opgav alle de ellers påtrængende kultur- og opdyrk- 
ningsarbejder. Disse udført havde kommissionen ar 
slået til at ville koste 440,000 kr. Man opgav anlæg 
af de 5 mil veje, anslået til 90,000 kr. Ligeledes op- 
gav man at få vandstanden sænket til de 434 meter; 
man måtte nøjes med de 2,8, man var nået til. Hel- 
ler ikke turde man foreløbig indlade sig på at gøre 
kanalen bredere. 

Men selv alt dette spart kunde ikke redde st i 
lingen. Penge måtte der skaffes. 

18, Salgsplaner, 

Da dukker tanken op, om det ikke skulde være 
muligt at begynde salg af selve den inddæmmede 
jord. Det var især prokurator Jørgensen, som var 
tankens talsmand. Han indgav til styrelsen et udfør- 
ligt forslag herom. 

Det må nu bemærkes, at der til nærboende lods- 
ejere allerede var solgt mindre arealer til i alt op 

mod 200 tdr. Id., men disse småstykker, der havde 
nået en pris af 530 kr. pr. td. Id., lå umiddelbart op 
til kanaldiget og ved vejen tæt inden for dette. Men 
salget syntes nu at ville standse, da det kom frem, 
at der ikke tænktes på at få bygget veje eller broer 
ud over fjorden. Under sådanne omstændigheder var 
der ingen købelyst. 

Jørgensens plan gik ud fra som en kendsgerning, 
at om foretagendet nu brød sammen, vilde alle aktie- 
breve med det samme være plat ud værdiløse. Men 
hvad om nu alle aktionærerne fik lov til at overtage 
jord til eje mod at betale med deres aktiebreve. Be- 
regnede man jordens værdi til 530 kr. pr. td. Id., 
kunde man f. ex. sige, at for hver således indbetslt 
aktie, lydende på 100 rdlr. måtte ejeren få kvitteret 
150 rdlr. for hver td. Id., han købte mod at udbetale 
det øvrige af købesummen kontant. Kanske man da 
på den måde kunde redde de ellers værdiløse aktie- 
breves pålydende for ejerne, samtidig med at man 
atter fik penge mellem hænder og således skaffe 
mønt til derfor at bygge de nødvendige veje, broer 
o. s. V., kort sagt efterhånden ad den vej føre værket 
sin fuldendelse i møde. 

En simpel beregning kunde oplyse om, at hver 
td. Id. for øjeblikket stod selskabet i 230 kr. Hvis da 
salg på de ovennævnte vilkår kunde finde sted, vilde 
der kunne tjænes gode penge. Og for at gøre begynd- 
elsen stiller Jørgensen i udsigt, at han muhgvis på 
disse betingelser vilde kunne skille selskabet af med 
500 tdr. Id. 

Styrelsen modtog dette forslag »med åbne 
arme«. Her er måske den længe eftersøgte redning. 
Et møde for styrelsen blev straks den 9. novbr. for- 
anstaltet, og planen indgående drøftet. 

Det vedtoges, at hvis der blot fremkom et no- 
genlunde antageligt tilbud om køb af et større areal, 
da vilde styrelsen indstille til generalforsamlingen, at 
salg på den måde måtte finde sted, dog med den 
ændring, at aktiebreve på 200 kr. (100 rdlr.) kun 
måtte gælde for 280 kr. som betalingsmiddel. 

Denne beslutning meddeltes af formanden Zyt- 
phen Adeler skriftligt til Jørgensen. 

Allerede den påfølgende dag, 22. novbr., med- 
deler Jørgensen styrelsen, at han er villig til på de 
af styrelsen nævnte betingelser at overtage 700 tdr. 
Id., ja muhgvis indtil 1000 tdr. Id., om dette måtte 
ønskes, og han lader medfølge en i alle enkeltheder 
fuldt udarbejdet købekontrakt. 

I en skrivelse, som fulgte med, vil Jørgensen 
hævde, at det egenthg ikke er, fordi han just ser sin 
fordel i at gøre denne handel; men det er først og 
fremmest for at få sagen i gang. Når nemlig de 
tilgrænsende lodsejere og andre beboere ser, at sel- 
skabets egne ejere tør vove at købe, da vil dette op- 
live købelysten. Man vil faa tiUid til, at veje, broer 
o. s. V. snart vil komme, og således vil alt hurtigt 
komme i orden til ny fremstød for selskabet mod 
det store mål: en fuldendt inddæmning, udpumpning 
og kultivering af Lammefjorden. 

Jørgensen er ved godt mod; her er åbenbart 
vejen ud af uføret. 

Men hvad skér? 

I styrelsesmødet d. 9. novbr. havde landvæsens- 
kommissær Larsen tilfældigvis ikke været til stede. 
Men i et nyt møde d. 14. dcbr. optrådte han med 
stor styrke mod Jørgensens plan om salg. Og da 
Larsen skulde være den sagkyndige i landbrugs- 
spørgsmål, blev styrelsen ængstelig for, at den her 

havde vovet sig ud i et hængedynd, hvorfor den ved 
en ny afstemning kuldkastede sin beslutning af 9. 
nvbr. Jørgensen fik besked om, at den givne tilladelse 
blev taget tilbage. 

Denne ny afgørelse skyldtes altså Larsen, der 
fik den gennemført med fire stemmer imod for- 
manden, Zytphen Adelers, der fremdeles fandt for- 
slaget brugeligt. 

Foreløbig gik således alt ved det gamle, d. v. s. 
alt stod stille. 

På generalforsamlingen d. 16. maj 1876 blev styr- 
elsen på ny tilholdt om at søge nyt lån. Det lykke- 
des virkelig endnu en gang at fremskaffe et lån. Det 
var »Internationale bank« i Hamborg, der gik ind på 
at yde 180,000 kr. Nu tog også landmandsbanken 
mod til sig og gik med til at låne endnu 60,000 kr. 
Dermed kunde atter fortsættes i den påfølgende som- 
mer. 

Men salgsplanen blev ved med at spøge blandt 
aktionærerne. Og det førte til, at styrelsen igen gav 
sig til at drøfte sagen. En ny salgsplan blev udar- 
bejdet, temmelig uklar i sine udtryk og mindre gunst- 
ig for køberne end den, der tidligere var vedtaget. 
Den blev fremsat i sommeren 1876; men den førte 
ikke til synderligt salg, og man var bestandig lige 
nær. Og sådan gik det til året 1878. Den vigtigste 
begivenhed i dette år var lehnsbaron Zytphen Adelers 
død; han havde været sjælen i det store foretagende; 
der var næppe nogen, der kunde løfte arven efter 
ham. I stedet for den afdøde indtrådte landinspek- 
tør L. Bentzon i styrelsen. 

På et styrelsesmøde d. 31. jan. 1879 fik stem- 
merne for salg dog atter overhånd. Fremdeles havde 
man jo pisken over hovedet for at skaffe kapital. Den 

ny salgsplan, der i meget lignede styrelsens tidligere, 
blev så af denne forelagt på årets generalforsamling 
til dennes godkendelse. Men atter glippede det. 

Aktionærerne bestod jo som bekendt af både 
danske og tyske. Grosserer Bernburg, som det var 
blevet overdraget at repræsentere alle de tyske ak- 
tier, foruden at han selv havde 20, havde efterhånd- 
en skiftet standpunkt og var fra prokurator Jør- 
gensens parti gået over til landinspektør Larsens og 
var således salgsmodstander. Med sine 340 tyske og 
egne 20 stemmer repræsenterede han i alle spørgs- 
mål flertallet og dermed afgørelsen ... 

Jørgensen, der dog — som vi må huske — er 
part i sagen, stiller et regnestykke op, der viser, hvor 
stort et tab dette nøleri med at påbegynde salget 
havde påført selskabet. Regnestykket går ud på, at 
havde man solgt i 1875 efter hans forslag, da vilde 
der paa hver aktie være tjænt 50 pCt., mens der nu 
1879 eller 1880 kun kunde være opnået 15 pCt. Så 
store var de udgifter, der efterhånden var løbet på. 
Det er dog selvsagt vanskeligt at se, om han heri 
har ret. 

Året 1881 bragte selskabet til fortvivlelsens rand. 
I styrelsesmødet d. 28. oktbr. vedtoges det, at såfremt 
der ikke i de nærmeste dage skete en vending til det 
bedre, da vilde man indvarsle til en extra-ordinær 
generalforsamling og dér gøre aktionærerne kendt 
med det uholdbare i stillingen og erklære selskabet 
ude af stand til at fortsætte. 

At rejse ny lån havde vist sig at være umuligt. 
Ingensteds var der pengelån at få; nu syntes »alle 
sunde lukkede«. Selskabets skæbnetime var inde. 
Sammenbruddet stod for døren. 

19. Redningen, 

Da — i sidste øjeblik sker det ufattelige. 

En af de største banker i Hamborg*), som var 
under likvidation, stiller pludselig hele sin betydelige 
beholdning af Lammef jordsaktier til salg ved offent- 
lig auktion. 

Det udbudte repræsenterede i alt 255,000 kr. 

På dette blev Bernburg opmærksom, han byder 
derpå og får virkelig det hele slået til for den latter- 
lig ringe sum af 4,000 mark. 

Bernburg hævder senere, at det havde været hans 
agt at købe disse aktier for derved at kunne frem- 
skaffe »det så meget eftertragtede salg« af inddæm- 
met jord. Prokurator Jørgensen skumler dog over, at 
Bernburg ikke lod selskabet overtage de indkøbte 
aktier; dem beholdt han selv personlig og drog 
mægtig fordel deraf senere. 

Dette være nu, som det vil. Nu blev sagen om 
salg i det store taget op. Et selskab blev dannet, 
grupperet om Bernburg med det formål — på de til- 
budte vilkår — at købe de såkaldte »Stubberup enge«, 
vel nok det bedste og værdifuldeste stykke af hele 
det inddærmnede areal. 

Her kunde da Bernburg ved at betale med de 
så billigt erhvervede aktier tjæne store penge for 
sin egen del. 

Men alligevel ; netop ved at Stubberup enge, 1300 
tdr. Id., blev solgt og betalt med en sum, der i alt løb 
op til 774,078 kr., fik »selskabet til Lammefjordens 
inddæmning« atter penge i kassen. Selskabet var red- 



*) »Internationale bank«, med hvem der havde været ført 
forhandling'er om at oprette en stor herregård af det 
inddæmmede areal. 

det fra fallit, og Bernburg var »den reddende 
engel«*). 

Man tog nu straks fat på en yderligere sænkning 
af den inddæmmede søs vandstand, sådan at man nu 
nåde ned til 3% meter under dagligt vande. 

Hermed opnådes blandt andet, at søen nu fik 
så bestemte grænser, at der opstod mulighed for at 
kunne få den solgt, hvad der ligeledes vilde give rede 
penge og spare styrelsen for en mængde bryderier. 

20. Forpagtning af fiskeriet. 
Ved en skrivelse af 3. juli 1875 havde prokurator 
Jørgensen henledt opmærksomheden på, at nu måtte 
det tidspunkt nærme sig, da alt fiskeri af uvedkom- 
mende måtte ophøre. Jo mindre søen blev, des mere 
sammentrængt blev fiskebestanden, og desto lettere 
og mere indbringende blev fiskeriet. Han foreslog, at 
det — efter en kraftig aflysning overfor vedkom- 
mende — blev forpagtet ud. 

Styrelsen fulgte ønsket. Fiskeriet blev udbudt 
til forpagtning på 5 år ved auktion d. 26. aug. 1875. 
Tømmermester C. Clausen i Holbæk blev højstbyden- 
de, og for en årlig afgift på 4250 kr. blev det ham 
tilstået for 5 år. 

21. Fiskerkrigen. 
Men nu fremkom der et mægtigt røre. 
Skønt alle oplandets fiskere havde fået betalt og 
modtaget den sum, der med dem var aftalt for at 
give afkald på fremtidigt fiskeri i den inddæmmede 
fjord, så viste det sig dog nu, at aflysningen vilde 
ingen agte. Man henholdt sig her til et f riviUig afgivet 
løfte, fiskerne havde fået, at de måtte fiske i ind- 
*) »Stubberup enge« blev senere udskiftet og solgt. 

dæmningen, »så længe forholdene tillod det«. Det 
vage og noget tågede udtryk fortolkedes. Man hævd- 
ede, at om aktieselskabet endda selv vilde have drevet 
fiskeri, så kunde man måske have givet afkald 
på de utrolige mængder af fisk, som lidt efter lidt 
blev drevet sammen i den stadig formindskede sø. 
Men når man nu forstod, at fiskeriet skulde for- 
pagtes ud til vildfremmede mennesker og således und- 
drages egnens folk, så vilde forbudet ikke blive 
respekteret. 

Styrelsen henvendte sig da til politiet om hjælp; 
men her mældte sig nu en ny vanskehghed, idet birke- 
dommer Muus i Nykøbing for nordsidens vedkom- 
mende vilde mene, at politiet ikke hermed havde 
noget at gøre, mens herredsfoged Meinert i Holbæk 
for sydsidens vedkommende straks trådte til og ved 
plakater, slået op langs sydsiden, lod tillyse, at fisk- 
eri af uvedkommende vilde blive betragtet som tyv- 
eri og straffes derefter. Han indledede i den anled- 
ning sag mod ikke mindre end 36 personer. 

Dog, det uholdbare i denne dobbelte opfattelse 
af politiet var jo indlysende, hvorfor styrelsen nu 
henvendte sig til ministeriet og udbad sig en afgør- 
else af spørgsmålet. Men heller ikke ministeriet vilde 
afsige en sådan kendelse. Sagen blev her henvist til 
domstolenes afgørelse. 

Der var da ikke andet for end begynde proces. 
Fiskeriforpagter Clausen lod udtage stævning mod 
en fisker, der d. 18. dcbr. havde stanget ål på isen. 
Men ved Dragsholms birks politiretsdom blev han 
frifunden. Dommeren stadfæstedes senere af over- 
retten d. 3. juni 1878. 

Ålestangernes antal voksede nu med svimlende 
fart. Netop under sagens behandling ved retten var 

det kommen for dagen, hvilke utrolige mængder af 
fisk, især af de dyre ål, der fandtes i den lille afspær- 
rede sø. Ikke alene folk i de tilstødende egne drog 
nu ud på fiskeri i søen, men længere og længere borte 
fra kom man i samme ærinde. Helt inde fra det indre 
Sjælland kom man agende med både på vognene; 
mens man til søs ind gennem Issef jorden kom sejl- 
ende fra de sjællandske kystegne; ja, mange helt 
ovre fra Jylland så man i flotillerne, der efterhånden 
lagde til på dæmningens yderside, hvorefter man gav 
sig i lag med at slæbe bådene op over dæmningen 
og ind i søen, hvorved dæmningen på flere steder led 
stor skade. Og mens forpagtningskontrakten med 
Clausen lød på, at han kun måtte have to både i 
søen, og overhovedet ikke måtte formindske fiske- 
bestanden, så kunde man nu til tider se 30 til 40 
fiskerbåde i den mest hensynsløse virksomhed med 
at udtømme — ofte ødelægge — fisken. Her fisk- 
edes bl. a. med trawlredskaber, der trude med helt 
at ødelægge yngelen. Men hvad gjorde det, blot man 
fik bådene fyldt. Der siges da også, at der har været 
både, der i løbet af sommeren fiskede indtil for 2500 
kroner. 

Ålestangningen på isen om vinteren dreves på 
samme ødelæggende vis. Kun de store ål brød man 
sig om at bære med derfra; de små, man havde 
stanget, lod man blive liggende på isen, til de ynkelig 
omkom. 

Hverken aktieselskabets styrelse eller fiskeri- 
forpagteren havde åbenbart havt nogen anelse om 
denne uhyre fiskerigdom, som fandtes i den lille dybt- 
liggende sø. 

Når retten til at forbyde fiskeri kunde gøres 
tvivlsom, da skyldtes det § 6 i den kgl. bevilling af 

13. marts 1873 til at inddæmme fjorden. Denne § 
lyder som følger: »Bevillingshaverne (aktieselskabet) 
skal være uberettiget til at formene, at fjorden lige- 
som hidtil benyttes til sejlads, fiskeri, optagning af 
tang m. m., så længe sådant efter forholdene kan 
finde sted«. 

Men denne § vilde først ophæves den dag, da 
selskabets fulde ejendomsret til alt det inddæmmede 
land godkendtes. Og det vilde først ske, når beting- 
elserne derfor fra selskabets side var fuldført. Og 
dertil hørte blandt andet den ting, at vandstanden 
var sænket til de 4% meter. 

Da der overhovedet på det daværende tidspunkt 
ikke var udsigt til, at dette kunde ske i overskuelig 
tid, så blev der fil regeringen sendt ansøgning, om 
man ikke måtte få vandstandens sænkning ind- 
skrænket til de 3 meter, som man den gang, 1877, 
var nået til, og om så som følge deraf § 6 måtte 
sættes ud af kraft, og den fulde ejendomsret ind- 
træde — også til søen og dens fisk. 

Ministeriet svarede, at før en sådan tilladelse 
kunde gives, måtte det først have en landvæsenskom- 
missions udtalelse derfor. 

En sådan kommission blev nedsat, og i følge dens 
velvillige udtalelse fik selskabet så d. 21. nvbr. 1877 
fra indenrigsministeriet meddelt, at ejendomsretten 
hermed i ét og alt var tilstået selskabet, således at 
selv om vandstanden kun var nået ned til 3 m, så 
skulde § 6 alligevel være ophævet og bortfalden. 

Herredsfoged Meinert i Tudse herred lod nu 
offentlig tillyse i blade og ved opslagne plakater, at 
efter denne afgørelse var det på det strængeste for- 
budt under nogen form at drive fiskeri i Lamme- 
fjordssøen. Overtræderne vilde blive idømt straf. 

Ligeledes indfandt sig politimesteren i Odsher- 
red ved et møde med fiskerne på nordsiden og til- 
kendegav dem det ulovlige i at blive ved at fiske. 

Men lige meget hjalp det. 

Så greb også amtmand Benzon i Holbæk ind. De 
to politimestre fik ordre til at træffe uopholdelige 
foranstaltninger til at fjærne alle fiskerbådene fra 
søen. 

Det hjalp i øjebhkket; men kort efter var det 
lige galt. Der blev ikke andet for: vilde C. Clausen 
have noget udbytte af sin forpagtning, da måtte der 
gribes til kraftigere midler. Han gik da over til at 
leje vagtmandskab til at følge den vagthavende politi- 
bet jænt og, om det gjordes nødvendigt, gå angrebs- 
vis til værks mod de pågældende fiskere. 

Denne ordning syntes at hjælpe. 

Det skete således ved en bestemt lejlighed, at 
der for fulde sejl kom som en moderne vikingeflåde 
ikke mindre end 20 både med 60 mand om bord 
glidende ind mod dæmningen. Det var de ombord- 
værendes agt at bane sig vej over dæmningen, selv 
om dette skulde ske med magt. Da man imidlertid 
fra »flåden« så den store forsvarsstyrke, tabte dog 
de fleste modet; 13 både strøg sejlene og blev lig- 
gende et stykke borte og turde ikke gå videre; de 
øvrige 7 fortsatte imidlertid sejladsen helt ind mod 
dæmningen; men da de fik øje på politibet jænten 
som anfører for forsvarerne, tog også disse reb i 
sejlene, bøjede af og sejlede atter bort sammen med 
kammeraterne længere ude. 

Hele egnen var næsten som »på krigsfod«. 

Nu rykkede selve amtmand Benzon i marken 
med »bekendtgørelse« af 17. juni 1882. Her var for- 
buddet skærpet. Alle uvedkommende forbydes kort 

Og godt at betræde eller færdes på dæmningen, på 
glaciet og forstranden så vel som på voldene langs 
landvandskanalerne inddæmningen rundt. 

Denne bekendtgørelse viste sig imidlertid at være 
et slag i luften. To overtrædere var blevet nappet 
af politiet. De blev ved underretten hver idømt en 
bøde på 40 kr.; men ved at lade sagen gå til over- 
retten blev de bægge frifundne. Dette begrundedes 
ved, at amtmanden ikke skønnes at have myndighed 
til at udstede et sådan forbud, der kan pådrage over- 
træderne straf. 

Der var en tid tale om at lade sagen gå til 
højesteret; men det skete dog ikke, og birkedom- 
meren i Nykøbing tog da anledning deraf til at be- 
kendtgøre, at amtmandens forbud herefter måtte 
anses som bortfalden. 

Da fiskeriforpagter Clausen på den måde så sig 
henvist til privat søgsmål, tog han en kraftig beslut- 
ning og lod i kort tid ikke mindre end 100 søgsmål 
anlægge. Og her gik det slemt ud over »overtræder- 
ne« ; alle blev idømt bøder fra 40 til 50 kr. og erstat- 
ninger af op til 500 kr. 

En af disse anklagede var fisker Anders Jensen 
af Piejerup mark. Han anklagedes for, at han ved 
nattetid havde trængt sig ind i den inddæmmede 
fjord. Han havde medført en båd, og den havde han 
slæbt over kanaldiget, og dernæst over den tørlagte 
bund, ud til søen, hvor han derefter fra båden skal 
have fisket eller stanget ål. 

Den 11. august faldt dom, og han blev idømt 50 
kr. til Holbæk amts fattigkasse, 120 kr. i erstatning 
til Clausen og desuden 40 kr. i procesomkostninger. 

Denne mand indanker sagen for overretten. Her 
faldt dom d. 9. marts 1883 ; men den lød på bekræft- 

else af underretsdommen: Fra indenrigsministeriets 
skrivelse af 21. nvbr. 1877 måtte ejendomsretten til- 
høre selskabet; og den afgørelse bør ved magt at 
stande. 

Anders Jensen opnåde kun at blive idømt også 
denne proces' omkostninger, 80 kr. 

Men nu vilde han drive sagen til det yderste. 
Den gik til højesteret. Udfaldet blev dog det samme. 
Dommen blev stadfæstet d. 21. maj 1883. 

Dermed var endelig retspørgsmaalet afgjort. 

Skønt underretsdommen straks ved sin frem- 
komst var blevet trykt og kundgjort i alle de sted- 
lige blade, og skønt den endog var bleven oplæst ved 
alle kirker i Dragsholm birk, vedblev man dog med 
det ulovlige fiskeri. Der var dage, hvor der kunde 
tælles indtil 50 sådanne »fiskere« ved søen og på dens 
bredder. Først efter at højesteretsdommen på samme 
måde var bleven kundgjort, stilnede det endelig lidt 
af, selv om det ingenlunde helt ophørte. 

Hele dette voldsomme postyr kom blandt egnens 
folk til at gå under navnet »fiskerkrigen«. Under 
den havde C. Clausen formentlig lidt store tab, og 
selskabet satte hans årsafgift ned til 2,000 kr. årligt 
i de fire år, »krigen« havde varet. Senere blev den 
atter sat op til de 4,250 kr. 

Det sidste Skridt, der mældes om til sikring af 
fiskeriet, bestod i ansættelse af et særskilt fiskeri- 
politi med den opgave stadig at patrolliere rundt om 
søen for at holde øje med »fiskerne«. 

At der var god brug for et sådant politi, men 
tilhge, at tjænesten kunde have sine vanskeligheder, 
det ses af følgende: Natten mellem d. 11. og 12. febr. 
1888 kom politiassistent Krebs på sin rundtur i spids- 
en for politi-patrouillen langs søens rand ved Gunde- 

strup. Her fik patrouillen øje på 3 mænd, der var 
ivrigt i færd med at fiske fra isen. Da politiet nær- 
mede sig, blev der fra »fiskerne« affyret skud imod 
det. De måtte da trække sig tilbage med uforrettet 
sag. 

Nu fik politiet tilhold om også at føre skyde- 
våben med sig på rundturene, og dette blev også op- 
læst rundt på egnens kirkestævner med den tilføj- 
else, at om nogen kunde give oplysning om dem, der 
havde skudt på politiet, og denne oplysning da førte 
til gerningsmændenes pågribelse, da vilde vedkom- 
mende få udbetalt 30 kr. i belønning; men også an- 
dre oplysninger vilde blive belønnet om end i mindre 
grad. 

Der fremkom dog næppe noget i retning af at 
få oplyst, hvem der havde affyret de opskræmmende 
skud, og skønt der i de følgende år fremdeles var 
brug for den indrettede politivagt, så stilnede dog 
»fiskerkrigen« nu lidt efter lidt af. 

22. Fiskebestanden ændres. 
Interessant var det at følge den ændring, fiskeri- 
bestanden undergik, alt som vandet blev mer og mer 
fersk. Allerede i løbet af et års tid uddøde torsk, 
rødspætter og rejer. Silden viste sig mere modstands- 
dygtig; men den blev dog stadig mindre og mindre 
af størrelse og efterhånden så pilmager, at ingen 
brød sig om at fiske den. Størst betydning fik den 
åbenbart nu som føde for ålen. 

Havde fiskeriforpagteren således stillet sildegarn 
ud, kunde man iagttage, hvordan ålene angreb de 
sild, der sad fa^t i garnet; alle den fangne silds ind- 
volde var af ålene ædt den ud af livet. 

Fra Holbæk Amt. 11 

Ud fra disse iagttagelser besluttede man sig til 
at frede silden som åleføde. 

Ålen derimod befandt sig i Lammefjordssøen 
fremdeles »som fisken i vandet«. 

Bestanden øgedes betydeligt ved, at den talrige 
åleyngel, som ved forårstid i uhyre mængder stod 
uden for sluserne mod fjorden og blot væntede på 
lejlighed til at smutte ind i landvandskanalerne, den 
prøvede man nu at fange dels med ketcher, dels med 
glasruser, for, om det lykkedes, da straks at kaste 
disse små påtrængende gæster ud i søen, hvor de 
hurtigt vokste til. 

De fangne mængder af ål kunde umulig afsættes 
til omegnens befolkning, ikke en gang købstæderne 
kunde »tage fra« Men dette førte da til forbindelse 
med opkøbere fra Tyskland. Når ålefiskeriet hen ad 
forsommeren rigtig tog fart, indfandt Tyskerne sig 
med deres fiskekvaser ved anlægsbroen på dæmning- 
ens udvendige side. Og alt som forretningen udviklede 
sig, begyndte også små dampere at indfinde sig for 
at fyldes med de lækre og kostbare fisk. Var en kvase 
fuldt lastet, tog den vejen hovedsagelig til Stettin, 
hvor ålene løftedes over i store hyttefade, som ad 
de to floder Oder og Spree langsomt førtes op til 
Berlin. Her solgtes ålene så i de store fiskehaller 
eller på torvene. Disse Lammefjordsål regnedes i 
Berlin for at være af fineste og ypperligste kvalitét 
og serveredes på de store restaurationer, hvor tilrejs- 
ende danske kunde få lejlighed til at nyde den Lam- 
mefjords-ål, hvoraf ingen fandtes tilberedt i Dan- 
mark. 

I landvandskanalen fandtes også en del laks- 
ørred, og i selve søen sattes yngel af tyske karper, 
som til en begyndelse trivedes særdeles vel. En ud- 

klæknings-anstalt for ferskvandsfisk og tropiske 
aquariefisk blev indrettet — noget den gang ene- 
stående i Danmark. Af den væntede man sig meget 
i fremtiden, og således prøvede man på forskellige 
måder at udslette det blodige spor, som den store 
»fiskerkrig« havde efterladt sig i søens fiskebestand. 
Det gjaldt om at få yngelen til at vokse op og ud- 
fylde de tomme pladser. 

Men hvad nu udklækningen angik, da blev — ved 
søens formindskelse — forholdene for karperne 
ugunstige, og udklækningen tabte snart sin betydning. 

Heller ikke gedden, som også fik indpas i søen, 
har givet synderligt udbytte. 

Ål og lidt karper er nu omtrent søens eneste 
nyttefisk. 

Før det store inddæmningsarbejde begyndte, 
havde der i tidligere dage været masser af søfugle 
på fjorden. Store mængder af vibe- og mågeæg op- 
samledes hver sommer på øerne i fjorden. De savn- 
edes sjældent på den årstid ved frokostbordet på 
Dragsholm. Men nu var med inddæmningen den her- 
lighed forbi. En del vildgæs og vilde svaner kunde 
jo nok i træktiden slå sig ned i søen og indbyde til 
jagt; men det blev dog aldrig til store ting. Enkelte 
harer fandt også vej ud på den store inddæmmede, 
uopdyrkede flade. De var gærne særdeles store og 
fede; men heller ikke denne jagt gav synderligt af 
sig, og da senere jorden udstykkedes og blev dyrket 
op, indskrænkedes deres tal yderligere og blev be- 
tydningsløst. 

23. Søen sælges. 
Det særdeles indbringende fiskeri i søen førte 
nu fiskeriforpagteren C. Clausen ind på den tanke 

at købe søen af aktieselskabet. Han og broderen, 
murmester J. D. Clausen af Holbæk, indledede under- 
handlinger derom; men idet man mindedes årsagen 
til fiskekrigen, forlangte man, at selskabet, før hand- 
elen med søen gik i orden, skulde ad rettens vej 
fremskaffe en »ejendomsdom« for, at søen også vir- 
kelig tilhørte selskabet, og at ingen anden kunde 
gøre fordring på nogen som helst del i ejendomsret- 
ten dertil. 

Det hjalp ikke, at selskabet gjorde gældende, at 
indenrigsministeriet ved sin afgørelse af 21. nvbr. 
1877 jo fuldt ud havde anerkendt en sådan ejendoms- 
ret, og at de fældede domme over fiskerne netop 
havde støttet sig hertil; køberne blev ved deres, og 
selskabet besluttede sig da til at føje dem. Der blev 
udtaget stævning, og såvel ved Tudse-Merløse herred 
som ved Dragsholm birk faldt da i sommeren 1885 
»ejendomsdom«, der selvfølgelig tilkendte selskabet 
søen som ejendom. Dermed måtte sagen vel være i 
orden. 

Men her gjorde man regning uden vært, d. v. s. 
uden den ufortrødne fisker Anders Jensen fra Pleje- 
rup. Han forlangte sagen indanket for overretten. 
Men denne stadfæstede (23. aug. 1886) kun under- 
rettens dom. 

For nu til det yderste at slå det fast og dermed 
dræbe enhver tvivl om den ting, lod aktieselskabet 
sagen gå til højesterets afgørelse. 

Dog også her fulgte Anders Jensen med og lod 
sit syn på spørgsmålet forfægte. Men højesteret 
stadfæstede d. 8. nvbr. samme år under- og overret- 
tens afgørelse. 

At brødrene Clausen dog ikke har været i tvivl 
om, hvad udfaldet vilde blive, kan ses deraf, at længe 

før dommen faldt, havde de købt søen. Det skete al- 
lerede 15. marts 1884. 

Købesummen var 360,000 kr. 

Ved denne handel så vel som ved salget af Stub- 
berup enge kom aktieselskabet ud over alle økono- 
miske vanskeligheder. Nu havde man penge i kas- 
sen til dermed at fuldføre, hvad man hidtil ikke havde 
kunnet magte. 

I 13 år drev nu brødrene Clausen det rige fiskeri 
i Lammefjordssøen, men d. 16. febr. 1897 afhændede 
de atter søen, og denne gang kostede den ved salget 
425,000 kr. Brødrene havde gjort en god forretning. 

Køberne var det København-ske: »aktieselskabet 
til fremme af dansk ferskvandskultur«. Dette sel- 
skab må åbenbart have næret store forvæntninger 
til denne sin ny store ejendom. Som et udtryk her- 
for må vist nævnes indretningen af den dyre, men 
også enestående udklækningsanstalt ved Audebo — 
den gang uden mage i vort land — beregnet på at 
skaffe karpe-yngel til selskabets indsøer. Det må 
for selskabet have været følt som en dyb skuffelse, 
at det efterhånden viste sig, at karpeavlen i Lamme- 
fjordssøen ikke vilde lykkes. 

24. Lodsejerlaget bliver førende. 

Men nu dukker ny planer op. 

I året 1904 var det stedlige »lodsejerlag« vokset 
så stærkt til, at det nu kunde besætte den formands- 
plads, som det gamle »aktieselskab til Lammefjord- 
ens tørlægning« hidtil ene havde rådet over. Og 
den første formand, valgt af selve fjordens beboere, 
blev da Niels Hansen Risegård. 

Fra det øjeblik kom der ny fart i tingene. Længe 
havde der været talt om en ny sænkning af søens 

vandstand. På mange af fjordejendommene føltes 
ulæmperne ved, at det endnu ikke var sket. For den 
bevægelse stiller Risegård sig i spidsen. 

Hvad lodsejerlaget angik, da var det næppe 
vanskeligt at få dette til at optage planen ; men hvad 
vilde »ferskvandsforeningen« sige til en sådan sænk- 
ning og dermed formindskelse af søen? 

Den 12. Juli 1904 blev foreningens styrelse ind- 
varslet til møde angående sænkningen. Den skulde 
nu ned til de 4% meter under dagligt vande. Drifts- 
direktøren oplyste tillige, at lodsejerlagets formand 
var kommen til stede for at udvikle og begrunde 
planen. 

Risegård udviklede nu for styrelsen, hvordan 
»landet lå«. Ejendommen »Lammefjordssøen« bestod 
med sø og omgivelser af ialt omtr. 3,000 tdr. Id. Af 
disse kunde man regne 753 tdr. Id. for tørlagt nu, 
mens søens vandflade udgjorde omtr. 2250 tdr. Id. 
Blev vandstanden nu yderligere sænket til de 4% 
meter, således som den oprindelige plan for inddæm- 
ningen gik ud på, da vilde »aktieselskabet til fremme 
af dansk ferskvandskultur« få tørlagt ca. 1440 tdr. 
Id., således at den tilbageblivende sø kun udgjorde 
1,000 tdr. Id., mens det tørlagte areal vilde vokse til 
omkring 2,000 tdr. Id. Risegård trode, at dette ind- 
vundne land vilde være af værdifuld beskaffenhed, 
og endelig måtte også erindres, at de 753 tdr. Id., 
der allerede var tørlagte, ved sænkningen vilde yder- 
ligere vinde i værdi. 

Hvad selve søen angik, vilde fiskeriet blive be- 
tydelig lettere og mindre bekosteligt i denne mindre 
end i den tidligere større sø. 

Taleren mente for resten, at lodsejerlaget som 
hidtil måtte foretage pumpningen også ned til de 

4% meter, hvorimod da ferskvandsselskabet i stedet 
for 900 kr. for fremtiden skulde yde 4000 kr. årligt 
til pumpningen. 

Styrelsen lovede at overveje sagen. 




Niels Hansen Risegård. 



Kort efter forelægger Risegård forslaget i lods- 
ejerlaget. Det har dog her undergået den ændring, 
at »ferskvandskulturen« i stedet for at betale en 
årlig sum for udpumpningen gik ind på i lighed med 
deltagerne i lodsejerlaget at betale efter »dele« eller 
andele af det tørlagte areal. 

Der blev nu d. 21. jan. 1905 afholdt fællesmøde 
af de to selskaber. 

Man enedes om i bægge selskaber at arbejde på 
at komme til enighed om planens virkeliggørelse. 

For yderligere at lette sænkningen, fik lodsejer- 
lagets styrelse vedtaget, at de af lagets arealer, der 
hidtil havde været lavtliggende og plaget af vand, 
ved sænkningen skulde udrede større afgift end 
hidtil. 

I den følgende tid afholdtes nu en række møder 
om sagen, snart i det enkelte selskab og snart fælles- 
møder af bægge. 

Under disse nærmede man sig lidt efter lidt hin- 
anden, og endelig d. 21. oktbr. 1905 udstedtes decla- 
ration om den endelige overenskomst: de enkelte 
punkter lyder da på, at lodsejerlaget skal sikre vand- 
standen sænket til 4% meter (15 fod) i årstiden fra 
15. april til 15. juli og til 14 fod fra 15. juli til 1. 
oktbr., men til 13 fod i den øvrige tid af året. 

Som gengæld herfor skal ferskvandsselskabet 
betale »dele« af alt det, der i deres ejendom Hgger 
over 14 fods-kurven. 

Og således gik det til, at også »aktieselskabet 
til fremme af dansk ferskvandskultur« endte med at 
blive en del af »lodsejerlaget«. 

Til hjælp ved denne forøgede pumpning anskaf- 
fedes 1905 to små vindmøller og året efter endnu en, 
»den store vandmølle«. 

Heller ikke hermed standsede man; i året 1914 
gjordes et nyt fremstød; efter overenskomst med det 
store »Svinninge elektricitetsværk« blev der nu prøv- 
et til med elektriciteten, idet en af sneglene fra nu 
af blev drevet ved elektrisk kraft. 

Nu forløb en del rolige år; men d. 17. marts 1917 

kom man atter et lille skridt videre, idet laget gik 
ind på at holde vandstanden nede på de 14 fod også 
om vinterhalvåret, imod at ferskvandsselskabet tog 
lidt flere andele i udgifterne. 

Dog, nu var dette selskab kørt træt. Søen havde 
ikke svaret til f orvæntningerne ; den 24. maj 1918 
solgtes den tilbageværende sø til forpagter Hans Buhl 
af Holløse mølle og overretssagfører Viggo Holm. 

Købesummen var 187,500 kr. 

Imidlertid fortsatte N. H. Risegård sit arbejde 
for en bedre og billigere ordning af arbejdet med 
udpumpningen, og d. 19. nvbr. fremkom han ved lods- 
ejerlagets generalforsamling med plan om en udvid- 
else af vindmotoranlægget, hvorved vandstanden om 
sommeren kunde presses endnu lidt ned. Men her 
fremstod nu den ene af søens ny ejere og hævdede, 
at det vilde skade fiskeriet, om vandstanden om som- 
meren blev yderligere sænket, hvis sænkningen ikke 
også blev udstrakt til samtidig at gælde for vinteren. 

Risegård fastholdt dog sit forslag, der nærmere 
bestemt gik ud på at få anskaffet to ny store vind- 
motorer, dog sådan, at disses pris ikke måtte over- 
stige 100,000 kr. 

Forslaget blev vedtaget, og de to ny vindmotorer 
anskaffet. Året efter standsede brugen af de gamle 
motorer; den ene af dem blæste ned i en storm. 

I året 1924 vedtog lodsejerlaget at holde vand- 
standen nede paa 15 fod, ca. 4% meter, det hele år 
rundt — altså også om vinteren. 

25. Nyt salg af søen. 
Ved vandstandens sænkning var søens omgivel- 
ser kommen til at ligge så højt, at en del mindre lod- 
der var blevet bortsolgt, så den nuværende sø med 

sine bredder kun udgjorde et flademål — land og 
vand — på 950 tdr. Id. Og dette skiftede nu på ny 
ejer. For 100,000 kr. blev to ny mænd, forpagter 
Poul Larsen af Frederiksværk og repræsentant Svend 






Udbedring af dæmningen, vindmøllerne ved Audebo. 

Skovgård af København, tilstået ejendomsretten til 
denne formindskede Lammefjordssø. 

Købekontrakten er undertegnet d. 8. dcbr. 1924. 

Ved vandstandsmålinger havde det vist sig, at 
siden vindmøllerne i 1905—6 trådte i virksomhed, 
havde søens vandstand gennemsnitUg i 16 år været 
holdt nede på godt 16 fod (ca. 5 meter) under dag- 
lig vande om sommeren. Og da arbejdet for at 
komme endnu dybere ned vedblev, begyndte de sidst- 
nævnte ny ejere at frygte for, at det med fiskeriet 
vilde tage en sørgelig ende. De nedlagde da for ret- 
ten påstand på, at vandstanden ikke yderligere måtte 
sænkes, da deres ejendom derved vilde tabe i værdi. 

Sagen gik til østre landsret, der d. 11. april 1926 
kendte for ret, at lodsejerlaget har for tiltale fri at 
være. De to ejere af søen skulde betale 300 kr. i 
sagsomkostninger) . 

Hermed havde »laget« fået dom for, at sænk- 
ning til en hvilkensomhelst dybde måtte betragtes 
som tilladt. 



26. Private udpumpninger. 

Flere lodsejere havde imidlertid prøvet på egen 
hånd og eget areal at få vandstanden sænket endnu 
yderligere ned un- 
der de 4% meter 
ved at inddige 
arealet og der- 
efter udpumpe 
vandet i hovedlø- 
bene eller i søen. 
Dette er således 
sket på den store 
ejendom »Hages- 
holm« (ejer: Jo- 
hannes Clausen, 
Stubberupholm) , 
hvor vandstanden 
er sænket endnu 
8 fod altså lige 
ned til 23 fod (ca. 
7% meter) under 
havets overflade. Udpumpningen foregår her dels 
ved vindmotor og dels ved petroleumsmotor. Der- 
ved er af ejendommen yderligere blevet tørlagt om- 
trent 550 tdr. Id., der nu er god og dyrkbar jord. 

På Hørve Lammefjord anvendes et sted til en 




Proprietair Johannes Clausen. 

lignende mindre sænkning en vindmotor, og på Få- 
revejle Lammefjord anvendes en elektrisk pumpe, 
der automatisk ligeledes holder vandstanden lavere 
nede end i søen. 

27. Værkets fornyelse. 

Imidlertid begyndte nu det gamle pumpeværk 
med sine dampdrevne snegle efterhånden at foræl- 
des og blev som følge deraf for dyrt i driften. Med 
sine 5 dampmaskiner, sine 6 kedler og 8 snegle 
måtte det egentlig siges at have virket godt; men 
50 år vil sætte mærker. 

I de senere år havde man kun brugt de 3 snegle ; 
men af dem havde den ene fået indlagt elektrisk 
drivkraft. Disse 3 snegle tillige med de 2 vindmo- 
torer — der pumpede vandet op i to afsatser — kunde 
til sammen udpumpe 2,7 kubikmeter i hvert sekund. 

Efter indgående forhandlinger skred lodsejer- 
laget da til en fornyelse. Den 6. marts 1926 sluttede 
det gamle pumpeværk sin virksomhed, og i årets løb 
indbyggedes nu et nyt, som blev indviet med en 
større festlighed på Gundestrup kro d. 20. decbr. 
Her var en stor og meget repræsentativ forsamling 
til stede, og almindelige tilfredshed herskede med, 
at sagen så snart og så godt var bleven ført igen- 
nem. 

Selve den mægtige centrifugalpumpe er indkøbt 
i Holland, da den ikke kunde fremstilles her i landet 
i den størrelse. Alt det tilhørende maskineri er der- 
imod lavet på danske fabriker. Denne pumpe må 
sikkert regnes for noget nær det ypperste, nutiden 
har at opvise på dette område. Den er langt den 
største, der findes i Danmark, tre gange større end 
den hidtil største. Og dertil er den gået over fra 

brug af damp til elektricitet. Denne fås fra det 
store »Nordvestsjællands-højspændings-elektricitets- 
værk« i Svinninge. Dens brug af elektricitet er be- 
regnet til 200,000 kilowatimer om året. 

Anlæget ligger foran den gamle pumpestation. 
Det er bygget sådan, at om det utænkelige skulde 
ske, at dæmningen blev gennembrudt og vandet 
strømmede ind, så skulde det dog ikke skade anlæg- 
get eller hindre det i når som helst igen at begynde 
udpumpningen. 

Pumpen, der står 31/2 meter under fjordens 
dagligvande, er anbragt som i en dykkerklokke. Ma- 
skinrummet er bygget af vældige, uigennemtrænge- 
lige jærnbetonmure, omtrent som et betonskib. 

Mens det gamle pumpeanlæg kun kunde løfte 
2,7 kubikmeter vand de 4% meter op pr. sekund, så 
er den ny pumpes ydeævne oppe på 3,4 til 4,2 kubik- 
meter. 

Men her skal jo også udpumpes 100 millioner 
tdr. vand årligt, idet nedbøren på Lammefjorden er 
beregnet til 300 millioner tdr. Deraf fordamper 100 
millioner tdr., plantevæksten tager andre 100 milL, 
resten, 100 milL, skal pumpningen skaffe bort. Af 
dem er igen de 25 mill. beregnet til at løftes af vind- 
motorerne, de 75 mill. af den ny pumpe. 

Den samlede anlægspris blev ca. 70,000 kr. 

28. Odsherredsbanen. 
Af stor og indgribende betydning for hele 
Lammefjordens vé og vel blev det, da Odsherreds- 
banen endelig i 1898 blev anlagt. To planer kæmp- 
ede oprindelig om sejren. Den ene gik ud på, at 
banelegemet skulde føres over selve dæmningen fra 
Audebo til Gundestrup og derfra videre til Nykø- 

bing. Dette var det nord for fjorden liggende Ods- 
herreds plan. Dens gennemførelse vilde med et slag 
bringe herredet et par mil nærmere København. 

Det blev dog den anden plan, der sejrede, og 
det var nærmest hensynet til lammefjorden, der her 




Nybyggerbarakker. 



gjorde sig gældende. Linien kom til fra Hørve at 
gå ud forbi øerne til Asnæs. Hele det inddæmmede 
land blev derved omtrent delt midt over af Banele- 
gemet. Og da der byggedes station ved Mellemøen 
ude midt i fjorden, så var dermed midlet kommet 
beboerne i hænde til at udnytte alle de rige mulig- 
heder, som det inddæmmede land så gavmildt bød 
dem. 

Omkring Faarevejle station blomstrede snart en 
hel stationsby op på den gamle fjordbund, og her 
fandt meget af fjordens ind- og udførsel sted. Der- 
fra går banevogne fyldt med de forskelligste ting til 

udførsel, såsom østersskaller, kampesten (rullesten 
eller skærver), dyndgødning, tækkerør, hø, halm, 
rodfrugter (især sukkerroer til fabriken »Vestsjæl- 
land«), kartofler og mange forskellige havesager, 
navnlig dog asparges i sommertiden. 




Fårevejle højskole. 



Gennem disse forbedrede afsætningsforhold be- 
gyndte fjordens jordværdi at stige. Priserne på 
jord gik op fra 200 kr. pr. td. Id. til op over 1000 
kr. Ganske enkelte jordstykker skal senere have 
nået op til 1500 kr. pr. td. Id. Dette var dog i ef- 
terkrigstiden. 

Hjem efter hjem opstår; nogle som nybygger- 
nes på Amerikas prærier, hvor man bor i jordhuse 
og halmstakke, indtil man — undertiden først efter 
åringers forløb — får råd til at bygge stald til 

kvæget og endelig tag over hovedet til sig selv med 
familie. Kendte folk vil her med beundring nævne 
nuværende gmd. Søren Andreasen, der fra Gislinge 
flyttede med kone og børn ud til et sådant hård- 
hændet nybyggerUv på den åbne søbred; men som 
nu ved de gentagne vandstandssænkningers gode 
hjælp er nået frem til at eje en ypperlig gård med 
nyopførte bygninger. Men denne mand er kun én 
blandt de mange, om end måske den mest udprægede 
»nybygger«. 

Med Fårevejle station som midtpunkt dannedes 
snart en hel stationsby med hotel, telegraf, telefon, 
købmænd og landhandlere med alle de forskelligste 
varer. 

Nær op til stationsbyen, på »Flintholm«, en af 
de tidhgere Lammefjordsøer, opførtes endelig år 1907 
Fårevejle højskoles store bygninger, der ses lang- 
vejs omkring, som de løfter sig op fra den lille ø 
med sin have og sin betydelige træplantning. 

Også: børneskoler, kommuneskoler, friskole og 
efterskole blomstrer frem med sigte på nybyggernes 
børn, hvoraf adskiUige tidhgere blev undervist hjem- 
me, da der var for langt til skole. 

Teglværk til forsyning af mursten og drænsrør 
fremstod; mejeriskorstene løftede sig mod himlen; 
villaer skød frem til hyggeligt aftensæde for gamle 
veltjænte nybyggere. 

Af jordbrug findes enhver slags lige fra alminde- 
lige gårde nedad til boelssteder, statshuse og andre 
mindre husmandsbrug, men også opad til ejendomme 
som Hagesholm på omkring 1100 tdr. Id. 

Naturligvis mangler der på fjorden heller ikke 
håndværkere og almindelige arbejdere. 

28. Skyldsættelse og — egen kommune? 
Lammefjorden er nu inddelt i over 1000 matri- 
kulsnumre med over 500 hjem og måske over 2000 
mennesker. 

Da Lammefjorden efter de lovede 20 års skatte- 
frihed endelig år 1900 blev skyldsat, fik beboerne 
efter ansøgning hartkornet nedsat med en fjærdedel. 
Der var i alt 324 tdr., men da hartkornet afløstes 
af ejendomsskyld, følte beboerne sig brøstholdne, idet 
de ikke syntes, at der ved vurdering til ejendoms- 
skyld blev taget hensyn til den nævnte tidligere ned- 
sættelse af hartkornet. 

Der er for tiden folk i gang med et arbejde for 
at få denne nedsættelse godkendt hos myndighederne 
under henvisning til den store første-prioritet, der 
hviler på al Lamxmef jords- jord i form af »dele« til 
vedligeholdelsen og stadig fornyelse af alt det, der 
betinger inddæmningens sikkerhed. Måske vil der 
fra andet synspunkt her blive hævdet, at netop denne 
uafrystelige grundbyrde vil også have skaffet køberen 
sin ejendom så meget billigere. — 

Afgørelsen er endnu ikke truffen. 

Samtidig med arbejdet for en nedsættelse af 
ejendomsskylden træder et andet arbejde nu også 
frem i forgrunden, nemlig om muligt at udskille 
Lammefjorden fra de andre kommuner og af det hele 
inddæmmede areal skabe en hel ny selvstændig Lam- 
mefjordskommune, der da selv kunde tage sine egne 
sager i hænde. 

Johannes Clausen, Stubberupholm, der har truk- 
ket hovedlæsset i dette arbejde som i det om ejen- 
domsskyldens nedsættelse, har talmæssigt underbyg- 
get sin påstand om, at en sådan fjordkommune vilde 
vinde betydeligt ved adskillelsen. 

Fra Holbæk Amt. 12 

Heller ikke denne sag er endnu nået frem til 
sin løsning. 

29, Kornavl og jordsalg. 

Da »interessentskabet Stubberup enge« havde 
fået overdraget de 1320 tdr. Id. dynd jord længst inde 
i fjorden mod vest, var købet sket på det vilkår, at 




Gården In^ersholm. 



vandstanden skulde holdes nede på 12 fod (4 meter) 
under dagUgt vande. Hvilket blev gennemført 1882. 
Hermed blev selskabet sat i stand til at gennemføre 
en god afvanding gennem et system af dybe grøfter. 

Da systemet var gennemført, gik man over til 
som forsøg at tilså en indgrøftet fenne. Jorden blev 
først pløjet, harvet og — efter tilsåningen med havre 
— ringtromlet. Spændingen var stor og holdt sig 
gennem sommertiden, til den dag kom, da den' modne, 
udmærkede afgrøde blev stillet til offentlig auktion. 

Forsøget var faldet meget lovende ud, og samme 
dag, som auktionen blev holdt, blev også jordstykket 
solgt til fremtidig dyrkning. Hermed var kornavl 
indført på Lammefjordens bund. 

Og som årene gik, udvidedes den, idet jordstykke 
efter jordstykke blev solgt-. 

Interessentskabet begyndte med at sælge til en 
pris af 300 kr. pr. td. Id.; men prisen steg hurtigt 
og nåde snart op til de 500 kr. Inden lang tid var 
da også de 1320 tdr. Id. solgt på nogle få sandagre 
nær, som blev lagt ud til byggepladser. 




Stubberupholm. 



Sælgerne var til freds; de havde tjænt godt, og 
køberne blev det ikke mindre, alt som det gik op for 
dem, hvor frugtbar deres ny ejendom egentlig var. 
Et af de følgende år oplystes det, at der paa 100 tdr. 
Id. en sommer blev avlet 2,600 tdr. korn. Det var 
mange fold, regnet efter udsæd. 

Det første selvstændige landbrug på Lamme- 
fjorden anlagdes om den nyopførte gård Skovly længst 
vester ude. Den blev således banebryder på det om- 
råde for alle de mangfoldige senere opbyggede og 
indrettede hjem på den gamle fjordbund. 

Efter Skovly fulgte nu i hurtig rækkefølge an- 
dre gårde som Søholm, Ingersholm, Stubberupholm, 
Strandgård o. s. v. Også huse begyndte at dukke 
frem, først inde ved landvandskanalen ; men efter- 

hånden rykkede de dristigt længere og længere ud 
»fra land«. 

30. »Lodsejerlaget« dannes. 

I hvert et skøde, som udstedtes til de ny ejen- 
domsbesiddere, blev der optaget en bestemmelse om 
at disse købte jordstykker i al fremtid var forpligtet 
til at tage deres forholdsvise del i de årUge udgifter, 
som opstod af tørlægningen og hele det store anlægs 
vedligeholdelse. 

Salget af Stubberup enge indledede saledes al- 
mindelig handel med jord, idet man nu havde fået 
lov til at betale en del af købesummen med aktiebrev- 
ene- men nu føltes det efterhånden som en nødven- 
dighed at få faste og lovordnede regler for dette for- 
hold i fremtiden. Det gav da anledning til dannelsen 
af det såkaldte »lodsejerlag«, hvis stiftelsesdag blev 

d. 8. dcbr. 1879. 

Man havde fået landinspektør Petersen til at ud- 
forme en værdiberegning for hver enkelt plet af den 
inddæmmede jord, idet det alt blev boniteret i taxter 
fra 1 til 24. 

Hele det inddæmmede land blev derefter inddelt 
i 100,000 »dele«. Købte en mand en ejendom, udregn- 
edes i forhold til dens bonitet, hvor mange af disse 
100 000 »dele« den købte ejendom udgjorde, og for 
hver 200 af disse »dele« fik han en stemme i »lods- 
ejerlaget«. De jordejere, der muhgvis ikke selv en- 
keltvis ejede »dele« nok til at stemme, kunde slå sig 
sammen med andre Ugestillede og derved — når de 
200 dele nådes - også vinde sin forholdsvise stem- 

Forpligtelse til at deltage i alle fælles udgifter 
går ind som en bestandig grundbyrde med panteret 

forud for enhver gæld, der kan pådrages ejendom- 
men. 

Ved det oprindelige aktieselskabs årsmøde i Hol- 
bæk d. 7. juni 1882 gik aktieselskabet efter enkelte 
små lovændringer op i »lodsejerlaget«. I dette var 
enhver jordejer på fjorden medlem og således også 
selskabet selv som den største af dem alle. Enhver 
ejer, stor eller lille, havde den indflydelse, hans 
»stemmers« antal sikrede ham. 

Lodsejerlaget overtog nu alle disse ejendele, 
løse eller faste, som aktieselskabet hidtil iiavdo be- 
siddet, og hvis benyttelse eller vedligeholdelse var 
nødvendige for det inddæmmede lands fremtid. Her 
kan således nævnes: dæmningen med sluser, broer, 
skibsbro, maskin- og kedelhus med alle dampmaski- 
ner med tilbehør, landvandskanalen, et beboelseshus 
o. s. V., o. s. V. 

Disse ting kan aldrig afhændes eller pantes, men 
er fra nu af fælleseje for alle jordejere på den ind- 
dæmmede grund. 

Selvfølgelig fik det gamle aktieselskabs mænd 
i de første år langt de fleste stemmer; i styrelsen 
indsatte de to medlemmer mod de andres et medlem ; 
men eftersom fler og fler jordlodder blev solgt til 
ejendom, blev forholdet efterhånden omvendt, og 
snart gled magten derfor over til de sidste. 

I de forløbne år havde det til øjensynlighed vist 
sig, hvad der allerede tidligere var peget på, at hele 
den sydlige del af landvandskanalen var for lille til 
at føre det tilstrømmende overfladevand bort inden 
for den fastsatte tid. Det blev nu en af lodsejerlagets 
første opgaver at få denne kanal udvidet, helst så 
stærkt, at de indbyggede overfald blev gjort overflød- 
ige; ikke nok dermed: man håbede at få amtet til 

efter arbejdets fuldendelse at optage landvandska- 
nalen som et af amtets hovedvandløb. 

Efter uendelig lange forhandlinger snart 
inden for selve lodsejerlaget og snart med amts- 
rådet og snart igen med nedsatte kommissioner, 
lykkedes det at gennemføre planen. Lodsejerlaget lod 
udvidelsen og oprensningen foretage på egen bekost- 
ning og gik ind på fremdeles at overtage vedligehold- 
elsen, mod at den hele landvandskanal så vel mod 
syd som mod vest og nord blev optaget mellem am- 
tets offentlige vandløb. 

Den 25. nvbr. 1891 godkendte amtet arbejdet 
som fuldført og overtog selv sine forpligtelser des- 
angående. 

Det hele foretagende tog 3 år at føre igennem 
og kostede ialt 100,000 kr., men derom V2r alle enige, 
at disse penge var vel anvendt. 

3L Kamp mod ukrudt. 
Kun en ulæmpe viste sig: Under kanalens op- 
rensning lå den opkastede jord- og dyndmasse i læng- 
ere tid uænset hen; og i utrolig hast myldrede da 
frem uhyre mængder af ukrudt. Det var især følfod 
og tidsler. Overalt dækkede de jordmasserne og 
spredte deres frø ind over det inddæmmede land til 
stor fortræd og mange udgifter for ejerne de følg- 
ende år. 

Også andre ukrudtsplanter gjorde forsøg på at 
hindre udbyttet af den unge kultur. Og her må da 
nævnes agerkålen, som straks ved de første dyrk- 
ningsforsøg myldrede frem i utællelige millioner; 
ukrudtsharven og sprøjtning satte dog omsider 
grænser for dens formerelse og faretruende vækst. 

På samme måde optrådte senegræsset eller kvik- 

roden; favnelangt kunde den i løbet af sommeren 
sprede sine grådige fangearme ud gennem dynd jord- 
ens fede masse og danne et filter så tæt og så 
stærkt, at hestene for avisredskaberne undertiden 
var nær ved at tvinges i stå af det tykke, seje rod- 
næt, der filtredes om avisredskaberne. 

Fik man endelig jorden pløjet op og harvet, så 
blev det en nødvendighed at samle disse sejlivede 
rødder sammen i store bunker, der i reglen blev 
brændt for dog at få død på dem. Stod man og så 
ud over de angrebne strækninger en dag ved sådan 
årstid, da kunde man få et stærkt indtryk af den 
bitre kamp med disse påtrængende gæster ved at se 
de mangfoldige dynger, der mest lignede små hø- 
stakke, blusse i røg og rød lue rundt om på markerne. 

Men også her blev angriberne slået tilbage; de 
ihærdige jordbrugere vandt sejr, men kun efter en 
hård kamp. 

Endnu en plante, vildtvoksende på den inddæm- 
mede fjordbund, skal her nævnes; den trådte dog 
hurtigt i venligt og tjænende forhold til mennesket 
halvvejs som kulturplante. Det var tækkerøret. Flere 
steder, men dog navnlig ved bredderne af den ny 
indsø skød den til vejrs og bredte sig i mægtig fro- 
dighed. 

Mangfoldige er de traver af tækkerør, som i de 
forløbne år er vandret fra deres våde, dyndede vugge 
op til fjordens og omegnens hustage, mens de sam- 
tidig har ydet deres ejermand en både betydelig og 
kærkommen indtægt. For enkelte arealer med sim- 
pelt rørskær, og som står under vand om vinteren, 
har der været betalt op til 650 kr. pr. td. Id. 

32. Opdyrkning, 

Med opdyrkningen af de store arealer gik det 
kun langsomt. De strækninger, der endnu ejedes af 
det gamle aktieselskab, henlå hovedsagelig dækket 
af græs. Og på disse græssletter tilbød man omegn- 
ens beboere at få deres ungkvæg og plage sommer- 
græssede for en meget rimelig pris. Navnlig Drags- 
holm gods benyttede i en årrække denne fremgangs- 
måde for dog at skaffe sig nogen indtægt af det 
endnu uopdyrkede land. 

Som tidligere nævnt ejedes øerne i Lammefjord- 
en af godset, og ved tørlægningen overdroges disse 
da med de temmelig store strækninger uden om, hvor 
den såkaldte strandret gjaldt, til Dragsholm, der lod 
det hele indrette til sådanne kvægfolde. 

Sært fremmed for danske øjne kunde det tage 
sig ud at se de store skarer af løsgående unge dyr 
strejfe hen over græssletterne. Tanken gled uvilkår- 
ligt hen på Ruslands stepper eller amerikas prærier. 
Kom så efteråret, og dyrene igen skulde indfanges, 
da kunde dette tit have sine store vanskeligheder. Et 
og andet af de unge dyr, der i sommerens løb havde 
glemt menneskene og omgangen med dem, téde sig 
som vilddyr og rasede mod de herrer, der nu vilde 
gøre sin ejendomsret til det gældende ved at lægge 
tøjr på det. Adskillige vil her kunne fortælle både 
om muntre og farlige tilfælde med de uregerlige dyr. 

Enkelte lodsejere prøvede på at sælge hø og — 
senere også — halm til København. Høet blev kørt 
til Jyderup st. (på Kalundborgbanen) ; derfra med 
tog til København. Dernæst på lejede vogne til Kø- 
benhavns halmtorv og efter salg til køberens brugs- 
sted. 

Omkostningerne herved blev dog altfor store; 

netto-prisen for et kilogram særdeles godt hø kunde 
ikke nå højere end til 2 øre, og det var for lidt. 

Man gjorde forsøg med at sende høet til Lon- 
don. Overslaget lød her på en fortjæneste af 6 øre 
pr. kilogram; dette var altså betydelig bedre; men 
gnidningsmodstanden under udførelsen blev for stor. 
Denne handel fik aldrig nogen betydning. 

Nu gik man også over til at udleje jordstykker 
til beboerne i de omliggende sogne. Lejerne tog i 
reglen først en kornafgrøde, hvorefter jordstykket 
blev udlagt med græs og kløver. På de frugtbare 
dyndarealer kunde kløveren, denne herlige foder- 
plante, nå en størrelse og en frodighed, som folk sjæl- 
den havde set mage til noget andet steds. 

Værst var det at få disse uhyre hømasser kørt 
hjem fra fjorden. Ofte var det umuligt; hvis som- 
meren var lidt våd, da kunde dyndvejene slet ikke 
bære et hølæs. 

Mærkeligt var det at se sådan et hølæs køre 
frem ad de endnu ikke sten- eller gruslagte veje. 
Vognen gik som dybt nede i en bølgedal; både foran 
og bagved vognen betydehgt højere end netop det 
sted, hvorpå læsset befandt sig. Man måtte bestand- 
ig som køre op ad bakke på hele den ellers tilsyne- 
ladende så fuldstændig flade strækning. 

Man opsatte da helst transporten, til frost og 
sne om vinteren havde hærdet vejbanen. Men på 
sådanne dage kunde man da også blive øjenvidne til 
en særdeles livlig kørsel med de store hølæs. 

At lejernes marker oppe på det »gamle land« 
fik godt af den betydelige tilførsel af gødning, er en 
selvfølge; mangen en gårdmand fik herved midlet i 
hænde til at få sine marker sat i god gødningskraft 

uden anvendelse af den dyre og endnu noget uprøv- 
ede kunstgødning. 

Men på Lammefjordens dyndarealer vesterude 
vedblev man i en årrække at så og høste og bort- 
sælge avlen uden at gøre sig fjæmeste bekymring 
om tilførsel af ny gødning. Ved blot at pløje lidt 
dybere kom ny dyndlag frem, der ikke endnu var 
blevet udtømt for gødningsstoffer, og så gik det 
endnu en stund. Ved en foretagen boring til 22 fod 
var man endnu ikke kommen igennem den fede dynd- 
masse. 

Men at denne rovdrift ikke kunde blive ved, er 
dog en selvfølge. Også her kom den tid, da man 
måtte give agrene vederlag for høstens afgrøde. Og 
dermed ophørte lidt efter lidt udleje af jord og bort- 
salg af avlen. 

Man begyndte nu også at indføre ny planter, der 
bedre end de almindelige landbrugsplanter forstod at 
tilpasse sig efter forholdene. Og her må da især 
nævnes asparges. Forsøget med denne faldt over- 
ordentlig godt ud, og i en årrække gik den nu sin 
sejersgang ud over den gamle havbund, hvis salt- 
holdighed den i høj grad yndede. Mangt et nybyg- 
gerhjem blev mer eller mindre grundlagt på asparges- 
dyrkningen. Den gav om forsommeren et over- 
vældende arbejde fra tidlig solopgang; selv i de 
længste dage i juli kunde man se alle i huset ude på 
lodden at »stikke asparges«. I den tid blev der ikke 
sovet meget i sådanne hjem; men udbyttet kunde 
da også i reglen kaldes udmærket. De fleste stuk- 
kede asparges afhændedes til København. 

Måske er aspargesdyrkningen dog nu noget i 
tilbagegang. 

Også dyrkningen af forskellige sorter græsfrø 

er der slået ind på. Her måtte jo især være naturlig 
jordbund for avl af forskellige arter af enggræs. Ad- 
skillige lodsejere har her drevet det vidt i sådan frø- 
avl og har på den nået at blive landskendte mænd. 

Træplantning blev også forsøgt, først rundt om 
hus og have ved de nybyggede hjem. Hvad man 
plantede grode i begyndelsen godt til; men sædvan- 
lig standsede dog træerne tidlig i væksten og truede 
med at sygne hen. Jordbunden, der i årtusinder har 
ligget dybt under havets overflade, skulde først or- 
dentlig udluftes. Her var hverken regnorme eller 
de bakterier, som plantevæksten så dårligt kan und- 
være. Det faste lér henlå som fuldstændig uigen- 
nemtrængeligt. 

Tiden har dog efterhånden ændret dette i stedse 
stigende grad. Nu vokser læplantningen snart nor- 
malt; større og mindre plantager skyder sig hist og 
her frodigt frem, mens frugt- og blomsterhaver skab- 
er hygge om og forskønner de mange nybyggede 
hjem. 

33, Andre værdier. 

Lå der store værdier gemt som ubrugte gød- 
ningsstoffer i de mægtige dyndarealer vester i fjord- 
bunden, så viste der sig også andre værdier især 
længere østerpå. Her tænkes da især på »skallerne«. 

Roder man op i de store og små »køkkenmød- 
dinger«, der forefindes hist og her ved den inddæm- 
mede fjords bredder, da vil man undres over de store 
masser af østers-skaller, som her træffes blandt disse 
stenalderfolkenes affaldsdynger. Fjorden må den 
gang have været en yppig vokseplads for østersen. 
Hvad menneskene har hæntet op heraf til fortæring, 
må dog have været som en dråbe af havet. 

Derom vidner de vældige dynger af skaller, som 

nu på flere steder dækker den gamle inddæmmede 
fjordbund i lag, der i tykkelse kan nå op mod 1 a 
11/2 meter. Disse østers- eller »strandskaller« har 
efterhånden fået en betydelig salgsværdi som hønse- 




Skallegravning og -rensning. 



og svinefoder ud over hele landet, ja ikke nok her- 
med, der er også sat i gang en ikke ringe udførsel 
til de omliggende lande, navnhg England og Sverige. 
Det er muhgt, at skallerne også anvendes til andet 
brug, hvad der dog ikke her skal dvæles ved. 

Opgravningen og maskinrensningen af disse 
skaller giver særlig om sommeren arbejde til mange 
mennesker, og udførselen af skallerne er næst efter 
landbruget Lammefjordens største. Udførselen sker 
hovedsageligt fra de nærmeste jærnbanestationer, 
hvorfra mængder af vognladninger hver sommer af- 
sendes. 

En anden lignende naturværdi, som den inddæm- 
mede fjordbund her gav mennesket i hænde, var de 

talrige sten, der hist og her, men navnlig omkring 
Lammefjordsøerne kom for dagen. 

For dem blev der god anvendelse, da man ende- 
lig var så vidt, at de mange mil veje skulde udbyg- 
ges. Over dyndstrækningerne var der brug for næsten 
uendelig mange. Men også ved opførsel af grund- 
vold for husene, så vel som stenbro på de nyskabte 
gårdspladser og lignende kom disse sten godt til pas 
og sparede ellers nødvendige udgifter. 

34. Kampen mod havet. 

Lammefjordens inddæmning er en erobring fra 
havet, et storstilet forsøg på at fravriste denne Dan- 
marks barske nabo boplads til hundreder af landets 
børn. Men at denne erobring ikke kan bevares og ud- 
nyttes uden igennem en uafladelig kamp, er indlys- 
ende. Bestandig må nybyggerne være rede til at for- 
svare, hvad der allerede er vunden. 

Den slagne fjende ligger altid på lur, om det 
dog ikke skulde være ham muligt atter at fravriste 
erobreren, hvad han tidligere har vunden. 

Sådan må Lammefjords-beboerens stilling ses 
over for det udestængte hav. Gennem de skridende 
år har han bestandig måttet være på vagt dag og nat 
mod de vrede naturmagter. 

Som en lille bidsk forpostfægtning mindes endnu 
fjordens ældste beboere det voldsomme »luftangreb«, 
hvirvelstormen, som med påfølgende skypumpe d. 10. 
juli 1880 truende drog ud over fjorden. Angrebet 
rettedes navnlig mod pumpestationen, »Lammefjord- 
ens hjærte«. 

Det blev dog kun stationens tag, der blev fjen- 
dens bytte. Men det blev der da også handlet svært 

ilde mod ; det blev afrevet og flænget i tusinde stum- 
per og stykker. 

Det næste angreb blev en søtræfning. En hård 
nordenvind optrådte som avantgarde og dannede høj- 
vande. Og da den så sprang om til øst, blev det 
truende; større og mindre stykker af dæmningens 
østside begyndte at skride ned i havet. Dog, fjen- 
dens kraft var allerede brudt, vinden løjede af, bølg- 
erne trak sig tilbage. Et meget stort hul i dæm- 
ningens side mindede om kampen; men gennembrud 
var der da ikke sket. Angrebet var slået tilbage, og 
hurtigt blev skaden udbedret og det fæle sår lægt. 

Nu kom det til en længere våbenhvile eller væb- 
net nevtralitet, og da den gamle modstander endelig 
således mente, at freden havde gjort beboerne trygge, 
så kom hovedangrebet. Det indtraf d. 24. oktbr. 1921. 

35. Hovedangrebet, 
Storm og bølger havde her sluttet forbund om 
at gennembryde dæmningen. Fremgangsmåden var 
følgende : 

En voldsom storm af nordvest drev ustandselig 
store vandmasser fra Kattegat ind gennem Issef jord- 
ens munding, så der efterhånden blev stærkt høj- 
vande. 

Så sprang stormen pludselig om til nordøst, og 
nu trængtes vandmasserne ind i snævringen mod 
Lammefjordsdæmningen, der således måtte tage 
kampen op med både storm og højvande. Uophør- 
Ugt fløj skumflager og vandsprøjt op over dæm- 
ningens krone, mens de grumme bølger forsøgte at 
flænge den ydre skråning. 

Et medlem af lodsejerlagets styrelse, boende i 
nærheden, fandt anledning til i det hårde vejr at un- 

dersøge forholdene. Han opdagede da straks, at nu 
var der fare på færde. Bølgerne væltede sig helt 
op over den stenklædte skråning og flængede der 
oven for grønsværen væk og åd sig ind i dæmning- 
en. Et enkelt sted i nærheden af pumpeværket 
var dæmningens side næsten helt oprevet; et mæg- 
tigt hul gabede ham i møde. 

Nu blev der gjort anskrig og blæst hærblæst, 
og både lammefjordsfolk og omegnens beboere styrt- 
ede til for at afvende den truende fare. Flere hun- 
drede mennesker var snart i arbejde med oppe på 
land at fylde sandsække og med at få dem kørt ned 
til slagTnarken for med dem at dæmme op mod de 
frådende bølgers ødelæggelser. Kampen rasede ti- 
mevis. I længere tid så det ud, som om fjendens 
utrættelige angreb skulde krones med sejr. Time 
efter time gled hen; tusinder af sandsække gled ned 
i malstrømmen og forsvandt uden tilsyneladende at 
ændre det fjærneste i stillingen. Nu hentedes halm- 
læs efter halmlæs, navnlig fra Hagesholm; de pres- 
sede halmballer blandedes ind mellem sandsækkene 
for på den måde at bryde bølgernes raseri. Alle var 
på det rene med, at dette var »krig på kniven« og 
kamp for liv og arne. Hvad vilde ikke gå tabt, om 
kampen endte med et nederlag, et dæmningsbrud 
med hele havet væltende ind over den dybtliggende 
fjordbund med de mange menneskehjem. 

Ud over hele fjorden var budskabet om den 
overhængende fare gået som en løbeild. På de lavere 
steder, især ude midt i fjorden, blev alt gjort rede 
til hurtig udrykning; selerne blev lagt på hestene, 
mens de bedste møbler og dyrebareste værdisager 
læssedes på vogne, der stod trukket frem ude på 
gårdspladserne. Ængsteligt spejdedes efter, om vand- 

et i grøfterne steg, mens man samtidig lyttede ef- 
ter, om det store vandfalds brus begyndte at lyde. 
En' og anden familie oplevede nok her deres livs 
uhyggeligste stund. Idelig drejede samtalen sig om, 




Istandsættelse af dæmningen efter stormfloden. 



hvorvidt nogen tilstedeværende vidste, hvor dybt 
netop dette hjem lå under havfladen; om man måske 
dog kunde vade og køre i land, hvis havet pludseUg 
kom. Og hvordan vilde det arte sig, når dæmningen 
gav efter, og den store bølge kom; vilde den komme 
pludseUg, hurtigt og rende alt over ende på sin vej, 
gårde, huse, træer og stakke, eller vilde vandet 
komme langsomt, ustandseligt stigende til alt igen 
var hav, som det før havde været? Overalt drøfte- 
des det af bange mennesker; nogen holdt på det ene, 
andre på det andet. 

Endnu den dag i dag kan man i et fortroligt 
lag tage dette spørgsmål frem og ivrigt drøfte bægge 

muligheder, medens fjordboerne med en indre gysen 
mindes hine timers angst. 

Imidlertid fortsattes kampen ude på frontlinien. 
Særlig uhyggeligt blev det, da dagen afløstes af 
den mørke efter- 
årsnat. Ustandse- 
ligt gled læs efter 
læs af sandsække, 
halmballer, sten 
og grus ud i bøl- 
gebråddet hele 
den lange nat. 
Endelig lysnede 
det af morgen. 
En af de længste 
nætter, deltager- 
ne havde oplevet, 
veg for morgen- 
gryet. Endnu 
stod dæmningen, 
men den tynde 
væg mellem havet 
og det dybtlig- 
gende land blev tyndere og tyndere, 
håbløst længere at stå imod. 

Da netop kom omslaget. Et stykke hen på mor- 
genstunden begyndte stormen at løje af, bølgernes 
brøl tystnede, mens anløbene tabte i vælde og kraft. 
Angrebets magt var brudt. »Stormen på Lamme- 
fjorden« var afslået. Men dæmningen lignede en 
valplads, hvor skyttegravskrigen havde raset. 

Dødtrætte drog forsvarerne lidt efter lidt hjem 
til den arne og den familie, som nu måtte betragtes 
som reddede. 




Proprietair A. Wiuff, 
mangeårig- formand i lodsejerlaget. 



Det var vist 



Fra Holbæk Amt. 13 



198 



POVL HANSEN 



Men megen hvile kunde der nu næppe nydes; 
ti skaden skulde jo udbedres og det helst snarere 
end snart; ti kom stormen igen mod den læmlæstede 
dæmning inden dens udbedring, var man fortabt 

Men befolkningen lagde sig heller ikke pa den 
lade side. Med en utrolig offervilje tog alle fat, 
den ene hellere end den anden, på ved frivilligt ar- 
bejde og gratis kørsel at skaffe sikkerhed til veje. 

Da ulykken truede, var proprietair A. Wiutt, 
Søholm, lodsejerlagets formand. 

Denne mand lod straks, da stormen stilnede at, 
på eget ansvar tilkalde sagkyndig hjælp fra Køben- 
havn for at få klarhed over stiUingen. Ligeledes 
blev ejerlagets styrelse straks sammenkaldt og en 
generalforsamling indvarslet. På denne blev en- 
stemmig vedtaget en opfordring til styrelsen om at 
få dæmningen genopført og forstærket under sag- 
kyndig ledelse og derefter få saglig tilsyn til ved- 
Ugeholdelsen i fremtiden. 

Bægge disse Ting blev da også gennemført. Da 
det vidtløftige arbejde var tilendebragt, havde det 
kostet 60,000 kr. Men nu er også det store for- 
svarsværk adskillig mere stærkt og modstandsdyg- 
tigt end nogen sinde tidligere, mens det stadig tilses 
af folk, der har særlig uddannelse i faget. 

Trygheden er da atter vendt tilbage derude på 
fjorden; naturen blev på ny gjort mennesket under- 
danigt. 

Men de vilde naturkræfter havde endnu ikke 
»strakt gevær«; to år senere var de igen på færde; 
i en rygende storm blev de to ældre vindmotorer 
Ødelagte, men hertil indskrænkedes dog skaden 
denne gang. 

36. Efterkrig. 

Dog, et langt farligere angreb forberedtes fra 
en kant, hvorfra et sådant slet ikke var væntet. Gen- 
nem en usædvanlig langvarig vinter med stærk frost 
og stærkt snefald blev på flere steder landvandska- 
nalen efter næsten at være bundfrossen fyldt med væl- 
dige snemasser. Nu påfulgte et voldsomt tøbrud med 
usædvanlig stærke regnskyl. Fra de højereliggende 
egne strømmede vandet ned mod kanalen, og da isen 
hindrede kanalen — navnlig på nordsiden — i at føre 
smæltevandet bort, svulmede dette efterhånden op 
til hele søer uden for kanaldiget. 

Til sidst steg de vældige vandmasser så højt, at 
de nåde helt op til kanaldigets krone. Det kunde om- 
sider ikke længere stå imod, særlig hvor det ved op- 
førelsen var bleven iblandet enten dynd eller sand, 
således f. ex. ved Faarevejle-kanalen. Diget gav her 
efter for det mægtige tryk og sprængtes af vand- 
masserne, mens disse strømmede ind over fjord- 
bunden. Andre steder brød vandet sig vej ind under 
diget og sprang atter frem som store kildevæld inde 
på fjordbunden. 

Beboerne strømmede sammen og forsøgte på 
alle mulige måder at standse det sejrrigt frembryd- 
ende vand ved at stoppe bruddene, men dette viste 
sig at være umuligt. 

Her var gode råd dyre. 

Styrelsen lod nu indkalde ingeniører fra hoved- 
staden ; men sagkundskaben havde ingen særlig frem- 
gangsmåde at anvise i dette tilfælde. Beboerne måtte 
selv finde på råd. Man tog da ud til kanalens to 
mundinger ved Nekselø bugt og ved Issefjord. Og her 
fra begyndte man da med dynamit at søndersprænge 
isen, som opfyldte kanalen og hindrede vandet i at 

komme ud. Den søndersprængte is blev derefter 
flådet ud i havet. Efterhånden som isen fjærnedes, 
brød det tilstrømmende vand på og begyndte at skylle 
isflagerne af sted mod kanalmundmgen. 

Flere dage gik nu her med ihærdigt arbejde af 
en stor skare mænd. Endelig kom man så vidt at 
vandet fik fri fart gennem hele kanalen, men store 
vandmasser havde imidlertid trængt sig ind i fjorden. 
Over den nybyggede landevej, som fra Fårevejle sta- 
tion fører til Asnæs, stod på et bestemt tidspunkt 
vandet en halv meter dybt. Det måtte altsammen 
pumpes ud igen. 

Arbejdet med at bøde kanaldiget blev efter 
vandets bortgang taget op med kraft. Det kom tU 
at strække sig over det meste af den følgende som- 
mer og blev udført af frivilUge arbejdere. Også de 
mange kørsler blev udført gratis. Der blev lavet 
store lerspunds, som indsattes i kanaldiget rundt om, 
hvor dette havde vist sig skrøbeligt, og hvor man 
havde sporet mangel på modstandsdygtighed. 

Oo-så her mener man nu at have sikret sig mod 
den slags ubehagelige overraskelser i fremtiden 

Men høstafgrøden den påfølgende sommer kom 
på store strækninger til at bære sørgelige mærker af 
denne ubehagelige oversvømmelse. Dog, angrebet 
var på ny afslået. 

31, Det sidste tag. 

For i øvrigt er der endnu en ting, som styrelsen 
i lodsejerlaget i den senere tid har syslet stærkt med 
Det er en fornyet plan til grundig udpumpning at 
den tiloversblevne Lammef jordssø. 

Kunde dette lykkes, vilde der vindes op mod 
7_800 tdr. Id. dyrkbar jord, samtidig med at det 

allerede tørlagte vilde vinde betydeligt i frugtbar- 
hed ved den dybere afvanding. 

At lodsejerlaget dog ikke ene magtede den sag, 
var man så temmelig klar over; men var der ikke 
her en opgave for landets jordlovsudvalg, således at 
dette erhvervede Lammef jordssøen — der for tiden 
ejes af forpagter Poul Larsen, Frederiksværk — , ud- 
tørrede den og derefter udstykkede den i henhold til 
jordloven af 1919. 

Da hverken landbrugsministeren eller jordlovsud- 
valgets formand stillede sig afvisende til sagen, frem- 
skaffede styrelsen et tilbud om salg fra Poul Larsen. 
Derpå blev udarbejdet et overslag over udgifterne 
ved planens gennemførelse, og det hele — ledsaget 
af et andragende, underskrevet af alle styrelsens 
medlemmer — indsendt til landbrugsministeriet. 

Med dette andragende fulgte forskellige oplys- 
ninger, blandt andet et tilbud fra Poul Larsen om, 
at søen var til købs for 75,000 kr. Endvidere med- 
fulgte et udarbejdet overslag af udgifterne ved fore- 
tagendets gennemførelse. 

Det ses heraf, at skal vandstanden ned til 22 
fod (7 rrieter), da vil den årlige brug af elektricitet 
stige med 105,000 kw. Hg 6200 kr. Denne årlige 
merudgift må da skaffes til veje af lodsejerlagets 
folk. 

Ved den dybere sænkning af vandstanden an- 
tages, at der på de nu dyrkede, men vandlidende 
jorder — antagelig 2600 tdr. Id. — vilde kunne 
høstes 5 fold mer, tilsammen 13,000 tdr. korn. Dette 
må da også tages i betragtning. 

Overslaget sætter de samlede udgifter ved denne 
sidste udtørring (sænkning til 7 meter) til 203,000 kr. 

Vil staten her træde til og lade dette arbejde 

udføre, da mener lodsejerlagets styrelse, at ny jord 
kan vindes til Danmarks befolkning, samtidig med 
at opgaven: Lammefjordens tørlægning endelig er 
bleven løst til bunds; idet kun et par små søer eller 



n 









Gmd. Chr. Hansen, Åvang, 
lodsejerlagets nuværende formand. 



dybe huller på hver omkring et halvt hundrede tdr. 
Id. da er alt, hvad der bliver tilbage af den oprinde- 
lige Lammefjord. 

»Den, der lever, vil få at se«, om planen kan 
gennemføres, og om endnu 7—800 tdr. Id. kan blive 
gjort menneskene »underdanig«. 

Sagaen om Lammefjordens inddæmning og tør- 
lægning er da måske ikke endnu afsluttet — også 
ny forsvarskampe vil vel i fremtiden blive at ud- 
kæmpe. Men så langt, vi har fulgt denne saga, kan 
vi med sandhed sige, at den er storladen. Mange 
millioner blev her begravet. Det første slægtled 
spandt sandelig ikke silke ved det foretagende. Navn- 
lig gik det ud over Tyskerne i Hamborg. 

Men har det første slægtled tabt meget, så har 
det næste vundet des mer; stort er mistet, og stort 
er vundet; et nyt og ejendommeligt kapitel er føjet 
til vort lands historie; men så meget står fast: in- 
gen nu om dage vil ønske dette kæmpeværk ugjort. 

38, Efterskrift. 

Der er en tanke, som atter og atter påtrænger 
sig den, der sysler med Lammefjordens historie: 
mon ikke det snart var paa høje tid at få oprettet 
en mindesamling, et museum for hele det stolte værk. 

Det vil endnu være muligt til indlemmelse heri 
at finde billeder af arbejdet under udførelsen, f. ex. 
på dæmning, kanaler, pumpeværk, så vel som de 
første jordhytter og stakkestalde, man hist og her 
begyndte i. 

Her ind under vilde også falde billeder af de 
mænd, som til de forskellige tider bar sagen frem. 

Der er vel også bevaret ting fra aqvariet og 
den store udklækningsanstalt. 

Ligeledes må der vel også være tegninger til 
og lævninger af det gamle dampanlæg, vindmotorer, 
snegle o. s. v. 

Endelig måtte der også foretages en indsamling 
af alle de skrivelser og andre aktstykker, der vist 
fra fortiden opbevares i selskabets arkiv. Ja, også 

det der i de forskellige blade tid efter anden er 
fremkommen, og som omhandler Lammef jordssagen 
_ også dette burde her findes til fremtidig oplys- 
ning for kommende slægter om sagens histone og 
udvikling. Dette var vel ikke vanskeligt at opnå ved 
en henvendelse til de stedlige blade. 

Måske en sådan mindesamling kunde skaffes 
plads i selskabets egne bygninger ved pumpestatio- 
nen eller måske også som en særskilt afdelmg ved 
det historiske museum i Holbæk. 



KILDEANGIVELSER 



Prokurator E. Jørgensen: »Lammefjordens tørlægning, 

''''""Amtmand C. St. A. Bille: »Fra Hpfbæk a^t<< i »Dan- 
mark i skildringer og billeder II del«, sule 547 o. flg. 
Trap: »Danmark«. , , , j 

J. Andersen: »En plet af vort fædreland«. 
Povl Hansen: »Strejftog gennem Holbæk amt«. End- 
videre de mange folkelige trykte eller skrevne forslag, planer 
redegørelser, oversigter, declarationer, resumeer og extrakter 
eHer'hvad n'avn man brugte til alt dette, ^er før og unde ar- 
bejdet med udtørringen indgik til eller udgik fra arbejdets 

'"""'En^eHg må ikke glemmes den hartad utallige niængde 
artikler desangående, små og store ^ jfj«"«fjf ^^Jj^^ 
Ivset i vore dagblade, navnlig de tre Holbæk-blade. WoibæK 
amt iZ Holbæk amtstidende og Holbæk ^mts venstreblad. 

Fotografierne til billederne er — pa et enkelt nær - 
leverede af hr. fotograf S. Bay-Hansen, Asnæs. 



SVmNINGEKREDSENS HISTORIE 

1886—1918. 

Af Højskolelærer Jens Peter Jensen. 



Da Oberst Tscherning den 28. Juli 1866 — kort 
før Folketingets Slutningsmøde — nedlagde sit Man- 
dat som Svinningekredsens Folketingsmand, var dette 
en af de store Begivenheder i Rigsdagens Historie. 
Hvor ofte havde det ikke i Tidsrummet 1849 — 1866 
lydt fra Formandspladsen: »Det ærede Medlem for 
Holbæk 2. har Ordet«? Og naar saa Indehaveren af 
denne Betegnelse — Oberst Tscherning — rejste sig, 
hvor ofte havde da ikke baade Folketingsmedlem- 
merne og Tilhørerne lyttet til den Veltalenheds Strøm, 
der kom fra denne Mands Læber, og hvis Røst var 
saa stærk, saa den kunde høres ud til de fjerneste 
Kroge i den store Sal. Tscherning havde gjort Svin- 
ningekredsen berømt, og »han havde« — som der er 
blevet sagt af hans Modstandere — »ladet denne sin 
Valgkreds yde de livligste og, kvantitativt set, det 
største Bidrag til Debatterne i vor Friheds Ungdoms- 
dage«. Ingen tog saa ofte Ordet som han. Saaledes 
i Rigsdagssamlingen 1860 — 61, da han havde Ordet 
433 Gange; eller i den sidste Rigsdagssamling, han 
deltog i (1865—66), da han tog Ordet 301 Gange, 
heraf 73 Gange om Grundlovsspøi'gsmaalet. I de 17 

Aar Tscherning repræsenterede Svinningekredsen, 
havde han været paa Valg 9 Gange, og hver Gang 
var han blevet valgt ved Kaaring og - fraregnet den 
første Gang, da en Arbejder var opstillet imod ham 
— uden Modkandidat. 

Den 5 August 1866 stod Tschernings Afskeds- 
ord- »Til Vælgerne i Holbæk Amts 2den Valgkreds« 
at læse som Spidsartikel i »Holbæk Amts Avis«. Nu 
blev det Vælgernes Sag at finde en Afløser for Tscher- 
ning. Snart begyndte »Oktoberforeningen« sme 
Møder i Valgkredsen. Og den 22. September ved- 
toges det énstemmigt paa et Vælgermøde i Tudse Kro 
at anbefale Valget af Ga ar dm and Hans Jen- 
sen i Kundby til Medlem af Folketinget, lige- 
som enhver, der var tilstede ved Mødet, lovede at 
virke for hans Valg i Svinningekredsen. Den 28. Sep- 
tember blev dette bekendtgjort af Gaardejer Niels 
Pedersen, Kundby, i »Holbæk Amts Avis«. Og i 
samme Nr. af Bladet meddelte Hans Jensen, at han 
havde modtaget Opfordringen, og at han anbefalede 
sig til de ærede Vælgere. De nye Folketingsvalg 
skulde afholdes den 12. Oktober. 

Hans Jensen, Kundby (1866—1876), 
(hvis Livshistorie udførlig er skildret i Aarbogen 
»Fra Holbæk Amt« 1914 og 1915, og hvortil henvises) , 
var omtrent 50 Aar gi., da han modtog denne Opfor- 
dring. Fire Gange før havde han i korte Perioder 
haft Sæde i de lovgivende ForsamUnger, saaledes i 
1853 da han i 3 Maaneder var Svinningekredsens 
Folketingsmand, i 1864, da han i 2 Maaneder var 
Medlem af Rigsraadets Folketing, i 1865—66, da han 
i 14 Maaneder atter var Medlem af Rigsraadets Folke- 
ting, og endeUg i Sommeren 1866, da han den 4. Jum 

blev valgt i Frederikssund som Medlem af Rigsdagens 
Folketing, hvor han fik LejUghed til sammen med 
Tscherning at stemme imod den reviderede Grund- 
lov. 

Nu opgav Hans Jensen Frederikssundkredsen til 
Fordel for den gamle Bonde- 
vennefører Baltazar Chri- 
stensen og stillede sig i 
Svinningekredsen, hvor han 
Valgdagen den 12. Oktober 
blev valgt ved Kaaring og 
uden nogen Modkandidat. 

I 91/2 Aar kom Hans 
Jensen til at repræsentere 
Svinninge - Kredsen som 
Tscherning Afløser. Som 
mangeaarig Formand for 
Sogneraadet og Medlem af 
Amtsraadet var han godt Hans Jensen, 

hjemme i kommunale og 

andre lokale Spørgsmaal. Han var pligtopfyldende til 
at møde paa sin Plads i Folketinget, men det var kun 
faa Gange, han lod sin Røst lyde her. Talt havde 
han i disse 9—10 Aar talt henved 40 Gange i Folke- 
tinget. Han havde sine bestemte Meninger, som han 
fastholdt, og var den folkelige Frihedssag hengiven, 
som hans Afstemninger i Tinget viser. Som Politiker 
var han afholdt, selv af Modstandere, fordi — som 
der blev sagt — han var et af disse lykkelige Menne- 
sker, hvis Sind aldrig forbitredes af Strid og Splid. 

Da der i Efteraaret 1869 atter skulde være Fol- 
ketingsvalg, blev der gjort Forsøg paa fra konser- 
vativ Side at møde Hans Jensen med en Modkandi- 
dat. Ved et Prøvevalg i Viskinde Kro den 14. Sep- 




^08 



JENS PETER JENSEN 



tember tog den gamle 75-aarige Jens Gregersen fra 
Kundby Ordet, da Hans Jensen ikke var mødt, og 
spurgte den paatænkte Modkandidat, om han vilde 
virke for lavere Skatter; om han vilde virke for, at 
Præsterne fik fast Løn, og om han vilde virke for, 
at Kirkerne blev overdraget Menighederne til Ejen- 
dom. Til Eksempel anførte Jens Gregersen, at for 
Kundby Kirke svaredes der aarligt 500 Td. Byg til 
Kirkeejeren, og denne reparerede maaske ikke for 
20 Rd. om Aaret paa denne Kirke. Men Hans Jen- 
sen fik ingen Modkandidat denne Gang. Han valg- 
tes den 22. September igen ved Kaaring i Svinninge, 
og samme Aar sagde Baron Zytphen Adeler om Hans 
Jensen ved en Fest i Bjergsted, at Hans Jensen var 
i Besiddelse af alle de Egenskaber, man maatte sætte 
Pris paa hos en oplyst Landbostand. Han besad til- 
fulde sine Medborgeres Tillid, optraadte ved alle Lej- 
ligheder som en naturlig Talsmand for den Befolk- 
ning, hvorfra han var udgaaet, og viste saavel paa 
Fvigsdagen som i Amtsraadet, hvorledes der skulde 
gaas frem for at opnaa virkelige Fremskridt og iværk- 
sætte gavnlige Foranstaltninger. 

Men da Hans Jensen for 3. Gang som Tscher- 
nings Efterfølger skulde paa Valg i Svinningekred- 
sen, fik han en Modkandidat for Alvor i sin gode 
gamle Ven og Byfælle, Skrædder og Postbud Jens 
Hansen fra Kundby, der ved dette Valg, den 20. 
September 1872, lod sig opstille som den før- 
ste Landarbejderkandidat, der var paa virket en Del 
af den ny socialistiske Lære, der Aaret i Forvejen 
var begyndt at vinde frem her i Landet. 

Jens Hansen var født den 30. September 
1827 i Sandby, Kundby Sogn ved Svinninge. Han 
var altsaa henved 20 Aar gi., da det stærke Bonde- 

røre i Fyrrerne for Alvor lod sig mærke ved Bonde- 
venneselskabets Oprettelse i Holbæk 1846. Især fra 
1848 blev Jens Hansen som Tjenestekarl paa Kund- 
byegnen levende interesseret for Politik. Senere rej- 
ste han til København og havde ogsaa Planer om at 
udvandre til Amerika, lærte Skrædderhaandværket, 
blev gift og bosatte sig i Kundby. Allerede i sine 
Ungdomsaar havde han vist Forstaaelse af de ringe 
og fattige Kaar, Landarbejderne dengang levede 
under, og han blev stærkt optaget af den danske 
Jærnstøber Lundes Planer i saa Henseende. Imidler- 
tid var Jens Hansen ogsaa blevet Postbud ved Svin- 
ninge Posthus; og da han i 1872 fik det ny Blad, 
»SociaHsten«, at se, som var begyndt at udkomme i 
1871 under Ledelse af H. Brix, blev han snart en sta- 
dig Læser af dette og agiterede ogsaa for at skaffe 
Bladet Holdere. 

I »Holbæk-Posten« for 8. August 1872 meddelte 
Jens Hansen, at han efter Opfordring vilde stille sig 
ved det forestaaende Valg i Svinninge. 

»Jeg tror« — skrev han i nævnte Artikel — , 
»at Vælgerne af iVrbejdsklassen næsten ialdrig tid- 
hgere ret med Overlæg har tænkt over, hvem de 
burde stemme paa. Enhver ved godt, at denne Klasse 
sjældent er taget med paa Raad; naar de har mødt 
ved Valgene, har de i Reglen stemt paa den, de an- 
dre indbyrdes er blevet enige om, skønt enhver Væl- 
ger burde være selvstændig og nøje overveje, om den, 
de stemte paa, virkelig har Interesse for alles Vel. 
Dette skulde Arbejderne gøre nu, da Arbejderspørgs- 
maalet er rejst. Nu b^^r alle være med til at virke 
for dets heldige Løsning, at det ikke skal dø hen 
uden lat bringe Velsignelse og en forbedret Stilling 
for Arbejderne. 

Vælgere af Arbejdsklassen bør ikke længer nøjes 
med, at Kandidaten erklærer, at han hører til »det 
forenede Venstre« ; de bør ogsaa være visse paa, at 
hanerensandArbejderven, idet jeg er vis 

paa, at enhver Arbejder- 
ven ogsaa er en sand Fri- 
hedsven, — ja vistnok den 
rette Friheds- og Ligheds- 
mand, der vil virke til 
Gavn for alle uden Hen- 
syn til Formue og Fødsel. 

Skal man lære at 
kende Stemningen blandt 
Vælgerne, da bør Væl- 
germøderne afholdes paa 
Tider og Steder, saa det 
med Grund kan ventes, 
at alle, som ønsker det, 
kan komme med. Kro- 
Prøvevalgene interesserer 
jeg mig ikke for, ja hvis der bliver afholdt nogen 
af disse, da ved jeg ikke endnu, hvorledes jeg vil 
forholde mig over for dem. 

— Jeg har stor Interesse for Oplysningen, og jeg 
ser deri et af de store Midler til at fremme Velstand 
og Lykke og befæste Friheden, men der maa tillige 
virkes for, at Arbejdernes materielle Stilling betyde- 
lig forbedres, thi naar Armod staar for Døren, faar 
Oplysningen ikke let Adgang eller kan vente at bære 
gode Frugter.« 

Jens Hansen blev haanet og overset, fordi han 
kunde »hitte paa noget saa taabeligt« som at stille sig 
op imod Hans Jensen (se f. Eks. Artikler i »Holbæk- 
Posten« for August Maaned 1872), men i »Holbæk- 




Jens Hansen. 

Posten« for 29. August var der dog to kraftige Ind- 
læg for ham, og selv skrev han: 

»Mine Angriberes Sindelag over for Arbejderne 
kan godt passe med, hvad Fr. Barfod har skrevet i 
en Sang fra Fyrrernes Dage: »Herren og Bonden 
rejste sig op« afsunget ved den store Folkefest paa 
Ulkestrup Bakke ved Ondløse 1847), naar vi tager 
sidste Del af Verset: 

»Og er Du ikke god, slaar Laas jeg for Din Mund. 
Det er jo Hundedag, og Du er kun min Hund. 
Frihed for mig og Mundkurv for Dig! 
Se saadan skal Visen lyde!« 

Men lad os Arbejdere over for det Slags Folk 
tilføje Slutningen i Sangens sidste Vers: 

Frihed for mig og Frihed for Dig! 
Se saadan skal Visen lyde. 

Jeg vil blot tilføje, at uagtet jeg er en fattig 
Mand, har jeg dog saa meget Blæk i mit Blækhus, 
at jeg ikke behøver at dyppe i en andens.« 

Da Carl Plougs Blad »Fædrelandet« en Dag i 
Eftersommeren 1872 nævnte Jens Hansen som »Leve- 
brødsmanden, der som Landpostbud ved Svinninge 
Postkontor havde forsøgt og ogsaa opnaaet »at ud- 
brede Bladet »Socialisten« i ret stor Maalestok paa 
hele den Egn, han daglig gennemvandrer«, og »Fædre- 
landet« saa senere kom med den haanlige og over- 
legne Bemærkning om den fattige Skrædder, at han 
ingen politisk Fortid havde, da blev Jens Hansen 
gram i Hu, og i »Holbæk-Posten« gav han »Fædre- 
landet følgende Svar: 

»Man siger, jeg har ingen politisk Fortid. Spørg 
Hans Jensen, Kundby. Jeg tror ikke, han vil benægte. 

at jeg har en politisk Fortid. Thi hans og mit poH- 
tiske Liv begyndte vist omtrent paa en og samme 
Tid, nemUg i Frihedsaaret 1848.« 

Heri havde Jens Hansen sikkert Ret. Iblandt 
Gaardejer Hans Jensens (Kundby) efterladte Papi- 
rer findes der et gammelt og meget langt Brev fra 
Jens Hansen til Hans Jensen, der viser, ,at Jens Han- 
sen i 1854—55 var meget stærkt interesseret i det 
politiske Liv, eftersom Størstedelen af Brevet om- 
handler Politik. Brevet, der ogsaa kaster Lys over 
det Venskabsforhold, der da bestod mellem den 28- 
aarige Jens Hansen og den 38-aarige Hans Jensen, 
er et ret interessant Aktstykke, som her skal med- 
deles, da det ikke før har været trykt: 

København, den 16. April 1855. 

Gode Ven! 

Jeg takker Dig paa det anstændigste for Din venskabe- 
lige Skrivelse af f. M., tillige da Du vilde skrive mig til, 
uagtet jeg aldrig har skrevet til Dig. Jeg kunde behøve at 
bruge nogle Undskyldninger, naar jeg kunde træffe de rette; 
dog Skamfuldhed, tror jeg, er den bedste Undskyldning. Ja 
jeg virkelig skammer mig, naar jeg tænker paa Hjemmet, 
fordi min Bestemmelse at udvandre gik overstyr den Gang. 
Jeg synes, naar jeg forestiller mig Hjemmet, at den første 
Tiltale, jeg vilde faa af enhver, vilde blive omtrent saaledes: 
Naa, har Du nu været i Amerika? Dette paa Hjertet volder 
mig megen Ærgrelse og gør mig næsten mit Fødesogn til 
et foragteligt Sted. Men jeg er særdeles veltilfreds i min 
Stilling, lad da Folk sige, hvad de vil. 

Jeg takker Dig ogsaa meget, fordi Du var saa god at 
skrive mig Jørgens Svar, det er jo meget tilfredsstillende, 
men jeg synes, min Stilling er saaledes, at jeg nu ikke kan 
bevæge mig til at give Slip derpaa og kaste mig i en mere 
usikker Stilling. Vil Gud, jeg maa beholde Helsen, saa staar 
den Vej jo altid aaben, og hvis jeg skulde nu faa Sind om 
at rejse (til Amerika), da tror jeg nok, jeg er lidt bedre skik- 
ket dertil, end da jeg i Fjor rejste hjemmefra. Jeg har om- 

trent hele Vinteren ladet mig instruere i Engelsk, og efter 
min Lærers Sigende, da tror han nok, da jeg holdt op med 
at gaa til ham, at jeg kunde klare mig dermed. 

Ved Din Skrivelse gav Du mig ogsaa en Oplysning i en 
Sag, som jeg meget ser efterlyst, nemlig om jeres Brandassu- 
rance^). Jeg søgte i flere Slags Blade, inden jeg fandt Re- 
sultatet deraf, endelig fandt jeg det i »Dagbladet«, i en Ar- 
tikel, hvori J. A. Hansen skildres paa den skammeligste 
Maade. Han havde været saa fræk at fortrænge deres Ynd- 
ling, Gleerup, som var Stifteren af Brandassuranceselskabet 
og altid havde bestyret det saa godt. Men — trøstede »Dag- 
bladet« sig ved — rigtignok var J. A. Hansen valgt til For- 
mand med V20 af Stemmerne, men Gleerup var dog allerede 
sikker paa 4 til 6 Mill. (Rigsdalers Assuranceværdi), som vilde 
gaa fra den nuværende, og mange særskilte, som naturligvis 
vilde have Gleerup til Formand. Bladet talte slet ikke om, 
det skulde være en Stiftsassuranceforening. Den store Majo- 
ritet, som J. A. Hansen blev valgt med, havde efter »Dag- 
bladet«s Mening intet at betyde. Det var Oppositionen mod 
Gleerup, der var mødt; hans Venner var blevet hjemme. Ef- 
ter den Artikel (i »Dagbladet«) har Gleerup og hans Allierede 
været af samme Mening som det afgaaede Ministerium"), thi 
det troede jo ogsaa, at om endogsaa enhver Valgkreds valgte 
en Oppositionsmand, havde dette intet at betyde, thi de, som 
blev hjemme (Valgdagen), var Kærnen, og den, mente Mini- 
steriet, var deres; men Ministeriet maatte dog bukke under, 
og saaledes maa det, og saaledes vil det gaa Gleerupianerne. 

Jeg indrømmer ogsaa med Dig, at det var et glædeligt 
Resultat^) og gav Holbæk Amts Bondestand en stor Agtelse 
— det vil sige fra dets ligesindede, ikke fra Intelligentsen. 
Men faar I Æren derfor, saa geraader jeres Rigsdagsmand 
for 2. Valgkreds^) jer det modsatte. Intet Menneskes Stilling 

') 1846 havde Bondevennen A. C. Gleerup (1809—1865) op- 
rettet Holbæk Amts Brandforsikringsselskab, hvis For- 
mand han var indtil 1855, da J. A. Hansen saa valgtes 
til Formand. — Det nationalliberale Blad »Dagbladet« 
var 1851 oprettet af C. S. A. Bille, der senere blev Amt- 
mand i Holbæk. 

^) Ministeriet Ørsted, der gik af i December 1854 og efter- 
fulgtes af Ministeriet Bang. 

') At Gleerup blev sat af som Formand og J. A. Hansen sat 
ind paa denne Plads. 

*) Anton Frederik Tscherning. 

Fra Holbæk Amt. 14. 

kan man mere forundre sig over end hans. Han er dog vist- 
nok endnu Demokrat, og alligevel skulde man synes, han har 
bidraget til Frihedens Tilintetgørelse, nemlig derved, at han 
saa stærkt understøttede det afgaaede Ministerium'*). Jeg 
har set i flere Blade, her efter »Holbæk Avis«, at nogle, for- 
modentlig Jens Gregersen og Kolleger med Ludvig Morten- 
sen") i Spidsen, har opfordret Tscherning til at oprette et nyt 
Bondevenneselskab, da en Del af de rette og sande Bonde- 
venner ikke længer kan understøtte det nuværende, fordi Be- 
styrelsen gaar den modsatte Vej, de bør. Manden [Tscher- 
ning] har jo dog fornuftigvis sagt Nej, thi maaske han dog 
i den Sag har bedre Indsigt end de, som har givet denne Op- 
fordring. Hvad Bevæggrunde mon de har haft, som har givet 
denne Opfordring? Mon de antager, at Tscherning med Gert 
Winther ene gaar den rette Vej og Bondevennebestyrelsen med 
omtrent den hele Rigsdag den urigtige? Naar nu de andre 
af Bestyrelsen havde fulgt Tscherning, ja saa Gud ved, hvad 
Følgerne havde bleven? Enten havde Eksministeren') endnu 
siddet ved Roret eller Bondevenneselskabet vist gaaet til 
Grunde. Naar de »rette« Bondevenner vilde følge de »urig- 
tige«, men endnu bestaaende, mon de da ikke kunne kølne 
deres Iver for Oprettelsen af et nyt Selskab. Mon de syneSy 
dette slet ikke udretter noget for Bondestanden? Nu fik vi 
dog en Forbedring i Kommunalloven; det kunde Eksministeriet 
ikke gøre efter deres Overbevisning. Sognebaandet blev løst, 
og flere smaa Love blev færdig, som før var en Umulighed. 
Alle de Sager har de urigtige Bondevenner dog ikke svigtet. 
De har vist bidraget lige saa meget som Tscherning til de- 
res Fremme. Fæsteloven og flere andre vilde jo kun være 
til Tidsspilde at fremkomme med, saa hvori har de svigtet 
deres Barn? Men maaske det er deri, at de bidrog til at 
fremme Rigsretssagen (mod Ørsted), hvori Tscherning maatte 
staa som en Nar og stemme ene«). Jeg var nede paa Til- 
hørerpladsen (i Folketinget) de Dage. Du kan tro, det var 
muntert. 

Jeg kan ikke tro, at I fra Holbæk 2. Valgkreds gik med 



**) Ministeriet Ørsted. , ^ i n- 

«) Ludvig Mortensen var fra Marbjerg ved Roskilde, kenctt 

som politisk Agitator og Forsamlingstaler. 
') Ørsted. 

^) Tscherning stemte imod Rigsretsanklagen. 

noget glad Sind til Valgpladsen den 1. December f. A.^) Thi 
jeg tror sikkert, de fleste afgav Stemmerne med sure Miner 
ved at vælge Tscherning. Og hvis du var en af hans Stillere 
og vilde anbefale ham, kan jeg ikke begribe, hvad Ord Du har 
sagt. Og lige saadan tror jeg, det vil blive Tilfældet, hvis 
Rigsdagen bliver opløst, og I da vælger ham igen. Jeg vil 
ikke, I skal forkaste ham; men hvis jeg var Vælger i den 
Valgkreds, jeg vilde ikke stemme paa ham; jeg vilde blot 
møde og ganske taalmodig høre paa ham; men give mit Bi- 
fald tilkende for ham skulde jeg nok blive fri for, og ved 
Kaaringen vilde jeg ganske ligegyldig lade mine Hænder blive 
nede; thi da havde jeg ikke nødig at bebrejde migi selv, at 
jeg havde stemt imod mit Princip, og saaledes tror jeg, de 
fleste Vælgere der i Distriktet kunne forsvare at bære sig ad. 
Men ved med Begejstring at vælge ham, udsætter de Bonde- 
standen for en Tort, ikke alene for dem selv, men for hele 
Bondestanden; thi det faar Udseende af, som om de ikke har 
nogen Ide om, hvad de gør; thi hvor meget har Tscherning 
ikke gaaet fra den Vej, man kunne antage, han burde gaa. 
Han understøttede et reaktionært Ministerium, han modtog 
Valget som Rigsraadsmedlem tilligemed flere Aristokrater. 
Han betegnede Forordningen af 26. Juli f. A. som et Gode, 
naar blot den fik nogle smaa Forandringer — som de fleste 
ansaa for et Grundlovsbrud og en Forbrydelse. 

Du vil vist forundre dig over, at jeg har skrevet saa 
meget om Politikken. Det faar næsten Udseende af, 
.som om jeg vilde belære Dig, uagtet Du er meget klogere 
end jeg. Dette er ogsaa langtfra min Mening. Jeg har blot 
skrevet dette, for at Du kan se, jeg ikke endnu lever paa 
Kjøbenhavner-Maner; thi de bryder ikke deres Hoved med 
Politikken. 

Nu til Afbrydelse hilses Du og Din Kone paa det ven- 
skabeligste fra mig, og jeg takker Eder af et oprigtigt Hjerte 
for Eders Forhold mod mig. Jeg beder Eder hilse Jeres For- 
ældre; Din Broder Jens hilses paa det venligste fra mig, og 
Niels Nielsen og de øvrige af Dine Folk. Hvis der passerer 



*) Den 1. December 1854 valgtes Tscherning i Svinninge- 
kredsen ved Kaaring. 

noget i politisk Henseende ude hos Jer, da bringer Du mig 
en stor Fornøjelse ved at meddele mig dette. 
Lev stedse vel! 

Ærbødigst 
Jens Hansen, 
Hjørnet af Adelgade og Dronningens Tvergade 4. Sal. 

Min Adresse er: Jens Hansen hos Assessor Thaastrup, 
København. 

Der laa mange Aar mellem den Dag, da Jens 
Hansen sad og skrev dette lange Brev, og til den 
Dag i 1872, da han meldte sig i Svinningekredsen 
som Hans Jensens Modkandidat. Jens Hansens In- 
teresse for dansk Politik var ikke blevet ringere 
med Aarene. Det kendte Hans Jensen ogsaa bedre 
end de fleste. Han og Jens Hansen kom for Resten 
godt ud af det som Modkandidater, selv om Valgkam- 
pen med dens Uro og Spænding til Tider førte en 
Del Ophidselse med sig. Der fortælles af gamle Folk, 
som husker det, at Skræder Jens Hansens Søn, Carl, 
i 1872 tjente som Karl hos Hans Jensen netop paa 
det Tidspunkt, da Jens Hansen gjorde Alvor af at 
stille sig som Modkandidat til Hans Jensen. Flere 
talte om, at den unge Karl, der var flink til sit Ar- 
bejde, skulde tage og flytte hen et andet Sted, da 
det maatte være pinligt for ham undertiden at høre 
sin Fader blive omtalt ringeagtende af Folk, der kom 
hos Hans Jensen og ikke brød sig om Jens Hansen 
og hans Politik. Og Jens Hansen og Hans Jensen 
var ogsaa enige om at indrømme dette og stillede 
den unge Karl frit over for Valget, om han vilde 
flytte eller blive. Men Jens Hansens gode Søn, der 
senere blev Typograf, vilde ikke flytte fra Hans Jen- 
sen. Han blev i sin Tjeneste, hvor han var glad ved 
at være. 

Saa kom Valgdagen den 20. September 1872. 
Valghandlingen i Svinninge lededes af Baron Zytphen 
Adeler, der bad Vælgerne om at udtale sig roligt og 
bestemt om Spørgsmaalene. To Kandidater havde 
meldt sig, nemlig: Jens Hansen og Hans Jensen. 

Skræder Jens Hansen blev anbefalet af 
Væver, Dannebrogsmand Hans Hansen i Svinninge, 
Hmd. Jens Frederiksen af Sandby og Hmd. Peder 
Madsen af Svinninge. De anbefalede ham som den 
sande Arbejderven, der bedst vidste, hvor Skoen 
trykker. 

Saa fik Jens Hansen Ordet. Han glædede sig 
over den frie Luftning, der nu begyndte at røre sig, 
hvilket viste sig ved den store Masse Vælgere, som 
i Dag var mødt her. Han anbefalede sig som Arbej- 
derven, der vilde udrette for Arbejderne, hvad godt 
han ad lovlig Vej kunde opnaa. Han antog, at Lov- 
givningsmagten kunde virke hen til, at Arbejdernes 
Boliger kunde blive noget bedre og hyggeligere, og 
at ingen skulde svare Husleje i Form af Arbejde, 
da dette let blev Hoveri. Han vilde virke hen til ikke 
alene, at Arbejdernes materielle Kaar blev forbedrede, 
men ogsaa til, at den Guddomsspire, som er nedlagt 
i ethvert Menneske, bliver plejet og udviklet mere 
end hidtil, nærmest ved en forbedret Skoleundervis- 
ning. 

Gaarde jer Hans Jensen blev anbefalet 
af Skolelærer Nielsen, Trønninge, Skolelærer Fogt- 
mann af Thorslunde, Hmd. Jens Hansen af Thors- 
lunde og Hmd. Lars Nielsen, Thorslunde, som en prø- 
vet Frihedsmand, der vilde udrette alt, hvad han for- 
maaede, for at fremme frisindede Reformer, og at 
Hans Jensen vilde kæmpe for Arbejdernes Vel, havde 

han især vist ved sin Virksomhed i Grundlovskampen 
1865—66. 

Hans Jensen paaviste i sin Tale, hvorledes de 
indviklede politiske Forhold, hvori Danmark havde 
været siden 1849, var Skyld i, at de frisindede Re- 
former ikke var blevet fremmet i den Grad, som man 
kunde ønske. Og i den senere Tid, siden 1866, havde 
Venstre ikke engang Flertallet i Folketinget endsige 
i Landstinget. Af de Reformer, som Venstre vilde 
fremme, nævnte han de kirkelige Reformer, Told- 
loven, de kommunale Skatteforhold samt Bygnings- 
afgiften. Med Hensyn til Arbejderspørgsmaalet ud- 
talte han sig for Statsstøtte til Selvhjælpsforeninger. 
Til Arbejderhjemmenes Fremme maatte man virke 
for en mere fyldig Undervisning og særlig Oprettelse 
af Haandgerningsskoler. Ligeledes en Ordning, saa 
at den stræbsomme fattige kunde holdes uden for 
Fattigvæsenet, og at Fattiggaardene kunde blive 
overflødige. 

Ved Valget i Svinninge den 20. September 1872 
faldt Stemmerne saaledes ved den skriftlige Afstem- 
ning, hvor 31,2 % af Vælgerne afgav deres Stemme: 

Gdr. Hans Skræder Jens 
Af ino lensen fik Hansen fik 







Af 100 


lensen fik 


Hansen fik 




Vælgernes 


Vælgere 


flg. Antal 


flg. Antal 




Antal 


stemte 


Stemmer 


Stemmer 




137 


43,1 


58 


1 




113 


39,8 


30 


15 


Hagested og Gislinge .... 


189 


54,0 


67 


35 




277 


52,0 


67 


77 


Hjembæk og Svinninge . 


.. 233 


30,9 


49 


26 


Stiftsbjergby og Mørke . 


.. 222 


46,8 


88 


16 


Skamstrup og Frydendal . 


186 


33,3 


62 


» 


Jyderup og Holmstrup . 


.. 321 


28,7 


72 


20 




111 


9,0 


7 


3 




94 


21,3 


12 


8 

15,8 


31 


4 


Bregninge og Bjergsted 


.. 376 


16,0 


45 


15 


Følleslev og Særslev ... 


.. 301 


20,6 


41 


21 




2791 


31,2 % 


629 

Hans Jensen blev altsaa valgt paany som det 
forenede Venstres Kandidat. Men Jens Hansen op- 
naaede den Dag i Svinninge at samle det største An- 
tal Stemmer, som nogen Arbejderkandidat fik i hele 
Landet. 

Til Sammenligning anføres Stemmetallene for 
næste Valg, den 14. November 1873, da Højreman- 
den, Sognefoged Hans Pedersen af Svinninge, stillede 
sig imod Hans Jensen: 

Hans Jensen. Hans Pedersen. 

Udby Sogn 17 3 

Hørby 22 5 

Hagested-Gislinge 61 24 

Kundby 153 g 

Hjembæk-Svinninge 35 93 

Stiftsbjergby-Mørke 71 66 

Skamstrup-Frydendal 64 9 

Jyderup-Holmstrup 86 21 

Værslev 34 4 

Jordløse 20 5 

Viskinde-Avnsø 51 14 

Bregninge-Bjerg-sted 64 66 

Følleslev-Særslev 29 91 



707 409 

Ved dette Valg havde 39,7 % af Vælgerne stemt. 

Aaret forud, den 20. September 1872, opnaaede 
»det forenede Venstre« (med C. Berg og J. A. Han- 
sen som Ledere) at faa Flertal i Folketinget. Og for 
at fremtvinge et parlamentarisk Ministerium næg- 
tede dette Parti Aaret efter — den 17. Oktober 
1873 — Finanslovens Overgang til 2. Behandling med 
53 St. 45 Folketingsmænd stemte imod, 2 var fra- 
værende og 1 stemte ikke. Saaledes var Stemmn- 
gen i Folketinget overfor Ministeriet Holstein. Men 
Ministeriet blev siddende og opløste Dagen efter — 
den 18. Oktober — Folketinget. De nye Valg skulde 
afholdes den 14. November. 

Ved Valget i Svinninge den 14. November stil- 
lede Jens Hansen, Kundby, sig ikke. Derimod 
fik Hans Jensen, Kundby, sig en Modkandidat i 
Højremanden Sognefoged Hans Pedersen fra Svin- 
ninge. Men Hans Jensen klarede sig og blev valgt 
med 707 St., medens H. Pedersen opnaaede 409 St. 

Hans Jensen havde foruden sit Rigsdagshverv 
mange andre Tillidshverv at varetage, og da han ved 
Midten af 70^erne fandt sig overlæsset med Arbejde, 
besluttede han sig til at ville frasige sig sit Rigs- 
dagshvei^, naar næste Valgdag nærmede sig. Som 
sin Afløser havde han i Forening med flere i sin Valg- 
kreds udset den unge, snart 30-aarige Gaardejer Hans 
Peder Andersen i Gislinge. Den 30. Marts 1876 blev 
Folketinget atter opløst, denne Gang af Ministeriet 
Estrup og fordi Folketinget ikke vilde gaa ind paa 
Estrups Krav om Københavns Befæstning. De nye 
Folketingsvalg skulde afholdes den 25. April. En 
Dag i Begyndelsen af April kom der to Kundby- 
Gaardmænd kørende ind i Hans Peder Andersens 
Gaard i Gislinge. Det var Folketingsmand Hans Jen- 
sen og H. P. Andersens Farbroder, den velkendte poU- 
tisk interesserede Bondemand Niels Pedersen, der 
ofte havde et myndigt Ord at sige ved Vælgermøder. 
De kom for i Forening at opfordre H. P. Andersen 
til ved Valget i Svinninge den 25. April at stille sig 
som Afløser for Hans Jensen, der ikke mere vilde 
lade sig opstille. Hans Peder Andersen, hvem denne 
Meddelelse vel ikke kom helt overraskende, lovede 
at stille sig, saafremt det paa Vælgermøderne skulde 
vise sig, at Vælgerne var stemt for ham. 

Hans Peder Andersen, Gislinge (1876 — 1880). 
Det var en ualmindeUg dygtig og veludviklet ung 
Gaardmand, som Hans Jensen her havde udpeget til 
sin Efterfølger i Svin- 
ningekredsen. Men da 
der i flere Aar har fore- 
ligget en Bog paa Tryk 
om Hans Peder Ander- 
sen^^), skal hans egent- 
lige Livshistorie kun i 
al Korthed berøres her. 
Han var født 1846 som 
Søn af Gaardfæster An- 
ders Pedersen i Gislinge, 
der døde 1871. I to Vin- 
tre var H. P. Andersen 
Elev paa Hindholm Høj- 
skole, nemlig 1861 — 62 
og 1868—69. Ved Fa- 
derens Død var han ^ ^ Andersen. 
25 Aar gi. Nu skulde 

han styre Gaarden for sin Moder, og det gjorde han 
med stor Dygtighed, ligesom han i Aarene forud, 
1869 — 71, trods sin Ungdom, havde faaet grundlagt 
et Foreningsliv i Gislinge Sogn, som der milevidt kom 
til at gaa Ry af. H. P. Andersen fik saaledes sat 
en folkelig Aftenskole i Gang, hvor han selv tildels 
ledede Undervisningen for de Unge; endvidere en 
Brugsforening, saa en Sygekasse, en Skytteforening 
o. s. V. Hjemme paa Gaarden, som han overtog 1874, 
oprettede han og hans unge Hustru, Sofie, et moderne 

") Jens Peter Jensen: Den sjællandske Bonde Hans Peder 
Andersen fra Gislinge. 114 Sider. H. Hagerups Forlag. 
1919. 

Vandmejeri, og hele Gaardens Driftsmaade blev lagt 
om og indrettet tidssvarende. At der ikke alene var 
gode Raad at hente, men ogsaa direkte Hjælp og 
Støtte at finde hos H. P. Andersen, var der mange, 
der kom til at erfare i Aarenes Løb. Hans Peder 
Andersen sagde en Gang: »Man faar selv den stør- 
ste Glæde, naar man giver noget hen«. 

Men denne unge Mand, der var med til bl. a. 
at sætte flere gode Oplysningsforetagender i Gang 
paa sin Hjemegn, var ogsaa meget tidlig stærkt op- 
taget af det politiske Røre. Og om hans Deltagelse 
i dette før han blev Rigsdagsmand skal der medde- 
les nogle Eksempler, som Bogen om ham ikke har 
faaet med. 

Som Højskoleelev paa Hindholm havde han gjort 
sig bemærket ved sin Evne til at føre Ordet. Og ved 
en stor Folkefest i Lunden ved Nysonnerupgaard i 
Tudse den 20. Maj 1872, hvor Skytteforeningens ny 
Fane, skænket af Kvinder, blev indviet, og hvor 700 
Mennesker var samlet, holdt Ungkarl H. P. Ander- 
sen ikke mindre end 3 Taler. Folk hørte ham gerne. 

Og omtrent ved det Tidspunkt var det ogsaa, 
han iøvrigt begyndte at tage Del i de politiske Møder, 
begejstret som han var for det forenede Venstre. 
Ved det store Prøvevalgsmøde i Jyderup Søndagen 
den 1. September 1873, hvor Hans Jensen og Skræd- 
der Jens Hansen, Kundby, havde en Holmgang sam- 
men, talte Gaardbestyrer H. P. Andersen tilsidst 
varmt og indtrængende for det forenede Venstre, idet 
han — uden at gøre noget som helst Udfald mod 
Jens Hansen — anbefalede Hans Jensen med den Be- 
mærkning, at en prøvet Mand var langt at foretrække 
for en uprøvet. 

Men smukkest og mest beundringsværdig var 

den Maade, han ledede et Møde paa i Gislinge kort 
før han i April 1876 gav sig hen i Valgkampen i Svin- 
ningekredsen. Og derfor skal dette Møde, der i sin 
Tid blev nævnt med saa megen Anerkendelse, nær- 
mere omtales i denne Afhandling. Her var det, at 
H. P. Andersen saa nobelt og frisindet første Gang 
mødtes med Socialistførerne Pio og Geleff til en fre- 
delig og frugtbar Forhandling, der foregik saaledes 
som et af de stedlige Blade har fortalt i et Referat: 

Søndag Eftermiddag den 2. April 1876 holdt Gislinge 
Brugsforening- sit Maanedsmøde i Gislinge Skole. Mødet var 
besøgt af ca. 200 Mennesker, dels Medlemmer, dels Ikke-Med- 
lemmer, vistnok som Følge af, at Foreningen tillige holdt 
Arbejdermøde, hvortil de Herrer Pio og Geleff havde ind- 
fundet sig. 

Foreningens Formand, den knapt 30-aarige G a a r d - 
ejer H. P. Andersen fra Gislinge aabnede Mødet 
med at byde Forsamlingen velkommen. Saa blev der sunget 
et Par Sange, og efter Foreningens Sædvane holdt Forman- 
den derefter et Foredrag, denne Gang om »Slaget paa Kø- 
benhavns Red den 2. April 1801«. Formanden gik derefter 
over til at omtale Arbejderspørgsmaalet. Han 
havde ved et Møde i Thorslunde, som blev afholdt der, er- 
klæret sig enig med Socialismen i meget, hvilket havde haft 
til Følge, at han i »Holbæk Amts Avis« var blevet stemplet 
som Socialist. Han var enig med dem, der sagde, at Social- 
isterne vilde gaa frem ad Lovens Vej, og derfor maatte han 
agte dem som et politisk Parti. Taleren havde senere overvejet 
de socialistiske Anskuelser og derefter talt om dem i Brugs- 
foreningen, og da de fleste af Forsamlingen ikke dengang 
havde været til Stede, vilde han her gentage sin Tale. Hvad 
han særlig havde imod Socialismen, var dens materielle Livs- 
anskuelse; ved denne vilde et Folk gaa under, og derfor vilde 
han kæmpe for den kristelige Livsanskuelse; thi fik denne 
Indgang, vilde den hjerteløse Haardhed fra Arbejdsgivernes 
Side og ligeledes Klagerne fra Arbejderne falde bort; naar 
Socialisterne vilde fravige den materielle Livsanskuelse, da 
kunde man blive enige. Læresætningen om, at »al Ejendom 
er Tyveri«, vidste han nok var ikke bogstavelig saadan ment. 

men den kunde dog misforstaas, og det vilde rokke Samfun- 
det i sine Grundpiller. At Staten skulde overtag« Opdragel- 
sen af Børn, hvis Forældre ikke selv vilde sørge for, at deres 
Børn blev ordentlig opdragne, fandt han ligeledes uheldigt, 
da det vilde være uretfærdigt, at man skulde betale for andres 
Børns Opdragelse, fordi Forældrene ikke havde Lyst til selv 
at opdrage dem; dette vilde tillige rokke Familielivet. At 
Staten skulde overtage alle Produktionsmidler, fandt han uhel- 
digt; det vilde give mange Ulyst til at arbejde, da de ikke 
vilde faa synderligt Udbytte af deres Arbejde. Afskaffelsen 
af Arv vilde føre til, at den enkelte ikke vilde samle mere, 
end han efterhaanden havde Brug for. Han troede ikke, at 
saadanne Omvæltninger kunde foregaa paa en rolig Maade. 

Skræder Jens Hansen fra Kundby, som der- 
paa fik Ordet, mindede om, at der i en Arbejdersang stod: 
»Op, Brødre, vaagn op!« Dermed er ikke ment den legem- 
lige Søvn, thi med Hensyn til denne maa Arbejderne vaagne, 
men den aandelige Søvn, og af denne var Arbejderne begyndt 
at vaagne. For 100 Aar siden blev Landarbejderne kun be- 
tragtede som Trælle, og der blev dengang sagt, at dette var 
Skæbnens Gang. Da traadte en Del Mænd sammen med da- 
værende Kronprins Frederik og talte for Arbejderne og fik 
Trældommen ophævet. Derefter kom en mangeaarig Stil- 
stand, indtil der igen i Fyrrerne var Mænd, der optraadte for 
Arbejderne; de blev, ligesom nu Socialisterne, forhaanede; 
men Røsterne blev stærkere og stærkere, saa der maatte læg- 
ges Mærke til dem. Saa kom 1848 og med dette Friheden. 
Nu troede man, det vilde blive en gylden Tid; men hvad der 
var opnaaet, vidnede de talrige Fattighuse om, som var blevet 
mer og mer fyldt. Og nu vai' der atter kommet Røre, da de 
to ædle Mænd: Pio og Geleff, som her var til Stede, tillige- 
med Meningsfæller var optraadt for Arbejderne. Naar der 
er blevet sagt, at Socialisterne vilde have Religionen afskaffet, 
da er det en Fejl; man vilde kun have en friere Kirke. Børne- 
opdragelsen af Staten fandt han heldig, da det nu er sørge- 
ligt at se, hvorledes mange Børn bliver opdragne. Arveret- 
ten vilde man ikke afskaffe, men derimod lægge større Af- 
gift paa Arven. 

H. P. Andersen anførte, at der havde staaet flere Ar- 
tikler i »Socialdemokraten« dels om Religionens Afskaffelse 
og dels om, at Ejendom er Tyveri. Kapital er opsparet Ar- 

bejde, og Kapitalen kunde ikke forbydes. Det var benægtet, 
at man vilde have Arveretten afskaffet, men dette havde 
staaet i »Socialdemokraten«, og derfor fastholdt han det som 
et af Socialisternes Formaal. 

Geleff vilde kun imødegaa nogle af de Anker, H. P. An- 
dersen var fremkommen med, da han vilde overlade det til 
sin Kollega, Hr. Pio, at besvare de Anker, der nærmest ved- 
rørte ham. — Naar det var bleven sagt, at Kapital er op- 
sparet Arbejde, var det urigtigt. Han vilde kalde den ophobet 
Arbejde; thi naar Kapitalen var opsparet Arbejde, vilde mange 
flere være Kapitalister, end det er Tilfældet, da der var mange, 
der havde sparet hele deres Liv ignnem uden at blive Kapi- 
talister. Nej, Kapitalen var Udbyttet af andres Arbejde; jo 
flere Arbejdere, en Mand havde, des mere Udsigt var der for 
ham til at blive Kapitalist; dog var Kapitalen naturligvis 
nødvendig ved Siden af Arbejdet. At Ejendom var Tyveri, 
var ikke paastaaet; det var andres Ord, der her blev brugte. 
Han paa^dste, at der i Skriften flere Steder fremkom saa- 
danne Udtryk. Andersen havde sagt, at det tydede paa, at 
saadanne Omvæltninger, som man ønskede, ikke kunde ske 
paa rolig Maade; det troede han, at de kunde. Han saa ikke 
nogen voldsom Omvæltning i, at nogle Svende slog sig sam- 
men i en Produktionsforening, som f. Eks. Skrædersvendene i 
Københa\Ti, og delte Udbyttet; derved vilde Arbejderne skaffe 
sig en mere betrygget Stilling. Mange slider og slæber nu 
fra tidlig Morgen til sildig Aften uden at kunne skaffe sig 
en nogenlunde menneskelig Tilværelse. Andersen havde der- 
næst sagt, at Socialisterne vilde afskaffe al Ejendom; det 
var ogsaa urigtigt. Man vilde netop søge at give alle jord- 
løse Huse Jord, hvilket jo kunde tages fra Præstegaardsjor- 
den. Andersen mente ogsaa, at Oprettelsen af Produktions- 
foreninger vilde føre til, at nogle vilde skulke sig fra at ar- 
bejde. Dette troede Geleff ikke; nu var der mere Grund til 
Skulkeri, da der ikke faas noget Udbytte af Arbejdet. I det 
nuværende Samfund gjaldt det ikke, at man skal elske sin 
Næste som sig selv; nej, nu var enhver sig selv nærmest. 

Folketingsmand Hans Jensen fra Kundby 
fik Ordet efter Geleff og udtalte, at naar Venstre ikke havde 
kunnet gøre noget mere for Arbejderne, laa det i, at Venstre 
ikke havde kunnet opnaa en saa stor Majoritet, at der var 
blevet taget Hensyn til det, og at der var opstaaet Uenighed 

i Partiet, hvilket havde sat Reformerne noget tilbage. Der- 
for var det uheldigt at sætte Splid mellem Gaardmændene og 
Husmændene; man skulde derimod s^ige at faa en saa stor 
Majoritet for Venstre ind i Folketinget, at Regeringen vilde 
blive nødsaget til at tage Hensyn til Majoriteten. At Rege- 
ringen opløste Folketinget og derved spurgte Vælgerne om 
deres Mening, fandt Taleren rigtigt. Han var overbevist om, 
at det vilde blive daarligt i Danmark, hvis Socialisternes Lær- 
domme fik Indpas i Folket; thi da vilde man maaske komme 
tilbage til den Tid, da Bønderne maatte ride Træhesten. Naar 
der var sagt, at der ikke var gjort Skridt fremad med Hensyn 
til Arbejdernes Stilling, da var dette fejlt; der var gjort Frem- 
skridt, men de var kommen saa langsomt, at man ikke havde 
lagt Mærke til dem. Det gjaldt om at være enige. 

Geleff bemærkede, at H. Jensen havde sagt, at So- 
cialisterne satte Splid imellem Gaardmænd og Husmænd; men 
dette var ikke Tilfældet. I Kredse, hvor der kunde være Fare 
for, at en Højrekandidat blev valgt, opstillede Socialdemokra- 
terne ikke Arbejderkandidater for ikke at splitte Stemmerne, 
da Kampen egentlig kun gjaldt et Maal. 

H. P. Andersen gjorde opmærksom paa en Artikel, 
som havde staaet i »Aarhus Amtstidende«, og hvori Gaard- 
mændene blev nedrakkede"). Saadant vilde ikke styrke Enig- 
heden. Geleff sagde, at Kapitalen ikke var opsparet Arbejde, 
men ophobet Arbejde; Taleren maatte fastholde sin Anskuelse. 
Om dette opsparede Arbejde ikke direkte var opsparet af Ka- 
pitalisten selv, saa var den dog opsparet af hans Forfædre, 
og den var givet ham at arbejde med, og var berettiget, da 
han løb en Risiko ved at arbejde med den. Taleren var ingen 
Modstander af Produktionsforeninger, ellers kunde han heller 
ikke virke for Forbrugsforeningen; men han var kun imod, 
at Staten overtager Bestyrelsen, og ligeledes var han imod, 
at Staten overtog al Ejendom; han fandt det ligeledes urig- 
tigt, naar det var sagt, at der ikke eksisterer noget Samfund. 

Skræder J. Hansen modsagde, at Socialisterne vilde 
sætte Splid. Han fandt ikke, at det kunde kaldes at sætte 
Splid, at Arbejderne var vaagnet og vilde repræsenteres i 
Rigsdagen af Arbejdere, da disse bedst ved, hvor Skoen 
trykker. 

") Se »Fædrelandet«s ledende Artikel for 76. 

P i o anførte ligesom Geleff over for H. P. Andersens 
Bemærkning om, at der fremkom materialistiske Livsanskuel- 
ser i Bladet, og Socialismen saaledes stod i et skævt Forhold 
til Religionen, at Socialismen var i Overensstemmelse med 
Skriften. At der var fremkommet skarpe Udtalelser i Bla- 
det, hidrørte fra, at det vilde være despotisk, om man ikke 
vilde lade andre komme til Orde end Redaktionen. Pio øn- 
skede ikke som det forenede Venstre, at Præsterne sattes paa 
fast Gage, men derimod, at Tienderne ophævedes, og at der 
af Folket selv dannedes Menigheder, saa man ikke kom til 
at betale til de Præster, som man ikke gad høre. Han troede 
ikke som H. P. Andersen, at Kristendom kunde udrette alt; 
men forøvrigt vilde han lade enhver have sin Tro. Han havde 
ogsaa tidligere hørt Tale om opsparet Arbejde og troet at 
finde Kapitalister med gustne, huløjede Ansigter; men han 
havde fundet det modsatte. Arveretten havde han ikke — 
som skrevet i »Almuevennen« — sagt skulde ophæves, men 
derimod sættes paa Dagsordenen for at debatteres; han vilde 
have en større Afgift af Arven. 

Hans Jensen paaviste, at der dog var gjort noget 
for Arbejderne, f. Eks. Indførelsen af almindelig Værnepligt 
og Husmandshoveriets Afskaffelse. 

Geleff udtalte med Hensyn til, at H. P. Andersen var 
imod Produktionsforeningerne, fordi de skulde overtages af 
Staten og derved nogle vilde skulke sig fra at arbejde, at 
Staten var Folket, og at man altsaa arbejdede for sig selv. 
Havde Staten f. Eks. alle Handelsforretninger, vilde der spa- 
res Udgifter til Mellemhandlerne, og saaledes vilde man 
maaske faa Varerne for det halve. Andersen havde sagt, at 
han ikke er krigsgal. Taleren var det heller ikke og ønskede, 
at de 8 Millioner, som nu mindst blev givet ud om Aaret til 
Hærvæsenet, maatte kunne anvendes til at hjælpe Arbejderne 
med. Venstre var villig til at yde 30 Millioner Kr., naar disse 
Penge blev tagne ved en særlig Skat. Dette kunde være godt 
nok, men Pengene kom i Grunden fra Arbejderne, da Kapi- 
talisterne nok skulde vide at indvinde dem igen paa en eller 
anden Maade. Om vi end fik Fæstninger, vilde vi dog ikke 
være i Stand til at forsvare disse. Krigene er Ulykker, som 
burde afskaffes, og dette kunde ske, naar alle var enige; thi 
derved vilde der blive en Mængde opsparet Kapital. 

H. P. Andersen glædede sig over, at Pio ikke delte 

den Mening" om Arverettens Afskaffelse, som var at læse i 
»Socialdemokraten«, men saa skulde slige Artikler holdes 
borte fra Bladet. 

P i o udtalte, at naar Andersen havde anført, at ved Pro- 
duktionsforeningers Oprettelse og Arverettens Afskaffelse vilde 
Lysten til at arbejde tabes, da man intet havde at stræbe 
efter, saa troede han, det var fejl; den samme Lyst vilde være 
tilstede som Følge af Driften til at bestille noget; Antallet 
af dovne Mennesker var ikke saa stort. Han frygtede ikke for 
voldsomme Omvæltninger, men vilde kun ad Lovens Vej og 
ikke sætte Splid. H. Jensen havde sagt, at Venstre havde 
udrettet noget for Arbejderstanden, og at det, at der ikke 
var udrettet mere, havde sin Grund i, at der var opstaaet Splid 
mellem Partiets Medlemmer indbyrdes. Men dette var netop 
Fejlen hos Venstre, thi hver Gang det skulde stemme over 
vi^ige Sager, skilles det ad. 

Hans Jensen var enig med Geleff i, at Krig er en 
Ulykke for et Folk, men saalænge ikke andre Magter havde 
holdt op med at have Krigsvæsen, kunde vi heller ikke. Der 
var yderligere sagt, at Socialisterne vilde frem med Loven; 
men i deres Organ havde ofte staaet: »Med eller uden Loven«. 

Geleff vilde ikke, at man skulde opgive sig selv som 
Folk; for Danmark alene kunde det ikke hjælpe; men over 
hele Verden skulde man være enig om ikke at gaa i Krig. 

N. P. Andersen gjorde nogle Bemærkninger til Pio 
og Geleff. 

Geleff foreslog, at nu da der forestod nye Valg til 
Folketinget den 25. April, skulde man søge at faa en Arbej- 
derkandidat opstillet i Svinningekredsen, og hertil foreslaa 
Skrædder Jens Hansen af Kundby. 

Jens Hansen erklærede sig villig til at stille sig i 
Svinninge den 25. April, saafremt der maatte være Stemning 
for ham; men hvis man kunde faa en dygtigere Mand, der 
med samme Varme som han vilde interessere sig for Arbejder- 
sagen, da vilde han trække sig tilbage. 

Hertil erklærede Hans Jensen, at han ikke skulde staa 
Jens Hansen i Vejen, da han ikke vilde stille sig igen; hans 
Tid tillod ham ikke længer at være Rigsdagsmand. 

Sluttelig takkede P i o Forsamlingen for den Interesse, 
hvormed den havde hørt paa ham og Geleff, og bevidnede 

H. P. Andersen sin Anerkendelse for den Maade, hvorpaa denne 
havde ledet Mødet. 

Ligeledes takkede H. P. Andersen de Herrer Pio og 
Geleff for deres Nærværelse og for den moderate Maade, paa 
hvilken de havde talt. 

Mødet, der varede omtrent 3 Timer, foregik i god Orden 
og uden Afbrydelse af Talerne og sluttede med en Sang. 

Efter Mødet skal de to Socialistførere, Geleff og 
Pio, have udtalt deres Beundring over den Beleven- 
hed og Sagkundskab, som Hans Peder Andersen op- 
traadte med. En saadan Bonde havde de aldrig før 
truffet paa. Og som en stor og kær Oplevelse blev 
dette Møde husket i aarevis paa Gislingeegnen. Den 
Ro og Saglighed, der var over dette Møde paa en Tid, 
hvor de stærke Ord hidsede Gemytterne op, var nok 
værd at ihukomme. Mødet havde vist H. P. Ander- 
sens store Evne som Leder og hans noble Optræden 
overfor Modstandere. Ved dette Møde havde han lige- 
som vist Grundlaget, han vilde staa paa, naar han 
i de nærmeste Dage skulde tage Valgkampen op i 
Svinningekredsen. 

Den 9. April, som var en Søndag, blev der under 
aaben Himmel og i en forrygende Storm afholdt et 
stort Vælgermøde ved Mørkøv, hvor Gaarde jer H. P. 
Andersen, Gislinge, Skrædder J. Hansen, Kundby, og 
Ungkarl P. Jensen fra Marke indfandt sig som Kan- 
didater. Gmd. Niels Pedersen, Kundby, ledede Mødet. 
Folketingsmand Hans Jensen talte først. Han tog 
Afsked med sine Vælgere og anbefalede som sin Sted- 
fortræder H. P. Andersen. Ved Haandsoprækning 
viste det sig, at et stort Flertal var stemt for H. P. 
Andersen. Og han blev det forenede Venstres Kan- 
didat i Svinningekredsen, idet P. Jensen, Marke, som 
var hans Meningsfælle, trak sig tilbage. Skrædder 
Jens Hansen fastholdt derimod sin Kandidatur. 
Fra Holbæk Amt. 15. 

Der var et Ord, H. P. Andersen ligesom samlede 
sit Valgprogram om. Det var dette: »Menneskeret- 
tighederne skal staa over Hartkornet og Pengene«. 
Det blev som Overskriften over hans politiske Ar- 
bejde Da Valgdagen den 25. April naaedes, havde 
han 2 Modkandidater, nemlig Skrædder Jens Hansen, 
Kundby, der atter stillede sig som Arbejderkandidat, 
og Møllersvend Knud Jensen fra København, der var 

opstillet af Højre. 

Ved Valget i Svinninge den 25. April 1876 blev 
Udfaldet af den skriftlige Afstemning saaledes i de 
forskellige Sognekommuner: 

42,2 % af Vælgerne havde afgivet deres Stem- 
me. Det var en lille Fremgang siden Afstemningen 
i 1873. H. P. Andersen var, som næsten alle havde 
ventet, blevet valgt, medens Jens Hansens Stemme- 
tal denne Gang var gaaet ned til — 6 St.! Jens Han- 
sen stillede sig ikke oftere mod H. P. Andersen. Ved 
Valget den 3. Januar 1879 i Svinninge valgtes H. P. 
Andersen med 891 Stemmer, medens hans eneste 
Modkandidat, Lensbaron F. H. C. de Falsen Zytphen 

Adeler, der var opstillet af Højre, fik 676 St. Denne 
Gang havde 53,9 % af samtlige Vælgere afgivet deres 
Stemme. 

H. P. Andersen var kun i 4 Aar Svinningekred- 
sens Folketingsmand, da han allerede den 24. Juni 
1880 afgik ved Døden, kun 34 Aar gi. Men i disse 
4 Aar var han naaet at blive landskendt. Hans liv- 
lige Sind, klare Tænksomhed og Udtryksmaade til- 
trak sig hurtig Opmærksomhed paa Rigsdagen og 
langt uden for denne. Mange lyse Forhaabninger 
om hans politiske Fremtid fulgte ham, hvor han kom. 
Han blev en yndet Folketaler, især paa Sjælland. Men 
ogsaa Jyderne kaldte paa ham, og han maatte der- 
over, hvor han deltog i flere Møder. Paa Rigsdagen 
talte han kun faa Gange, men naar han tog Ordet, 
blev han hørt med stor Opmærksomhed, saaledes da 
han i Samlingen 1879 — 80 holdt sin store Tale om 
Børneskolen. Men allerede i Sommeren 1878 havde 
han faaet Blodspytning. Hans Bryst var svagt. Og 
da Foraaret 1880 var inde, maatte han blive i sit 
Hjem, gaa til Sengs, medens der saa haardt var Brug 
for ham paa Rigsdagen, hvor man især savnede ham 
i et Udvalgsarbejde. H. P. Andersen kom ikke op 
mere. St. Hansdag henimod Aften døde han fra sin 
unge Hustru og deres fire smaa Børn. I den store 
Frugthave, han og hans Hustru selv havde plantet 
ved Gaarden i Gislinge, blev der i 1921, paa deres 
Bryllupsdag den 4. September, afsløret en Minde- 
sten, der skal minde Efterslægten om det unge Par, 
der i Eftersommeren 1874 med forenede Kræfter gik 
ind her til et daadrigt og i alle Maader virksomt 
Menneskeliv. 



EN MIDDELALDERLIG 
KAPELTOMT I HOLBÆK 

Af Hugo Matthiessen. 



Holbæks Jord, som nu og da har bragt Bud om 
Byens middelalderlige Historie, har atter ladet høre 
fra sig og uventet føjet et nyt Blad til vor spar- 
somme Viden. 

Ved Gravning i sin Have paa Hjørnet af Kos- 
kildevej og Villavejen Nørrevang stødte Hr. Lærer 
Hvid i November Maaned 1929 paa et betydehgt 
Stykke Bygningsgrund, som vakte hans Interesse og 
foranledigede en Henvendelse til Holbæk Museum. 
Efter at dette ved Hr. Lærer Albert Thomsen havde 
iværksat en mindre Undersøgelse, blev National- 
museets 2. Afdeling tilkaldt og paa dettes Vegne fik 
Forfatteren ved Hr. Hvids elskværdige Imødekom- 
menhed LejUghed til at foretage en Afdækmng af 
Fundamenterne. 

Den paagældende Havejord, Matrikel Nr. 4 g at 
Taastrup By, Merløse Sogn, dei^, nu er indlemmet 
under Holbæk Købstad, Ugger Øst for Landevejen 
til Roskilde paa den søndre Side af Bakkekammen 
af det Højdedrag, hvorover Vejen fører med jævn 
Stigning lige fra Holbæk. Ogsaa mod de 3 andre 
Verdenshjørner, Syd, Øst og Vest, falder Terramet 

mere eller mindre brat af mod delvis mosede La,v- 
ninger. 

Ved den første Undersøgelse var der afdækkcit 
et mindre Stykke af et i Ler lagt Fundament af 
Kampesten af ca. 1 Meters Bredde, og ved den i de 
følgende Dage fort- 
satte Udgravning blot- 
tedes Grunden af en 
alt i alt 11,80 Meter 
lang, ved Østgavlen ca. 
8,50, ved Vestgavlen 
ca. 8,00 m bred, fir- 
sidet Bygning. Den 
gennemsnitlige Tyk- 
kelse af Grundmurene 
beløb sig til 1,30 m, og 
disse stod bevaret i ca. 

1/2 Meters Højde over den fa.ste, naturlige Bund, et 
stærkt sandblandet, stenførende Lerunderlag. Over- 
kanten af Fundamentet laa kun ét Spadestik under 
Overfladens Muld, hvorfor man naturhgvis under 
Jordens Dyrkning fra Tid til anden har bortryddet 
en Mængde Sten, som laa i Vejen for Plov og Spade, 
og frem for alt var det gaaet ud over den vestlige 
Mur, der ved det søndre Hjørne fuldstændig var ryd- 
det bort. 

En ret paafaldende Forskel gjorde sig gældende 
inden for Grunden, idet Nordmuren væsentligt be- 
stod af forholdsvis mindre Sanke- og Marksten, me- 
dens Østmuren og det sydøstre Hjørne var meget 
kraftigt funderet af store, indtil 1/2 ni lange og lige 
saa brede Kampesten. Bygningen var orienteret med 
Hovedakse omtrent i Øst — ^Vest, men placeret skævt 
i Forhold til den nuværende Grund, saaledes at det 

indvendige Hjørne mod Sydøst laa nøjagtigt i den- 
nes søndre Skel, medens Resten af Hjørnefundamen- 
tet strakte sig ud i Vejen (»Nørrevang«). I god 
Overensstemmelse hermed havde man da ogsaa for 
et Par Aar siden ved Nedlægning af Gasrør i denne 
set sig nødt til at fjerne en Mængde Sten. Naar Byg- 
ningens sydlige Partier aldeles aabenbart var kraf- 
tigst funderede af store og svære Sten, skyldes dette 
uden Tvivl Hensynet til Terrainets tydelige og tid- 
ligere langt stærkere Fald imod Syd, idet man har 
vUlet sikre sig mod, at Murens Tryk skulde presse 
Bygningen ud af Leje. 

Da Bakkehældet i Tidernes Løb efterhaanden 
maa være udjævnet betydehgt af Plovjernet, har 
Grundstenenes nuværende Overkant antagelig ligget 
under den oprindelige Gulvlinje, thi der fandtes intet 
Spor af en saadan, lige saa Hdt som der konstatere- 
des Rester af Skeletter eller Begravelser inde i Byg- 
ningen. 

Derimod fremgravedes der omtrent ved Midten 
af denne — som vist paa hosstaaende Plan — nær- 
mest Nordmuren Stumperne af et stærkt afpillet, 
oprindelig vistnok firkantet Fundament, lagt af 
Kampesten i Ler, og umiddelbart Syd herfor en 
kegleformet, hlle Fordybning, 0,60 m i Tværmaal 
foroven, 0,62 dyb og 0,40 i Diameter i Bunden. Denne 
mærkelige Grube var skaaret ud i den stenspækkede, 
faste Sand- og Lergrund, saaledes at Skraavæggene 
stod haardt og godt bevarede uden at være skredne 
eller skudt sammen, — og om Randen af det cirku- 
lære Hul havde der været anbragt en Krans af Sten, 
hvoraf nu kun den sydUge Halvdel stod tilbage, me- 
dens den nordlige var fjernet. I Bunden af den 
kegleformede Fordybning piblede der en Smule Vand 

frem, og efter al Sandsynlighed staar man da her 
over for et lille, indhegnet Kildevæld, som har ligget 
inde i Huset, medens det ved Nordvæggen anbragte 
Fundament kunde tænkes at have baaret et lille 
Alter, et Helgenbillede eller en Pengeblok. 

Om Bygningens kirkelige Bestemmelse synes 
der nemlig ikke at kunne være Tvivl, dens Form og 
Orientering i Øst — ^Vest talte afgjort derfor, og de 
mange Rester af røde Munkesten (9X13X28—29 
Centimeter), samt Stumper af middelalderlige Tag- 
sten tydede i samme Retning. Ganske vist fandtes 
der ingen historiske Meddelelser om Tilstedeværelsen 
af et Kapel eller en Kirke paa denne Plet, men ved 
nærmere Undersøgelse viste det sig, at der i »Mark- 
bøgerne« fra det 17. Aarhundrede i Matrikel-Arkivet 
under Taastrup Bys Jorder i Merløse Sogn og Her- 
red nævnes karakteristiske Stednavne som »C a p e 1- 
a g e r«, »C a p e 1 - A a s« og »C a p e 1 - S t y k k e r«. 
Uvilkaarligt følte man sig derfor stærkt fristet til 
at henføre disse nu forlængst uddøede Navne til Jor- 
derne, hvor Ruinerne fremdroges, og hertil kom endelig 
et paa Holbæk Museum opbevaret, af L. Fisker 1794 
udarbejdet Kort over Lille Grandløse og Taastrup 
Byjorder, som afgørende gav Sikkerhed for denne 
Formodnings Rigtighed, idet der paa dette Kortblad 
fandtes »S m a a K a p p e 1 a g r e« og »S t o r e K a p- 
p e 1 a g r e« afsat netop ved Taastrup Markers nord- 
lige Grænse paa begge Sider af Landevejen — og 
saaledes nøjagtigt paa det Terrain, hvor Tomten er 
fundet. 

Efter endt Undersøgelse fjernedes de mange 
Grundsten, der var til Hindring for Jordens Bear- 
bejdning og ved en eventuel Bebyggelse af Arealet 
alligevel maatte forsvinde. 

Tilbage bliver imidlertid den positive Viden, 
Fundet har tilført os, Kundskaben om et lille, efter 
Formen utvivlsomt sentgotisk Landevejs- og 
Kildekapel, som mod Middelalderens sidste Dage 
har rejst sig paa Bakken her og antageUg er lagt 
øde kort Tid efter, da Reformationen kuldkastede 
den katolske Kirke. Kapellet har ligget smukt umid- 
delbart ved den store alfare Vej, der fra umindelige 
Tider gik mellem Roskilde og Holb3^, og de Rej- 
sende, som her afbrød deres Vandring for at læse 
en Bøn paa det hellige Sted, har fra Bakketoppen 
kunnet se Holbæk By i hele dens Bredde med dens 
Slot og Kirker og den blinkende Fjord som Bag- 
grund. 



LEVENDE BILLEDER 
I KULTURHISTORIENS TJENESTE 



Dansk Folkemuseum har paabegyndt Optagelse 
af levende Billeder af gammeldags Skikke og Ar- 
bejdsmethoder m. m. og forventer en særlig Bevil- 
ling paa Finansloven til dette Arbejde, som nu, i 
ellevte Time, ikke taaler Opsættelse. Det vilde være 
af største Betydning for Sagen hurtigst muligt at 
fremskaffe en Oversigt over de Optagelsesmotiver, 
som endnu vil være at finde i By og paa Land, og 
et Samarbejde mellem Museet og de interesserede 
Landet over vil derfor være ønskeligt. 

Dansk Folkemuseum henvender sig derfor til alle, 
som vil støtte og fremskynde Arbejdet, særlig til de 
lokale Museer og de historiske Amtssamfund, med 
Anmodning om at indsende Forslag og Meddelek^e, 
saafremt der i en Egn er bevaret Træk af gammel- 
dags Skikke og Arbejdsformer, som det vilde være 
af Betydning at fæstne i levende Billeder. 

Som Motiver kan eksempelvis nævnes de til 
Aarets og Livets Højtider knyttede Skikke, saasom 
Nytaarsløjer, omvandrende Stjemesangere paa Hel- 
ligtrekongersdag, Pinse-, Maj- og Midsommerskikke 
(Optog med Grønt, Midsommerkra^ns el. lign.. Kilde- 

besøg, Dans paa Høje m. m.),- Høstskikke (sidste 
Neg, hvæsse for Kaalen). — Dertil ældre Arbejds- 
methoder i Mark, Skov eller ved Strand, f . Eks. Pløj- 
ning med gamle Plovformer eller Stude, Høst med 
flere Høstkarle paa Rad, Arbejde i Savgrav, med 
gammeldags Fiskeri eller med Raps, Hør (Tørreovn, 
Brydning o. s. v.), Tobak m. m. Billeder af Hyrde- 
liv, Faareklipning eller mere indendørs Arbejde, saa- 
ledes Ske- og Træskomagere, Riskostflettere og 1. — 
I Flæng kan nævnes andre Motiver: By stævne (Ind- 
kaldelse ved Horn), Sprøjteprøve, typiske omvan- 
drende Handlende, Folkedanse og Lege eller Spil o. 
m. a. Fra Købstæderne f. Eks. Haandværk, som for- 
svinder. Byens Trommeslager eller Udraaber, Torve- 
og Markedscener o. 1. Enkelte Smaatræk og Fær- 
digheder kunde maaske ved særlig LejUghed med- 
tages. Hvor findes f. Eks. den, som endnu med Fær- 
dighed kan slaa Ild med et Fyrstaal eller skære en 
Pennefjer paa rette Maade? 

Det vilde være ugørligt i en kortfattet Henven- 
delse at gøre Rede for alle de Optagelsesmotiver, som 
kan komme i Betragtning. Enhver Kender af ældre 
Tiders Skik og Brug véd, at Feltet er vidt. I øvrigt 
vil Læsning af Folkelivsskildringer — siaavel de mere 
lokale, som f. Eks. H. F. Feilberg: Dansk Bondeliv, 
E. Tang Kristensen: Det jyske Almueliv og H. Us- 
sing: Aarets og Livets Højtider — kunne støtte Over- 
vejelsen. 

Det vil næppe vise sig muligt at følge alle For- 
slag, selv om det foreslaaede i og for sig fortjente 
at fæstnes paa Filmen. Optagelsesrejserne maa plan- 
lægges under Hensyntagen til de Motiver, som skøn- 
nes at have størst kulturhistorisk Betydning, men 
paa Vejen vil en Del af det mindre væsentlige kunne 

medtages. Optagelserne vil ikke blive indskrænket 
til at omfatte saadanne Billeder, der viser et sam- 
menhængende Hele, f. Eks. Hørrens Tilberedelse fra 
først til sidst eller en fuldstændig Midsommerfest, 
da det oftest vil være nødvendigt at nøjes med de 
Udsnit, som endnu er bevaret. Det vil kunne tages 
under Overvejelse undtagelsesvis at rekonstruere 
visse Scener (f. Eks. Lysestøbning), dog kun saa- 
fremt de medvirkende i ældre Tid selv har udført 
det paagældende Arbejde og er fuldt fortrolig der 
med. 

Optagelserne, der kan ske selv under ugunstige 
Lysforhold, indendørs dog som Regel kun nær godt 
belyste Vinduer, finder Sted med et lille, let haand- 
terligt Kamera, som ikke kræver Stativopstilling 
eller trættende og skræmmende Forberedelser. 

Forslag, der gærne ønskes ledsaget af en nær- 
mere Redegørelse og i hvert Fald af nøjagtig Steds- 
angivelse samt Oplysning om, hvilken Dag eller Tid 
paa Aaret Optagelsen nødvendigvis maa finde Sted, 
bedes sendt til Dansk Folkemuseum, Bredgade 66, 
København K. K a i U 1 d a 1 1. 



BØGER 



Højskoleforstander Ernst Trier. II Del. Hans senere 

Ungdom og store Vennekreds og hans 

Oplevelser som Feltdegn. Af Povl Hansen 

(August Bangs Forlag) 1929. 216 Sider. 

Det er 5 bevægede Aar af den unge Ernst Triers Liv, 
der her fortælles om: Tiden fra Efteraaret 1859 til henimod 
Jul 1864. Trier havde ved Begyndelsen af dette Tidsrum, 22 
Aar gi., været sammen med Grundtvig og var blevet stærkt 
aandeligt paavirket af denne Mands rige Vidnesbyrd, saa han 
senere med fuld Sandhed kunde sige: »Det hører med til mit 
Livs Lykke, at jeg lærte Grundtvig at kende.« Grundtvig 
havde, som Povl Hansen bemærker, aabnet hans Blik for det, 
derd for ham blev Livets største Værdi. 

Trier var Skribent og vilde være teologisk Kandidat. Men 
Eksamenslæsningen tiltalte ham ikke. Derimod var han kom- 
men ind i et rigt udviklende Samliv med Ungdomskammerater, 
især Studenter og Kunstnere. Men dette noget opslidende Sel- 
skabsliv maatte han i 1862 trække sig ud af for at faa Tid 
til at passe sine Eksamensfag. Hen i Juni rejste han. over 
til- Møen, hvor han i Landsbyen Lindemark — hos en Gaard- 
mand — fandt et Skjulested, hvor han i Løbet af 2 — 3 Maa- 
neder i Fred og Ro kunde passe sin Læsning med det Re- 
sultat, at han ved den forestaaende Eksamen gik op og blev 
teologisk Kandidat med 1. Karakter. 

Og da Eksamenslænkerne var taget af ham, følte han 
sig isaa fri og glad, saa han kunde sige, som han vskrev i et 
Brev til en god Ven: »Mit kære Fædreland! tag nu mine 
Kræfter og lad mig faa Lov til at gøre Gavn i dit Hus! Lad 
mig som »fri given« faa Lov til at tjene! 

Han meldte sig og blev Lærer ved Blaagaards Semina- 

rium i København — som han selv siger — »for 150 unge, 
ubefæstede, mangen Gang gærende og urolige Mennesker i 
en Alder fra 16 til 35 Aar«. Betagende er det at læse 1 Povl 
Hansens Bog de mange Breve om hans Kamp, Gæring og 
Uro for i disse Aar at finde ind til sit egentlige Livskald. 
Han tænker ogsaa paa at blive Præst, men Lærergerningen 
har faaet stærkt Tag i ham paa Blaagaard. Meget viser her 
hans særlige Naadegave til at tage sig af de unge. 

Men saa kom Krigsurolighederne 1863 — 64. Trier meldte 
sig som en af de frivillige og blev Feltdegn, ikke mindst til- 
skyndet hertil af sin Søster Marie, der var Præstefrue i Skam- 
strup i Holbæk Amt. Men først den 3. Maj 1864 naaede han 
at komme over til Hærens Hovedkvarter paa Fyn, Her blev 
han nu i flere Maaneder — indtil Midten af Oktober — en 
god Vejleder og Trøster for Soldaterne ved de Samtaler, Sang- 
og Foredragsmøder, han førte an i. Bl. a. har en gammel 
Husmand fra Løve Herred, som var med i Krigen 1864 og 
først døde i April 1929, fortalt følgende: »I Kullerup Kirke 
paa Fyn saa jeg første Gang Feltdegnen, den sorthaarede 
Mand Ernst Trier. Han sang saa mageløst, som jeg aldrig 
før havde kendt. Jeg var saa modtagelig den Gang for Ind- 
tryk. Trier gik frem og tilbage paa Kirkegulvet og slog Takt 
til Sangen, og saa saa han os næsten alle ind i Øjnene. ... 
Jeg hørte ham flere Gange. En Gang talte han om Vægter- 
versene. Men især blev jeg grebet og løftet af hams Sang. 
Han sang mig saa højt op over det, der var tungt og trangt. 
Da jeg mange Aar senere traf ham paa Vallekilde Højskole, 
sagde han: Vi to har vist set hinanden før!« 

De fem Maaneder (Maj — Oktober), som Trier var Felt- 
degn paa Fyn, faar man udførlig Besked om ved de mange 
Breve af Trier, som Povl Hansen citerer i sin Bog. Den 11. 
September blev Trier forlovet med Præstedatteren Marie Abel 
i Dalum. Og ved Midten af Oktober vendte han tilbage til 
København, hvor han snart blev stærkt optaget af at faa 
en Drengeskole i Gang ude paa Frederiksberg, hvor saa han 
og Marie Abel skulde have deres eget Hjem og Virke. Men 
da sker igen det vidunderlige som i Efteraaret 1859. Atter 
har han et afgørende Møde med sin aandelige Vejleder, Grundt- 
vig, der bringer ham ind paa den Tanke, at han som Skole- 
mand skal have sin Gerning iblandt den voksne Ungdom. 
Han skal være Folkehøjskolelærer. Og da Grundtvig netop 

peger paa Holbæk Amt som Stedet, hvor der især trænges 
til en Folkehøjskole, slog det paa een Gang ned i Trier, at 
der maatte han se at faa begyndt. »Jeg var« — isiger Trier 
i Brevet til sin Fæstemø V12 1864 — »som et andet Menneske, 
da jeg gik hjem fra Grundtvig.« Trier havde følt, at han 
her stod over for sit Livskald, sin Livsgeming. 

Hermed slutter II Del af Povl Hansens gode Mindebog 
om Ernst Trier. Fortsættelsen ventes ad Aare. 

J. P. J. 

»Fortid og Nutid«, Tidsskr. f. Kulturhistorie og Lokalhistorie, 
udgivet af Dansk hist. Fællesforening, VIII Binds 2. Hæfte 
(for 1928). 160 Sider, illustr. 

Hæftet indeholder: Bibliografisk Vejledning for historiske 
Lokalsamlinger. — Kapt. E. E. Koch: Infanteri- Reglementets 
Stambøger og Justitsprotokoller. — Vilh. la Cour: Arkæolo- 
gisk-topografiske Bygdestudier. — C. Klitgaard: Vore Aar- 
bøgers Retningslinie. — C. Klitgaard: Tingbøger fsom Kilder 
til Lokalhistorie. — P. Severinsen: Gangdagene og Bede- 
dagene. — Beretning om Dansk Folkemuseums Virksomhed i 
1926 — 28. — Anmeldelser m. m. 

»Fortid og Nutid«, VIII Bind, 1. Hæfte (for 1929^). 80 Sider. 

Indeholder bl. a. Gunnar Knudsen: Lokalhistorie og Sted- 
navnestudium. — Anmeldelser. — Foreningsmeddelelser. 

— Vore Medlemmer kan ved Henvendelse til Sekretæren 
blive Subskribenter paa »Fortid og Nutid« for halv Pris 
(Kr. 2,50 aarlig). 

S. Nygaards Anvisning til at drive historisk- topografiske 
Studier, 

en meget værdifuld og nyttig Vejledning, som enhver lokal- 
historisk interesseret bør eje, er nu kommet som Særtryk 
og faas, mod Indsendelse af 50 Øre f. Eks. i Frimærker, hos 
Dansk hist. Fællesforening, Kong Georgs Vej 22, Kbhvn. F. 

»Odsherred«, 

et Julehæfte, udgivet af Tage Christiansen, Holbæk 1929, 
indeholder af historisk Stof bl. a. Skifter- Andersen : Præste- 
gaarden paa Sjællands Odde. — F. von Holstein: Nykøbing 
i Fyrrerne. — J. M.: Et gammelt Bykort (over Nykøbing 

1660) — og især Udgiverens Artikel om Clemiens Petersen 
paa Svinninge Møllegaard og om Bjørnsons og Goldschmidts 
Besøg der. 

Familie-Stambogen, udgivet af Max Grohshennig. 2. Udgave 
1929. (Faas hos Udgiveren, Kochsvej 9, Kbh. V. 3,00.) 
Folk, som sysler med deres Slægts Historie og indsam- 
ler Oplysninger derom, vil kunne have god Nytte af denne 
Bog, som med sine 106 Skemaer er let at udfylde; man kan 
begynde med det samme med sine Forældre og saa efterhaan- 
den indføre de Oplysninger, man faar om sine Slægtninge. 

Minder om gamle Hjem og Slægter i Ods Herred, udgivet af 
Lars Andersen. I, Kolding 1929, 40 Sider. 
Dette lille Hæfte, som er udgivet med Understøttelse af 
Hjelmstierne-Rosencrones Stiftelse og Hist. Samf. f. Holbæk 
Amt, indeholder: Gaardm. Jens Nielsen i Faarevejle (f. 1715) 
og hans Slægt. — Slægten fra Gyldenholm. — Hmd. Ole Jen- 
sen i Asnæs og hans Slægt. — Gaardmand Jørgen Olsen i 
Aastofte og hans Slægt. — Lærer Rasmus Pedersen i Jyde- 
rup og hans Slægt. 

Bogen vil sikkert interessere mange i Odsherred, hvor 
disse Slægter hører hjemme. Vi har overtaget eh Snes Eksem- 
plarer, som vi sælger til en Pris af Kr. 2,50. A. T. 



HISTORISK SAMFUND I 1929 



Efter den tidligere Plan skulde vore Medlemmer i Aar 
modtage 1. Del af II Bind af Dr. Møllers store Værk om 
»Fester og Højtider«, men Forfatteren meddelte os i Efter- 
aaret, at det, paa Grund af det store Arbejde med at gen- 
nemgaa Kildestoffet til Bogen om Aarets Fester, ikke vilde 
være ham muligt at blive færdig saa tidligt, at den kunde 
udsendes nu i Foraaret. Vi bestemte os saa til at vente et 
Aar, og vore Medlemmer vil derfor først i 1931 faa Bogen. 
Til Gengæld har vi gjort Aarbogen 1930 en Del større end 
sædvanligt; det er den største, vi endnu har leveret. 

Vi holdt vort AARSMØDE Søndag d. 3. Febr. paa Hotel 
»Isef jord« i Holbæk. Ved Generalforsamlingen aflagde Sekre- 
tæren Beretning og fremlagde det reviderede Regnskab; begge 
Dele godkendtes. Formanden gav Meddelelse om Valgene i 
1928, og Forsamlingen indstillede de tre for 1929 afgaaende 
Medlemmer til Genvalg. Revisorerne genvalgtes ligeledes. 

Ved det offentlige Møde talte Kredslæge Møller om 
»Vore Kvaksalvere og deres Forudsætninger«. Der var des- 
værre kun mødt ca. 60 Tilhørere. Paa et samme Dag afholdt 
Styrelsesmøde vedtoges det at sende Ansøgning til Byraadene 
i Kalundborg og Nykøbing om Tilskud og at søge arrangeret 
en Sommerudflugt til Jægerspris. 

Paa et senere Styrelsesmøde d. 17. Maj planlagdes denne 
Tur nærmere, og den afholdtes derefter Søndag d. 23. Juni. 
Deltagerne samledes Kl. 1 paa Jægerspris, hvor Forstander 
Høy bød velkommen i Slotsgaarden og i et orienterende Fore- 
drag — som paa Grund af Regnen maatte forlægges til »Re- 
bekkasalen« — gennemgik Slottets Historie. Derefter fore- 
vistes de Værelser, som er tilgængelige. Stærke Regnskyl 
bevirkede, at den planlagiÆ Spadseretur gennem Parken maatte 

udsættes en Time, men da Regnen saa holdt op, gennemførtes 
Turen i alle Enkeltheder under Hr. Høys udmærkede Ledelse. 
Dagen sluttede med en Fællesspisning paa Kalvø-Pavillonen 
inde i Frederikssund. 

Ved et Styrelsesmøde d. 1. Novbr. optaltes de ind- 
komne Stemmesedler, og Valget resulterede i, at Dr. Tulinius 
var genvalgt med 37 Stemmer, J. P. Jensen med 35 St. og 
Kofod Larsen med 38 St. Desuden havde Postmester von 
Eyben 1 Stemme. Der var indsendt 39 Stemmesedler. 

Formanden meddelte, at Redaktør Kofod Larsen, 
som var flyttet til Aalborg, havde sendt en Afsked sskrivelse 
til Styrelsen, og Formanden havde kvitteret derfor med en 
varm Tak til Redaktøren for hans interesserede Arbejde for 
Historisk Samfund baade i Nykøbing og i Holbæk. 

Man gennemgik derefter Medlemskartoteket og udpegede 
en Række Medlemmer, som det vedtoges at opfordre til at 
overtage Hven^et som Foreningens Repræsentanter hver paa 
sin Egn. (Se Titelbladets Bagside.) 

Til sidst gav Kassereren Meddelelse om Regnskabets Stil- 
ling. Paa Grund af de store Udgifter til Udgivelsen af »Fester 
og Højtider« var Foreningens Gæld vokset til ca. 3000 Kt., 
men der var fra Carlsbergfondet givet Tilsagn om et Tilskud 
paa 1000 Kr. til hver af de sidste 3 Dele af Bogen, og naar 
saa dertil kom Indtægten ved Bogens Salg i Boghandelen, 
mente man, at Gælden efterhaanden kunde skaffes af Vejen. 

Da den ene af vore Revisorer, Boghandler E. Henningsen, 
Holbæk, ved Juletid afgik ved Døden, blev Regnskabet for 
1929 revideret af den anden Revisor, Hr. Ringdal, alene. 

* 

Medlemstallet gik i 1927 ned med 41, i 1928 med 
13 og er i 1929 faldet med 11, saa vi nu har 1052 Medlem- 
mer, deraf 986 fuldt betalende, 4 »livsvarige« Medlemmer, 
33 Subskribenter og 29 Foreninger og Institutioner. 

Vore Medlemmer kan for ca. V2 Pris blive Subskribenter 
paa de andre historiske Samfunds Aarbøger ved Henvendelse 
til Sekretæren. 

Vi bytter nu Aarbøger med de fleste af de andre Sam- 
fund, og naar disse Bøger har cirkuleret inden for Styrelsen, 
deponeres de paa Centralbiblioteket i Holbæk, hvor de paa 
Læsestuen er tilgængelige for interesserede. 



Fra Holbæk Amt. 16. 

Vi har i Aar givet Folkemindesamleren Lars Ander- 
sen, Høve, et Tilskud paa 100 Kr. til Hjælp til Udgivelse 
af en Bog om gamle Hjem i Odsherre<l. 

* 

Ved »Dansk historisk F æ 1 1 e s f o r e n i n g«s 
Kepræsentantmøde i Københa^^ d. 25 Maj f »^'^^ 
og Sekretæren til Stede. Samvirksomheden omfatter nu 22 
Foreninger og Institutioner med ialt ca. 14,000 Medlemmer. 
Kontingentet nedsattes fra 2V. pCt. til 2 pCt. af Medlems- 
bidraget, og det blev vedtaget at udsætte en Pr>«oP^ay- 
.En Iremstilling af Samfærdselsmidlernes U<lv>klmg og Be- 
ydning i Danmark i Tiden ca. 1750-1900«. Som yderhgere 

Motivering for Opgaven tilføjes: ^^^^\ZT'':: iTZS 
over Vej- og Færgevæsenets Tilstand ved Multen af 18. Aarh. 
ønskes en Fremstilling i Hovedtrækkene af de tekniske Frem- 
skridt paa Vejbygnings- og Befordringsmidlernes Omraade i 
.le næste halvandet Hun<lre.le Aar, en Skddrmg af Færd.sels- 
nettets og Befordringsmidlernes Udvikling og Økonomiske Be- 
Jy ining f samme Tid. For en tilfre.lsstillende Besvarelse vil 
der blive givet Forfatteren et Beløb af 3000 Kr., som dog 
kan <leles i en 1. og 2. Præmie. Be.svarelser maa være ind- 
leveret inden 1. Maj 1932 til Sekretæren, Adjunkt Balslev 
Vinkelvej 5, Kbh. V, betegnet ved et Motto og le.lsaget af 
en Navneseddel i lukket Konvolut.« 

Desuden ve.ltoges det, efter For-slag fra .le Repræsen- 
tanter for vort »Samfund«, at uddele aarligt indtil 3 Beløn- 
ninger a ca. 200 Kr. for Afhandlinger i Amtsaarbøgerne, 
enten ') Afhandlinger, hvor trykte Kihler eller Arkivstudier 
er Hove<lkilderne, eller =) Afhandlinger, der især bygger paa 
mun<ltlig Overlevering, eller ') andre Afhandlinger eller Ud- 
givelser. De bedømmes af Fællesforeningens Styrelse, og Re- 
sultatet offentliggøres i »Fortid og Nutid«. 

Næste Aar kan Historisk Samfun.l fejre sit 25 Aars 
Jubilæum, idet Foreningen blev .tiftet d. 15. Februar 1906 
paa et Møde i Holbæk. 

Vi be<ler vore Medlemmer benytte Stemmekortene i større 
U.lstrækning end hidtil, saa de skriftlige Afstemninger kan 
blive Udtryk for Me.llemmernes Interesse for Virksomheden. 

Albert Thomsen. 



OVERSIGT 

OVER 

HISTORISK SAMFUNDS REGNSKAB 

FOR 192 9 



Indtæg'ter: 

Kassebeholclning- fra 1928 Kr. 425,74 

Renter paa Bankbøger » 43,82 

Tilskud fra Staten » 280,00 

» » Holbæk Amt » 200,00 

» » Sparekassen for Holbæk og Omegn » 100,00 

» » Holbæk Amts Spareka^se 200,00 

» » Holbæk Bvraad » 50,00 

» » Carlsbergfondet, I Del » 1000,00 

Aarsbidrag fra Medlemmerne (incl. Porto) » 3355,15 

Indtægter ved Salg af Skrifter » 236,10 

Indtægter ved Møderne » 135,75 



Kr. 6026,56 

Udgifter: 

Trykkeriudgifter, a conto Kr. 2187,25 

Forfatterhonorarer » 1175,00 

BogbinderregTiinger » 636,80 

Clicheer » 199,20 

Aarbogens Udsendelse, Porto, Fragt m. m » 503,49 

Aarsmødets Udgifter » 96,03 

Sommerudflugten » 106,70 

Styrelsesmøderne » 27,62 

Sekretærens Honorar » 300,00 

Udg. til Telefon, Korrespondance, Rejser m. m. » 143,93 

Lagerlokale » 91,00 

Kontingent til Dansk hist. Fællesforening » 59,82 

Honorar for Ekspedition af Aarbøgerne » 150,00 

Boghandlerregninger » 26,20 

20 Ekspl. af Nationalmuseet.- Aarbog » 41,25 

Medlemskort og Stemmesedler » 20,50 

Tilskud til Lars Andersen, Høve, » 100,00 

Forskellige mindre Regninger » 18,65 



Kr. 5883,44 

Kassebeholdning » 143,12 



Balance Kr. 6026,56 



Revisionens Paategning: 

At Udskriften af Regnskabet stemmer med Kassebogen, 
samt at de kontante Beholdninger var til Stede — Sparekasse- 
bøgerne mig forevist — , attesteres herved. 

Holbæk, d. 31. Januar 1930. 

A. Ringdal. 



